
Citind cărţile lui Alberto Villoldo - şi mai ales Cele patru in-trospecții - mi-au venit un noian de 
argumente care să mă îndreptăţească să-mi aprofundez cunoştinţele despre înțelepciunea po- 
porului Maya şi despre Calendarul Sacru - şi tot atâtea care să mă facă să cred că cea mai 
valoroasă practică de vindecare este cea şamanică. 

Aparent, aceste două direcţii de interes nu au nici o legătură între ele. Dacă însă reuşim să 
depăşim momentul primei întâlniri cu fiecare dintre cele două căi de abordare a marilor secrete 
ale vieții, putem ajunge destul de uşor la „punctul zero" - acel misterios /oc de unde toate 
adevărurile pornesc spre noi - şi să ajungem să înţelegem, în profunzimea fiinţei noastre, 
legătura indisolubilă dintre ele. Cu toţii ne dorim să aflăm cine suntem noi cu adevărat şi care 
este misiunea noastră, locul nostru în Planul Divin, care sunt treptele devenirii personale. 
Mayaşii nu ar fi putut pătrunde secretul timpului, dacă nu ar fi avut abilitatea de a călători în 
spațiul dimensiunilor cosmice, aşa cum fac şamanii - tot aşa cum un şaman nu poate asigura 
sănătatea membrilor tribului său, decât dacă este conectat cu fluxul energiilor cosmice al 
Planului Divin al Timpului, pe care mayaşii l-au cunoscut. 

Şamanismul este o practică străveche, ce vine din timpurile în care religiile sau filosofiile 
cunoscute nu erau încă născute, dar care abia acum, odată cu intrarea omenirii în Ciclul Galactic 
al Creaţiei, îşi dezvăluie cele mai subtile valenţe. Vizionarii şi înţelepţii tuturor raselor şi 
civilizațiilor lumii au păstrat cu grijă, în tradițiile orale, cunoştinţele lor despre misterul vieţii pe 
Pământ şi au aşteptat cu răbdare momentul potrivit pentru a le aduce în faţa omenirii. Acum este 
vremea ridicării vălurilor ce au ascuns marile adevăruri. 

Aşa cum calendarul Mayaş a ieşit la lumină în zilele noastre, din negura timpului, tot aşa 
practicile vechilor vindecători şamani au răsărit, parcă din senin, ca să sprijine vindecarea celor 
ce vor să se pregătească pentru Marea Trecere în Ciclul Universal al Creaţiei. 

în contextul general al convingerilor pe care le-am dobândit în ultimii ani, mă întreb dacă eu m- 
am îndreptat spre şamanism, sau dacă şamanismul a venit spre mine. Evident, întrebarea este 
retorică, pentru că ştim cu toții că nimic nu e întâmplător. Totul curge în viaţa noastră, vine şi 
pleacă, dintr-un motiv anume - de multe ori greu de înţeles. Dacă însă înțelegem Planul Divin al 
Timpului, motivul pentru care înţelepciunea şamanilor a cuprins spiritul omului modern devine 
de înţeles. 

Valoarea şamanismului vine din aceea că, într-un mod simplu şi natural, ne învață să preluăm 
controlul asupra propriei noastre vieți, să ne redobândim puterea, să găsim înţelesul şi menirea 
vieţii, să ne re-conectăm cu Divinul din noi, prin „intermediul" Spiritului. Frumuseţea este că 
aici nu e vorba despre a crede sau nu, tot astfel cum nu presupune existenţa unor lideri spirituali 
- maeştri sau guru, sau orice alt nume ar avea - care să impună reguli sau dogme, care să 
construiască ierarhii pentru a ne conduce la supunere - deci, la separare - şi care să îngrădească 
subtil, prin multiple paradigme, dezvoltarea liberă a spiritului uman. în şamanism totul 
înseamnă transcendere, pentru că este dincolo de constrângerile şi tiparele generate de istorie, de 
contextul social, rasial, cultural, religios sau filosofic. Şamanismul ne conduce, în mod absolut 
natural, la atingerea stării de armonie cu Şinele nostru, prin intermediul experienţei personale. 
La grupele de studiu şi meditație pe care încerc să le coagulez în jurul unor valori spirituale, dar 
şi în workshop-urile şi conferințele pe care am prilejul să le susţin, îndrept atenţia celor ce mă 
ascultă, cu grijă şi blândeţe, spre acele diamante ale cunoaşterii universale care susțin 
sentimentul de libertate, care ne conduc spre adevăruri simple, neîngrădite de tipare vechi şi 
care au menirea de a trezi interesul pentru acele aspecte ale vieţii noastre care, odată 
conştientizate, ne pot ajuta să dobândim un loc în trenul ce ne conduce spre mai departe, în 
dimensiunea promisă, în epoca profeţită. înţelepciunea Marilor Maeştri, care se află permanent 
alături de noi, ne ajută pas cu pas, ori de câte ori ne conectăm cu tărâmurile înalte şi respirăm 
alături de ei. Mă gândesc la Gregg Braden, Drunvalo, Tom Kenyon, C. J. Calleman, Barbara 

Hand Clow, Stuart Wilde, Brian Weiss, Caroline Myss, Toile şi, de ce nu, Jasmuheen sau Erik 
Berglund, pe care am avut şansa să-i întâlnim personal şi în această viață. 
îmi aduc mereu aminte de o minunată doamnă, cu care am participat la un curs de activare a 
câmpului MerKaBa şi care m-a întrebat, atunci când mi-am anunţat un curs, cine m-a 
împuternicit să-l susţin. Derutată şi oarecum şocată de întrebare, am ridicat ochii din calculator, 
iar privirea mi s-a îndreptat - parcă dirijată de o forţă nevăzută -spre bibliotecă. Am simțit atâta 
bucurie şi iubire venind dinspre acolo, încât cuvintele au dispărut, undeva departe de mine. Am 
ştiut atunci că vremurile s-au schimbat, că nu mai avem timp, că diplomele şi examenele au avut 
un alt rol, care nu mai e potrivit pentru acum şi pentru ceea ce unii dintre noi au primit misiunea 
de a face. 
Sunt adepta unei atitudini libere, creative, integratoare, ceea ce va îndemn şi pe voi să fiți. Şi nu 
uitaţi: "Dacă vreţi să călătoriți repede, călătoriţi singuri, iar dacă vreţi să călătoriți departe, 
călătoriţi în grup". Biletul de tren îl câştigăm, urmând liberi calea sufletului. Nu mai avem timp. 
înțelepciunea mayaşă ne învaţă să reintrăm în fluxul energiilor cosmice, iar Villoldo ne arată 
calea spre împlinirea viziunii. Să o urmăm! 
Această carte este un ritual de iniţiere. Fiecare dintre noi este dator doar față de sufletul şi 
spiritul său, iar treptele iluminării nu au copyright. Citiţi, conştientizaţi, simţiți şi integrați. 
Formaţi grupe de studiu, treceţi totul prin experienţă spirituală şi trăire directă, proprie. Villoldo 
şi-a pus cunoaşterea la dispoziţia omenirii, asemenea tuturor celorlalți înţelepţi ai lumii zilelor 
noastre. Bucuraţi-vă de minunea timpurilor pe care le trăiţi. Găsiţi-vă viziunea şi atingeți nivelul 
de percepţie al vulturului: „Când suntem la nivelul vulturului, ne experimentăm pe noi înşine în 
vis şi ştim că noi suntem cel care visează. Ştim că, deşi putem schimba visul, totul e exact aşa 
cum trebuie să fie, deoarece ne simţim una cu Spiritul, care este întotdeauna perfect exact aşa 
cum este." 
Este posibil ca mulți dintre cititorii, mai ales cei care se întâlnesc pentru prima oară cu 
asemenea subiecte, să nu pătrundă de la început uriașul noian de binefacere pe care ni-l aduc - în 
această etapă de dezvoltare a conştiinţei - învăţăturile şamanice. însă, pe măsură ce ne conectăm 
cu fluxul energiilor cosmice ce învăluie acum Pământul, ne vom da seama că abordările 
şamanismului sunt cele mai adecvate momentului pe care îl traversăm acum, pentru că totul aici 
este firesc, natural, perfect rezonant cu natura umană multidimensională, Divină, învăţăm să 
simțim şi să ne reconectăm cu ritmurile naturii, ale Mamei Pământ, ale întregului Univers, 
învăţăm să ne regăsim adevăratele valori, ne reamintim esenţa Divină şi legătura noastră plenară 
cu Tot ceea ce este. 
Sunt multe de spus despre şamanism şi tot atât de multe despre Alberto Villoldo, autorul acestei 
cărți. Aleg să las spiritul şamanic să le vorbească tuturor celor ce se deschid spre această 
profundă, adevărată şi străveche înţelepciune. 
Editura For You a lăsat întotdeauna autorul cărților să se prezinte singur, prin ceea ce el scrie. 
Să lăsăm, şi de aceasta dată, ca lucrurile să se întâmple la fel. Sunt convinsă că Villoldo va 
aduce multă bucurie în sufletele cititorilor şi va reuşi să ne convingă de faptul că şamanismul 
oferă tot ceea ce ne trebuie, în acest unic moment de schimbare. 
Elena Cocis, 
autoare a cărţilor Razele inițiatice ale Arhanghelilor şi 
Templul schimbării. 


INTRODUCERE 


Calea Protectorilor Pământului 


De milenii, societăţile secrete ale vracilor indieni din America şi-au păstrat cu grijă învățăturile 
înțelepciunii lor şi s-au comportat ca paznici ai naturii. Aceşti „Protectori ai Pământului" 

au existat la multe popoare şi erau numiţi în mai multe moduri; de exemplu, în Anzi şi Amazon, 
ei erau cunoscuţi ca „Laika". 

în 1950, un grup de Laika, stabiliţi în Anzi, s-a dus la adunarea anuală a şamanilor, care avea loc 
la poalele unuia dintre munţii sfinți. Băştinaşii locali s-au uitat la poncho-urile pe care le purtau 
Laika şi au recunoscut imediat însemnele înalților preoţi şamani. Şi-au dat seama că era un grup 
de vraci, bărbaţi şi femei, despre care se credea că dispăruseră după momentul Cuceririi. Aceşti 
înalți şamani, ştiind că omenirea se află pe punctul de a suferi o uriaşă schimbare, au ieşit în 
sfârşit din izolare, pentru a le oferi oamenilor înţelepciunea care să-i susțină pe parcursul 
marilor schimbări ce le stau în față - schimbări care îi vor ajuta să transforme realitatea şi să dea 
naştere unei lumi mai bune. 


Conchistadorii şi muşamalizările 


Protectorii Pământului ne învaţă că întreaga Creaţie - Pământul, oamenii, balenele, rocile şi 
chiar şi stelele - este făcută din vibrații şi Lumină. Nimic din ceea ce percepem ca fiind material 
şi real nu există, altfel decât ca un vis pe care noi îl proiectăm asupra lumii. Acest vis e o 
povestire, iar noi credem că este reală... chiar dacă nu este. Practicile Protectorilor Pământului şi 
înțelepciunea lor ne învaţă cum să ne rescriem poveştile despre vieţile noastre, să facem ceea ce 
şamanii numesc „a visa lumea întru ființare". 

Aceste învățături nepreţuite, cunoscute ca cele patru introspecii, au fost ţinute secrete, dintr-un 
motiv bine întemeiat. Odată cu sosirea conchistadorilor (pelerinii europeni şi imigranții care mai 
întâi au trădat şi jefuit şi apoi au colonizat Americile), Laika au fost persecutați fară cruţare. 
Mulţi, mai ales femeile, au fost etichetaţi ca vrăjitori; au fost uşi la închisoare, torturați şi ucişi. 
Cunoştinţele lor au fost considerate tât de periculoase şi amenințătoare pentru Biserica Catolică, 
încât, har şi acum, două sute de ani după ce Inchiziția Spaniolă a încetat să funcţioneze oriunde 
altundeva în lume, Biserica mai are un birou activ la Lima, Peru. Acest Birou pentru extirparea 
idolatriilor este condus de ordinul dominican, care, în secolul al XV-lea, a declarat-o pe loana 
d'Arc eretică şi a condamnat-o la moarte, prin ardere pe rug. 

Laika şi-au dat seama că această cunoaştere despre capacitatea finţei umane de a materializa 
visele este fenomenal de puternică şi ar putea fi cu uşurinţă folosită abuziv de către cei cărora le 
lipseşte simţul die. Din acest motiv, ei au ascuns cunoştinţele nu numai de conchista-ori, ci şi de 
majoritatea popoarelor din jurul lor. Cu toate acestea, au admis că cele patru introspecţii 
aparțineau tuturor - astfel încât, atunci cand Laika cunoşteau o persoană albă care nu avea 
atitudinea aroganţa ostilă a cuceritorului, erau dispuşi să-şi împărtăşească învăţăturile în-ţelepte. 
Puțin după Cucerire, de exemplu, au luat sub aripa lor un preot catolic, un iezuit pe nume 
Părintele Blas Valera, care se întâmpla să fie şi un mestizo (pe jumătate indian, pe jumătate 
spaniol). 

Părintele Valera a devenit inițiat în misterele populaţiei Laika şi a scris patru cărți despre 
învăţăturile lor, dar, din nefericire, trei din aceste tomuri au dispărut în mod misterios în timpul 
Inchiziției (al pa-trulea a rămas într-o colecție particulară în Italia). Valera susţinea că incaşii 
erau la fel de civilizați ca şi europenii, pentru că ştiau să scrie folosind un sistem complex de 
sfori colorate cu noduri legate în ele, cunoscut sub numele de Quipus. Când ordinul din care 
făcea parte Valera a descoperit cu ce se ocupa el, au fost încarcerat timp de şase ani, până ce a 
murit. De ce l-au redus iezuiţii la tăcere, pe unul dintre propriii lor preoţi? De ce le era atât de 
teamă de înțelepciunea pe care el o înregistra, spre beneficiul tuturor? Şi de ce au interzis ei 
primirea în ordinul lor, a oricăror alți preoţi mestizo sau indigeni, după ce Valera a fost caterisit? 
Eu am fost un alt ne-indian luat sub oblăduirea Laika şi iniţiat în linia Protectorilor înţelepciunii 
din Amazon, lângă oraşul incaş Cuzco Cu toate acestea, nu a fost niciodată intenţia mea să 

devin parte din grupul lor, pentru că eram interesat doar să studiez practicile tămă duitoare ale 
şamanilor. După cum a voit destinul, am sfârşit prin al întâlni pe mentorul meu, don Antonio. El 
era unul dintre ultimii Laika în viață, m-a luat sub aripa sa şi m-a pregătit timp de aproape 
douăzeci şi cinci de ani. Era un om cu „multe vieţi” - în timpul zilei, era profe -sor la 
universitate; seara, un vraci vestit. Se născuse într-un sat din înălțimile munţilor şi lucra cu 
instrumentele şi practicile din secolul al XV-lea. Cu toate acestea, era expert în metodele 
secolului al XXI-lea. Deşi era un descendent al incaşilor, îmi spunea că Laika sunt mult mai 
vechi decât incaşii, a căror cultură era masculină şi militaristă. învăţa-turile Laika se situează 
într-o epocă anterioară, când aspectul feminin al Divinului era recunoscut. I-am spus odată că 
mă simţeam norocos că-l găsisem şi el m-a întrebat: „Ce te face să crezi că tu m-ai găsit, dacă 
nici Biserica nu nea putut găsi, în ultimii cinci sute de ani?" 

Această carte este rezultatul seminţei pe care don Antonio a plantat-o în mine - şi acum, când eu 
însumi sunt un Protector al Pă-mântului, împărtăşesc cu voi o schimbare majoră, care a fost 
prezisă de strămoşi, ca să vă ajute să vă pregătiți pentru perioada de evoluţie în care intrăm 
acum. 


Homo luminous 


Potrivit profeţiilor maya, ale indienilor hopi şi ale incaşilor, suntem la o răscruce în istoria 
omenirii. Maya au identificat anul 2012 ca punctul culminant al unei perioade de mari tulburări 
şi schimbări, una în care o nouă specie umană se va naşte din ea însăşi. Vom face un salt uriaş 
spre ceea ce devenim, mergând de la Homo sapiens la Homo Luminous - adică, fiinţe cu 
capacitatea de a percepe la un nivel mult mai înalt, vibrația şi Lumina din care este alcătuită 
lumea fizică. 

Pentru prima dată, întreaga omenire va putea evolua nu între generaţii, ci în interiorul unei 
generaţii - ceea ce contrazice credinţele noastre despre cum funcţionează evoluția. O să facem 
un salt cuantic biologic major, pe parcursul vieților noastre actuale, iar trăsăturile fizice, 
emoţionale şi spirituale pe care le dobândim, vor fi transmise mai departe copiilor noştri şi 
copiilor copiilor noştri. 

Dacă asta pare greu de crezut, luaţi în considerare că voi creaţi o nouă copie a corpului vostru, 
cam la fiecare opt luni, pe măsură ce celulele se autoînlocuiesc. Urmând cele patru introspecţii 
despre care se vorbeşte în această carte şi implementând practicile lor, puteţi materializa un corp 
fizic, care va fi liber de tirania genelor pe care le-aţi moştenit de la părinţii voştri şi de bolile pe 
care ele vi le aduc. Dar, încă şi mai important este faptul că vă puteţi elibera de poveştile emo- 
tionale şi spirituale limitatoare, pe care le-aţi moştenit sau dobândit în cursul vieții. 

Mulțumită descoperirilor fizicii cuantice, am ajuns să înţelegem că toată materia este Lumină 
foarte puternic condensată. Dar Laika au ştiut de milenii despre natura luminoasă a realității - ei 
ştiu că vibrația şi Lumina se pot organiza într-o mie de configurații şi forme. Mai întâi, există o 
matrice luminoasă şi apoi, acest tipar dă naştere vieţii. De exemplu, vibrația şi Lumina se 
învolburează şi se condensează în jurul Matricei Luminoase şi dau naştere unei balene, de 
exemplu, ca apoi balena să dea naştere altor balene. 

Şi corpul uman are o Matrice Luminoasă: suntem învăluiți într-un Câmp de Energie Luminoasă 
(CEL) care arată forma şi sănătatea corpului. CEL organizează corpul, în acelaşi mod în care 
câmpurile de energie ale unui magnet aranjează pilitura de fier, pe o bucată de sticlă. Ca şi în 
exemplul balenelor, oamenii pot da naştere altor oameni - dar, un nou tip de om trebuie să vină 
dintr-o nouă Matrice Luminoasă. De-a lungul mileniilor, Laika au învăţat să acceseze structura 
biologică de Lumină şi să asiste Spiritul în materializarea Creaţiei. Au învăţat şi cum să vindece 
boala şi să creeze stări de sănătate extraordinare, precum şi să-şi schimbând CEL-ul. 

Putem concepe CEL-ul ca fiind un software ce dă instrucţiuni ADN-ului - hardware-ul care 
construieşte corpul. Stăpânirea introspecţiilor ne lasă să accesăm cea mai recentă versiune de 
software şi ne permite fiecăruia din noi să ne creăm un corp nou care îmbătrâneşte, se vindecă şi 
moare diferit. Fără abilitatea de a reprograma CEL-ul, suntem prinşi în capcana poveştilor pe 
care le-am moştenit; cu alte cuvinte, îmbătrânim, ne vindecăm, trăim şi murim, în acelaşi mod 
în care au făcut-o părinţii şi bunicii noştri, retrăind bolile lor fizice şi afecțiunile emoţionale. 


Cele patru introspecţii conţinute în aceste pagini ne permit să ne eliberăm de tirania blestemelor 
de familie, de poveştile care îi bântuiau pe strămoşii noştri. 

Stăpânirea cu măiestrie a introspecţiilor le permitea şamanilor Laika chiar şi să creeze viață 
nouă pe Pământ - de exemplu, să dea naştere unei specii noi de fluturi în Amazon. Le permitea 
să mute bolovani gigantici, în sus, pe pantele munţilor, după cum cerea construirea oraşelor 
incaşe din nori. Biblia ne spune că credinţa noastră poate muta munţii, dar noi am uitat că avem 
capacitatea de a face asta. Introspecțiile ne învaţă că primul munte pe care trebuie să-l mutăm 
este cel care ne blochează posibilitatea de a ne percepe propria natură luminoasă. 

în procesul devenirii Homo luminous, vom renunţa la metodele conchistadorului şi la ideologia 
masculină care prețuieşte comanda, controlul şi stăpânirea naturii - o ideologie care justifică ex- 
ploatarea râurilor şi pădurilor Pământului, pentru că acestea sunt văzute doar ca resurse pentru 
consumul uman. în schimb, vom adera la o mitologie mai veche, care a fost pierdută pentru 
majoritatea oamenilor, o ideologie feminină a cooperării şi susținerii. 


Recuperarea Aspectului Feminin al Divinului 


„Și Dumnezeu i-a binecuvântat şi le-a spus: creşteți, înmulțiți-vă, umpleți pământul şi supuneți- 
l; şi Stăpâniţi peste peştii mărilor, peste păsărilor cerului şi peste orice viețuitoare care mişcă 
pe Pământ." 

în tradiţiile religioase care îmbrăţişează o divinitate masculină, Divinul este văzut ca o forță care 
există în ceruri, departe de noi. în Vest, am ajuns să credem că, pentru a fi aproape de 
Dumnezeu, trebuie să muncim din greu la relaţia noastră cu El, rugându-ne şi sacrifi-cându-ne. 
Simţim că trebuie să câştigăm dragostea şi atenţia Creatorului nostru, care ne-a aruncat afară din 
Paradis, pentru că am îndrăznit să mâncăm din pomul cunoaşterii binelui şi răului. După 
povestea străveche, trebuia să rămânem ca nişte copii - dar, gustând din fructul pe care 
Dumnezeu ni-l interzisese, ne-am demonstrat independența, l-am trezit mânia şi ne-am 
condamnat singuri să ducem o viață de muncă grea şi nefericire, uşurată numai de graţia lui 
Dumnezeu. 

Cu toate acestea, în teologiile mai vechi, feminine, nu eram niciodată aruncaţi afară din Grădină, 
sau separați de Dumnezeu. (De exemplu, aborigenii australieni nu au fost scoşi afară din Eden, 
şi nici africanii sub-saharieni sau indienii americani). în schimb, ni se oferea Grădina, pentru a fi 
administratorii şi îngrijitorii ei. Potrivit acestor credinţe, Divinul îşi pune forța Lui vitală în 
seminţele pe care le plantăm în pământul bogat şi fertil. Noi exprimăm acel potenţial, extinzân- 
du-ne odată cu Divinitatea, atunci când purtăm fructul care hrăneşte întreaga omenire. Laika, cei 
care îmbrăţişează acea teologie veche, feminină, ar spune: „Suntem aici, nu numai pentru a 
creştem porumb, ci şi ca să creştem zei". Cu alte cuvinte, participăm efectiv, împreună cu 
Divinul, în co-crearea universului nostru. Recunoaştem că totul în lumea noastră este sacru - 
inclusiv noi - şi că misiunea noastră este să fim cea mai deplină expresie a acelei Divinităţi. 


O teologie făcută cunoscută 


Pe parcursul istoriei, aceste două teologii distincte au avut efecte foarte diferite asupra modului 
în care ființele umane au interacţio-nat unele cu altele şi cu lumea noastră. De exemplu, când 
europenii au sosit pe continentele americane, au crezut că au descoperit un teritoriu vast, 
nepopulat, cu râuri cristaline şi vânat din belşug şi că Dumnezeu le dăduse acest cadou, pentru 
ca să-l folosească după cum li se va părea lor potrivit. De fapt, mai mult de o sută de milioane 
de băştinaşi ocupau acest pământ, trăind în echilibru cu mediul lor. Băştinaşii aveau teologii 
feminine şi aveau încredere că, atâta timp cât trăiau în armonie cu Pământul, Mama cea Mare le 
va asigura traiul. 

Primilor locuitori ai Americilor nu le fusese niciodată frică să călătorească pe distanţe lungi - 
din Asia, până în America de Nord şi, în cele din urmă, în America de Sud - deoarece credeau 
că oriunde mergeau, vor găsi hrană din belşug şi adăpost. Aşa că au vânat şi au învăţat să cultive 
plante. Protectorii Pământului au adus această înțelepciune cu ei, odată cu realizarea marii lor 

călătorii peste Strâmtoarea Bering, cu mii de ani în urmă, şi popularea continentelor americane, 
din cea mai nordică extremitate a Alaskăi, până în Patagonia. înțelepciunea lor îşi avea originea 
în sanctuarele din înalturile Himalayei şi a fost adusă în Americi, de către aceşti călători 
cutezători. 

Când au început să apară teologiile masculine, pe măsură ce satele deveneau oraşe, o nouă 
mentalitate începea să domine. Mai degrabă decât să lucreze cu resursele pe care le aveau la 
dispoziţie, oamenii au început să-şi atace vecinii, pentru a dobândi mai mult pământ şi avere. Nu 
mai erau dispuşi să se mulțumească cu atâta cât era suficient să-i întreţină; lăcomia a început să 
predomine. Credeau că toată mâncarea din lume le aparține, că ei erau în vârful lanţului trofic - 
în loc de a fi administratori ai lanţului trofic. 

în Europa, aceste idei au pătruns odată cu popoarele indo-europene din Asia centrală, acum 
două mii de ani. Ei credeau că aveau o justificare Divină pentru invaziile şi cuceririle lor (de 
fapt, săbiile pe care le-au folosit în lupte vor fi întoarse mai târziu cu tăişul în jos, ca să formeze 
crucea, care era un simbol al cruciadelor). Invadatorii credeau că ei aveau un drept sacru asupra 
resurselor, pentru că ei îl venerau pe Dumnezeul „potrivit" şi chiar pretindeau că îl onorau pe 
Creator, ucigând necredincioşii inamici, care nu voiau să se convertească la sistemul lor de 
credinţe. 

Europenii au îmbunătăţit tehnologia războiului atât de mult încât, la momentul când Francisco 
Pizarro şi Hernân Cortes au sosit în Lumea Nouă, în secolul al XVI-lea, au putut să distrugă 
imperiile aztec şi incaş, cu mai puţin de patru sute de oameni, echipați cu arme, oţel, cai... şi 
viruşi. Laika au fugit în munți, unde au păstrat vechea teologie feminină ascunsă în siguranță, 
ştiind că, într-o bună zi, vor trebui să coboare din nou în văi şi să le reamintească oamenilor de 
vechiul mod de viață care îi susținea. 

Astăzi, vedem în fapt rezultatele devastatoare ale acestei mitologii masculine. Suprafața 
Pământului este rapid despădurită, apele sunt poluate, aerul e contaminat şi stratul superior al 
solului, erodat. Vremea se schimbă din cauza încălzirii globale şi, ca rezultat, secetele africane 
s-au înrăutățit; uraganele sunt mai feroce; şi, în fiecare an, de la o sută la o mie de ori mai multe 
specii de plante şi animale dispar de pe Pământ, decât se întâmpla acum cinci sute de ani. 

Laika spuneau că, acum mult timp, planeta noastră era un loc otrăvitor pentru fiinţele umane, 
dar Mama Pământ a îngropat toxinele acestea în pântecele ei, astfel încât suprafaţa să devină un 
paradis ospitalier, albastru şi verde. Potrivit prezicerilor străvechi, conchistadorii vor elibera 
într-o zi aceste toxine, făcând ca Pământul să devină un pustiu vătămător, iar noi, oamenii, nu 
vom şti cum să anihilăm aceste otrăvuri. Natura însăşi va trebui să-şi redobândească, cu încetul, 
sănătatea. 

Ştiinţa modernă confirmă această prezicere. Cu două sute şi cincizeci de milioane de ani în 
urmă, atmosfera Pământului era compusă, în primul rând, din bioxid de carbon (C02), care este 
foarte toxic pentru oameni. Apoi, când a apărut viaţa verde, plantele au transformat CO în 
oxigen. Aceasta a făcut ca cea mai mare parte din carbonul din aer să fie atras în vegetaţie, ca să 
ajungă apoi în subsol şi, în cele din urmă, a devenit combustibili fosili, îngropaţi în cele mai 
adânci straturi ale Pământului. Acum scoatem aceşti combustibili fosili din adâncul planetei şi îi 
ardem, eliberând hidrocarburi otrăvitoare în atmosferă. Ne îndreptăm spre crearea aceluiaşi 
mediu care făcea imposibil ca majoritatea creaturilor să existe pe Pământ - şi totuşi, nu facem 
prea multe pentru a schimba radical această situaţie cumplită. De fapt, pe măsură ce încălzirea 
globală topeşte calotele glaciare, mulţi oameni se pregătesc cu nerăbdare să foreze şi acolo după 
petrol. 

Din fericire, există o preocupare de a aduce înapoi vechile moduri de viaţă şi valori feminine. 
De exemplu, mulţi oameni resping structurarea piramidală a puterii, care este centrală în 
teologiile masculine -cea care cere să se dea socoteală preoţilor, care răspund în faţa preoților de 
rang înalt, care răspund în faţa papilor, care răspund în faţa lui Dumnezeu. Mulţi refuză, de 
asemenea, să subscrie credinţei propagate de oamenii de ştiinţă, care pretinde că, tot ceea ce nu 
poate fi măsurat, perceput şi controlat prin utilizarea celor cinci simţuri, nu e nici real, nici 
adevărat. Ei nu mai sunt neîncrezători în propriile lor inimi şi nu simt că trebuie să creadă într-o 
dogmă sau într-o altă interpretare a sacrului. Ei încep să caute călăuzirea în interiorul lor şi în 
natură. 

O cunoaştere prin experienţă directă 

„Iar Domnul Dumnezeu a zis: „lată că omul a ajuns ca unul din noi, cunoscând binele şi răul; 
Să-l împiedicăm dar acum ca nu cumva să-şi întindă mâna, să ia şi din pomul vieții, să 
mănânce din el şi să trăiască în veci. De aceea, Domnul Dumnezeu l-a izgonit din grădina 
Edenului, ca să lucreze pământul din care fusese luat." 

geneza - 3:22-23 


într-o teologie feminină, calea spre Iluminare este una individuală. Se aşteaptă de la noi să avem 
încredere în propriile noastre experienţe, conştientă şi interpretări. în vreme ce Laika preţuiesc 
calea rugăciunii şi meditaţiei, la fel de mult cum o fac cei care cred într-o teologie masculină, ei 
recunosc şi o a treia cale spre spiritualitate - aceea a cunoașterii directe. Laika nu au un mit 
despre Divinitatea care pedepseşte oamenii, pentru că au mâncat din pomul cunoaşterii binelui 
şi răului. în schimb, ei cred că noi suntem meniţi să dobândim înțelepciune şi că greşeala noastră 
a fost că nu am mâncat suficient din fructul acela! 

în epoca informaţiei, noi nu acceptăm cunoaşterea care depăşeşte faptele concrete şi aranjarea 
lor logică. Noi avem religii - dar şi nenumărați practicanți ai acestor credinţe - dar, prea adesea, 
esența spirituală a acestor învățături s-a pierdut. învăţăm interpretări despre interpretări ale 
marilor adevăruri, dar nu ne-am duce în deşert pentru patruzeci de zile, cum a făcut lisus, sau să 
stăm în meditație sub copacul Bodhi, cum a făcut Buddha. E ca şi cum ne-am petrece timpul 
analizând sute de cărți de bucate, pline cu reţete complicate, şi am discuta la nesfârşit valoarea 
nutritivă a anumitor mâncăruri şi regimuri, însă nu am mânca niciodată nimic. Mulţi oameni şi- 
au pierdut conştiinţa valorii de a experimenta direct sacrul... dar, din fericire pentru noi, urmând 
practicile celor patru introspecţii, vom putea face tocmai acest lucru. 


Cele patru introspecții 


înțelepciunea Laika se compune din patru introspecţii, fiecare conţinând patru practici, care ne 
permit să trecem dincolo de simpla înţelegere, până ajungem să experimentăm efectiv 
schimbările în percepție - ceea ce ne ajută să ne transformăm pe noi înşine şi lumea noastră. 
Introspecţiile şi practicile lor sunt: 


Introspecţia 1: Calea Eroului 
Practici:  Nonjudecata, Nonsuferinţa, Nonataşamentul, Frumuseţea. 


Introspecţia 2: Calea Războinicului întru Lumină 
Practici: Absența fricii, Nonacţiunea, Siguranţa, Nongajamentul 


Introspecţia 3: Calea Profetului 
Practici: Mintea începătorului, Trăirea corespunzătoare, Transparenţa, Integritatea. 


Introspecţia 4: Calea înțeleptului 
Practici: A stăpâni timpul, A-şi însuşi propriile proiecţii, Nonmintea, Alchimie indigenă. 


Am învăţat cele patru introspecţii, atunci când eram sub oblăduirea lui don Antonio. împreună, 
am traversat de la Lacul Titicaca -,„marea din vârful lumii" - prin Amazon, până la ruinele din 
regiunile aride din Peru. El credea, cum cred şi eu, că noii Protectori ai Pământului vor veni din 
țara vulturului - adică, din America şi Europa. Acum e timpul pentru dezvăluirea completă a 
introspecțiilor. Cred că don Antonio m-a pregătit pentru ca să devin un pod şi să aduc în secolul 
al XXI-lea aceste învățături de înţelepciune, ale străvechilor Laika. 

în ultimii douăzeci de ani, mi-am învăţat studenţii să folosească introspecţiile pentru vindecarea 
personală şi să-i ajute pe alţii, lucrând cu structura de Lumină a corpului. Mulţi dintre ei au 
relatat despre rezultate extraordinare, întrucât s-au vindecat pe ei înşişi şi au transformat vieţile 
lor şi ale altora. Introspecţiile le-au permis să devină oameni ai puterii şi graţiei Divine şi să 
păşească pe calea ocrotirii planetei - cea a Protectorilor Pământului. 

Dacă vreţi să începeţi să vă trăiţi viaţa altfel şi să vă percepeți experienţa cu ochi noi, 
este important să treceţi de simpla înțelegere a introspecţiilor şi să le practicaţi efectiv. 
Aceasta vă va permite să vă schimbaţi arhitectura esențială a Câmpului vostru de 
Energie Luminoasă. Dacă nu le practicați, e posibil să fiți inspirați de introspecții, dar nu 
veți putea să vă transformați pe voi înşivă cu adevărat. Stăpânirea practicilor energetice 
ale introspecţiilor vă va elibera din limitele poveştii care a fost scrisă pentru voi, de 
cultura şi de genele voastre - povestea despre cum vă veţi trăi viaţa, cum veți reacționa 
la lumea din jurul vostru şi cum veţi muri. Puteţi deveni povestitorul propriei voastre 
vieți, sfidând vechile idei despre cauză şi efect şi despre limitele timpului. 

în capitolele următoare, veți învăța despre cele patru niveluri prin care vibrația şi 
Lumina creează tot ce înseamnă viaţă: acelea ale şarpelui, jaguarului, păsării colibri şi 
vulturului. Mai mult decât atât, veţi învăţa care instrumente practice vă vor ajuta să 
visați o lume sănătoasă, plină de abundență şi veselă întru ființare - pentru voi înşivă, 
pentru cei dragi şi pentru toți oamenii şi toate creaturile. 

Veţi deveni un Protector al Pământului. 


A înțelege energia percepției 
Cele patru niveluri ale percepției 


Stiinţa ne spune că universul funcționează după un set de precepte, sau reguli, care ne 
permit să prezicem ce se va întâmpla şi să reacționa, în mod potrivit, la diverse situaţii. 
Fizica îşi are legile sale, matematica îşi are teoremele sale, iar biologia îşi are principiile 
proprii. De exemplu, o regulă din matematică spune că doi plus doi ne dă întotdeauna 
patru, iar legile fizicii ne asigură că obiectele nu vor cădea niciodată în sus. 

Poate că, în ştiinţă, cea mai importantă regulă este legea cauzei şi efectului, sau 
cauzalitatea. Aceasta înseamnă că, atunci când un măr cade dintr-un copac, ştim că o să 
lovească pământul; când un porumbel face caca deasupra maşinii noastre, putem fi 
siguri ca va ateriza direct pe parbriz; sau, atunci când uităm accidental de o întâlnire cu 
cineva, ştim că persoana se va înfuria pe noi. Ne simţim, de asemenea, confortabil, 
atunci când credem că, dacă învăţăm toate regulile şi, în plus, dacă o să trăim după ele, 
vom avea maximum de control asupra vieților noastre şi asta ne va face fericiți şi în 
siguranță. 

Când regulile sunt încălcate - când doi cu doi nu pare să dea totalul aşteptat în viețile 
noastre - ne simţim furioşi şi dezorientaţi. Nu prea putem înţelege moartea unei 
persoane sănătoase şi tinere, pentru că am fost învăţaţi că, dacă ne trăim viețile la modul 
corect, nu va trebui să murim decât mult mai târziu. Deşi înţelegem că nu avem control 
deplin asupra evenimentelor, credem că, atâta timp cât facem ceea ce trebuie să facem, putem 
conta pe faptul că nimic rău nu ni se va întâmpla. Asta, deoarece, credem noi, cauzalitatea este o 
lege a naturii pe care ne putem baza, suntem convinşi că trăim conform regulilor şi că arareori 
încercăm să le încălcăm. 

Cu toate acestea, pentru Laika, sincronicitatea este legea principală care operează în viaţă. Ei 
cred că, în timp ce lucrurile se pot întâmpla datorită unei cauze anterioare (de exemplu, când 
plantezi o sămânță şi va creşte grâu), ele se întâmplă la fel de des, datorită coincidenţei, 
sincronicităţii şi circumstanțelor. Dacă doi prieteni se ciocnesc din întâmplare, într-un aeroport 
aglomerat, atunci există, cu siguranță, un motiv ascuns pentru care trebuia ca ei să se 
întâlnească. Totuşi, scopul întâlnirii urmează să fie dezvăluit - el se află în viitorul lor. 


Cum ne schimbăm lumea, folosind percepția 


Cu toţii vrem să influențăm lumea spre mai bine. Ne uităm în jurul nostru şi vedem probleme - 
infracțiuni, poluare, abuzuri asupra copiilor - şi pentru că suntem o societate a regulilor, credem 
că legile şi poruncile religioase ne vor ajuta să facem schimbări. De exemplu, americanii aleg 
legislatori în congres, care dau din ce în ce mai multe legi în fiecare an, în speranța că acestea 
vor face vieţile cetăţenilor mai bune. 

Prin contrast, grecii antici erau un popor al conceptului - ştiau că nu exista nimic mai puternic 
decât o idee căreia îi sosise timpul. Deoarece ei manipulau ideile atât de elegant, au fost capabili 
să inventeze democraţia, să dezvolte filozofia şi să sistematizeze matematica. Pe de altă parte, 
vecinii lor, romanii, erau mari creatori de legi, iar codurile romane au influențat multe legi 
occidentale, moderne. Când se confruntau cu probleme, filozofii greci creau conceptele unor noi 
sisteme, în timp ce romanii îşi chemau armatele să aplice preceptele. 

Laika nu trăiesc după reguli sau idei. Dacă vor să schimbe lumea, ei nu dau legi noi şi nu 
inventează noi teorii. în schimb, ei aleg să îşi schimbe modul în care percep o problemă. 
Schimbându-şi percepţia, ei transformă o provocare, într-o oportunitate. După cum o să învăţaţi, 
cele patru introspecții şi practicile lor vă vor ajuta să vă schimbaţi percepțiile şi vă vor permite 
să vă visaţi lumea întru ființare. 


Patru niveluri ale percepției 


Protectorii Pământului învaţă să experimenteze evenimentele într-un asemenea mod, încât nu 
mai iau viaţa la modul personal, ci o fac la nivelul de percepție al şarpelui. Aici, lucrurile nu ţi 
se mai întâmplă ţie; ele se întâmplă, pur şi simplu. Porumbelul nu îşi face treburile pe maşina ta, 
ca să te supere; pur şi simplu le face, şi parbrizul tău se murdăreşte. Nu ploua pe tine, ca să te 
ude; pur şi simplu, plouă. 

Când îţi schimbi percepţia evenimentelor, schimbi şi modul în care aceste situaţii trăiesc în tine. 
Nu mai eşti cauza sau efectul a nimic şi simţi o fenomenală uşurare, pentru că lumea este exact 
aşa cum ar trebui să fie şi nu are nevoie de tine ca să o repari. 

în Vest, tindem să asociem percepţia noastră, cu zecile de stări de conştientă cu care suntem 
familiarizați. De exemplu, suntem într-o anume stare de conştientă când tocmai ne-am trezit sau 
când suntem pe punctul de a adormi, în alta când visăm cu ochii deschişi, în alta când suntem 
furioşi şi aşa mai departe. Pe de altă parte, nivelurile de percepţie există independent de minte. 
(De fapt, al doilea nivel, cel al jaguarului, pe care o să-l tratăm.imediat, conţine mintea şi toate 
stările ei de conştiinţă). 

Există patru niveluri de percepţie, prin care un Laika absoarbe lumea. Aceste niveluri corespund 
celor patru domenii de manifestare a vibraţiei şi Luminii: lumea fizică (corpul nostru), tărâmul 
gândurilor şi al ideilor (mintea), tărâmul mitului (sufletul) şi lumea spiritului (energia). Aceste 
niveluri de percepţie sunt asociate cu cele patru corpuri energetice, care constituie câmpul 
energetic uman. Ele sunt aşezate unul în altul, asemenea păpuşilor ruseşti - corpul fizic la 
interior, corpul mental învăluie şi informează stratul fizic, sufletul învăluie mentalul şi fizicul, 
iar corpul spiritual, cel de la exterior, le informează şi le organizează pe toate, ca un tipar. 

Când trecem de la un nivel al percepţiei la următorul, ne păstrăm capacitatea de a funcționa în 
tărâmurile inferioare, dar avem o vedere mult mai extinsă asupra a ceea ce experimentăm. îmi 
amintesc aici de o veche poveste despre un călător care dă peste doi cioplitori în piatră. îl 
întreabă pe primul: „Ce faci?", iar acesta răspunde: „Cioplesc piatra dreptunghiular”. Apoi se 
duce la cel de-al doilea cioplitor şi întreabă: „Ce faci?", iar el îi răspunde: „Construiesc o 

catedrală”. Cu alte cuvinte, amândoi bărbaţii îndeplinesc aceeaşi sarcină, dar unul din ei este 
conştient că poate alege să fie parte dintr-un vis mai măreț. 

Albert Einstein a spus odată că problemele cu care ne confruntăm în viaţă, nu pot fi rezolvate 
acolo unde au fost create. în acest scop, a fi capabili să le translatăm la un nivel mai înalt al 
percepţiilor, poate să ne ajute să le găsim soluţiile, să rezolvăm conflicte, să vindecăm boli şi să 
experimentăm unimea cu întreaga creaţie, acolo unde, înainte, simţeam doar nefericire şi 
separare. 

în acest capitol, veţi învăţa că există o soluție spirituală pentru fiecare problemă pe care o 
întâlniți în lumea fizică, în mintea voastră şi în sufletul vostru. Veţi învăţa că nu veţi elimina 
lipsurile din viaţa voastră, obţinând o altă slujbă, sau nu veţi vindeca sentimentele de abandon şi 
furie, înțelegându-vă rănile din copilărie. Veţi putea rezolva aceste probleme, doar la un nivel 
superior celui la care au fost create. 

Laika asociază fiecare nivel de percepţie, cu un animal care reprezintă puterile şi abilităţile pe 
care cineva trebuie să le dobândească, pentru a influenţa realitatea din acel tărâm. (Fiecare nivel 
are, de asemenea, un limbaj în care putem deveni experți). Acum, să ne uităm mai îndeaproape 
la fiecare dintre aceste niveluri. 


1. Corpul şi percepția fizică: Nivelul şarpelui 


Şarpele este o creatură instinctuală, cu simţuri extraordinare, pe care se poate baza ca să îi 
comunice unde se găseşte hrană şi unde se află un animal de pradă. în mod similar, în lumea 
fizică, noi, oamenii, ne bazăm pe simţurile noastre pentru a obţine o imagine a noastră înşine şi 
a lumii. Acesta e un nivel foarte material al percepției, unde totul este palpabil, solid şi greu de 
schimbat, unde realitatea este unu la sută spirit şi 99 la sută, materie. 

Având percepţia şarpelui, putem vedea, atinge şi chiar mirosi un obiect din fața noastră, cum ar 
fi o felie de pâine şi să ştim că ea este acolo, prezentă fizic. Nu ne imaginăm firul de grâu auriu 
din pâine, munca brutarului sau focul care a transformat-o în ceva ce putem mânca - vedem 
numai un obiect care ne va satisface foamea. în mod 

similar, nu vedem sexul ca pe un act de dragoste; îl vedem ca pe un impuls fizic, care ne va 
satisface dorința. 

La nivelul şarpelui, limbajul pe care îl folosim ca să descriem realitatea sub aspect molecular şi 
Chimic. Am putea descrie pâinea în mod ştiinţific, numind-o: „o substanţă hrănitoare, făcută din 
grâne, drojdie şi alte câteva ingrediente; ceva care are o anumită compoziţie chimică". Putem, 
de asemenea, descrie pâinea ca pe o mâncare şi să ne urmăm instinctul de a o mânca, dacă ne e 
foame. Totul este aşa cum pare: o felie de pâine este doar atât - pâine; iar un porumbel care face 
treaba mare pe maşina noastră, este doar atât - un porumbel. 

Când vedem problemele numai prin ochii şarpelui, încercăm să găsim soluţii fizice. Vrem să ne 
schimbăm slujba, să ne vindem maşina, să găsim un nou partener, sau să avem o aventură. Dacă 
simţim că ne apucă o durere de cap, o numim „migrenă" şi luăm medicamente. Dacă vedem în 
clasă un copil zburdalnic, care sare să se lupte cu un coleg de şcoală, îl etichetăm 
„neastâmpărat" şi îl pedepsim. Uneori aceste soluții funcţionează, dar adesea sunt prea 
simpliste. 

La nivelul şarpelui, ne bazăm întotdeauna pe simţurile instinctuale şi nu reflectăm mai profund 
asupra problemelor noastre. Operăm din acea parte a creierului pe care o avem în comun cu 
şopârlele şi dinozaurii - adică, suntem conştienţi de corpurile noastre fizice, dar nu avem 
cunoştinţă de şinele noastre mentale, creatoare şi spirituale, în această stare, percepem forma 
exterioară şi acceptăm doar ceea ce este evident, rămânând orbi la sentimentele noastre şi la ale 
altora. Suntem lipsiţi de o gândire bogată, complexă şi, pur şi simplu, acţionăm şi reacționăm. 
Această stare poate fi foarte folositoare, atunci când funcţionăm în lumea fizică. La urma urmei, 
trebuie să plătim facturile, să tundem iarba din grădină şi să ducem copiii la şcoală, fără să mai 
descoperim un sens mai profund în aceste acțiuni. Şi, aşa cum a remarcat odată Sigmund Freud - 
şi a rămas celebru prin aceste vorbe: „Uneori, un trabuc e doar un trabuc”. 

Rămânerea la nivelul şarpelui - adică, să facem pas după pas -ne ajută în mod special să ieşim 
din crizele imediate. Creierul nostru reptilian este răspunzător de funcționarea instinctelor de 
supravieţuire - şi, pur şi simplu, facem ceea ce trebuie făcut, fără să irosim energie prețioasă, 

gândindu-ne la asta, analizând, sau ne pierdem emoțional mințile, din cauza asta. Ştim cu toţii 
cât este de obositor să întâlnim pe cineva care refuză să funcţioneze la acest nivel, chiar şi atunci 
când e foarte util să o facă, şi alege să caute înțelesuri adânci până şi în cele mai banale 
chestiuni, în loc să-şi facă, pur şi simplu, treaba. 

Instinctele de şarpe sunt de asemenea foarte utile, pentru că ne atrag atenţia asupra pericolului, 
înainte de a-l percepe conştient -simțim că e „ceva rău" în legătură cu o persoană sau un loc şi 
le evităm, fără să ştim de ce; sau simţim că mai sus pe drum e un radar, aşa că luăm piciorul de 
pe pedala de acceleraţie. 

Şarpele este o stare esenţială pe care e bine să o stăpânim, deoarece trebuie să fim eficienți în 
lumea fizică şi să avem grijă de treburi, într-un mod practic. Dar când îi permitem nevoii de a 
supravieţui cu orice preţ să domine, nu suntem întotdeauna o companie plăcută. Urmărim cele 
mai concrete semne de siguranţă - cum ar fi să avem un cont mare în bancă şi „jucării" materiale 
şi cedăm în faţa lăcomiei, zgârceniei şi suspiciunii. Ne încolăcim şi ne contractăm, lovind 
înainte ca celălalt să ne atace; strângem arme şi construim garduri. De fapt, arheologii care 
excavează situri neolitice au descoperit că primele întărituri construite de oameni nu erau menite 
să îi protejeze de inamici fizici, ci de vârcolaci invizibili şi de pericolele pe care ei le percepeau, 
atunci când erau în starea şarpelui. 

Din nefericire, o mare parte din omenire trăieşte, de mii de ani, la nivelul şarpelui. încă mai 
trăiesc în această lume, mulți oameni care interpretează Biblia şi Coranul ad litteram, preluând 
învăţăturile de a ucide necredincioşii. Este important să ne ridicăm percepţia încă un nivel, 
pentru binele nostru şi al lumii noastre, deoarece şarpele reprezintă fenomenul cu sânge rece, al 
lui Ochi pentru ochi şi dinte pentru dinte. 


2. Mintea şi percepția emoțională: Nivelul jaguarului 


în stadiul următor de percepţie - jaguarul - mintea interpretează realitatea noastră. Admitem că 
mintea poate să creeze boli psihosomatice sau să refacă sănătatea, că furia reprimată poate cauza 
cancer şi că o atitudine pozitivă aduce bucurie şi pace, pentru noi înşine şi pentru cei din jurul 
nostru, Suntem conştienţi că experiențele 

ne sunt influențate de gândurile noastre şi că, în lumea fizică, nu totul este neapărat ceea ce pare 
să fie. 

Acum, când ne uităm la o felie de pâine, ştim că a venit de pe câmpurile de grâu şi de la brutar 
şi ne gândim efectiv la multele ei posibilităţi. Putem să alegem să o mâncăm, să o punem în 
frigider şi să o păstrăm pentru mai târziu, sau să o învelim în ceva şi s-o dăm unei persoane 
sărace. Poate îi adăugăm unt şi usturoi şi o prăjim, sau am putea face ceva cu adevărat 
neobişnuit, cum ar fi să o aruncăm înspre cineva şi să începem o bătaie cu mâncare. Dar ni s-au 
indus anumite credințe referitoare la pâine şi ele ne influenţează decizia în legătură cu ce să 
facem cu ea. Ştim că nu este corect să risipim mâncarea, aşa că, rapid, dăm la o parte orice 
tentaţie de a o arunca spre cineva, doar pentru a ne distra. 

Pe scurt, înțelegem că avem posibilitatea de a alege, dar ştim şi că aceste alegeri sunt limitate de 
către credințele noastre cu privire la pâine. înțelegem şi înțelesurile simbolice ale pâinii: 
înțelegem că ea reprezintă viaţă, precum în „pâinea cea de toate zilele"; folosim expresia: „bun 
ca pâinea caldă" când ne referim la o persoană foarte bună şi blândă, sau spunem „nu am nici 
măcar pâine" pentru a exprima lipsa de bani. 0 bucată de pâine reprezintă mai mult decât 
satisfacerea foamei, iar un gest de tandrețe sexuală este mai mult decât satisfacerea unei nevoi - 
el poate fi un act de intimitate. 

Tărâmul credințelor, al ideilor şi emoţiilor este asociat cu jaguarul, pentru că acest tip de 
percepţie poate transforma rapid situaţiile, făcând ca ele să fie văzute într-o lumină nouă, iar 
acest animal este arhetipul schimbării bruşte. Jaguarul îşi localizează prada şi se năpusteşte 
asupra ei, luându-i rapid viața - dar, prin această acțiune, el împiedică proliferarea anumitor 
animale şi asigură menținerea echilibrului în pădurea tropicală, făcând astfel posibil ca şi alte 
specii să prospere în ecosistem. în acelaşi mod, o singură introspecţie ne poate permite să ne 
eliberăm de sentimentele noastre negative, sau de un mod învechit de a acţiona, care ne 
împiedică să mergem mai departe. 

Instinctele jaguarului sunt diferite de cele ale şarpelui, care nu e interesat decât de supravieţuire 
şi autoconservare. Jaguarii sunt curioşi şi iscoditori - instinctul nostru de pisică ne conduce la 
oamenii şi situaţiile potrivite (sau la cele greşite, dacă instinctul de felină ne e compromis). 
Percepția de tip jaguar este asociată cu creierul de mamifer, acela al emoţiei şi sentimentelor 
adânci de dragoste, de intimitate, de familie, de grijă şi compasiune. Dar este şi creierul 
agresiunii, al superstiţiei, amuletelor, farmecelor, dar şi al lui Nostradamus şi Ghinghis-Han. 
Limbajul la nivelul jaguarului reprezintă cuvintele vorbite sau scrise, pe care le folosim ca să 
formăm şi să exprimăm idei, credinţe şi sentimente. Prin asta înțelegem simboluri şi semne, şi 
putem fi de acord că anumite sunete sunt cuvinte care înseamnă ceva anume. 

De la nivelul jaguarului, recunoaştem că îi putem da unui om înfometat un peşte, dar că o 
soluţie mai practică pe termen lung este să-l învăţăm să pescuiască. Ştim că îi putem da unui 
copil înfometat o bucată de pâine, dar ştim şi că omul nu trăieşte numai cu pâine. Ne ridicăm 
deasupra nivelului literal şi, în orice situaţie, vedem o mai mare varietate de posibilități. Dacă 
avem o migrenă, ne întrebăm: „Care ar putea fi cauza? Ce încearcă să-mi spună corpul meu?" 
Aşa cum nivelul mental îl învăluie pe cel fizic, la nivelul jaguarului integrăm ceea ce 
experimentăm în starea şarpelui. Deci, dacă ne doare capul, suntem conştienţi de durerea 
noastră, dar ne şi gândim dacă am consumat ceva care ar fi putut-o cauza - cum ar fi ciocolata 
sau vinul roşu. Analizăm dacă migrena este simptomul vreunui alt tip de suferință - poate ne 
asumăm mai multe responsabilităţi decât putem duce, sau poate suntem îngrijoraţi de afacerea 
noastră sau de o ceartă cu partenerul, iar corpul nostru răspunde, creând o durere de cap. 

Prin ochii jaguarului, ne uităm la copilul care face nebunii în clasă şi ne întrebăm: „Oare chiar 
nu poate să stea liniştit şi atent - şi, dacă aşa e, de ce?" Ne gândim dacă nu cumva copilul a 
mâncat prea multe dulciuri şi are nevoie urgentă de mişcare, dacă e plictisit de ce spune 
profesorul şi aşa mai departe. Suntem capabili să percepem mult mai multe despre situație, decât 
am face-o la stadiul şarpelui; prin urmare, putem să ne gândim la mult mai multe soluţii. Nu 
doar pedepsim copilul care face nebunii, dar ne asigurăm că mănâncă un mic dejun sănătos şi 
are ocazia de a face mişcare, înainte de a se aşeza la locul lui şi de al asculta pe profesor. Nu 
scoatem imediat un analgezic - învăţăm să spunem nu responsabilităţilor noastre redundante şi 
începem să exprimăm aversiunea pe care o reprimam până acum. Deoarece avem atât de multe 
posibilități, suntem capabili să facem schimbări eficiente şi să rezolvăm chestiuni mai 
complexe. 


3. Sufletul şi percepția sacră: Nivelul păsării colibri 


Următorul domeniu al percepţiei (care cuprinde cele două niveluri anterioare) este acela al 
sufletului. Limbajul acestui nivel este imaginea, muzica, poezia şi visele - este tărâmul mitului, 
unde sufletul se poate experimenta pe sine, într-o călătorie sacră şi este simbolizat de pasărea 
colibri. Deşi minusculă, această pasăre reuşeşte să navigheze mii de kilometri în migrația ei 
anuală, din Canada până în Brazilia. Nu îşi pierde niciodată simțul direcției sau dorința de a 
merge înainte şi nu se întreabă niciodată dacă are destulă mâncare sau putere pentru această 
călătorie. în domeniul miticului, suntem cu toţii ca şi pasărea colibri, într-o călătorie măreaţă, 
tânjind să bem doar din nectarul vieţii. Când nu ne percepem călătoria ca sacră, ne împotmolim 
la nivelul minţii şi al complicatei ei analize asupra lumii. De la nivelul păsării colibri, noi ne 
percepem toate experienţele, ca fiind parte dintr-o călătorie legendară. 

Starea de percepţie a păsării colibri este asociată cu neocorte-xul, cea mai recentă adăugire la 
creierul uman. Neocortexul s-a dezvoltat acum circa o sută de mii de ani şi este răspunzător de 
capacitatea noastră de a raţiona, de a vizualiza şi de a crea. Este creierul lui Galileo şi a lui 
Beethoven, al ştiinţei, artei şi mitologiei. 

La nivelul sufletului, soluţiile la problemele pe care nu le putem rezolva cu mintea devin, brusc, 
evidente. De exemplu, acum câţiva ani în Peru, băştinaşii începuseră să considere că pâinea 
ieftină, sănătoasă, făcută în casă, pe care o mâncau de generaţii, era inferioară franzelelor 
cumpărate de la magazin care erau procesate din greu, dar pe care le mâncau cei bogaţi. în 
consecință, ei mâncau pâinea cu mai puţine calităţi nutritive şi asta afecta sănătatea populației. 
Preşedintele țării ar fi putut să rezolve această problemă la nivelul minţii şi să încerce, printr-o 
campanie publică, să convină oamenii că pâinea neagră e bună pentru ei, sau ar fi putut să dea o 

lege prin care să crească taxele la franzela albă, ca să forțeze oamenii să cumpere pâinea mai 
ieftină. în schimb, el a ales să abordeze situația de la nivelul de percepţie al păsării colibri. 
Preşedintele a înțeles că, pentru sătenii din țara lui, pâinea albă ajunsese să reprezinte succesul şi 
un anumit grad de sofisticare, în vreme ce pâinea neagră simboliza sărăcia şi banalitatea. Ştia că 
trebuie să le schimbe percepţia că franzela albă ar fi mai bună, aşa încât a făcut un clip la 
televiziune, care îl înfăţişa cum lua cina cu familia sa, în palatul prezidenţial, şi mânca pâine 
neagră. Ştia că asta va transmite mesajul că pâinea neagră este mâncarea celor plini de succes şi 
sofisticaţi - şi a funcționat. Oamenii din Peru s-au întors la pâinea neagră, pentru că aceasta era 
pâinea regilor, nu a țăranilor! 

Când eu mănânc la restaurantele din Peru, întotdeauna îmi umplu geanta cu chiflele în plus care 
rămân, pentru că ştiu că voi avea ocazia săi ajut pe câţiva, dându-le o chiflă care ar putea fi 
singura lor masă pe ziua aceea. Odată, pe când călătoream cu un bătrân Laika, m-am trezit într-o 
autogara, înconjurat de câțiva copii care se strânseseră în jurul meu, în speranţa că le-aş putea da 
câteva monede sau bomboane. Am început să scot chiflele din geantă şi să le distribui, dar 
bătrânul mi-a spus: „Nu de pâinea aceasta au nevoie copiii. Tipul de mâncare de care au nevoie 
oamenii mei este mâncarea sufletului, nu a stomacului”. A luat chiflele şi le-a distribuit el însuşi 
copiilor, dar, în timp ce făcea asta, a început să le spună poveşti despre strămoşii lor incaşi. 

Mai târziu, bătrânul a explicat: „Aceste poveşti sunt hrana de care duc ei dorul. Le-am dat nu 
numai pâinea care o să-i hrănească până mâine, ci şi pâinea care îi va hrăni pe parcursul întregii 
lor vieți". El percepea cu ochii păsării colibri - pentru el, poveştile erau hrană pentru suflet. 
Când m-a văzut împărțind chifle, a intervenit la nivelul sacrului, oferindu-le acestor copii istoria 
poporului lor. 

La nivelul sufletului, lucrurile sunt ceea ce sunt ele cu adevărat: expresia sacrului. O casă nu e, 
pur şi simplu, un acoperiş deasupra capului - ea este un cămin. Un soț nu este numai o persoană 
cu care împărți datoriile casnice şi creşterea copiilor, ci şi un partener ales, un tovarăş în marea 
noastră călătorie. în această stare, te uiţi la pâine şi întrebi: „Mi-e foame de pâine, sau sunt 
înfometat de hrana pe care ea o reprezintă?" Eşti capabil să înţelegi importanţa de a coace 
pâinea împreună cu alții şi cum e posibil ca stomacul tău să nu poată fi niciodată plin, când alții 
flămânzesc în lume. 

La nivelul păsării colibri, ascultăm dincolo de suprafața conversaţiilor şi auzim mesajele lor 
ascunse. Operăm cu metafore, astfel încât, dacă avem o migrenă, ne întrebăm: „Am înnebunit? 
Ce gânduri au rămas blocate în capul meu? Ce semn îmi transmite acest lucru?" în medicina 
chinezească, se spune că furia neexprimată se adună în ficat, aşa că, dacă avem probleme cu 
ficatul, ştim că poate fi un semnal de furie reprimată. Deci, dacă funcţionarea ficatului este 
înceată, întrebăm: „Ce medicamente pot să iau?", dar şi: „Cum pot să practic iertarea - atât 
pentru mine, cât şi pentru alții?" înţelegem că boala e un semnal de avertizare, care ne spune că 
se petrece ceva care are nevoie de atenția noastră - şi nu tratăm doar simptomul. 

Când privim prin ochii păsării colibri şi vedem un copil excesiv de activ, întrebăm: „în ce fel, 
problema acestui copil este o oportunitate pozitivă?" Recunoaştem că, dându-i Ritalin unui 
asemenea copil, îl putem face să nu se mai agite şi să se concentreze asupra spuselor profe- 
sorului, dar îi fură abilitatea naturală de a face mai multe lucruri deodată, într-o junglă, 
„problema" de comportament a acestui copil sau „handicapul de învăţare" ar fi, de fapt, o 
calitate - ar putea să audă cum păsările se cheamă una pe cealaltă, murmurul cascadei, dar şi să 
poarte o conversaţie, rămânând în acelaşi timp atent la un posibil pericol. De la nivelul păsării 
colibri, percepem atenţia distributivă a copilului, ca pe un dar care este de nepreţuit pentru 
călătoria sufletului său. 

La acest nivel, simţim că ne aflăm cu toţii într-o călătorie de evoluţie şi vindecare şi mergem pe 
un drum care ne duce acolo unde vom fi într-o stare de bine Divin. Dacă avem o migrenă, ne 
întrebăm: „Spre ce fel de vindecare mă cheamă această migrenă?" S-ar putea să trebuiască să 
mâncăm mai puțină ciocolată, să luăm medicamente şi să nu ne mai supunem la stres. S-ar 
putea, de asemenea, şi ca drumul spre vindecarea migrenelor să implice o călătorie mai mare: 
poate avem nevoie să încheiem o relație nefericita, poate e timpul să ne mutăm dintr-o zonă 
unde nu găsim de lucru, sau nu puteam crea sentimentul unei comunităţi; sau, s-ar putea să 
trebuiască să lăsăm deoparte dezamăgirea cu privire la părinţi şi furia la adresa lor, împreună cu 

temerea că vom deveni exact ca ei. Vindecăm durerea de cap, vindecând sufletul. Vedem căi 
care ne vor duce înapoi la sănătate şi pornim într-o călătorie de vindecare. 

Nivelul păsării colibri este un nivel care impune crearea schimbării, mult mai mult decât cel al 
jaguarului. De aceea, vizualizarea este mult mai puternică decât simpla recitare a afirmațiilor. 
Când vrei să te asiguri că viitorul îţi rezervă un rezultat dorit, trebuie să-l vizualizezi doar o 
singură dată, din starea de percepţie a păsării colibri. De la nivelul jaguarului, ar trebui să repeţi 
afirmaţia verbală de zeci sau chiar de sute de ori, pentru a obţine un rezultat similar. 


4. Percepția spirituală: Nivelul vulturului 


Când vulturul se înalță deasupra văilor, el poate să perceapă vizual copacii, stâncile, râul şi chiar 
şi curbura Pământului... dar e capabil şi să repereze un şoarece, la şapte sute de metri dedesubtul 
lui. Capacitatea sa de a vedea, în acelaşi timp, atât întreaga imagine, cât şi o minusculă parte din 
ea este reprezentativă pentru calităţile nivelului Spiritului. 

La nivelul vulturului, realitatea este nouăzeci şi nouă la sută conştiinţă şi unu la sută materie. 
Există puţină formă sau substanță, iar limbajul este energia. Creierul asociat cu acest nivel este 
cortexul prefrontal, pe care unii savanţi neurologi îl numesc „Creierul-Dumnezeu". La nivelul 
vulturului, nu mai există o persoană săracă, ce primeşte pâine şi o persoană bogată, care i-o 
întinde - nu mai există decât Dumnezeu hrănind alt Dumnezeu. Nu ne mai percepem ca deco- 
nectaţi de planetă sau de alți oameni; limitele se topesc, pe măsură ce sufletele noastre 
individuale îşi recunosc unimea. 

Eu numesc asta „stare de dispariţie instantanee", deoarece, la acest nivel de percepție, materia 
dispare, pur şi simplu. Când ne uităm la copilul hiperactiv, nu vedeam vreo boală sau problemă 
- este doar Dumnezeu, care se experimentează pe Sine, ca fiind acel copil. Când întrebi un Laika 
cine este, el îţi va spune: „sunt munţii, sunt râul, sunt vulturul, sunt stânca". De la nivelul 
jaguarului, el s-ar putea percepe pe sine ca revenindu-şi după pierderea cuiva drag, dar, la 
nivelul vulturului, el ştie că el este Dumnezeu care se preface că e ei, astfel încât se străduieşte 
să îşi asigure o rezidenţă permanentă, în înalturile vulturului. 

Când ne confruntăm cu o dificultate, cu cât suntem mai aproape de nivelul spiritului, cu atât mai 
puţină energie ne trebuie, ca să provocăm o schimbare. în josul curentului, poate că vedem 
război; dar în susul râului, vedem zbuciumul existent în oamenii care se vor duce la război, ceea 
ce e o problemă mult mai uşor de rezolvat. în josul curentului este poluarea; în sus, pe râu, este 
întrebarea de ce folosim recipiente de plastic şi le aruncăm peste tot. De la nivelul păsării 
colibri, noi insistăm asupra reciclării; de la nivelul vulturului, ne întrebăm de ce nu eliminăm cu 
totul ambalajele de plastic. în josul curentului, este copilul nostru care are probleme cu legea sau 
cu relaţiile; în susul râului, se află întrebarea cum să-l învăţăm, prin exemplu nostru, să rela- 
ționeze cu ceilalți şi să-i respecte. 

La nivelurile mai joase ale percepției, putem încerca să ne gândim la un mod de a preveni 
războiul sau poluarea, să-i vindecăm pe cei care se simt privați de drepturi, sau să-i schimbăm 
pe cei care insistă să-şi arunce gunoiul fără reciclare - dar, la cele mai înalte niveluri ale 
vulturului, putem deveni, cu adevărat, pace. Putem deveni vindecare şi frumuseţe şi putem să 
întrupăm apele curate ale unui râu. încetăm să mai percepem o separare între noi şi mediul 
nostru - sau între noi şi alți oameni. 

Un mod de a înţelege acest nivel mai înalt al percepţiei - unde ideile noastre tradiționale, despre 
natura realităţii, se dizolvă - este de a analiza mecanica cuantică. Fizicienii descoperă că, la 
nivel sub-atomic, materia este mult mai puțin solidă şi palpabilă, decât credeam noi cândva că ar 
fi. Cu alte cuvinte, o mobilă solidă nu este deloc solidă, ci o îngrămădire zumzăitoare de 
particule şi unde. Werner Heisenberg a fost primul care i-a uluit pe fizicieni cu această noțiune, 
postulând în al său „principiu al incertitudinii" că, atunci când observăm un electron pentru a-i 
măsura viteza, faptul că îl observăm, îi schimbă poziţia. Deci, dacă ne aşteptăm ca un electron 
să se comporte ca o particulă, el ne va îndeplini această plăcere; dacă creăm un experiment unde 
el trebuie să se comporte ca o undă şi să atingă simultan două ţinte aflate una lângă alta, el va 
coopera. Această descoperire a fost foarte tulburătoare pentru mulți oameni de ştiinţă - inclusiv 
pentru Einstein - care a exclamat: „Dumnezeu nu joacă zaruri" cu universul. Și totuşi, 

Protectorii Pământului au ştiut dintot-deauna că percepţia noastră asupra lumii este cea care 
determină însăşi natura acesteia. 

Cu alte cuvinte, fizica cuantică şi Protectorii Pământului sugerează, la unison, că lumea se 
visează pe ea însăşi întru fiinţare: veveriţele o visează, peştii o visează şi noi o visăm - chiar şi 
pietrele o visează, deşi somnul lor este profund şi îndelungat. Fizica cuantică explică modul în 
care se întâmplă asta - Laika ne spun cum s-o facem. Fizica ne spune cum ajunge apa un nor de 
vapori, în vreme ce Laika ne arată cum s-o facem ploaie. 

Desigur că noi, oamenii, experimentăm realitatea prin propria noastră percepție, nu prin cea a 
unui animal, sau a unei pietre. Despre unii Laika se spunea că puteau să-şi schimbe forma şi să 
devină jaguar sau vultur, având capacitatea de a simţi vegetaţia care îi atingea în timp ce se 
strecurau prin junglă, sau vântul care le trecea prin penele aripilor, în timp ce zburau în jos, de-a 
lungul unei văi. Ei făceau asta, pentru a vedea lumea prin ochii altcuiva, pentru a descoperi dacă 
era un pârâu de partea cealaltă a muntelui, sau de ce erau condorii pe cale de dispariţie. 

în fizică, teoria haosului explică faptul că o furtună tropicală din Caraibe putea fi, de fapt, 
cauzată de un fluture care bate din aripi în Beijing. Este foarte dificil să schimbi un uragan de 
categoria cinci (sau cancerul în fază terminală), dar Protectorii Pământului ştiu că, de la nivelul 
vulturului, noi putem să traversăm timpul şi să găsim uraganul acela, când el este încă o şoaptă 
de vânt, ce mângâie aripile unui fluture - adică, putem vindeca furtuna, chiar înainte ca ea să se 
nască. Acesta este darul acestui tărâm: nu există timp, aşa încât putem schimba lucrurile, înainte 
ca ele să înceapă să existe. Putem visa lumea întru fiinţare, înainte ca energia să dobândească 
formă fizică. 


Folosirea diferitelor niveluri de percepție 


Chiar dacă suntem întotdeauna capabili să interacționăm cu toate cele patru niveluri ale 
percepţiei, de obicei suntem împotmoliţi în corpul fizic - sau, în cel mai bun caz, prinşi în sfera 
psihicului şi a minţii. Noi credem că, dacă am găsi o relaţie potrivită, ne-am putea vindeca 
nefericirea, iar motivul pentru care nu putem ţine o dietă este că nu am primit dragoste din 
partea părinţilor. Din când în când, putem să simţim de la nivelul păsării colibri şi să auzim 
chemarea călătoriei noastre magice... dar după aceea, şarpele ne târăşte înapoi şi ne gândim că 
nu avem destui bani sau timp, sau alunecăm în nivelul jaguarului şi ne îndoim dacă suntem 
suficient de puternici sau deştepţi, pentru a păşi pe această cale. 

La nivelul vulturului, puterea noastră de a influența realitatea este la capacitatea ei maximă. Cu 
toate acestea, este nevoie de curaj şi exercițiu, pentru a trece la acest nivel al percepţiei şi a 
rămâne acolo. Tinerii Laika ce studiază pentru a deveni vindecători, învaţă să pună diagnostice 
şi să vindece la nivelul păsării colibri. Ei nu lucrează fizic cu corpul - sau psihologic, cu mintea; 
în schimb, ei învață să opereze cu pene, foc şi alte unelte, care îi ajută să schimbe matricea 
Câmpului Energetic de Lumină al cuiva. Dar bătrânii nu au nevoie să folosească un evantai din 
pene sau ierburi - ei lucrează de la nivelul vulturului, unde obiectele şi gândurile - şi chiar şi 
imaginile vizuale - nu sunt necesare. Ei pot vindeca fără să mişte nici măcar un deget, pentru că 
doar prezenţa lor este suficientă. 

în propriile noastre vieți, putem folosi multe instrumente pentru a trece la nivelul de percepție al 
păsării colibri - inclusiv meditaţia, rugăciunea fără cuvinte, muzica şi arta. 

încercaţi să vă îmbrăcați în culori strălucitoare, într-o zi mohorâtă, pentru a vă scoate din starea 
depresivă şi a trece într-una mai veselă şi mai entuziastă, sau spuneți rugăciuni, sperând că 
rostirea cuvintelor vă va transpune în starea de a le simți cu adevărat. 

Şi totuşi, de la nivelul vulturului, nu vom avea nevoie de o cămaşă de un galben strălucitor, ca 
să ne facă să ne simțim energizați şi entuziasmați de-a lungul zilei, chiar dacă e înnorat şi plouă 
de multe săptămâni. Nu vom avea nevoie de cuvintele rugăciunii, întrucât putem să ne 
transpunem cu uşurinţă în experiența de a simţi Divinul în nivelul de pasăre colibri - şi să 
devenim una cu spiritul, în cel de vultur. Transformarea se întâmplă înăuntrul nostru. 

Trecerea la un nivel de percepție mai înalt 


Când suntem blocaţi în peisajul de percepţie al şarpelui şi jaguarului, ne petrecem mult timp 
luptându-ne cu problemele. Dacă un bărbat are un conflict emoțional cu soţia lui, în mod 
obişnuit va încerca să rezolve criza la nivelul concret, cumpărându-i ceva ce, crede el, o va face 
să zâmbească din nou. Când adolescenţii devin deprimati, se duc la mall sau iau droguri, ca să-şi 
aline durerea. Cu toate acestea, asemenea soluţii rapide, la nivel fizic, nu funcţionează niciodată 
cu adevărat. 

Când îți muţi percepția la un nivel mai înalt, poți să transformi multitudinea de provocări pe 
care le ai în lumea ta emoţională şi în cea fizică. Poţi înțelege că ceea ce percepi tu ca fiind o 
problemă la un anumit nivel, este, de fapt, o oportunitate nivelul superior acestuia. Pierderea 
unei slujbe sau a unei relaţii devine o ocazie să te reinven-tezi, în vreme ce o boală îţi oferă 
şansa nu numai de a încerca să elimini simptomele tale, ci şi de a aduce o vindecare şi o 
transformare profunde. Dacă eşti bolnav, poţi interveni la cele patru niveluri ale percepţiei: la 
nivelul şarpelui, te tratezi cu medicamente; la nivelul jaguarului, cu analize psihologie; la 
nivelul păsării colibri, cu meditaţie sau practici spirituale; la nivelul vulturului, te tratezi cu 
conştientă şi înțelepciunea Spiritului, a lui Dumnezeu. 

Trecerea la un nivel superior de percepţie ne permite să recunoaştem că motivul pentru care nu 
construim un dig care va duce la dispariția melcului săltăreț, sau va distruge habitatul bufniței 
pătate, este că ele reprezintă nu doar câteva mii de animale, ci şi natura însăşi, pe care trebuie să 
o îngrijim şi să o protejăm. Putem să începem să ne întrebăm dacă forța hidroelectrică pe care 
un dig o va produce, pentru a ilumina noaptea magazinele de prezentare a maşinilor, este cu 
adevărat importantă. Mai mult, la nivelul vulturului, putem înţelege interconexiunea ascunsă a 
tuturor lucrurilor şi percepe natura sincronistică a realității - recunoaştem că nu există accidente 
şi că totul are un scop şi un înţeles. O pierdere nu va mai fi atât de cumplită, pentru că ştim că 
există un context pentru asta, astfel încât, atunci când moare cineva drag, ştim că nu încetează să 
existe, dar că este, pur şi simplu, Dumnezeu care îşi caută o altă expresie şi formă. 

Toate cele patru stări de percepţie ajută în momente diferite. 

Când te prăvăleşti într-o râpă, în timp ce te plimbi într-o zonă izolată, poți să intri în nivelul 
şarpelui, să-ţi laşi frica deoparte şi să accesezi resursele creierului reptihan, pentru a controla 
durerea din piciorul tău rupt. Şarpele (care este rece şi indiferent - şi, adeseori, asociat cu 
bărbaţii, în cultura noastră) îți permite să ai instinctiv grijă de rana ta, până când te poţi târî 
înapoi pe potecă, să găseşti ajutor. La nivelul jaguarului (pe care adeseori îl asociem cu femeile, 
pentru că este profund şi emotiv), îți poţi procesa sentimentele şi experimenta frica şi 
vulnerabilitatea. 

Trecând la nivelul păsării colibri, începi să vezi imaginea de ansamblu: devii conştient de 
legătura dintre piciorul rupt şi poverile tale grele şi admiţi că, pentru a te vindeca, trebuie să 
renunţi să deţii, tot timpul, controlul. Iar din perspectiva vulturului, poţi să-ți urmăreşti linia 
viitoare a timpului şi să găseşti o soluţie mai bună decât să mori singur în pădure - şi alegi un 
destin în care să te găsească cineva. La nivelul vulturului, recunoşti că vindecarea de care ai 
nevoie poate să nu fie doar repararea corpului, ci şi a sufletului tău, care doreşte să 
experimenteze lecţiile pe care a venit să le înveţe pe acest Pământ, inclusiv de ce te-ai rănit în 
acel moment şi în acel loc. 

Am văzut multe persoane părăsind calea Protectorilor Pământului, de îndată ce încep să se simtă 
mai bine fizic şi emoţional, pentru că şi-au împlinit nevoile la nivelurile şarpelui şi jaguarului. 
Şi totuşi, dacă ar percepe de pe nivelul păsării colibri, ar înţelege că e minunat să te simți mai 
bine, dar că este mult mai important să evoluezi astfel încât să atingi cel mai înalt potenţial pe 
care îl ai. Iar dacă ar percepe cu ochii vulturului, ar vedea că, atunci când păşesc în plinătatea 
puterii lor, pot începe să-şi viseze lumea întru ființare şi că propria lor vindecare este direct 
legată de vindecarea întregii planete. Aceste persoane sunt ca ghindele care încep să încolţească 
şi îşi fac drum prin pământ; nu e prea distractiv să dai la o parte bolovanii şi murdăria, pentru a 
ieşi la lumină. 

Pe parcursul propriei mele pregătiri, au fost momente când am vrut să încetez munca şi s-o iau 
mai încet. Am vrut să rămân la nivelul jaguarului, unde nu mai eram împotmolit în problemele 

mele, sau provocat şi îmboldit să fiu cât mai bun cu putință. Dar am admis că, procedând astfel, 
aş rata ocazia de a-mi creşte aripile de vultur. 

Un alt avantaj al abilității de a-ți modifica percepţia este că, dacă ţi-e destinat să contractezi o 
boală mortală - deoarece ea este prezentă în genele familiei tale - nu trebuie să o faci în tărâmul 
real, unde chiar te poți îmbolnăvi. La nivelul păsării colibri, poţi preveni boala, învățând lecțiile 
pe care ea a venit să ţi le predea - în timp ce, la nivelul vulturului, poți să-ți cureți amprentele 
din Câmpul tău de Energie Luminoasă, care te predispun la acea boală. Dacă ai în minte o carte 
pe care te chinui de zece ani să o scrii („marele roman care va spune povestea luptei mele", de 
exemplu), poţi să îl aduci din domeniul sufletului, în tărâmul concret şi să îl materializezi cu 
adevărat. Sau dacă eşti prins într-o ceartă cu partenerul tău, la nivelul de percepţie al jaguarului, 
şi amândoi v-aţi blocat pe ideea că aveţi dreptate, puteți merge dincolo de învinuiri. Puteţi 
percepe situația ca pe o ocazie de a vă conecta unul la celălalt, mai degrabă decât ca pe o şansă 
de a dovedi care dintre voi are dreptate. 

în vreme ce putem fi atraşi de o anume stare de percepţie (de exemplu, putem să abordăm 
lumea, în primul rând prin emoţiile noastre şi prin nivelul jaguarului), putem învăţa să stăpânim 
toate cele patru niveluri, prin exercițiu. Efectuarea următorului exercițiu vă va ajuta să vă 
dezvoltați abilitatea de a vă modifica percepţia. După ce îl faceţi de câteva ori, o să apreciaţi 
faptul că cele patru niveluri sunt stări spre care ne îndreptăm în mod natural, de vreme ce sunt 
moduri de a „simţi" fiecare din cele patru „sub-creiere" ale noastre. 


EXERCIŢIU: Patru percepții ale feței 


Acesta este un exerciţiu de orientare, în care veți căuta indicii şi informaţii, la fiecare dintre cele 
patru niveluri ale percepţiei. (Poate fi făcut împreună cu un partener, sau singur). Aşezați-vă 
într-o cameră întunecată, în faţa unei oglinzi - cam la un metru şi jumătate de ea -cu o lumânare 
alături. Respirați adânc, încet, în timp ce vă uitaţi uşor în ochiul vostru stâng, dar nu foarte 
insistent. Inspirați numărând până la zece şi apoi începeţi iarăşi de la unu. Observaţi jocul 
luminii şi umbrei pe faţă şi rămâneţi concentrați pe ochiul stâng. 

La primul nivel al şarpelui, observați cum faţa voastră este aşa cum aţi văzut-o dintotdeauna. 
Totul este exact aşa cum pare să fie. Aceasta e faţa la care v-aţi uitat în oglindă, de mii de ori. 
Câteva momente mai târziu, începe faza a doua - fața voastră va începe să se schimbe, pe 
măsură ce percepţia se ajustează de la cea a şarpelui, la cea a jaguarului. S-ar putea să vă vedeţi 
schimbându-vă forma într-un animal, sau că aveţi fața unei alte persoane, sau veţi observa că 
faţa voastră va dispărea cu totul, cu excepția ochilor. Nu fiți alarmaţi de ceea ce percepeţi, ci 
continuaţi să respiraţi adânc, regulat, înregistrați, pur şi simplu, numeroasele feţe care apar... 
Unele dintre ele pot fi vechi de zeci de mii de ani; altele pot fi chipurile vieților anterioare; altele 
sunt ale animalelor de putere (ghizii şi aliaţii din natură); iar alte feţe sunt cele ale ghizilor voştri 
spirituali. Treceţi prin acest nivel şi observați toate feţele pe care le găsiți. 

Când ajungeţi la nivelul păsării colibri, fața voastră va înceta să se schimbe şi o să vedeţi doar o 
singură imagine. Observaţi cu atenţie faţa care rămâne nemişcată, pentru că are un înțeles şi un 
mesaj care e important pentru voi, în acest moment. Mențineţi-o nemişcată, con-centrându-vă pe 
respiraţie şi lăsaţi-o să vă dezvăluie povestea ei. Cine este? De unde a venit? Ce mesaje are 
pentru voi? Câmpul de Energie Luminoasă păstrează amintirile tuturor şinelor noastre 
anterioaie. Adesea ele par să fie feţe dintr-o viață anterioară, dar în mod frecvent sunt feţele 
celor care am fost vreodată, sau am fi putut deveni, în această viaţă. 

în al patrulea stadiu, toate imaginile dispar - chiar şi propria voastră față. Când ajungeţi la 
nivelul vulturului, orice formă se dizolvă în matricea de energie universală, lăsând numai 
Spiritul şi Lumina. 

Pentru a termina exerciţiul de orientare, inspirați adânc de trei ori, pentru a vă aduce înapoi la 
starea obişnuită de conştiinţă. 

Am făcut odată acest exerciţiu, cu un client care fusese diagnosticat cu o boală letală. în timp ce 
stăteam şi ne uitam blând unul la altul, la început ne-am văzut unul altuia doar ochii. Apoi, când 
am intrat la nivelul percepției jaguarului, faţa lui a început să se metamorfozeze: a început să 
semene cu un om bătrân, apoi cu un băiat tânăr şi apoi cu o femeie în vârstă, indiană, cu păr 
lung care-i curgea pe umeri. 


21 


Acestea puteau fi feţele pe care le purtase în vieţile trecute, sau cele ale poveştilor care trăiau 
înăuntrul lui, dar eu căutam una anume -fața din viitor a clientului meu, după ce va fi fost 
vindecat de boala lui. 

Când am găsit-o, mi-am mutat starea de percepție la nivelul păsării colibri, astfel încât 
trăsăturile să înceteze să se mai schimbe. 

Aceasta era faţa pe care o voiam pentru el - aceea a lui însuşi, vindecat. Ne concentraserăm 
intenția asupra faptului că eu voi găsi faţa aceea - şi acum, că o făcusem, ştiam că trebuia să o 
introduc în destinul lui, astfel încât el să devină persoana vindecată, reprezentată de acea față. 
Atunci am mers la nivelul vulturului şi am dizolvat acea expresie, încât n-am mai văzut nimic 
decât Lumină. în inima mea, am zis: „Facă-se voia Ta", astfel încât să predomine dorinţa 
Spiritului şi nu a mea. (Notaţi că va trebui să exersaţi ceva vreme, pentru a stăpâni arta de a vă 
trece la nivelurile superioare de percepţie - dar nu vă îngrijorați, puteți s-o faceţi). 

I-am cerut clientului meu să continue singur această practică în fața oglinzii, ca să atragă atenția 
asupra Sinelui său vindecat şi să-şi instaleze faţa ferm, în viitor. Câteva luni mai târziu, boala lui 
a intrat complet în regresie. 

în capitolul următor, veţi învăța mai mult despre propria voastră anatomie energetică, inclusiv 
despre Câmpul de Energie Luminoasă şi chakre, dar şi cum se leagă acestea de cele patru 
niveluri ale percepţiei şi de cele patru introspecţii. 


Pe 


Anatomia noastră energetică 


Cei mai mulți dintre noi ştiu câte ceva despre cum funcționează corpurile noastre fizice şi poate 
că suntem chiar conştienţi de cum ne pot afecta gândurile şi emoţiile - şi viceversa. Totuşi, 
pentru a primi acces la nivelurile superioare de percepție, care ne vor permite să ne visăm lumea 
în mod diferit, trebuie să ştim mai mult despre anatomia sufletului şi a spiritului. Avem nevoie 
să înţelegem cum emoţiile, credinţele şi lentilele colorate prin care percepem realitatea sunt 
conținute în Câmpul de Energie Luminoasă (CEL), aura de energie şi lumină, care îl înconjoară 
pe fiecare dintre noi. 

CEL-ul este structura vieților noastre şi el conţine cronicile durerilor şi suferinței noastre şi căile 
spre vindecare. I-am învăţat pe studenţii noştri de la Şcoala de vindecare a Corpului de Lumină, 
cum să citească poveştile schiţate în CEL-ul unui client şi cum să descifreze bolile emoţionale şi 
fizice care îl afectează. 

Imaginați-vă că sunteți înconjurați de un glob de lumină, care se extinde cam până la lărgimea 
braţelor voastre întinse - şi în pământ, cam treizeci de centimetri. Curenţi de energie circulă 
continuu prin CEL, întrucât el conţine meridianele de acupunctura şi chakrele (pe care o să le 
explic imediat). Prin mijlocul acestei sfere pulsatile, trece o gaură foarte îngustă, tubulară, mai 
mică decât mărimea unei molecule, care face ca acest Câmp de Energie Luminoasă să fie ca o 
mărgea mare, ovală (sau, cum este numit în geometria sacră, un toroid). 

Când murim, CEL.-ul trece prin acest tunel îngust, înapoi spre lumea spiritului, ca un covrig care 
ar trece prin propria sa gaură - acesta este coridorul întunecat prin care au trecut oamenii care 
relatează că au avut experienţe în preajma morţii, în timp ce călătoreau înapoi spre casă. Putem 
învăța să accesăm nivelurile superioare de percepție, lucrând cu CEL-ul şi structurile lui: 
chakrele şi punctul de asamblare. 

Cele nouă chakre 


Noi toți avem nouă chakre, sau centre de energie, aliniate de-a lungul coloanei 
vertebrale. Tradițiile orientale recunosc şapte chakre, Laika recunosc şi o a opta, care 
este ca un soare strălucitor, localizat deasupra capului, în afara corpului fizic, dar în 
interiorul CEL-ului. (în vest, noi numim această a opta chakră „sufletul”). A noua 
chakră este cu mult deasupra, există în afara timpului, în centrul cosmosului şi ne 
conectează la tot ce înseamnă viață. A noua chakră este Spiritul. 

Fiecare chakră este un vortex de Lumină care se mişcă şi se extinde cu câţiva centimetri 
în afara corpului, învârtindu-se în direcția acelor de ceasornic, iar vârful vortexului se 
leagă de coloana vertebrală şi de glandele endocrine. Chakrele ne informează direct 
fiziologia sistemului nervos, descărcând informaţie din CEL, în sistemul nervos central. 
Pentru că sunt conectate şi la glandele noastre, ele afectează nivelurile tuturor 
hormonilor, influențându-ne stările de spirit, greutatea, chimia sângelui şi sistemul 
imunitar. 

Chakrele sunt porţi prin care creierul şi sistemul nervos pot in-teracționa cu cele patru 
niveluri ale Creaţiei manifeste. Prin prima chakră vă activați la nivelul şarpelui - 
energiile fizice şi biologice dense. A doua chakră vă permite să vă activaţi la nivelul 
Jaguarului - emoţii ca mânia şi frica, precum şi sentimentele mai rafinate, de dragoste şi 
compasiune. A şasea chakră vă permite să vă activaţi la nivelul păsării colibri - energiile 
Divine găsite în locurile sacre sau accesate prin meditaţie, rugăciune şi experienţe 
mistice. A noua chakră vă permite să vă activaţi la nivelul vulturului - sursa de nedefinit 
a întregii Creaţii, unde puteți visa lumea întru ființare. 

Să aruncăm o privire scurtă asupra fiecărui centru de energie. 


- Prima chakră se află la baza coloanei vertebrale, lângă coc-cis şi ne leagă de Mama 
Pământ. Acolo sunt localizate energetic instinctele noastre primitive şi este asociată cu 
starea de percepţie a şarpelui, (în multe tradiții orientale, se spune că energia şarpelui, 
kun-dalini, se află în această chakră). Când ne curățăm primul centru energetic, ne 
eliberăm de frica de lipsuri şi devenim mai deschişi la abundența care ne înconjoară. 

- A doua chakră este localizată la patru degete sub buric şi este sediul pasiunilor 
noastre. Aici trăiesc energetic toate sentimentele şi emoțiile. Stima noastră de sine şi 
simţul a cât suntem de iubiţi sau de neiubiţi sunt localizate şi ele aici. Mânia ne 
blochează această chakră, ca şi frica de a fi în pericol - fizic sau emoţional. Când o cură- 
țăm, ne deschidem către creativitate şi intimitate pe planul romantic. Această chakră 
este asociată cu starea de percepţie a jaguarului şi este conectată la glandele suprarenale, 
cât şi la reacțiile de luptă-sau-fugi. 


- A treia chakră se află în dreptul plexului solar şi este asociată cu nivelul energiei 
fizice a corpului. Curăţarea ei ne permite să avem succes în lume, să avem relaţii bune 
cu alții şi să ne fie limpede cine suntem şi cum vrem să ne exprimăm pe noi înşine. 


- A patra chakră este în centrul pieptului şi este asociată cu inima. Aici experimentăm 
iubirea pentru toţi oamenii şi toate creaturile, pentru stânci şi cascade, pentru deserturi şi 
oceane. Chakră inimii este punctul central în sistemul nostru de energie fizică, pentru că 
sunt trei chakre deasupra ei şi trei dedesubt. Când curățăm această zonă, eliminăm 
egocentrismul şi ne deschidem înspre capacitatea noastră maximă de a da iubire. 


- Chakra a cincea se găseşte în zona gâtului şi este centrul nostru extrasenzorial. Când această 
zonă este blocată, rămânem blocaţi în cadrul propriului nostru grup sau trib şi al propriilor 
noastre opinii. Când o curățăm, recunoaştem conexiunea noastră cu alții, comunicăm mai bine şi 
suntem deschişi spre dobândirea cunoaşterii şi îi ascultăm pe oameni, chiar şi atunci când poate 
nu suntem de acord cu ei. 


- A şasea chakră (sau „al treilea ochi") este localizată în mijlocul frunţii. De aici experimentăm 
relația noastră cu orice şi oricine, împreună cu conştienta faptului că suntem ființe eterne. 
Acesta este centrul unde Divinul trăieşte în noi şi este asociat cu starea de percepție a păsării 
colibri. Când această chakră este blocată, putem deveni aroganţi pe plan spiritual, ştiind destule 
lucruri despre sacru, dar neprăcticându-le. 


- A şaptea chakră este localizată chiar în vârful capului şi reprezintă poarta noastră spre rai, 
conectându-ne la stele. Curăţarea acestui centru energetic ne permite să experimentăm timpul ca 
neliniar şi să ne eliberăm de legile cauzei şi efectului. Când a şaptea chakră este blocată, credem 
în mod greşit că am atins Iluminarea, fără să înţelegem că mai avem de mers până să atingem 
acea stare lipsită de ego. 


- A opta chakră, care se află la câţiva centimetri deasupra capetelor noastre; este locul unde 
experimentăm unimea cu întreaga Creaţie şi cu Creatorul ei. Când acest centru energetic este 
blocat, suntem prinşi între spirit şi materie, trăim numai parţial în corpurile noastre şi ne simţim 
despărțiți şi separați de tot. Această chakră corespunde sufletului, iar în ea sunt imprimate 
urmele traumelor pe care le ducem cu noi dintr-o viaţă într-alta şi care ne-au ajutat să ne alegem 
părinții prin care ne-am născut. Aceste imprimări ne fac să trăim, să învăţăm, să îmbătrânim şi 
să murim în anumite moduri ce sunt oglindite de imprimările existente în CEL-ul nostru. 


- în cele din urmă, a noua chakră - care există în afara timpului şi spațiului şi este întotdeauna 
cristalină şi pură - reprezintă locul în care putem experimenta întinderea magnifică a Creației. 
Aici este locul în care trăim în Dumnezeu. Pentru a ajunge la această zonă, urcăm coarda 
argintie de Lumină care se ridică din a opta chakră. Ea se găseşte în inima universului şi este 
Spiritul. Există o singură a noua chakră, căci nu suntem decât Unul în Spirit. Această chakră 
este asociată cu starea de percepţie a vulturului. 

Pentru a urma practicile celor patru introspecţii, este important să curățăm mai întâi energia 
negativă, sau „noroiul parapsihic" ce ne blochează chakrele, astfel încât să nu ne mai proiectăm 
în lume Şinele noastre rănite şi să le confundăm cu realitatea. Asta e important pentru toate 
chakrele - dar mai ales pentru prima, unde este localizată percepţia şarpelui; a doua, unde 

trăieşte nivelul jaguarului; şi a şasea, al treilea ochi spiritual, unde se află nivelul păsării colibri. 
Curăţarea centrilor energetici le va permite să transmită informaţii noi în corpul şi în sistemul 
nostru nervos. Şi, pe măsură ce le curățăm pe primele şapte, a opta se va autocurăţa treptat, 
ştergând urmele kar-mei, a traumelor şi bolilor care vă propulsează, fără să vă daţi seama, de la 
o viaţă la alta. (A noua chakră nu poate deveni niciodată blocată, pentru că este Spiritul însuşi). 
Curăţarea chakrelor este ca şi cum v-aţi curăța lentilele percepţiei, cele care vă permit să vedeţi 
şi să interacționaţi cu cele patru niveluri ale Creaţiei. Când chakrele sunt blocate, rămâneți 
prizonieri în fizic şi în mental, cele mai grosiere tărâmuri ale experienţei. în următorul exercițiu, 
o să învăţaţi să curăţaţi reziduurile parapsihice care s-au adunat în fiecare dintre centri 
energetici. 


EXERCIŢIU: curăţarea chakrelor 


începeţi prin a găsi un loc liniştit. (Sugerez să faceți acest exerciţiu, în timp ce staţi confortabil 
în pat). închideţi ochii şi respirați de câteva ori profund, fiind concentrați pe respirație. Lăsaţi-vă 
gândurile să plutească, fără să le dați Vreo atenție, în vreme ce continuaţi să inspirați şi să 
expiraţi. 

împreunaţi-vă mâinile în poziția rugăciunii în fața pieptului, iar vârfurile degetelor să se atingă. 
Odihniţi-vă mâinile pe piept, în timp ce menţineţi această postură. Inspiraţi adânc... şi expirați. 
Inspiraţi... şi expiraţi. Respiraţi adânc, de câteva ori. 

Desfaceţi-vă mâinile, scuturaţi-le puternic şi apoi readuceți-le la poziţia de rugăciune. Observaţi 
senzaţia de energie care curge între vârfurile degetelor - apoi, despărțiți-vă mâinile foarte încet, 
menţinând această senzaţie. Cu ochii închişi, încercaţi să vedeţi dacă puteți percepe firele de 
lumină dintre vârfurile degetelor, care creează o senzație de furnicătură sau căldură. 

Puneţi-vă mâna dreaptă deasupra primei chakre, la cinci centimetri de piele. Simţiţi-i energia, în 
timp ce se învârte în sensul acelor de ceasornic. (Unii spun că asta seamănă cu vata de zahăr, în 
vreme ce alții o simt ca pe o furnicătură). Acum începeţi să „descolăciţi” chakra, rotin-du-vă 
încet mâna în sens contrar acelor de ceasornic, de zece ori, imagi-nându-vă corpul ca pe ecranul 
unui ceas şi degetele ca pe acele lui. Exploraţi în interiorul acestui pâlnii de lumină cu vârfurile 
degetelor, sim-ţindu-i energia şi observând dacă este rece sau caldă, dacă furnică sau dacă se 
mişcă încet. Simțiți curentul de energie toxică curgând afară din chakră, în pământ, pe măsură 
ce „spălaţi invers" această chakră. Apoi, readuceţi centrul energetic la direcția lui normală de 
învârtire, rotind încet mâna în sensul acelor de ceasornic, de zece ori. 

Deoarece fiecare chakră este asociată cu anumite sentimente, pe măsură ce o curăţaţi pe fiecare, 
s-ar putea să observați că anumite emoţii sau amintiri apar spontan. Permiteţi acestor senzaţii să 
se scurgă prin voi, fără să le analizaţi. Această acțiune se face la nivelul vulturului, al energiei, 
astfel încât nu vă lăsaţi distraşi de analize psihologice sau explicaţii pentru aceste sentimente. 
De exemplu, a doua chakră guvernează reacția luptă-sau-fugi şi, când o curăţaţi, s-ar putea să vă 
amintiți de ultima dată când v-aţi simţit speriaţi sau în pericol, sau s-ar putea să aveți din nou 
acele sentimente. Dacă asta se întâmplă, permiteţi-le senzaţiilor să treacă prin voi, ca o briză 
uşoară. Se vor diminua de la sine, după ce o să respiraţi adânc, încet, de câteva ori. (S-ar putea 
să nu aveţi nicio senzaţie când faceţi acest exercițiu. Dacă acesta este cazul, nu vă îngrijorați - 
exerciţiul este eficace şi puternic, fie că aveţi vreun sentiment, fie că nu). 

Repetaţi această acțiune de descolăcire, cu fiecare dintre cele şapte chakre, pentru a le curăța de 
orice reziduuri parapsihice şi apoi asigurați-vă că le rotiți în direcția lor normală. Acum, 
imaginați-vă că plutiți cu câţiva centimetri deasupra corpului vostru fizic. După câteva minute, 
încrucişaţi-vă mâinile pe piept şi respiraţi adânc, de trei ori. Reveniţi complet în corp. Scuturaţi- 
vă mâinile cu putere şi fre-caţi-le una de alta. Frecaţi-vă faţa cu palmele şi deschideţi ochii. 


- Nivel intermediar: După ce aţi făcut acest exerciţiu de câteva ori şi puteți să vă simţiţi Şinele 
luminos plutind deasupra corpului fizic, orientați-vă înspre a opta chakră. Permiteţi-i conştiinţei 
voastre să ocupe acest spaţiu unde Divinul locuieşte în interiorul vostru. Exploraţi vastitatea 
acestui domeniu şi încercaţi să vă amintiţi ce aţi fost înainte de a vă naşte şi ce o să fiți când o să 
muriți. Amintiţi-vă că această chakră există în afara timpului şi aici puteţi evoca evenimente 
care s-au petrecut în trecut sau în viitor. 

- Nivel Avansat: După ce stăpâniţi tehnica de mai sus, faceți exercițiul din nou; doar că, de data 
asta, dirijaţi-vă conştienta spre a noua chakră. Simţiţi că vă dizolvaţi şi că deveniți una cu 
Spiritul şi cu vasta experiență a Creaţiei. 

îi spunem acestui centru, chakră, din lipsa unui nume mai bun. în realitate, este sălaşul spiritului, 
care este pretutindeni, în Creaţia manifestă şi nemanifestă. 


Punctul de asamblare ( o prezentare completă a punctului de asamblare şi a terapiei legată de 
el, oputeţi afla din cartea „Dezvăluirea spiritului", de John Whale, publicată de editura FOR 
YOU. în România, de acest lucru se ocupă doamna Iliana Sisea, tel.0724 325 849, e-mail 
„www.healthybalance.ro N. ed.) 


Punctul de asamblare este o structură energetică din interiorul CEL-ului, unde decodăm toate 
experienţele suprasenzoriale, de la deja vu, la precogniţie, la beatitudine şi dragoste, la avea un 
sentiment prevestitor legat de ceva sau cineva şi la a şti că telefonul va suna, înainte ca el s-o 
facă efectiv. Este echivalentul de Lumină al creierului fizic (şi cam de aceeaşi mărime, dar în 
formă de sferă) şi de aici preluăm informația pe care simţurile noastre obişnuite n-o pot recepta. 
Aşa că, în vreme ce mâna noastră poate detecta atingerea cuiva drag, dar nu poate simţi 
dragostea transmisă de acea atingere, punctul de asamblare poate interpreta înţelesul acestui 
contact şi construieşte o imagine internă a realității noastre psihologice şi spirituale. 

Pentru a înţelege cum funcţionează punctul de asamblare, putem face o comparaţie cu modul în 
care procesăm informaţia vizuală. Ochii primesc fotoni de lumină, care reflectează oceanul şi 
nisipul. Aceste impulsuri electrice călătoresc prin nervul optic la cortexul vizual din creier, care 
creează o imagine în interiorul lui. Noi numim această imagine „plajă" şi o proiectăm înspre 
peisajul exterior - dar, în realitate, întregul proces de vedere se întâmplă în interiorul creierului. 
într-un mod asemănător, punctul de asamblare decodează informaţia primită prin chakre şi 
„citeşte" lumea de energie şi emoţii din jurul nostru. Noi numim imaginea asta „realitate" şi o 
proiectăm asupra împrejurimilor noastre şi asupra oamenilor cu care venim în contact. Dar 
Laika înţeleg că orice realitate există, de fapt, numai în interiorul nostru. 

Punctul de asamblare este localizat în interiorul CEL-ului (locaţia sa exactă diferă pentru fiecare 
om în parte) - tot aşa cum în creier sunt centre care procesează informaţiile venite de la simţurile 
noastre şi acest toroid de mărimea unei grapefruit procesează informaţiile psihice şi emoţionale. 
în punctul personal de asamblare avem filtre pentru realitatea proprie, care se bazează pe cultura 
noastră, pe sex, vârstă şi aşa mai departe. în Vest, de exemplu, vedem culoarea roşie şi ne 
gândim: „Pericol!" sau „Avertizare! sau „Frământare şi rebeliune" şi devenim mai atenţi. în 
Orient, roşul este perceput ca o culoare a norocului, care aduce bucurie şi mulţumire. 

Punctul propriu de asamblare este acordat să interpreteze anumite valenţe şi frecvenţe, care sunt 
determinate mai ales de experienţele personale de viață. Dacă nu avem aceste valenţe 
programate în punctul nostru de asamblare, nu le vom percepe. De exemplu, dacă locuim într-un 
oraş şi călătorim în junglă, chiar dacă urechile noastre au aceleaşi mecanisme ca ale celor din 
zonă, pur şi simplu nu avem sensibilitatea unui băştinaş, de a auzi anumite păsări care ne 
avertizează de prezența şerpilor. Aceia dintre noi care trăiesc în oraşe devenim atât de obişnuiţi 
să auzim sunete puternice, la trei metri de noi, încât nu mai percepem sunetele de la distanţă - e 
ca şi cum am fi miopi auditiv. Neurologii cred că aceste abilităţi de recunoaştere a tiparului sunt 
fixate în conexiuni în interiorul creierului. Pentru Laika, creierul nu e altceva decât hardware-ul; 
software-ul care îl conduce este programat în punctul de asamblare, înăuntrul Câmpului de 
Energie Luminoasă. 

Dacă am trăi în comuniune perfectă cu natura, punctul nostru de asamblare ar fi plasat pe a opta 
chakră, la 12 până la 15 centimetri deasupra capetelor noastre, într-o poziţie pe care eu o 
numesc „pod". Când punctul de asamblare este pe pod, toate instinctele noastre sunt recalibrate 
la setările lor inițiale. De pe pod, putem să ne mutăm punctul de asamblare până la a doua 
chakră, pentru a percepe cu simţurile jaguarului şi să resetăm efectiv instinctele acelei chakre - 
de exemplu, nu o să ne mai alăturăm unor oameni nepotriviţi, doar pentru că suntem atraşi de 
cei care au aceleaşi răni ca şi noi. Putem să ne mutăm punctul de asamblare pentru a simţi de la 
nivelul şarpelui, atunci când este util s-o facem, dar nu vom rămâne blocaţi acolo, incapabili să 

ne gândim mai profund la alegerile noastre. La orice nivel ne-am muta, viziunea noastră şi 
instinctul nu vor fi obstrucționate. 

Dat fiind că nu trăim în natură şi avem nevoie să fim funcționali, într-o lume disfuncţională, 
punctul nostru de asamblare sfârşeşte prin a fi înclinat într-o anumită direcţie. în Vest, punctul 
de asamblare tinde să fie localizat într-una din părțile capului, deoarece suntem oameni foarte 
raţionali, conduşi de gândire. Suntem atraşi de cei care au un punct de asamblare similar ca 
valențe şi poziţie, pentru că simţim că vibrăm la fel cu ei. De regulă, pe cei care au punctul de 
asamblare foarte diferit îi percepem ca stranii şi neghiobi, ba am putea gândi chiar că sunt 
proşti, deoarece nu pot percepe ce percepem noi; sau aiuriţi, pentru că simt ce noi nu simţim. Nu 
ne dăm seama că percepțiile noastre sunt limitate de credinţele şi de experiența noastră de viaţă. 
Este exact ca şi în cazul indienilor orbi dintr-o poveste veche, care examinau un elefant: unul 
simte coada elefantului şi spune că animalul arată ca o frânghie, un altul simte colțul şi insistă că 
elefantul este ca o sabie, în timp ce un altul îmbrățişează piciorul şi jură că animalul este ca un 
copac. Pentru fiecare om, realitatea limitată pe care o percepe pare să fie unica realitate. 

Punctul de asamblare rămâne, în mod normal, în acelaşi loc pe tot parcursul vieţii - un loc pe 
care eu îl numesc „poziţia de acces" -pentru că aici accesăm realitatea noastră obişnuită. în 
exerciţiul care urmează, o să învăţaţi să vă localizaţi punctul de asamblare şi să-l mutaţi, mai 
întâi spre pod şi apoi în fiecare din cele patru chakre asociate cu cele patru niveluri ale 
percepției. 

Odată ce mutați punctul de asamblare pe pod, puteţi trece pe oricare dintre cele patru niveluri de 
percepţie. De fapt, nu puteţi să schimbaţi nivelurile, decât trecând peste pod (de aceea îi şi 
spunem aşa). Ajută dacă vă imaginaţi podul ca pe centrul unei roți şi cele patru niveluri de 
percepţie ca pe cele patru puncte cardinale (nord, sud, est şi vest) - sau ați putea să vă gândiţi la 
el ca „punctul neutru" al unei maşini, înspre care mutaţi maneta între viteze. 

La sfârşitul exerciţiului, veţi face ca punctul de asamblare să se întoarcă la poziția de acces - 
locaţia lui iniţială. Dacă ați lăsa punctul de asamblare la pod, aţi experimenta o stare de 
beatitudine, dar nu aţi putea lăsa afară câinele care latră, sau răspunde la telefon. Cu toate că 
este excelent să meditați în poziția podului, sau să rămâneţi acolo pentru un timp, în interiorul 
propriului vostru suflet, nu este practic să staţi acolo multă vreme... doar dacă nu cumva vă 
aflaţi într-o mănăstire şi nu trebuie să plimbaţi câinele, sau să comunicaţi cu lumea. 

Scopul acestui exercițiu este să învățați cum să treceţi mai rapid între nivelurile de percepție. Va 
fi nevoie de practică - dar, când îl veţi stăpâni, veţi putea schimba energiile fiecărei situații în 
care vă găsiți şi rezolva problemele, de la un nivel mai înalt. Paradoxul este că nu poți schimba 
lumea, decât atunci când înţelegi că este perfectă, exact aşa cum este pentru acel nivel. Aceasta 
este înţelegerea pe care o dobândeşti, atunci când percepi o problemă de la un nivel superior 
celui la care a fost creată. De la acest nivel, veţi percepe numai posibilități şi o să aveţi libertatea 
de a schimba orice. 


EXERCIŢIU: Mutarea punctului de asamblare 


Găsiţi un loc liniştit şi confortabil, în care să nu fiţi deranjaţi de nimic. Aşezaţi-vă pe scaun, sau 
găsiți o poziție confortabilă pe canapea. Lăsaţi deoparte gândurile care vi se învârt prin minte. 
Inspiraţi adânc şi expiraţi. Inspiraţi... şi expirați. Inspirați încet... şi expiraţi din nou, 
concentrându-vă pe respiraţie. 

Plasaţi-vă ambele mâini în postură de rugăciune, în mijlocul pieptului. Respiraţi adânc de câteva 
ori şi apoi ridicaţi-vă mâinile, încă împreunate, pe lângă faţă, deasupra capului, împingându-le 
în sus cât de mult puteţi, până când intraţi în chakra a opta, care este ca un disc de energie aurie 
ce pluteşte, învârtindu-se, la câțiva centimetri deasupra capului şi în interiorul CEL-ului. 
Această chakră este sufletul. Ea există în afara timpului şi este eternă. 

Despărţiți-vă mâinile, întoarceţi palmele spre exterior şi apoi depărtați-le, ca un păun care îşi 
răsfiră coada. Stabiliți-vă intenția de a vă extinde a opta chakră pentru a vă învălui întregul corp. 
în timp ce faceți asta, măriți-vă CEL-ul din starea lui contractată, asemeni unei nuci de cocos, şi 
extindeți-vă lumina într-o bulă care să vă înconjoare. 

Continuaţi să respiraţi încet, în timp ce readuceți mâinile la piept, în poziţia de rugăciune... apoi 
depărtaţi-le spre exterior, pentru a vă extinde Câmpul de Energie Luminoasă spre lateral. 


27 


Repetaţi această mişcare la nivelul stomacului şi al pelvisului, extinzându-vă CEL-ul, folosindu- 
vâ imaginaţia şi mâinile. Fiţi conştienţi de această bulă de Lumină care vă înconjoară şi 
pulsează, pe măsură ce atrage energie din pământ, în sus, prin picioarele voastre, în coloana 
vertebrală, piept, braţe şi cap. Simţiţi energia care curge de deasupra capului vostru înapoi, în 
pământ, prin picioare. 

Folosindu-vă mâinile, exploraţi interiorul CEL-ului până când simţiţi un loc care se percepe 
altfel - ar putea furnica, sau să fie mai cald sau mai rece decât restul Câmpului vostru de 
Energie. Amintiţi-vă că punctul vostru de asamblare va fi, cel mai probabil, localizat lângă cap, 
de o parte sau cealaltă, şi va fi perceput ca o minge cam de mărimea unui grapefruit. Când îl 
găsiți, ridicați ambele mâini şi pipăiți-i forma sferică (folosiţi-vă imaginația). Ce senzaţii 
experimentați, în timp ce vă ţineţi în mâini, punctul de asamblare? După cum relatează uneori 
elevii mei, aţi putea să aveţi un sentiment neaşteptat de bucurie, ori ameţeală, sau dezorientare. 
Nu este ceva neobişnuit, pentru că sunteți pe cale să vă schimbaţi modul în care vă percepeţi 
lumea. (Alţi elevi au spus că nu au simţit nimic, şi că, pur şi simplu, îşi imaginează cum ar fi să 
țină în mâini, sfera aceasta de energie. Dacă aşa vi se întâmplă şi vouă, este absolut în regulă). 
Acum mutaţi-vă punctul de asamblare, ridicând mâinile la a opta chakră, chiar deasupra capului, 
acolo unde este podul. Respiraţi adânc de câteva ori, menţinându-vă punctul de asamblare în 
starea lui naturală şi observaţi-vă senzațiile din corp; de exemplu, atunci când sunteţi în poziția 
aceasta, nu e ceva neobişnuit să aveţi sentimente de pace şi comuniune. Le spun elevilor mei 
care au probleme când încearcă să mediteze, să încerce meditaţia, după ce şi-au mutat punctul 
de asamblare pe pod, unde contemplaţia şi meditaţia vin în mod natural, în această poziţie, 
mintea se linişteşte şi e posibil să treacă chiar şi o oră de meditaţie, într-un răstimp care lor li se 
pare că e doar de cinci minute. 

Continuați să respiraţi încet şi adânc şi eliberați-vă punctul de asamblare. Observaţi dacă el 
rămâne la a opta chakră, sau pluteşte înapoi spre poziţia lui obişnuită de acces. (Amintiţi-vă că 
veţi avea nevoie de câteva încercări, înainte de putea menţine punctul de asamblare, pe pod.) 
Apoi, aduceți-vă punctul de asamblare până jos, la prima chakră, domeniul şarpelui, care e 
localizat la baza coloanei, lângă osul pubian. Acest vortex se deschide in afară, extinzându-se la 
câțiva centimetri în afara corpului. Menţineţi-l acolo. Deoarece nivelul şarpelui este localizat la 
prima chakră - şi este o stare absolut primară, instinctuală - deveniți conştienţi de cum vi se 
schimbă respirația şi de cât de uşor vă puteţi acorda la pulsul inimii, la senzațiile din piele şi la 
corpul vostru. 


A opta chakră 


Punctul de à 
asamblare la „pod' 46} 


O Punctul de asam 


blare la „pozitia de 
acces’ 

Când sunteţi pregătiți, ridicați-vă punctul de asamblare înapoi la poziția podului. 
Odihniţi-vă acolo puțin. Inspirați adânc şi încet, şi apoi expirați. Acum aduceți-vă 
punctul de asamblare la a doua chakră, localizată sub ombilic. Rămâneţi acojo, pentru 
scurt timp, experimentând nivelul senzorial al jaguarului. 

Deoarece percepția feline: este localizată la a doua chakră, ea poate stârni emoții şi chiar 
senzaţii legate de sex. Deveniţi conştienţi de felul emoțiilor ce sălăşluiesc acolo şi cât de 
uşor puteți simţi mânia, excitarea sau frica, la fel ca şi bunătatea, generozitatea şi 
pasiunea. Continuaţi să respirați adânc şi încet, şi readuceţi punctul de asamblare la 
poziţia podului. 

Mutaţi-vă încet punctul de asamblare la chakră a şasea, în mijlocul frunţii, tărâmul 
păsării colibri. Odihniţi-vă la acest nivel de percepție, conştienţi de numeroasele căi pe 
care călătoria voastră v-a dus în această viaţă. Aici puteți observa că tot ce vi s-a 
întâmplat, bun şi rău, a avut înţeles şi scop. Deoarece a şasea chakră este domeniul vi- 
ziunii interioare, ați putea avea un sentiment de linişte, asemănător modului în care 
pasărea colibri pluteşte în zbor. în această stare de percepție, experienţele telepatice sunt 
obişnuite şi un Protector al Pământului poate simţi ce face sau ce simte cineva drag lui, 
chiar şi la distanţe de sute de kilometri. 

Când sunteţi pregătiți, readuceţi punctul de asamblare înspre pod. Respiraţi adânc de 
câteva ori... acum mutați-vă punctul de asamblare în sus, la a noua chakră, localizată cu 
mult deasupra capului şi în afara CEL-ului vostru - domeniul spiritului şi al vulturului. 
Simţiţi o conexiune extatică cu tot ceea ce este: cu râurile şi copacii, cu oamenii care 
trăiesc acum şi cu strămoşii voştri, cu ploaia şi cu vântul, cu stelele şi soarele. Simţiţi că sunteți 
una cu Divinul şi cu întreaga Creaţie, dincolo de limitele spaţiului şi timpului. 

Când sunteţi pregătiţi, retrageți-vă punctul de asamblare din nou la pod. Inspiraţi adânc şi 
mutaţi-vă punctul de asamblare înapoi, la poziţia de acces. Aici, reintraţi în realitatea voastră de 
fiecare zi şi vă întoarceţi la starea de a fi complet funcționali în această lume. încheiaţi prin a vă 
aduce iar mâinile în postura de rugăciune, pentru trei respirații adânci. 

Când stăpâniţi arta de a vă muta punctul de asamblare, puteți interveni la alte niveluri ale 
realităţii, pentru a vă vindeca sau pentru a vă redobândi extraordinara creativitate pe care o 
aveaţi când eraţi tineri. Am lucrat odată cu copiii, într-un program Head Start şi, la începutul 
anului, înainte ca ei să se obişnuiască cu regulile anului şcolar, le-am cerut să schiţeze o casă. 
Desenele lor reprezentau cele mai fantastice structuri - case care pluteau pe nori, erau împletite 
în rădăcinile unui copac sau pluteau pe râuri. Până la sfârşitul anului, aceşti băieţi şi fete 
învăţaseră regulile percepţiei obişnuite şi credeau că o casă „cum se cuvine" consta dintr-un 
mare paralelipiped cu ferestre mici, pătrate şi acoperiş înclinat, care era încoronat cu un coş mic 
dreptunghiular, din care ieşea un fir de fum. Chiar şi copiii care locuiau în zone imobiliare 
aglomerate au desenat asemenea case, pentru că învăţaseră filtrele de percepţie ale culturii. 
Inconştient, ei foloseau de aceeaşi normă culturală în care am fost educați cu toţii. Deveniseră 
cetăţeni ai tărâmului cenuşiu, plat, al realităţii obişnuite. 

Când punctul nostru de asamblare se înţepeneşte într-un loc şi nu mai este în acord cu 
frecvențele realităţii, noi numim asta „maturitate". Cu alte cuvinte, nu mai vedem zâne zburdând 
lângă pârâu, nici nu mai percepem monştri sub pat - în schimb, vedem probleme şi nu 
oportunităţi. De aceea, cineva care lucrează în publicitate - o industrie care cere un nivel ridicat 
de creativitate - îşi va umple biroul cu jucării, mingi de baschet din cauciuc şi cercuri, utilizând 
aceste obiecte pentru a reintra în legătură cu copilul creativ care era odată, în locul adultului 
logic şi raţional, care a devenit între timp. 

Mutarea punctului de asamblare la fiecare din cele patru stări de percepţie ne permite să ne 
eliberăm de perspectiva unei lumi bidimensionale asupra realităţii şi să abordăm o infinită 
sursa lor şi să privim cu ochii care au văzut naşterea şi moartea galaxiilor. 

Am avut ocazia să experimentez asta, în propria mea viaţă. Mentorul meu Laika, don Antonio, 
obişnuia să-mi spună că era decoratorul interior al sufletului meu. 

Odată, când călătoream spre un lac alimentat de fluviul Amazon, mi-a explicat că eu eram 
precum o lagună - mă percepeam pe mine însumi ca fiind separat de marele râu al vieţii şi 
adunam lemne care pluteau, pentru a construi castele iluzorii, pe malurile lagunei. Căuta să mă 
înveţe că eram prins la nivelul şarpelui, încercând să schimb lumea la nivelul cel mai dens şi 
material - şi că asta îmi absorbea nouăzeci şi cinci la sută din energie. Când castelele mele se 
prăbuşeau, târâm lemnele la celălalt capăt al plajei şi încercam să le reconstruiesc, creând o 
nouă relație, un nou proiect, sau chiar o nouă carieră - iar toate astea necesitau un efort de luni 
de zile. 

Don Antonio obişnuia să-mi spună: „Aş putea pune mâna la izvorul acelui râu şi să creez un val 
care va schimba contururile malului tău din aval. Sau, dacă ai cădea din barcă, acel curent te-ar 
putea duce la mal şi ţi-ar salva viaţa. Aş putea crea această undă puternică, doar cu o parte 
infimă din energia mea". 

Lucrând la nivelul concret, pentru a construi ceea ce eu am crezut că va fi o viaţă fericită şi 
împlinită, am antrenat cantități uriaşe de putere şi atenţie. Mentorul meu încerca să-mi spună că 
trebuia să călătoresc mai departe în amonte şi, din starea de percepție a vulturului, să schimb 
curgerea râului care îmi alimenta laguna, să-l fac să se reverse şi să-mi distrugă castelele. 
Unicul mod de a face asta era să-mi ridic nivelul percepţiei. 

Pe lângă învăţarea stărilor de percepție, a trebuit să stăpânesc practicile fiecărei introspecții. 
Numai atunci am încetat să-mi mai organizez o viaţă bazată doar pe serviciu, relaţiile personale 
şi proiectele potrivite - ca şi cum acestea ar fi o ecuaţie matematică pentru fericire. 

în schimb, am învăţat să acționez dintr-o perspectivă mai înaltă şi să mă deschid spre definiții 
mai largi, ale bucuriei şi succesului. 

Atunci am descoperit puterea de a crea o poveste diferită - pentru mine însumi şi pentru lume. 
Numai atunci am putut crea un vis nou şi mai bun. Doar atunci m-am putut desprinde de 
poveştile pe care continuam să mi le spun mie însumi... şi care mă ţineau captiv, într-o existență 
limitată. 

Acum e vremea să mergem mai departe, la Partea a Il-a a acestei cărți şi să ajungem să 
cunoaştem fiecare din cele patru introspecţii, în amănunt. în capitolul următor, o să vă explic 
cum înaintăm prin viețile noastre, fără conştiinţa faptului că urmăm scenarii vechi, ucigătoare, 
dar şi cum ne putem lepăda de pielea noastră de şarpe şi renaşte, pentru a trăi într-un mod mai 
creativ. 

Partea a doua 


Cele patru introspecții 
INTROSPECȚIA 1 


Calea Eroului 


Să fii erou înseamnă să fii autorul propriei tale poveşti. 

Prima introspecţie este calea eroului, pentru că, atunci când îi urmezi cele patru practici, 
îți transformi rănile într-o sursă de putere. Dacă ai fost rănit emoţional în anumite 
moduri (aşa cum am fost cu toţii), când porneşti pe calea eroului, traumele pe care le-ai 
experimentat pot să te ajute, cu adevărat, să îți găseşti puterea şi compasiunea. 

Puteți realiza acest lucru, lepădându-vă de poveştile trecutului - exact aşa cum un şarpe 
se leapădă de pielea lui. Pe parcurs, o să încetaţi să mai fiți o victimă a ceea ce vi s-a 
întâmplat şi, în schimb, veţi avea posibilitatea să vă scrieți propria voastră poveste 
curajoasă despre putere, vindecare şi frumuseţe. Nu mai trebuie să fiți artistul neînțeles, 
rebelul dur cu inimă de aur, inocentul care a fost trădat, sau copilul părintelui abuziv. 
Prima introspecție vă arată că acestea sunt doar personaje pe care le-aţi creat, ca să vă 
explice ce vi s-a întâmplat. Poveştile voastre personale sunt numai firele pe care le-aţi 
tors - ele nu sunteți voi. Suferinţa apare, atunci când credeţi că sunt reale - fie că ați 
creat aceste poveşti voi înşivă, fie că altcineva a făcut-o pentru voi - şi le confundați cu 
realitatea. Personajele din povestea voastră devin apoi asemănătoare unor stafii flămânde, care 
apar la masa de seară şi se hrănesc cu resturile voastre. 

E posibil să încercaţi să înţelegeți aceste stafii şi să negociaţi cu ele, deoarece credeți că sunt 
reale. Dar plângerile, pretenţiile şi setea lor de a li se da atenţie nu se mai sfârşesc: umbra tatălui 
pluteşte peste voi, căutând iertare sau răzbunare (aluzie la stafia regelui, din piesa Hamlet, de 
Shakespeare. N tr.); imaginea copiilor voştri vă spune că ar fi trebuit să-i creşteţi altfel; iar 
spectrul propriei tinereți vă bântuie, mustrându-vă că aţi risipit-o. Sunteţi bombardați de vocile 
stridente ale celor pe care i-aţi nedreptăţit, sau care v-au nedreptăţit... şi care nu tac niciodată. 
De fapt, dacă hrănim aceste stafii flămânde, ele vor suge forţa vitală din noi. (La urma urmei, 
câți oameni de cincizeci de ani cunoaşteţi care încă se mai luptă cu amintirea unei mame 
nevrotice sau a unui tată distant?) Ne putem felicita pentru că am supravieţuit unei copilării 
dificile, sau putem să ne explicăm rațional tiparele noastre comportamentale, denunțând 
rasismul sau discriminarea sexuală pe care am suferit-o, modul în care părinţii noştri ne-au 
neglijat, sau oricâte alte motive logice, pentru care ne comportăm în modul în care o facem. 
Atâta timp cât ne agățăm de credința că aceste poveşti sunt reale, rămânem blocați, hrănind 
continuu stafiile flămânde, într-un proces jalnic care imită adevărata vindecare - dar, de fapt, o 
împiedică. 

Mult prea adesea lucrăm peste program, pentru a satisface cerinţele poveştii noastre. Câte 
ritualuri de familie continuă, numai pentru că toată lumea este convinsă că trebuie să le urmeze, 
ca să-şi exprime dragostea şi loialitatea faţă de părinţii, copii şi frații lor? Câţi oameni îşi petrec 
viețile în şedinţe care au puţin scop practic, cu excepția faptului că perpetuează ideea că 
indivizii productivi au multe şedinţe importante? Câţi studenţi se forțează să aleagă cursuri prac- 
tice de studiu, mai degrabă decât să-şi urmeze îndemnul inimii? Când alungați stafiile de la 
masa voastră şi vă desprindeţi de poveştile proprii despre ceea ce „se cuvine", e „corect" şi „cel 
mai bine", vă eliberați pentru a explora misterul a cine sunteţi cu adevărat - voi şi ceilalți oameni 
din viața voastră.Prima introspecție este asociată cu nivelul şarpelui - corpul fizic, lumea 
materială şi percepţia senzorială - şi, pe măsură ce o stăpâniţi, o să începeţi să vedeţi dincolo de 

nivelul cel mai simplist şi concret al realității. O să începeţi să recunoaşteţi evenimentele din 
viața voastră, care v-au format şi modelat, la fel ca şi modul în care părinţii şi cultura v-au 
afectat persoana care aţi devenit. Şi atunci, când o să depăşiţi acea poveste, puteţi crea o alta 
nouă, care se potriveşte mai bine călătoriei unui erou. Puteţi să vă desprindeți de povestea plic- 
ticoasă a unui bărbat de vârstă mijlocie care îşi retrăieşte adolescenţa, sau a unei femei în a 
cincea decadă a vieţii, care încearcă să arate şi să se poarte ca şi cum ar avea douăzeci de ani, şi 
să începeţi să scrieţi o poveste mult mai originală, pentru voi înşivă. O să recunoaşteţi coregrafia 
Divină a evenimentelor din trecut, care v-au propulsat în călătoria voastră de vindecare, învăţare 
şi descoperire. 


Manifestările fizice ale poveştilor noastre 


Poveştile personale sunt atât de puternice şi convingătoare, încât sunt absorbite în interior şi 
ajung să-şi găsească locul în țesutul muscular, ca memorii ale celulelor noastre. Deci, atunci 
când „somati-zăm" aceste poveşti, modul în care umblăm şi vorbim se schimbă. S-ar putea să 
uităm că suntem poeți şi nu numai părinţi, şi să ne trezim vorbind pe limba bebeluşilor. Ne-am 
putea autoconvinge că suntem victime perpetue - şi, în loc să păşim cu încredere, ne vom târşâi 
picioarele, cu ochii plecaţi şi umerii încovoiaţi. Actorii care voiau cu adevărat să întrupeze un 
rol vor începe adesea prin a observa, cu atenţie, caracteristicile fizice şi mişcările unui tânăr 
furios, ale unei femei deprimate de vârstă mijlocie, sau a unui inocent cu ochii mari - întrucât ei 
consideră că poveştile acestor personaje se manifestă în înfăţişarea lor fizică şi în modul în care 
se mişcă. 

Oricare ar fi imaginea a cine sunteţi voi în povestea voastră, pe aceea o veţi întrupa, iar oamenii 
vor reacționa ca atare. Modul în care arătaţi şi vă purtaţi va transmite mesajul că sunteţi 
inabordabili sau prietenoşi, încrezători sau nesiguri, puternici sau răniți. De asemenea, fie că vă 
daţi seama de asta, fie că nu, îi veţi accepta pe cei care se presupune că sunt în cercul vostru şi îi 
veţi evita pe cei al căror limbaj cor poral sau înfăţişare semnalează că nu aparțin lumii voastre 
(pentru că vă lăsaţi manipulaţi de poveştile /or). Gândiţi-vă la oamenii lângă care staţi într-un 
autobuz aglomerat - probabil că ei sunt cei mai potriviţi să fie în cercul vostru social, mai 
degrabă decât cei care arată, se îmbracă şi se poartă la fel ca voi. 

îmi amintesc de o vară când am stat într-o zonă ca vai de lume, din New York City. în primele 
zile, mi se părea că strada era plină de hoți şi violatori, dar, în săptămânile următoare, am 
descoperit că aceste „personaje sinistre" erau, pur şi simplu, vecinii mei. Erau cei mai amabili 
oameni - adoptaseră doar o înfăţişare cu care să impună respect în New York City. Curând după 
ce am înțeles acest lucru, am văzut într-o zi un personaj amenințător, reflectat într-o vitrină şi m- 
am speriat. Atunci am înţeles că şi eu îmi dezvoltasem o atitudine şi o înfăţişare care impuneau 
respect pe străzi şi de aceea abia m-am recunoscut pe mine însumi. 


De ce ne agățăm de poveştile noastre 


Ne agățăm de poveştile noastre, pentru că obținem un oarecare beneficiu din ele, chiar şi atunci 
când ne provoacă suferință. De obicei, principala recompensă este că ego-ul nostru poate 
rămâne vedetă, în cazul în care continuăm să facem parte din dramă. Credem că, într-o zi, o să 
ne depăşim copilăria îngrozitoare, sau viața intimă ce se îndreaptă spre dezastru, dacă ne 
străduim destul de mult pentru a ne repara pe noi înşine - dar nici nu ne gândim să abandonăm 
rolul de victimă. Dacă am face-o, ar trebui să eliberăm nevoia ego-ului de a fi cel care spune 
povestea. 

Ego-ul are un instinct de supravieţuire foarte puternic şi va face aproape orice pentru a rămâne 
în viață. Se va lupta cu dorinţa de vindecare şi va insista asupra nevoii lui de a avea dreptate. 
Poate că aţi trecut prin asta, când v-aţi certat cu cineva: exista o parte din voi care voia să nu se 
mai lupte, ci, în schimb, să găsească un teren comun cu partenerul - dar ego-ul a insistat că voi 
ştiţi mai mult sau aveți un punct de vedere superior, aşa că v-a cerut să continuaţi să vă certați, 
până când cealaltă persoană va fi înfrântă. Ego-ul v-a convins că, dacă vă deziceţi de povestea 
voastră, nu veţi fi iubiţi, preţuiți, recunoscuţi, sau remarcaţi - ba ați putea chiar să dispăreți. 

Adesea, beneficiul faptului că ne agățăm de poveştile noastre este un sentiment fals de siguranță 
şi scop. La urma urmei, cine suntem noi, dacă nu suntem figura înțeleaptă, autoritară, rebelul 
creativ sau părintele iubitor? în tinerețea mea, când practicam psihologia, auzeam adesea 
oameni vorbind despre poveştile lor de viaţă, cerându-şi dreptul de a se simţi victimizaţi de ce 
au trăit în copilărie, de soți sau de bani. Bineînţeles că se saturaseră de aceste poveşti lipsite de 
originalitate, care nu făceau altceva decât să-i ţină captivi în suferința lor. Şi totuşi, ei nu 
cunoşteau nicio altă cale - se trezeau repetând încontinuu aceeaşi dramă, dar cu slujbe diferite, 
cu alți parteneri şi alți prieteni. Uneori, chiar renunţau la terapie, când le explicam că ei nu erau 
singurii plictisiți până la epuizare de poveştile lor. în zilele acelea eram tânăr şi nu ştiam cum să 
îmi ajut clienţii să creeze o nouă poveste - un personaj de legendă, care să le dea putere, în loc 
să-i ucidă). 

în realitate, povestea noastră devine o sentință la moarte pentru eroul lăuntric, pentru că ne cere 
să negăm ceea ce nu se potriveşte cu rolurile sale limitate. Am copii, de exemplu, dar nu sunt 
„un tată". Bineînţeles că sunt părinte - şi cred că sunt unul bun - dar asta nu defineşte cine sunt 
eu cu adevărat. De asemenea, scriu şi vindec, dar nu sunt un scriitor sau un vindecător. Cine 
sunt eu este un mister, din care descopăr în fiecare zi tot mai multe indicii. în anumite zile mă 
simt complet confuz în privinţa a cine sunt eu, dar nu las asta să stea în calea faptului că sunt un 
părinte bun şi eficient. Doar că recunosc că un personaj precum „tatăl, „scriitorul" sau 
„vindecătorul" este mult prea mic, pentru a descrie cine sunt eu cu adevărat. 

Dacă vă identificaţi pe voi înşivă ca părinte, amintiţi-vă că odraslele voastre vor depăşi nevoia 
de a avea o mamă sau un tată care să aibă grijă de ei. Cine o să fiți, atunci când copiii voştri vor 
pleca de acasă? Cum se va schimba rolul vostru? Mulţi părinți devin deprimaţi, atunci când 
ultimul lor copil se mută de acasă, pentru că sindromul cuibului gol îi forțează să înfrunte faptul 
că nu mai e nevoie de ei ca să spele hainele copilului, sau să se asigure că acesta mănâncă trei 
mese îmbelşugate pe zi. în mod similar, dacă vă identificaţi pe voi înşivă ca antrepre nor, 
scriitor, vindecător, soţ sau soţie, cândva veţi ajunge la sfârşitul acelui rol. Atunci va trebui să 
creați o nouă identitate ce vi se potriveşte în acel moment - iar acest lucru poate fi 
înspăimântător, pentru că nu * știți dacă veţi găsi o identitate care are vreun înțeles pentru voi. 
Fiecare personaj din povestea voastră prezintă dovezi false ale naturii voastre adevărate. Şi când 
insistați să-i vedeţi numai pe alţii -fie că e mama, tatăl, şeful sau copilul - în rolul pe care ei îl 
joacă în povestea vieţii voastre, propria percepţie vă va împiedica să experimentați cine sunt ei 
cu adevărat. Aceasta va crea mânie - în voi, dar şi în ei. Cu toate acestea, când vă desprindeţi de 
poveste, relațiile voastre cu cei pe care îi iubiți şi cu care vă luptaţi vor începe să se vindece şi 
resentimentele se vor dizolva. 


Să renunțăm la rolurile noastre 


Fiecare poveste are în distribuţie personaje principale care joacă anumite roluri. Când practicăm 
calea eroului, ne lepădăm de personajele limitate cu care ne identificăm, împreună cu credinţele 
pe care aceste personaje le consideră adevărate. Personajele devin ceea ce fa-cem noi, dar ele nu 
sunt ceea ce suntem noi. Putem continua să acţionăm ca soră medicală, mamă, fiu, vânzător, 
agent imobiliar sau pensionar şi putem fi imens de eficienţi în fiecare dintre aceste sarcini. 
Putem să fim în lume, dar să nu fim stăpâniți de ceea ce este, la urma urmei, neimportant. Cu 
alte cuvinte, noi nu suntem rufele, gătitul sau curăţatul - noi facem aceste lucruri, pur şi simplu, 
fără durere sau luptă. 

Am fost dintotdeauna nedumerit de fragmentul acela din Biblie, unde Hristos întreabă: „Cine 
este mama mea?" Mai târziu, am înţeles. Se elibera de rolul de „fiu al Măriei" (cu toate 
responsabilitățile unui bun fiu evreu), pentru a-şi asuma rolul mai măreț, de „fiu al lui 
Dumnezeu". Vedeţi, fiecare rol pe care îl jucăm este un mănunchi de credinţe şi o multitudine 
de aşteptări - şi, când aceste credinţe şi aşteptări nu sunt împlinite de către ceilalți sau de către 
lume, suntem dezamăgiţi şi luăm totul ca pe un afront personal. Când ne eliberăm de rolurile 
noastre, putem face ce am fost chemaţi să facem. Nu mai luăm totul ca pe un atac la persoană, 
nici nu mai avem nevoie să ne asigurăm că ego-ul nostru primeşte atenţie şi validare. 

în continuare, vă prezint un exercițiu foarte puternic, pe care îl fac cu studenţii mei pentru a-i 
ajuta să se elibereze de rolurile lor. 

EXERCIŢIU: Să ne ardem rolurile 


Voi citiți această carte la nivelul jaguarului, folosindu-vă mintea pentru a-i înţelege limbajul şi 
ideile. Exercițiul de mai jos va avea loc la nivelul păsării colibri - la nivelul sacrului - iar scopul 
este să dezlegaţi cordoanele energetice care vă ţin legaţi de un anumit rol. Cel mai bine este să 
faceţi acest exerciţiu în linişte, lângă un foc, dar puteţi să-l faceţi şi aprinzând o lumânare. Veţi 
avea nevoie şi de scobitori, de un pix şi de fâşii de hârtie. 

Mai întâi, pe fiecare fâşie de hârtie scrieţi numele unui personaj pe care îl jucaţi în viața voastră. 
Asiguraţi-vă că includeți cel puţin douăzeci de roluri, inclusiv: mamă, fiu, tată, întreţinător al 
familiei, asistentă medicală, vindecător, alcoolic în recuperare, iubit, prieten înţelegător, poet, 
persoană care încearcă să se lase de fumat şi oricare altele pe care le găsiți. Apoi înfăşuraţi 
fiecare bucată de hârtie în jurul unei scobitori şi folosiţi-vă respiraţia pentru ca să „suflaţi" în ea 
intenția voastră de a vă elibera de rolul acela. Apoi ţineţi scobitoarea la foc şi uitați-vă cum arde. 
Țineţi fiecare băț care arde între degete, cât de mult puteți, fără să vă ardeţi. Pe măsură ce 
fiecare băț înfăşurat arde, imaginaţi-vă că eliberaţi viitorul acelui personaj, până când nu mai 
există, până când nu mai sunteți mamă, fiu, bărbat sau femeie. Procedând astfel, veţi tăia 
cordoanele energetice care vă ţin legați de personajul acela. 

Am făcut acest exerciţiu, atunci când fiul meu era în primii lui ani de adolescenţă şi unul dintre 
personajele pe care le-am incinerat era acela al tatălui. în vreme ce bățul ardea mocnit, mi-am 
spus: „Plasez în acest foc persoana care mă aştept să fii tu, fiule, astfel încât să poţi deveni cine 
ai venit tu pe lumea asta să fii”. De atunci, relaţia noastră a fost întotdeauna aceea de prieteni, 
deşi el ştie că sunt întotdeauna gata să îl ajut. 


Poveşti noi - şi mai bune 


Cel mai bun motiv pentru a scăpa de poveştile voastre, tot aşa cum şarpele îşi leapădă pielea, 
este acela că niciodată nu vă puteţi vin deca, fiind în interiorul poveştii. Nu puteţi decât să vă 
resemnaţi şi să vă acceptaţi destinul pe care acel scenariu vi l-a menit, iar apoi să vă condamnaţi 
pe voi înşivă la suferinţa pe care o conţine acea dramă. Mama voastră care îmbătrâneşte nu va 
înceta niciodată să fie prefăcută, iar copii voştri nerecunoscători vor continua să vă ignore. Dar 
când vă creaţi o poveste extraordinară pentru voi înşivă, vindecarea şi transformarea se întâmplă 
la nivelul păsării colibri şi va pătrunde în jos, pentru a introduce informații în lumea voastră 
psihică şi fizică. 

Dacă veţi continua să depănaţi poveşti născocite, despre călătoria voastră de viață, ați putea 
măcar să le faceți măreţe, înălțătoare. E mai bine să vă vedeţi pe voi înşivă ca pe un călător 
viteaz, care a scăpat ca prin urechile acului de vrăjmaşi - ceea ce v-a învăţat să aveţi încredere în 
instinctele voastre - decât să vă vedeţi ca pe o victimă a trădării, care a pierdut tot ce avea 
valoare, din cauza vreunui prigonitor plin de cruzime, iar acum nu mai poate avea încredere în 
oameni. 

Niciuna dintre poveştile voastre nu sunt adevărate - ele sunt doar scenarii pe care voi le-aţi 
creat. Ele nu sunt viaţa voastră, deoarece doar vă blochează în trecut, înțepeniţi în rolul unui 
artist subapreciat, al unui fiu neînțeles, sau al victimei unei boli cronice. Chiar şi poveştile care 
vă dau putere, pe care veţi învăţa să le depănați şi le veți folosi pentru a le înlocui pe cele vechi, 
de nesuportat, nu vor fi altceva decât simple trasee pe harta care vă arată calea. Ele vă vor ajuta 
să navigaţi prin viaţă şi să urcați muntele, dar nu sunt muntele în sine. 

După ce înțelegeți prima introspectie şi îi urmaţi practicile, vă veţi lepăda treptat de identificarea 
cu ego-ul şi vă va fi mai uşor să vă desprindeţi de poveştile voastre. în loc să căutaţi înțeles şi 
scop la nivelul concret, o să-l găsiţi la nivelul spiritual, unde poveştile sunt epice şi sacre. Când 
se va întâmpla acest lucru, va muri cine eraţi convinşi că sunteţi şi veţi deveni un mister pentru 
voi înşivă. Nu veţi mai pune întrebarea: „Cine sunt eu?", ci vă veţi întreba, în schimb: , Ce sunt 
eu ?" - şi o să înţelegeți că sunteţi făcuţi din acelaşi material din care sunt făcute stelele, că 
sunteți Dumnezeu care apare în forma ființei voastre. Sunteţi cu mult mai mult decât poveştile 
personale - şi încă mai aveţi atât de mult de descoperit despre potenţialul vostru. 

De exemplu, o femeie pe care o cunosc a aflat că, atunci când era copil, mama ei (care fusese 
copleșită, în anumite momente, de povara de a creşte doi copii mici) câteodată o hrănea lăsând-o 

cu o sticlă cu lapte la gură, în loc să o legene şi să-i ţină sticla. M-am întrebat atunci cum a 
schimbat acest fapt, percepţia pe care femeia o avea asupra mamei sale: cu o zi înainte, nu ştiuse 
informaţia asta, iar astăzi, o ştia. Mama ei era aceeaşi persoană care fusese şi în ziua precedentă. 
Dar acum femeia era convinsă că descoperirea ei scotea la iveală faptul că fusese rănită într-un 
oarecare fel, astfel încât se simţea deprimată şi trădată. îşi dorea mult să nu fi aflat acest lucru 
despre mama ei. Deşi nu avea nicio dovadă că suferise din cauza acestui tratament pe când era 
copil, a născocit imediat o poveste, în care părintele ei rece şi abuziv o maltratase. 

Când ne lepădăm de poveştile noastre negative, lipsite de originalitate, cum ar fi: „Mama mea 
era egoistă şi m-a neglijat", o putem iubi şi accepta aşa cum este ea. Putem înceta să ne dorim ca 
trecutul nostru să fi fost diferit, să ne obsedeze modul în care lucrurile ar fi putut fi, dacă mama 
şi tata ar fi fost părinţii care doream noi să fie. Putem aprecia darurile pe care au reuşit să ni le 
ofere, în loc să ne concentrăm pe ce nu ne-au oferit. Povestea noastră nouă, pozitivă, despre un 
tată absent, ar putea fi povestea unui copil care a învăţat valoarea independenţei. Putem să 
renunțăm la vechea poveste despre bunicii care îi judecau pe alţii şi erau aspri, şi să scriem o 
alta despre cum ne-au învăţat că, atunci când îi judeci pe alții, sfârşeşti prin a provoca durere şi 
nefericire - ţie însuţi şi altora. în această nouă poveste, putem celebra faptul că am fost învățați 
să prețuim toleranța. Dacă am scrie astfel de poveşti pentru vieţile noastre, am putea să 
eliminăm majoritatea vizitelor la psihoterapeut. 


Cele trei personaje arhetipale din poveştile noastre 


Pentru a începe să vă transformați rănile în surse de putere şi de compasiune, trebuie să 
identificați poveştile pe care vi le spuneţi despre cine sunteți. Poate că nu sunteți deloc 
conştienţi de cât de profund credeţi în aceste poveşti. Aţi putea deveni defensivi şi să insistaţi că 
aveţi dreptul să vă ţineţi de adevărul vostru - că aţi fost victimizaţi, neînțeleşi, abuzati, 
abandonaţi, trădaţi şi aşa mai departe. Dar, dacă reuşiţi să vă deziceţi de povestea voastră şi de 
felul cum vă definiți voi înşivă, puteți să vă schimbaţi traiectoria vieţii, să vă reinventaţi şi să 
creaţi o călătorie care să vă dea mult mai multă putere pentru voi, pentru familia voastră şi 
pentru rasa umană, în totalitatea ei. 

Ori de câte ori spunem o poveste despre experienţa noastră sau a altcuiva, noi distribuim 
personajele în trei roluri, care formează un arbitrar triunghi al lipsirii de putere. Aceste 
personaje sunt victima, agresorul şi salvatorul. în lumea băştinaşilor americani, ei sunt indianul, 
conchistadorul şi preotul. în orice poveste, indianul reprezintă victima, cea agresată de 
conchistador, care este agresorul. Preotul acționează ca salvatorul nobil care încearcă să-l ajute 
pe bietul indian, cu promisiunea unei vieţi de apoi, mai bune. 

Atunci când trăiţi din cadrul scenariului poveştii voastre, creaţi ceea ce este cunoscut ca o 
legătură a traumei cu actorii principali, pentru că vă conectaţi la ei, din şinele vostru rănit. în 
propriile po veşti, întotdeauna jucaţi unul din aceste roluri - deşi veţi schimba per- 
sonajele, pe măsură ce firul poveştii se deapănă. 

De exemplu, eu cunosc o asistentă socială care ajută supraviețuitori ai violenţei 
domestice. Ea obişnuia să se gândească la clienţii ei ca la nişte victime şi lucra peste 
program, ca să protejeze femeile de bărbaţii care le abuzau. Comportamentul ei a avut 
nişte consecințe pozitive, pentru că, în multe cazuri, şi-a ajutat clientele să nu mai fie 
victimizate. Cu toate acestea, succesul a costat-o foarte mult pe plan personal: pentru că 
era foarte prinsă în rolul ei de salvatoare, s-a simţit rănită şi victimizată, atunci când 
unele dintre clientele ei au început să nu le mai placă atitudinea ei maternă față de ele. 
Ea a di-recționat atât de multă furie spre abuzatori, încât a devenit ea însăşi o agresoare, 
hotărâtă să-i vadă pe aceşti bărbaţi suferind, în loc să recunoască faptul că, la rândul lor, 
ŞI ei aveau nevoie de vindecare şi că ar fi putut foarte bine să fi fost ei înşişi victimele 
violenţei domestice, atunci când erau copii. Fără să vrea, asistenta socială devenise 
prizonieră în triunghiul lpsirii de putere. 

în orice situaţie, pentru toți vindecarea e posibil să apară, atunci(când cineva reuşeşte să 
evadeze din personaj şi să iasă din propria poveste. Ideea este că noi cheltuim atât de 

multă energie jucând aceste drame, încât devenim orbi cu privire la scopul nostru şi 
incapabili să evoluăm cât de cât. Nu suntem aici ca să jucăm, la nesfârşit, partea 
nevindecată din povestea noastră şi ne definim prin ce ni s-a întâmplat în trecut. Nu 
trebuie să salvăm, cu nobleţe, victime şi să fim răniţi când ele încep să ne respingă, sau 
să le certăm, poziționându-ne în rolul agresorului. Da, e minunat să îi ajuţi pe alții - dar, 
când facem acest lucru pentru a repara părțile nevindecate din noi înşine, ne blocăm în 
acest triunghi dramatic şi împiedicăm adevărata vindecare pentru toți. 


Triunghiul lipsirii de putere 


Agresorul 


Salvatorul Victima 


în cele din urmă, prietena mea a conştientizat că s-a blocat jucând rolurile de salvator 
nobil şi persecutor care are dreptate. A început să-i vadă pe partenerii abuzivi ca pe 
ființe umane, care se aflau în propria lor călătorie de vindecare, şi a reuşit să se elibereze 
de nevoia de a-i vedea pe toți pedepsiţi. 

Când ieşiţi din povestea voastră, vă desprindeţi de judecăţile la adresa celorlalți. De 
exemplu, când eu spun: „Simt că nu mă înţelegi", îţi spun modul în care eu îţi interpretez 
comportamentul şi sugerez că îmi faci un rău. Aceasta este o judecată, care se deghizează în 
sentiment. Dacă mă situez în afara poveștii, pot să-ţi spun lucrurile de care am nevoie - cum ar 
fi, să fiu respectat şi auzit. Nu mai e nevoie să-l menţineţi pe celălalt în rolul scris în povestea 
voastră - învinovăţirea personală şi a celorlalți dispare şi puteți aplica iertarea. 


Miturile şi poveştile din cultura noastră 


Când recunoaşteți povestea în care sunteți prizonieri şi cu care aveţi o complicitate secretă, 
puteţi decide să vă eliberaţi de ea. Dar, mai întâi, trebuie să o identificaţi. De aceea, miturile 
arhetipale -acele poveşti despre zei şi eroi - sunt atât de prețioase. în ele putem să vedem 
propriile noastre călătorii, însoţite de lecţiile pe care trebuie să le învăţăm, pentru a le 
transcende. 

Tot aşa cum ne agățăm de poveştile personale care ne fură puterea, acceptăm şi miturile 
culturale mai mari, care vorbesc despre nevoia de a juca rolul victimei, al salvatorului, sau al 
torționarului. Psihologii spun că jucăm rolul aceste personaje, în vieţile noastre de fiecare zi. 
Retrăim poveştile bărbaţilor şi femeilor care triumfă în faţa provocărilor, eşuează din cauza unui 
defect fatal al caracterului lor, sau sunt recompensaţi pentru sacrificiile făcute. Ne percepem pe 
noi înşine suferind ca lov, sau depunând un efort herculean. 

Chiar şi cei care nu sunt conştienţi de poveştile arhetipale se identifică cu ele, în mod 
inconştient. De exemplu, acum câţiva ani, unii oameni erau nemulțumiți de reportajele din 
mass-media, despre moartea tragică a Prințesei Diana, care păreau s-o umbrească pe sfânta 
Maica Tereza, o femeie care devenise simbolul însuşi al sacrificiului de sine şi care murise în 
aceeaşi săptămână. Se întrebau de ce ar trebui să ne concentrăm atât pe viaţa unei tinere cu 
probleme, de viță regală, când lumea pierduse pe cineva care urma cu siguranţă să fie propus 
spre canonizare, de către Biserica Catolică. 

Răspunsul este că mass-media reacționa la faptul că mai mulți oameni se identificau cu Prinţesa 
Diana, decât cu Maica Tereza. în viaţa reală, amândouă aceste femei erau persoane complicate, 
ca oricine altcineva, dar noi eram capabili să ne identificăm cu legenda din viaţa lor, 

care se potrivea cel mai bine scopurilor noastre. O vedeam pe Maica Tereza ca pe un salvator 
suprauman, iar acţiunile ei erau atât de neobişnuite, încât noi nu puteam să ne măsurăm cu ea. 
Prin urmare, puteam fi inspirați de ea, fără să ne simțim obligaţi să-i urmăm exemplul de 
sacrificiu, compasiune şi dragoste, care părea prea măreț pentru ca noi să-l înțelegem (chiar 
dacă Maica Tereza însăşi a spus: „Dumnezeu ne-a creat ca să facem lucrurile mici, cu mare 
dragoste"). 

Prinţesa Diana, pe de altă parte, părea extrem de umană: credea cu inocență în soțul ei mai 
bătrân, ca apoi să fie trădată de el; era generoasă, amabilă şi plină de compasiune şi totuşi, 
soacra ei o dezaproba; a căzut în adâncurile disperării, ale bulimiei şi ale depresiei. Apoi s-a 
ridicat din postura de victimă, ca pasărea Phoenix, şi a devenit o mamă minunată şi o 
susținătoare altruistă a celor mai puţin norocoşi, cum ar fi victimele minelor de teren şi bolnavii 
de S.I.D.A. 

Mulţi oameni îşi doreau să fie atât de rezistenți pe cât părea a fi Diana. Pentru mulți, faptele 
vieţii - şi ale morţii - sale erau mai puţin importante decât mărețul mit al unei femei care şi-a 
revendicat puterea, a încetat să mai fie o victimă şi nu a devenit niciodată acră sau egoistă. Mitul 
creat în jurul ei a părut mai apropiat, decât cel creat în jurul maicii Tereza. Astfel, mulți au 
resimţit pierderea ei ca pe ceva personal. 

Când ne uităm la poveştile din mass-media, ne vedem pe noi înşine. Ne identificăm cu 
personajele din filme, cu celebrităţile care îşi îmbunătăţesc, cu atenţie, imagina publică şi cu 
oamenii obişnuiţi din spectacolele „reality" de televiziune, ale căror epopei au fost regizate de 
profesionişti ce ştiu cum să construiască o poveste care să ne atragă sau să ne respingă. Nu vrem 
cu adevărat să ştim că starul rock sau actorul de televiziune cutare este furios şi acrit, pentru că 
zilele sale de glorie au apus. Vrem ca el să participe la credinţa noastră comună că, atunci când 
cei puternici cad, ei se reinventează, descoperă un scop nou şi sunt mai fericiţi decât visaseră 
vreodată că ar fi posibil. 

Chiar dacă, de obicei, nu suntem conştienţi de ele, aceste mituri reambalate ne creează 
dependenţă. Povestea Prințesei Diana este o versiune a vechiului mit grec despre Psyche şi 
călătoria ei în lumea subterană, în căutarea cremei miraculoase a Persefonei (adică fericirea). 
Povestea lui Donald Trump este o versiune cizelată a mitului lui Parsifal şi căutarea Sfântului 
Potir, ca şi eşecul eroului de a urma sfatul de a nu seduce, sau de a nu fi sedus de o fecioară 
frumoasă. Problema este că aceste mituri antice nu ne mai susțin şi nu mai sunt productive 
pentru lumea contemporană. Mai degrabă, ele ne țin blocaţi în stare de victime, ca salvatori, cu 
o senzație plină de furie că numai noi avem dreptate - sau în iluzii despre noi înşine pe care nu 
le analizăm, pentru că ne este frică să nu se vadă că suntem impostori sau rataţi. Când nu suntem 
capabili să ne ridicăm din cenuşă, cădem în disperare. 

Călătoria noastră vindecătoare nu poate progresa, dacă nu ne lepădăm de aceste mituri vechi şi 
nu rezistăm tentaţiei de a retrăi aceleaşi vechi poveşti obosite, pe care le auzim de milenii. Se 
cuvine să ne îndepărtăm de tot ceea ce am crezut noi că trebuia să facem sau să fim, pentru a fi 
iubiţi şi acceptați de către ceilalți. Astfel, noi devenim actorul, în loc doar cel care reacționează, 
devenim creatorul mitului, în loc de continuatorul său. Aducem sacrul în fiecare moment şi 
facem ca experienţele noastre să devină epopei. 

Puteţi face asta, atunci când admiteţi că fiecare poveste este o profeție care se împlineşte 
singură. Puteţi să vă spuneţi povestea într-un asemenea mod, încât să vă revendicaţi noblețea şi 
puterea... într-un mod în care nu a mai fost spusă înainte. Aceasta este călătoria eroului. 

Aruncaţi afară din Grădină 


Cu toţii am interiorizat povestea iudeo-creştină a alungării noastre din Paradis, când am fost 
separați de Creatorul Divin. Această poveste falimentară ne impregnează viețile - fie că am fost 
crescuți într-o atmosferă religioasă sau nu - provocându-ne multă suferință. Astfel încât, dacă 
vrem să ne vindecăm rănile la fiecare nivel, este crucial să renunțăm la acest mit şi să creăm 
unul nou. 

Această legendă este „povestea originară", cu Eva şi şarpele ca făptaşi, Adam ca victimă şi 
Graţia Divină ca unica putere care îi va salva pe ei (şi pe noi). Deoarece credem această poveste, 
îi botezăm pe copii, pentru ca ei să nu fie pedepsiţi pentru păcatul originar, cu care se presupune 
că s-au născut. lar păcatul mamei originare dă naştere tuturor complexelor noastre materne: 
Poate că, dacă Eva ar fi fost o mamă bună şi s-ar fi gândit mai mult la noi - în loc să se 
gândească la ea însăşi - nu am fi în situaţia neplăcută în care suntem astăzi. în cele din urmă, 
mitul lui Dumnezeu, ca salvator, ne menţine separați de propria Divinitate, făcându-ne să 
depindem de o forţă exterioară, pentru a ne salva de blestemul aruncat asupra noastră, ca 
pedeapsă pentru păcatele strămoşilor. 

Când ne eliberăm de vechiul mit al căderii din graţie, putem să redescoperim Eden-ul originar în 
natură - şi să ne simţim confortabil în acea casă. Am fost condiţionaţi să ne gândim la lumea 
naturii ca fiind frumoasă şi inspirând respect - dar şi înspăimântătoare (spre deosebire de 
protejata şi cultivata Grădină a Edenului). Copii fiind, am fost învăţaţi că pădurea este plină cu 
vrăjitoare şi lupi înşelători, care vânează fetiţele. Ca adulți, credem că marele spaţiu liber este 
populat de animale violente, care ne-ar sfâşia în bucăţi într-o secundă; şi că Mama Natură este 
capricioasă şi crudă şi ne atacă la întâmplare, prin valuri uriaşe, furtuni cu fulgere, cutremure şi 
tornade care îi smulg de lângă noi pe cei dragi. Vedem natura ca pe ceva care trebuie cucerit şi 
îmblânzit, ca pe un tufiş bine tuns, sau o peluză căreia i s-a dat, cu meticulozitate, o formă 
specială. 

Când ne lepădăm de povestea aceasta, descoperim că nu am părăsit niciodată Grădina Edenului. 
E posibil să credem că Dumnezeu a creat natura, dar nu credem că Divinul sălăşluieşte în 
interiorul copacilor, al oceanelor sau al stâncilor. Noi îl concepem pe Dumnezeu ca pe o entitate 
cu mult deasupra noastră, care trăieşte în Ceruri şi vine în inimile noastre, numai dacă îl invităm 
şi ne umilim cu adevărat, re-cunoscându-ne multele noastre păcate. Sau, nu credem de loc în 
Divin şi nu ne putem imagina că sacrul este prezent în fiecare frunză, trotuar şi picătură de apă. 
Râdem de ideea că suntem deja în Paradis. 

De fapt, majoritatea oamenilor nu realizează că, în ciuda tuturor acelor picturi splendide ale unui 
Rai celest, care ne umplu muzeele şi ne inspiră imaginaţia, în realitate, lisus a spus că regatul 
cerului este peste tot în jurul nostru, chiar acum. în mod asemănător, Laika cred că regatul 
cerului este în interior şi în exterior - înăuntrul nostru, deasupra noastră, dedesubtul nostru şi 
pretutindeni în jurul nostru - şi doar incapacitatea noastră de a-l percepe ne face să fim 
proscrişi, iar orbirea aceasta ne aduce suferință. Când misionarii le-au spus oamenilor din tribul 
Laika, prima dată, că sub pământ se găseşte iadul, ei au fost nedumeriţi. Pentru ei, Pământul era 
domeniul Marii Mame, ale cărei sol şi ape fertile le asigurau hrană şi îi întreţine pe toţi - astfel 
încât, numai o persoană alienată mintal ar putea trăi cu iluzia că suntem departe de Grădina 
sacră în care ne-am născut. 

încă mai trăim în Grădina luxuriantă a Divinului, dar nu este suficient să înțelegem acest lucru, 
doar la nivelul intelectului - cel al jaguarului. Dacă vrem s-o experimentăm ca pe un Paradis, 
trebuie să o simţim astfel în fiecare celulă şi os, într-un mod sacru, de la nivelul păsării colibri. 


Laika numesc asta ayni - sau relaţia corectă cu natura(4yni înseamnă reciprocitate, echilibru, dar şi 
armonie. Este considerată a fi relația corectă, un schimb sacru, sau o muncă făcută în comun, pentru beneficiul 
tuturor. Daca daţi, veți primi şi dacă primiţi, trebuie să dați înapoi, aceasta este una dintre legile tradițiilor mistice 
incaşe, care se regăseşte şi astăzi în micile sate de munte. Ayni este o cale a vieții creată de către incaşi, de care a 
depins însăşi supraviețuirea lor. A practica Ayni cu toată lumea şi cu tot ceea ce ne înconjoară, ajută la deschiderea 


inimii, n. tr.). Când suntem în ayni, nu trebuie să ne temem de natură. Numai când nu suntem în 
echilibru, putem fi ucişi de un fulger, de o panteră sau de un microb - de fapt, pentru Laika nu 
există nicio diferenţă între a fi ucis de o panteră, sau de un microb. în Vest, tindem să credem că 
o moarte este cauzată de o boală iar cealaltă de un accident, dar Laika cred că trebuie să fim 

într-o ayni corectă, atât cu panterele, cât şi cu microbii - altfel ambii ne vor privi ca pe un fel de 
mâncare. Când suntem în ayni, nu mai facem parte din lanţul lor trofic. 

De fapt, practicile medicale ale Protectorilor Pământului se bazează pe ideea că trebuie să ne 
realiniem cu natura şi să ne întoarcem la echilibru, iar atunci sănătatea noastră naturală va 
reveni. Aceasta este o idee foarte diferită de viziunea vestică asupra corpului, ca fiind un sistem 
care o ia razna inexplicabil şi, când nu funcționează la un nivel optim, trebuie reparat cu operaţii 
şi antibiotice care ucid microbii. 

Când suntem în ayni, paradisul e casa noastră; iar sănătatea fizică, mentală şi emoţională este 
dreptul nostru din naştere. 

Descoperim că nu am părăsit niciodată Edenul. 

Odată, acum mulţi ani, mergeam pe lângă fluviul Amazon, împreună cu doi şamani, şi am ajuns 
într-un luminiş. Mi-au spus să traversez iarba şi să intru în junglă, să văd ce se va întâmpla. 
Când am trecut pajiştea şi am păşit în pădurea tropicală, am auzit cântecul ei: sporovăială 
macacilor, a papagalilor, maimuţelor şi insectelor. Am făcut primul pas, apoi al doilea şi, la al 
treilea pas, jungla a devenit tăcută. Nu-mi venea să cred. 

Şamanii au explicat: „Animalele ştiu că nu aparţii acestui loc, că ai fost aruncat afară din 
Grădină". M-am gândit că era absurd - cu siguranță că animalele miroseau rămăşiţele 
deodorantului şi pudra pentru picioare, chiar dacă nu le mai folosisem de câteva săptămâni. 
Apoi am văzut doi băştinaşi gătind un boa constrictor, pe o limbă de pământ de la marginea 
râului şi mi-a venit o idee. M-am apropiat de ei, m-am prezentat şi am întrebat dacă puteam lua 
puţină grăsime de şarpe, pe care ei o adunaseră într-o conservă de tinichea. Au fost fericiți să mă 
servească. M-am întors la prietenii mei, şamanii, m-am dezbrăcat şi m-am mânjit cu grăsime, 
convins că păsările, maimuţele şi celelalte creaturi o vor mirosi pe mine şi vor crede că eu eram 
doar un şarpe care alunecă prin pădurea tropicală şi astfel îşi vor continua cântecul. Duhnind a 
grăsime de boa, am făcut cu încredere un pas în junglă şi apoi un altul, dar, la al treilea pas, totul 
a tăcut din nou. Singura diferență era că, de data asta, puteam să aud bâzâitul a vreo şase sute de 
muşte, care se roteau în jurul meu, atrase de duhoare. 

Zece ani mai târziu, după ce învățasem metodele Protectorilor Pământului, am descoperit că, 
atunci când păşeam în pădurea tropicală, animalele şi insectele care îmi simțeau prezența mă 
recunoşteau ca pe cineva care trăia în Grădină, iar pălăvrăgeala, cârâielile şi cântarul continuau 
neîntrerupte, chiar şi atunci când pătrundeam adânc pe tărâmul lor. Ele ştiau că eram cineva care 
preamărea frumuseţea pământului - cineva asemenea lor. Ajunsesem să înțeleg că, pentru a fi în 
armonie cu Grădina, trebuia să-mi abandonez povestea, mitul pe care îl crezusem - acela că 
fusesem exilat din natura mea originară, că nu mai puteam vorbi cu Dumnezeu sau cu râurile şi 
copacii şi să mă aştept să-mi răspundă. Am încetat să mai cred că eram blestemat să rămân un 
paria, pe vecie. Devenisem povestitorul vieţii mele. 


A deveni povestitorul 


Vechii Laika foloseau foarte puţin dogma, inclusiv religia tradiţională a poporului lor, dar îi 
tolerau pe preoţii nativi, care erau protectorii poveştilor din cultura lor. Ei înțelegeau că acele 
poveşti - ca şi ale noastre, din Biblie - serveau ca să transmită valorile care păstrau societăţile 
noastre. Cu toate astea, ei nu respectau într-atât vechile poveşti, încât să le fie teamă să le 
exploreze pe cele noi. Ei admiteau că schimbarea este o parte a experienţei umane şi că 
obiceiurile unei anumite perioade, sau ale unui anumit popor, pot deveni demodate. 

Laika cred că preoţii - nu numai preoţii spanioli, dar şi cei din propria lor cultură - repetă 
poveşti pe care nu ei le-au scris, acelea despre experienţa altui om, cu Divinul. Ei văd religia ca 
fiind ceva simplist, care foloseşte naraţiunea pentru a explica spiritualitatea, iar metafora, pentru 
a exprima înţelepciunea. Protectorii Pământului cred că aceste poveşti ne ajută să înţelegem 
anumite concepte, dar nu sunt la fel de valoroase ca experimentarea directă a Divinului, la 
nivelul percepţiei vulturului. Ei consideră că preoţii practică un fel de teatru, care face ca 
imensul mister al Creaţiei să fie accesibil minţii umane. Asta, pentru că religia se bazează pe 
credinţă, în vreme ce o practică spirituală se bazează pe o experimentare personală a Divinului. 
Laika sunt extrem de concentrați să dezvolte înțelepciunea experienţei - şi cred că fiecare dintre 

noi trebuie să facem asta, pe cont propriu. Atunci, poveştile pe care le inventăm devin propriile 
noastre legende sacre despre aventuri eroice. 

în exerciţiul următor, veţi practica cum să deveniți povestitor, restructurând evenimentele cheie 
din viața voastră. 


EXERCIŢIU DE JURNALISM: Ș 
DOUĂ POVEŞTI DESPRE VOI ÎNŞIVĂ 


în acest exerciţiu, veţi scrie două poveşti. Prima este cea pe care o spuneţi de mulţi ani, şi care 
începe cu: „A fost odată ca niciodată, când barza a adus un bebeluş, dar nu acolo unde trebuia”. 
Continuați şi acceptați să scrieți povestea vieţii voastre - inclusiv despre părinţi, relaţii, căsătorie 
şi carieră, care nu sunt aşa cum trebuie. Scrieți asta ca 

pe un basm, de parcă i s-ar fi întâmplat cuiva de mult de tot, şi notaţi momentele când voi eraţi 
victima, agresorul şi salvatorul şi pe cine aţi distribuit în aceste personaje. Când ați terminat, 
scrieți din nou povestea - dar, de data asta, începeţi cu cuvintele: „A fost odată ca niciodată, 
când barza a adus un bebeluş la casa potrivită”. Amintiţi-vă că poveştile vindecătoare explică de 
ce s-au întâmplat evenimentele, exact aşa cum trebuiau să se întâmple pentru a vă aduce lecţii 
valoroase, care vă vor duce mai departe în călătoria voastră. 

Poate că ați fost abuzaţi când eraţi copil - dar asta a fost tocmai ce voia sufletul vostru să 
învățați despre puterea şi compasiunea de care aveaţi nevoie - şi ați ales casa perfectă în care să 
fiți lăsați. (Bineînţeles că e groaznic să fii abuzat, dar amintiți-vă că ceea ce scrieţi aici este 
povestea unei călătorii epopeice, a lecţiilor şi a vindecării). Deoarece părinții voştri erau abuzivi 
verbal, este posibil să fi învăţat că cei care îi vorbesc de rău pe alţii, în încercarea de a-i răni, 
sunt profund nesiguri şi nefericiţi - iar asta nu are nimic de-a face cu voi. Poate că aţi găsit chiar 
un grăunte de adevăr în cuvintele lor. Sau, eventual, lecţia pe care ați învăţat-o a fost că puteţi 
accepta că sunteţi imperfecţi şi că decideţi cât de mult efort sunteţi dispuşi să faceţi, pentru a vă 
schimba, fără să vă simțiți constrânşi să deveniți mai buni, doar pentru a răspunde aşteptărilor 
celorlalți. 

Dacă, în timp ce vă scrieți povestea, nu vă simțiți bine pentru că nu v-aţi învăţat încă lecţiile, e 
în regulă - scrieţi-o ca şi cum aţi fi fă-cut-o deja. Poate că vreți să reveniţi la ea mai târziu, 
pentru a o remo-dela. Când începeţi să credeţi această nouă poveste, ea va începe să se 
îndeplinească. Veţi fi devenit povestitorul vieţii voastre - iar, ca rezultat, universul, admițând că 
v-aţi învăţat lecţiile, va înceta să vă mai trimită înapoi la şcoală. Repetând mereu noile poveşti, 
descoperim moştenirea pozitivă, care ne redă puterea ce ni s-a dat iniţial. De exemplu, Laika 
păstrează amintirea conchistadorilor, nu ca pe o forță devastatoare care a distrus tot ce era de 
valoare în lumea lor (aceasta este viziunea populară), ci ca pe un catalizator pentru o epocă în 
care Protectorii Pământului vor fi în mod special atenți să păzească şi să preţuiască 
introspecțiile. Fiindcă aceste învățături înțelepte au fost ascunse, ele au devenit încă şi mai ea s- 
a mutat cu copiii într-un alt stat. Mi-am pierdut casa şi familia; retrăiam soarta tatălui meu şi a 
tatălui său, dinaintea lui. 

Apoi, într-o zi, pe când mă plimbam singur prim Anzi, am fost surprins de o şoaptă familiară. 
Am crezut că auzisem vocea tatălui meu, care-mi spunea: „Până când n-o să-ţi dai seama de ce 
te-ai născut fiul meu, o să continui să îmi trăieşti viața". Aceasta m-a lansat într-o investigaţie de 
doi ani a istoriei familiei mele, unde am descoperit acest tipar al pierderii. Apoi, m-am întors la 
mesajul tatălui meu şi am înţeles că făcusem o greşeală de punctuație. Ceea ce încercase el să- 
mi spună era: „Până când n-o să-ţi dai seama de ce te-ai născut, fiul meu, vei continua să trăieşti 
viața mea". Atunci am putut să-i mulțumesc pentru sfatul lui înțelept şi să nu-l mai fac 
responsabil pentru soarta mea. Sarcina mea era să-mi dau seama ce am venit să învăţ în această 
viaţă - pe parcurs, am devenit autorul propriei mele poveşti. Nu mai trebuia să retrăiesc, fără să 
ştiu, viaţa tatălui meu şi să continui să fac aceleaşi greşeli pe care le făcuseră el şi chiar tatăl lui. 
Mai mult, propriul meu fiu fusese eliberat în întregime de „blestemul familiei”. 

Când ne rescriem povestea, ne ridicăm strămoşii din tină, nu-i mai facem responsabili pentru 
viețile noastre şi ne eliberăm de moştenirile negative pe care ni le-au transmis. Renunțăm la 
poveşti cum ar fi: „Sunt o nevrotică, pentru că mama mea era complet nebună", sau, „Sunt 
furios şi neînțeles, exact cum era şi tata, şi tatăl lui". Nu mai suntem victime ale nebuniei 

strămoşilor noştri - în schimb, îi putem onora şi le putem mulțumi pentru darurile lor, indiferent 
de cât de dureros a fost să le primim. 


EXERCIŢIU: Cum să ne clădim un altar pentru străbuni 


Majoritatea antropologilor încă mai cred că altarele pentru strămoşi, găsite în fiecare cultură 
tradițională, sunt folosite pentru „venerare". Adevărul este că aceste societăți înțeleg că, atunci 
când ne sărbătorim strămoşii, indiferent cât de groaznic s-ar fi purtat ei, trebuie să avem iertare 
şi compasiune şi ne eliberăm de karma şi de poveştile lor. Laika spun că, dacă nu ne onorăm 
strămoşii cu un altar pe care să îl construim special, ei ne vor bântui în continuare. Adică, este 
mai bine să ştii unde sunt, decât să le ignori moştenirea, să-i arunci în șanțul uitării şi să te agăți 
de povestea că eşti victima acțiunilor lor. 

Următorul exercițiu vă poate scuti de anii petreceți în şedinte de psihoterapie, ca să vă rezolvaţi 
problemele cu părinţii: 

Găsiţi un loc special din casa voastră (cum ar fi un raft, un per vaz sau o poliţă deasupra 
şemineului) unde puteţi face un mic altar, pe care să-l acoperiţi cu o pânză frumoasă. în 
continuare, aranjaţi acolo fotografii sau simboluri ale strămoşilor voştri. De exemplu, dacă nu 
aveți o fotografie a străbunicului, ați putea pune pe altar inelul sa vreun alt obiect pe care îl avea 
el. Puteţi folosi şi fâşii de hârtie cu nu mele strămoşilor sau fotografiile caselor unde au fost 
crescuţi părinţii bunicii sau străbunicii. 

Am o prietenă care a creat un altar cu o broderie de-a străbur cii, pe care a pus o fotografie a 
bunicii ei, care îi fusese întotdeauna un model. Ea voia să recunoască şi să-şi onoreze strămoşii 
care o învăţa seră lecţia ce îi cauzase atâta durere, dar îi era greu să se uite la foto grafiile lor. 
Astfel încât a descoperit că îi era mai uşor să îi onoreze când punea pe altar fotografiile lor de 
când erau copii. Văzându-şi fa milia în tinereţe, îşi reamintea doar de bunătatea lor, ceea ce nu 
fu şese întotdeauna evident, atunci când deveniseră adulți. 

Pentru a vă onora strămoşii, puneţi pe altar o vază cu flori proas pete, sau aprindeţi tămâie. 
Puteţi să le aduceţi ofrande din natură, în funcție de anotimp, cum ar fi scoici sau pietre culese 
vara de pe plaja conuri de pin şi frunze uscate, toamna, şi aşa mai departe. De fiecare dată când 
schimbaţi ofrandele, mulțumiţi-le strămoşilor pentru daru rile pe care vi le-au dat, indiferent de 
cât de greu a fost pentru voi sa le primiţi, sau cât de dificil a fost să le percepeţi, cât de cât, ca 
darui Amintiţi-vă că istoria nu este ce s-a întâmplat de fapt, ci cum alegeţi sa v-o amintiţi - cum 
trăieşte ea în voi. Lucrând cu acest altar, puteţi sa vă schimbaţi povestea familiei la un nivel 
eroic, unde poveştile sunt călătorii legendare, şi nu aceleaşi vechi naraţiuni obosite, de succese 
sau eşec emoţional sau material. 

Faceţi-vă un obicei din a vă opri la altar, pentru a reflecta asu pra darurilor de la strămoşii voştri. 
Amintiţi-vă că voi aţi ales să res crieţi povestea, iar în versiunea revizuită, membrii familiei nu 
sunt ticăloşi, iar voi nu sunteți victime. 

Țineţi minte şi că acest altar trebuie să fie o reprezentare a aceluia pe care îl construiți în 
interiorul vostru. Adică, ceea ce creaţi în casa voastră, ar trebui să funcționeze ca un fel de 
amintire spirituală şi să simţiţi recunoştinţă pentru moştenirea care vi sa dat şi lecțiile pe care vi 
le-au oferit strămoşii voştri. 


Cum să obținem ayni 


Când renunțăm la poveştile noastre triste - de victimă, salvator sau agresor - devenim autori de 
poveşti şi creatori de mituri şi ni se asigură totul. Nu mai trebuie să trăim în frică, pentru că nu 
mai suntem victima poveştilor noastre ancestrale sau culturale, despre lipsuri, intimitate, 
îmbătrânire sau creativitate. Indiferent de ce avem acum, evoluăm de la lipsuri la abundență, de 
la a fi fost aruncaţi din Grădina Edenului, la a umbla alături de frumuseţea Pământului. Vedem 
că toţi ceilalți văd, dar percepem altfel. Devenim precum crinii de pe câmp, care nu trudesc nici 
nu torc, dar au tot ce le trebuie. Poate că va mai trebui să avem o slujbă, dar putem trăi viața 
unui artist sau poet, având multe resurse creatoare la dispoziţia noastră. 

Mulţi dintre indigenii americani pe care i-am întâlnit nu au decât un bol de supă de porumb la 
cină, dar sunt profund generoşi şi conştienţi de abundența din viețile lor. Odată l-am întrebat pe 
mentorul meu Protector al Pământului: „Cum poţi trăi într-o asemenea sărăcie?" Practic, locuia 
pe un vârf de munte, departe de facilitățile vieţii de la oraş, iar lucrurile lui ar fi încăput într-o 
mică debara dintr-o casă americană. Don Antonio s-a uitat mirat la mine şi apoi a arătat cu mâna 
peisajul - munţii acoperiţi de zăpadă şi râurile de dedesubt - ca şi cum ar fi spus: „Acestea sunt 
bogăţiile mele. Care dintre noi este cel sărac?" 

Pe de altă parte, cunosc un om foarte bogat, căruia îi e foarte frică să nu-şi piardă banii, nu are 
relaţii bune nici cu copiii lui şi nu are încredere în nimeni, deoarece crede că oamenii îi caută 
compania, numai pentru banii lui. E prizonierul averii sale. Le oferă oamenilor bani pentru a-i 
ţine companie, dar numai când vrea el, apoi devine ofensat şi se simte o victimă, dacă aceştia îl 
refuză, sau dacă folosesc bani în alt 

mod decât ar fi vrut el. Este antipatic şi suspicios, trăieşte într-o stare de lipsă şi nu simte 
niciodată starea de pace sau abundență. 

Cele patru practici-cheie care urmează, constituie calea eroului şi vă eliberează de povestea 
voastră. Ele sunt: practica nonjudecării, a nonsuferinţei, a nonataşamentului şi a frumuseții. 


Practica nonjudecării 


Pentru a practica nonjudecarea, trebuie să ne transcendem credinţele limitate - chiar şi pe acelea 
legate de ce anume credem noi că este bine şi rău. Noi ne înţelegem lumea, judecând situațiile 
ca fiind „corecte” sau „greşite"”, „bune" sau „rele", în funcție de regulile definite de cultura 
noastră, pe care le cunoaştem drept codul nostru moral. 
Un Protector al Pământului este amoral - observați că nu am spus imoral - pur şi simplu nu este 
condus de tradiţii. El crede că este important să te lepezi de toate aceste tipuri de judecăţi şi să-ţi 
menții capacitatea de a discerne. 
Când practicaţi nonjudecarea, refuzaţi să aderaţi automat la opiniile celorlalți, despre orice 
situaţie. Astfel, începeţi să dobândiți un simţ al eticii care transcende obiceiurile şi tradiţiile 
epocii noastre. Acest lucru e foarte important astăzi, când imaginile mass-media au devenit mai 
convingătoare decât realitatea, iar valorile noastre - libertatea, independența, dragostea şi altele 
asemănătoare - sunt reduse la citate şi simple platitudini. 
Când refuzaţi să colaboraţi cu cei care au o părere comună, deja aveţi o perspectivă diferită. 
Descoperiţi ce înseamnă libertatea pentru voi personal, nu cea care v-a fost livrată de către un 
politician, într-un discurs îndelung repetat. Descoperiti că libertatea înseamnă mai mult decât să 
alegeți o anume maşină sau mâncare, dintr-o listă. 
Judecăţile noastre sunt presupuneri care se bazează pe ceea ce am învăţat şi ni s-a spus. De 
exemplu, majoritatea dintre noi suntem de acord cu privire la credinţa că o boală întotdeauna 
mortală este cancerul, astfel încât, dacă doctorii ne spun că o avem, devenim imediat îngroziți 
de acel „cuvânt care începe cu c". Dar, când practicăm nonjudecarea, respingem credința 
automată că această boală înseamnă că va trebui să ne luptăm pentru viaţă. Putem fi de acord cu 
trata mentul recomandat de doctor, dar nu vom mai accepta ca posibilităţile noastre de 
însănătoşire să fie numărate în procente, nu le vom . mai eticheta ca „bune" sau „rele" şi 
nici nu plasăm un număr pe ele, pentru că asta ar însemna să ne lăsăm soarta pe mâna 
statisticilor. în schimb, ne ocupăm de problemă, nu numai de la nivelul efectiv al cor- 
pului nostru, dar de la cel mai înalt nivel de percepție la care putem ajunge. Ne 
permitem să îmbrățişăm necunoscutul, împreună cu toate posibilităţile lui nelimitate. 
Acum câţiva ani, de exemplu, un prieten de-al meu a fost diagnosticat cu cancer de 
prostată. Din fericire, atunci era împreună cu o vindecătoare, care 1-a spus: „Nu ai 
cancer - radiografia ta arată doar nişte pete neobişnuite, pe care le vom vindeca". într-o 
lună, au reuşit într-adevăr să le vindece. 
Dacă prietenul meu ar fi etichetat petele drept „canceroase" şi ar fi ţesut o poveste în 
jurul lor, ar fi devenit un „bolnav de cancer". Dacă s-ar fi mulțumit cu această poveste 
concretă despre boala lui, ar fi fost sortit să devină o statistică - în cazul lui, unul dintre 
cele 40 la sută cazuri care se vindecă sau 60 la sută care nu se vindecă. Posibilităţile lui 

s-ar fi transformat în probabilităţi, deoarece ar fi fost atât de conştient de şansele contra 
lui, încât că nu ar fi reuşit să se imagineze printre cei 40 la sută care se vindecă. De 
aceea îmi învăţ studenţii să încerce să lucreze cu clienţii, înainte ca ei să obțină 
rezultatele biopsiei, înainte ca petele de pe radiografie să fie etichetate şi povestea 
„cancerului letal" să poată fi scrisă în mintea clientului şi să devină o profeție care se 
împlineşte de la sine. 

Recent, o femeie numită Alyce a sunat să stabilească o consultație personală cu 
Marcela, care face parte din personalul nostru de vindecători. Doctorul Alycei îi făcuse 
o mamografie şi îi găsise o umflătură la sân. Marcela a întrebat-o dacă voia să lucreze 
înainte de biopsie, pentru a încerca să influenţeze rezultatele - sau mai târziu, în care caz 
ar lucra cu rezultatele biopsiei. Alyce s-a decis pentru prima opțiune. Săptămâna 
următoare a primit un telefon de la biroul doctorului: i s-a spus că făcuseră o greşeală şi 
confundaseră mamografia ei cu a altcuiva şi că nu era nimic în neregulă cu sânul ei! 

Aşa că poveştile noastre nu numai că influenţează ce simţim în legătură cu o anume 
experienţă, dar şi lumea „reală" - în acest caz, vindecarea unui eveniment care deja se 
întâmplase! 

Putem născoci întotdeauna o poveste epopeică în jurul călătoriei noastre - una care ne va 
ajuta să evoluăm, să învăţăm şi să ne vindecăm. La urma urmei, poate că nu vom reuşi 
să modificăm petele de pe radiografie, dar s-ar putea să ne vindecăm sufletele şi să 
începem, în sfârşit, să învăţăm lecţiile pentru care am venit aici, pe Pământ. 

Lecţia noastră ar putea fi s-o luăm mai încet şi să apreciem oamenii pe care îi avem în 
jurul nostru; să ne lepădăm de o existență prin care trecem ca somnambulii, pentru că 
suntem convinşi că trebuie să ne trăim vieţile într-un anume mod; sau, din perspectiva 
păsării colibri, aceste pete ar putea funcționa ca o chemare la trezire, pentru a face 
schimbările pe care le-am tot evitat. 

Am creat poveşti uriaşe în jurul cancerului, S.I.D.A. şi al altor boli, în vreme ce pe 
câteva le ignorăm. Dacă doctorul ne spune că avem un parazit, de exemplu, majoritatea 
dintre noi nu ne gândim la milioanele de oameni din lume care mor de infecții cu 
paraziți şi nici nu începem imediat să ne îngrijorăm că şi noi o să murim. Nu avem o 
poveste construită în jurul unei asemenea boli, deşi este adeseori mortală. în parte, asta 
se întâmplă deoarece există puţin interes comercial sau monetar în perpetuarea acestor 
poveşti. Tratarea paraziților, deşi afectează aproape două miliarde de oameni de pe 
planetă, nu este o mare afacere în privința medicamentelor - în vreme ce cancerul, 
colesterolul şi bolile de inimă sunt. Poveştile care trezesc frica, vând medicamente. 
Când nu veţi mai judeca boala, sau nu vă veți mai lăsa blocaţi în frica de moarte, o să vi 
se pară mai uşor să o percepeţi de la un nivel mai înalt şi să scrieţi o poveste epopeică. 
Aşa că, dacă aveți un parazit, ați putea să-l recunoaşteţi ca pe o manifestare concretă a 
furiei toxice a altor oameni, pe care aţi interiorizat-o şi ați personalizat-o. Sau, ați putea 
să înțelegeţi că v-aţi rătăcit de pe cărarea voastră şi trăiţi o viață care e otrăvitoare pentru 
voi. 

Când practicăm nonjudecarea, nu mai avem boli - avem oportunități pentru vindecare şi 
evoluție. Nu mai avem traume trecute avem evenimente care ne-au ascuțit simțurile şi ne-au 
modelat în ceea ce suntem astăzi. Nu vom mai respinge faptele - vom respinge interpretarea lor 
negativă şi povestea traumatizantă pe care suntem tentaţi să o ţesem în jurul lor. Apoi vom putea 
crea o poveste de putere şi compasiune, bazată pe aceste fapte. 

Introspecţia numărul unu se numeşte calea eroului, pentru că cei mai eficace vindecători admit 
că ei înşişi erau cândva profund răniţi şi, ca un rezultat al propriei lor vindecări, şi-au dezvoltat 
compasiunea pentru alţii care suferă. în cele din urmă, rănile lor s-au transformat în daruri care 
le-au permis să simtă mai profund şi să dea dovadă de mai multă compasiune. 

Cu alte cuvinte, cine ar putea ajuta mai bine un alcoolic să-şi rezolve problema, decât cineva 
care se află în stadiul de refacere şi care recunoaşte toate minciunile de care se foloseşte pentru a 

motiva faptul că bea, şi cine ştie mai bine de cât curaj ai nevoie, pentru a depăşi o dependenţă? 
Cine ar putea să ajute mai bine un adolescent posac, furios, decât un adult a cărui proprie 
adolescenţă a fost marcată de rebeliune, resentiment şi insecuritate, dar care s-a vindecat singur? 
Când cineva a „fost acolo, a făcut asta şi aia”, este mai uşor să se elibereze de judecăţi şi 
etichete şi să se concentreze pe vindecare. 


Practica nonsuferinţei 


Următoarea practică este cea a nonsuferinței, ceea ce înseamnă să nu scriem poveşti despre 
durerea noastră. Aici ne punem la dispoziția universului, să învăţăm direct de la înțelepciunea 
lui infinită - nu mai trebuie să îndurăm aceleaşi nenorociri, iar şi iar. Totuşi, este obligatoriu ca 
noi să ne învăţăm lecţiile - altfel, vom sfârşi prin a ne perpetua propria nefericire. în Orient, asta 
se numeşte ruperea ciclului karmei şi intrarea în dharma, în vreme ce Laika îi spun practicarea 
„stării de beatitudine". 

Suferinţa se instalează atunci când creezi o poveste în jurul faptelor. La un moment dat, puteţi să 
pierdeţi un părinte, un partener romantic sau o slujbă, aşa că veți fi tentaţi să ţeseţi în jurul 
evenimentului, o urzeală cât se poate de dramatică. 

De exemplu, aţi putea spune: „Acum am rămas fără mamă şi nimeni n-o să mai aibă grijă de 
mine". Aceasta va deveni o poveste uriaşă şi chiar vă veți comporta ca un copil orfan. 

Adeseori, decidem cât de mare ar trebui să fie povestea, preluând o sugestie - la fel cum 
procedează un copilaş care cade şi se uită imediat la mama sa, parcă pentru a întreba: „Cât de 
supărat ar trebui să fiu? Am căzut rău?" Apoi el creează o poveste care se potriveşte cu 
intensitatea reacției ei. Tot aşa, ca adulți s-ar putea să ne înconjurăm de prieteni „binevoitori” 
dar, făcând asta, le permitem să fie părtaşi la povestea victimizării noastre şi chiar s-o 
exagereze. E posibil ca ei să ne spună că, în situaţia noastră, ar trebui să fim mai mult decât doar 
iritaţi, ar trebui să fim furioşi! Sau, ar putea să ne spună că merităm să ne simţim absolut 
groaznic, sau plini de resentimente profunde. în ambele situaţii, cu încurajarea lor, noi scriem o 
poveste dramatică, despre cum s-a profitat de noi, cum am fost maltrataţi şi înțeleşi greşit. 
Buddha a venit să ne învețe că, în vreme ce suferința este o condiție umană universală, ea nu 
este necesară. Asta nu înseamnă că durerea nu există - este inevitabilă, pentru că avem cu toții 
un sistem nervos care simte focul şi pierderea. După cum le spun studenților mei, dacă vreţi să 
înțelegeţi diferența dintre durere şi suferință, încercaţi următorul exerciţiu: în timp ce staţi sub 
un duş cald şi plăcut, răsuciţi robinetul înspre rece, dar faceţi-o în doi paşi. Mai întâi, puneţi 
mâna pe robinet şi observați cum corpul vostru se dă înapoi, anticipând ce urmează - aceasta 
este suferința. Apoi, răsuciţi brusc robinetul de apă rece şi ceea ce simţiţi este durere. Vedeţi 
voi, nefericirea şi chinul au loc când vă gândiţi la cât de rece o să fie apa şi ce senzaţie dureroasă 
o să aveţi, atunci când o s-o simțiţi cum vă loveşte pielea. 

Când un dentist administrează un anestezic, el poate scoate dintele fără să ne doară. Cu toate 
astea, o să avem o senzaţie de tragere sau apăsare. Ar trebui să fim capabili să ne relaxăm 
complet, ştiind că nu ne doare - dar mintea noastră vrea să înceapă să se gândească la expe- 
riență: „Acesta este sunetul de freză" şi „Chiar îmi scoate dintele!" Devenim nervoşi şi nu 
suntem în largul nostru, deoarece creăm o poveste în jurul unei dureri pe care nici măcar n-o 
simțim. 

Când practicăm nonsuferința, acceptăm experienţele şi lecțiile pe care ni le predau ele. 
Dacă acțiunea doare, desigur că veţi simți acea durere, dar nu o sporiți, amplificând 
povestea spunându-vă: „E cumplit. Nu pot suporta durerea de a trăi fără partenerul meu, 
pentru că e mult prea mare. 0 să mă distrugă”. 

După ce ați pierdut pe cineva drag, este absolut firesc ca sentimentele voastre de tristeţe 
să apară din când în când. E posibil să simţi această durere şi să scrieți o poveste în care 
durerea să fie o parte importantă din vindecarea voastră, sau puteți scrie o poveste în 
care durerea vă determină să rămâneţi blocaţi în rolul de victimă şi să vă condamne la o 
nenorocire şi mai mare. E posibil să gândiţi: „L-am iubit atât de mult. A adus atâtea în 
viața mea şi îi sunt recunoscător pentru asta. A fost plăcut să am genul acesta de relaţie 
cu o altă ființă umană şi mi-aş dori să mai am o astfel de relaţie”. Sau, puteţi să spuneţi: 

„Nu pot să cred că a murit. E atât de nedrept. N-o să trec niciodată peste asta". După 
cum aţi învăţat, fiecare poveste este o profeție care se împlineşte de la sine. Prima 
poveste promovează vindecarea, în vreme ce a doua promovează suferinţa. Odată ce ați 
renunțat la suferință, puteți înceta să vă mai învăţaţi lecţiile prin traume, conflicte şi 
ghinion - puteţi începe să învăţaţi direct din cunoaşterea însăşi. 


Practica nonataşametutului 


Pentru a practica nonataşamentul, trebuie să renunțăm la rolurile în care ne-am angrenat 
şi la etichetele pe care ni le-am pus noi înşine. Noile noastre poveşti pot fi mult mai 
interesante şi productive decât erau cele vechi, iar țelul nostru este să încetăm să ne mai 
identificăm cu orice fel de poveste. Atunci devenim propriul nostru punct de referință - 
adică, nu mai avem nevoie de o legendă, pentru a ne defini sau a descoperi cine suntem. 
Chiar şi poveştile arhetipale despre zei şi zeițe nu ni se mai aplică, pentru că, în cele din 
urmă, şi legendele lor sunt tragice. Când ne lepădăm de toate poveştile noastre, cu 
rolurile lor limitante şi identitățile lor restrictive şi devenim un mister pentru noi înşine, 
practicăm nonataşamentul. 

Timp de mulţi ani, identitatea mea în lume a fost „şaman-vinde-cător-antropolog". 
Acesta e un mod convenabil de a fi perceput de către 

lume, dar nu este cine sunt eu - sunt mult mai vast şi mai cuprinzător decât atât. După 
cum a scris Walt Whitman odată: „Foarte bine, atunci, mă contrazic pe mine însumi. 
(Sunt vast, conțin multitudini)”. Acum câţiva ani, m-am ataşat de o caracterizare a mea 
care apărea într-una din cărțile pe care le-am scris înainte - cea de explorator. într-o 
recenzie de carte, The New York Times se referise la mine ca la „Indiana Jones al 
antropologiei”. M-am identificat într-atât cu acest personaj, încât a devenit foarte 
limitativ şi unidimensional. 

Când am ajuns la patruzeci de ani, distribuirea în rolul de tânăr antropolog a devenit 
ridicolă şi aventurierul îmbătrânit din mine era destul de istovit. Respingând această 
definiție a sinelui meu, am reuşit să mă deschid spre alte laturi ale persoanei care eram. 
Am descoperit că, de exemplu, deşi voi învăţa întotdeauna, sunt şi profesor, iar acum îi 
pregătesc pe alții pe calea medicinii. Aventurile pe care le am astăzi sunt ale spiritului şi 
nu se mai petrec departe, în Amazon. 

Cu toţii avem etichete pe care lumea ni le ataşează, pentru a descrie cum suntem 
percepuți în afară: mamă, fotbalist, lucrător social, alcoolic pe cale de vindecare, 
vicepreşedinte, asistent şi aşa mai departe. Problemele încep când credem că eticheta 
conţine tot ce suntem noi şi ne dictează cum trebuie să fim. Credem că trebuie să avem 
un anume set de interese, credinţe şi comportamente, dacă e să fim Indiana Jones; şi 
devenim confuzi, jenați sau frustrați, când ne trezim gândind, simțind şi acționând într- 
un mod complet diferit. 

în multe tradiții spirituale, pentru a deveni călugăr sau călugăriţă trebuie să te lepezi de 
hainele tale frumoase, să te razi în cap şi să te îmbraci cu o robă simplă şi ieftină, ca să 
nu fi perceput de nimeni ca o persoană importantă. Eşti forțat să-ți găseşti punctul de 
referinţă în interior, în loc de exterior. Nimeni nu ştie cine au fost părinții voştri, ce ați 
realizat, sau ce cred prietenii din copilărie despre voi. Depăşiţi ego-ul, sau 
personalitatea, şi descoperiţi Şinele care nu poate fi atât de uşor de definit. Vă lepădaţi 
de ataşamentul de tot ce e material - şi chiar şi de spiritual, dacă eraţi cu adevărat 
devotați unei dogme - iar punctul vostru de referință nu mai este ego-ul, ci Divinitatea 
voastră. Vă detaşaţi de etichetele pe care le-aţi creat pentru voi înşivă, sau ați permis să 
fie create pentru voi. 

Nonataşamentul vă cere nu numai să vă lepădați de rolurile şi de poveştile voastre, ci să 
vă lepădați şi de partea din voi care se identifică cu aceste drame. Când încetaţi să vă 
mai ataşați ego-ul de mica . identitate de soţ, copil, student, profesor şi altele 
asemănătoare, vă lepădați de noțiunile preconcepute despre cine sunteți voi şi încetați să 
vă mai frământați dacă îi mulţumiţi, sau nu, pe ceilalți. Nu mai aveţi nevoie de validare 
de la oameni şi nu vă mai supăraţi sau întristaţi, atunci când nu o primiţi. Sunteţi liberi 
să fiți oricine vreți să fiți. 


Practicarea conceptului de frumuseţe 


Practicarea conceptului de frumuseţe înseamnă să percepem frumusețea, chiar şi atunci 
când există urâţenie. De exemplu, în loc să ne gândim la un coleg ca la cineva care se 
plânge la nesfârşit şi face ca locul de muncă să fie insuportabil, îl putem percepe de la 
nivelul păsării colibri şi să recunoaştem că el este un simbol perfect al nevoii noastre de 
a învăța cum să nu personalizăm nefericirea altor oameni. Când el vine să ne spună că 
am uitat un detaliu din raport, insistând că documentul este un dezastru şi că va fi 
obligat el să-l rescrie, să recunoaştem că el este profesorul nostru. Şi, în vreme ce 
minţile noastre vor spune mereu: „Ce ticălos!", să ne amintim că trebuie să învăţăm să 
nu reacționăm exagerat la critică, să nu devenim defensivi, să rămânem centrați, în loc 
să ne enervăm numai pentru că cineva e plin de nervi - şi că nu mai trebuie să ne lăsăm 
influențați de ticăloşi. 

Putem aduce frumuseţe în energia momentului, zâmbind... şi, după aceea, putem analiza 
de ce suntem în aceeaşi clasă de şcoală cu cei care învaţă încet! 

"Frumuseţe în fața mea, frumuseţe în spatele meu, frumuseţe pretutindeni în jurul meu? 
- aceste cuvinte vin dintr-o rugăciune Navaho de recunoştinţă, de la o persoană care 
vede numai frumuseţe în lume. Cu alte cuvinte, trebuie să observăm, în locuri neaş- 
teptate, tot ce este plăcut şi să aducem strălucire, acolo unde este hidoşenie şi urâţenie. 
De exemplu, am fost recent la o expoziție şi am văzut picturi ale unui un artist care era 
fascinat de aleile întunecoase. Picturile făcute de el după locuri pe care de obicei le 
asociem cu frică, pericol, murdărie şi singurătate erau pline de energie, explodând de 
culoare şi desen. Când picta, cu siguranță practica frumuseţea. 

în loc să căutaţi urâţenie şi sărăcie, percepeți frumuseţea de pretutindeni din jurul nostru. 
Aduceţi acasă, flori. Spuneţi-i unui coleg, un cuvânt frumos. încurajați un prieten. 

Când verificați lista de plecări la aeroport şi vedeţi că toate zborurile spre destinația 
voastră au fost anulate, din cauza vremii rele, iar asta va însemna să vă petreceţi Ziua 
Recunoştinţei în aeroport, vă puteţi înfuria, sau vă puteți ridica nivelul de percepție şi 
vedea frumuseţea momentului. Oamenii cu care vă veţi petrece timpul, pe care îi veţi 
compătimi şi cu care veţi râde la aeroport, vă vor ajuta să creați o Zi a Recunoștinței 
memorabilă - dacă îi permiteți să fie aşa. Astfel încât, percepeţi frumuseţea în acea 
situație (şi în oricare alta) şi găsiți darul din partea Lui Dumnezeu. 

Când vedeți frumuseţe pretutindeni în jur, frumuseţea vă va căuta şi vă va găsi, chiar şi 
în cele mai neaşteptate locuri... şi veți înainta pe drumul vostru către a deveni erou. 

Introspecţia 2 
Calea Războinicului întru Lumină 


A fi un Războinic întru Lumină înseamnă să descoperi puterea neînfricării. 
in timpul cuceririi de către conchistadori, exista un grup de războinici Laika, foarte 
temuti de spanioli. Legenda spune că nu puteau fi omorâți - chiar şi când se trăgea cu 
muschetele în ei de aproape, gloanţele ratau, pur şi simplu, ţinta. 
Aceşti războinici Laika erau samuraii Americilor şi credeau că dacă frica sălăşluieşte în 
tine, atunci eşti ca şi mort. Glonţul de care te temi, te va găsi. Totuşi, dacă devii un 
Războinic întru Lumină, poţi merge în bătălie şi nu vei fi înfrânt. Nu există inamici care 
să te urască şi să încerce să te omoare; ai doar adversari care, din motive ce n-au nimic 
de-a face cu tine, pot să țintească cu o armă în direcția ta. 
Când aceşti Laika omorau un adversar absolut onorabil, ei văr-sau pe pământ câteva 
picături de sânge de-al lor, pentru că ştiau că, în orice alt moment din istorie, ei şi cel pe 
care l-au ucis puteau să împărtăşească poveşti în jurul unui foc. Nu e vorba că aceşti 
războinici nu s-ar fie temut, dar ei nu erau influenţaţi de frică. Dragostea lor radia atât 
de puternic, încât în ei nu mai era loc pentru întuneric, sau pentru gânduri legate de ce s- 
ar fi putut întâmpla. Ei trăiau liberi în Lumina neînfricării şi, din acest motiv, nu puteau 
fi găsiți de moarte. 
Când devenim Războinici întru Lumină, admitem că datoria noastră este să folosim 
dragostea, pentru a învinge opusul ei - iar opusul nu este ura, ci frica. Frica înseamnă 
absenţa dragostei - în acelaşi fel în care întunericul înseamnă absența Luminii. Frica ne 
depărtează de Dumnezeu, de natură şi de propriile noastre sine interioare. 
Provocarea noastră este să exorcizăm frica şi întunericul din noi, îmbrățişând dragostea 
şi Lumina ei. 
A doua introspecţie ne învaţă să folosim o sabie de Lumină şi să împrăştiem frica pentru 
totdeauna. îmi place să mă gândesc cifrică este un acronim pentru dovezile false care 
par reale (joc de cuvinte: acronimul pentru fear = False Evidence Appearing Real n. 
tr.)- adică, atunci când ne concentrăm pe lucrul de care ne temem, dăm putere dovezilor 
false şi le facem reale. Noi uităm că frica nu poate fi vindecată prin faptul că înţelegem 
că ne e frică - după cum foamea nu poate fi anulată, prin faptul că înţelegem de ce ne e 
foame. De aceea, cele mai multe terapii care se concentrează pe a ne ajuta să ne 
înțelegem originile fricii sunt atât de puţin eficiente, când e vorba să ne ajute să aban- 
donăm pentru totdeauna frica şi să ne vindecăm. 
Adeseori confundăm dragostea cu o senzație de căldură pe care o simțim în stomac, sau 
ca pe ceva pe care îl putem oferi sau retrage, precum o pisică ce vine şi pleacă după cum 
are chef. Nu e greu să ne extindem dragostea spre cei care sunt uşor de iubit, dar să 
iubeşti oameni şi situaţii care nu sunt pe placul tău, nu este aşa de uşor. Ne dăruim 
dragostea „necondiționat", dar când nu primim ceea ce credem că merităm, o retragem. 
Apoi ne reinvestim dragostea în altă persoană sau situaţie, care, credem noi, ne va oferi 
o recompensă mai bună, dar ni se pare dificil să o menţinem când nu ne simțim apreciaţi 
sau acceptați. Dacă lucrurile nu ies aşa cum vrem noi, înlocuim mult prea repede 
sentimentele de iubire, cu ură şi resentimente. Entuziasmul nostru inițial cu privire la o 
nouă slujbă, de exemplu, s-ar putea să dispară şi să devină dezamăgire şi amărăciune. 
Când am fost părăsiți de un iubit, pasiunea intensă, exagerat de romantică se poate 
transforma într-o aversiune atât de mare, încât ne epuizează. 

De la dragoste, la Lumină 


Pentru un Protector al Pământului, dragostea nu este un sentiment sau ceva cu care poți 
face un schimb de genul barter. Dragostea este esenţa a cine eşti tu şi radiază din tine ca 
o aură strălucitoare: devii dragoste, eşti neînfricat şi atingi Iluminarea. 

Buddha ne-a arătat calea către Iluminare şi ne-a învăţat să ne urmăm Lumina, pentru a ne putea 
elibera de suferință. Când a fost botezat în râul Iordanului, Hristos era înconjurat de o strălucire 
orbitoare. Şi povestitorii din Anzi îşi amintesc de Inka Pachacuti, considerat a fi copilul 
soarelui, care strălucea în lumina zorilor. Aceşti profesori ne-au lăsat mesajul că putem face 
chiar lucruri mai mari decât ei (Adevărat, adevărat zic vouă: cel ce crede in Mine va face şi el lucrările pe 
care le fac Eu şi mai mari decât acestea va face, pentru că Eu Mă duc la Tatăl. loan XIV: 12 Noul Testament, n ed.) 
- şi noi putem accesa Lumina şi alunga întunericul din vieţile noastre. . Chiar dacă Lumina 
iubirii versus întunericul fricii ar putea suna doar ca o metaforă, sau ca ceva luat din poveşti, 
există, de fapt, o bază ştiinţifică pentru această idee universală. Oamenii de ştiinţă ştiu că fiecare 
lucru viu de pe Pământ este făcut din Lumină: plantele primesc lumină de la soare şi o 
transformă în viață, iar animalele mănâncă plantele verzi, care se hrănesc cu lumină. Lumina 
este cărămida fundamentală din care e făcută viaţa, iar noi suntem făcuți din Lumina care este 
întrețesută în materia vie. Mai mult, biologii au descoperit că toate celulele vii emit fotoni de 
lumină, la viteza de o sută de vibrații pe minut. Sursa acestei emisii de fotoni este ADN-ul. 
Exact aşa cum Lumina iubirii este reală, tot aşa este şi întunericul fricii - care este stocat în 
fiecare celulă din corpurile noastre, poate chiar umbrind Lumina ADN-ului. Dovezile false pe 
care le percepem ca reale sunt suficient de puternice pentru a întuneca fiecare gând al nostru şi 
pentru a ne afecta fiecare interacțiune. Ele se hrănesc din ele însele şi pot să sfideze raţiunea, 
deoarece ne îngrijorăm la nesfârşit, în legătură cu ce nenorociri ne aşteaptă. 

Frica creează o realitate întunecată. După cum am învăţat mai înainte, fiecare profeție se 
împlineşte de la sine - orice ne sperie cel mai tare, ne va aştepta la colţ. E absolut normal să fim 
prudenţi, dar groaza ne împiedică să evoluăm şi ne face să repetăm lecţiile prin suferinţă şi 
traumă, în loc să experimentăm propria noastră strălucire. 

Frica neagă şi distorsionează natura noastră de Lumină. Neîn-fricarea, care este practica 
esenţială a Războinicului întru Lumină, ne permite să avem experienţa Luminii şi a lluminării 
noastre. 


Blocaţi în reacția la frică 


Sperietura, sau o tresărire, fac parte dintr-un sistem care ne permite să reacționăm instinctiv la 
pericol. Sperietura este diferită de frică şi chiar serveşte scopului de a ne asigura supraviețuirea 
şi scăpăm de ea, odată ce pericolul a trecut. Instinctele noastre sunt concepute astfel încât, într-o 
stare de stres extrem, apare răspunsul luptă-sau-fugi: glandele noastre pompează adrenalină în 
fluxul sanguin, făcând ca nivelul zahărului din sânge să crească, astfel încât să avem energia 
necesară ca să fugim de pericol. 

îmi amintesc de momentul când am văzut o antilopă într-o rezervaţie din Africa, care era vânată 
de o leoaică. în încercarea ei de a fugi, s-a apropiat de un iaz, a ezitat o clipă şi apoi s-a aruncat 
în apa mică. M-am întors ca să văd un crocodil sărind din apă ca o torpilă, cât p'aci să o prindă. 
Odată ajunsă în siguranță, de partea cealaltă, ea şi-a scuturat corpul câteva momente şi apoi a 
reînceput să pască, liniştită. După un eveniment stresant, animalele îşi reajustează, în mod 
natural, sistemul nervos, la starea normală de calm-dar-în-alertă; din nefericire, noi, oamenii, ne 
pierdem des capacitatea de a ne reveni din sperietură. 

Reflexul Moro, care se întâlneşte la copiii nou-născuţi, arată cum funcționează această capacitate 
naturală de a ne reveni din starea de sperietură. Acest reflex se observă cel mai bine când 
bebeluşul stă cu faţa în sus, pe o pernă, iar capul îi este ridicat cu blândeţe. Dacă îi daţi brusc 
drumul la cap şi îl lăsaţi să cadă pe spate, înainte ca să-l susțineți din nou, copilul îşi va arunca 
braţele lateral cu palmele în sus. Când se termină reflexul, copilul îşi va aduce braţele înapoi 
spre corp, după care se va relaxa şi va tremura puţin. Din nefericire, la oameni, reflexul Moro se 
diminuează după primele luni de viaţă. 

Sperietura este instinctivă, în vreme ce frica este un răspuns învățat. învăţăm că „bărbaţii sunt 
periculoși", sau că „relaţiile nu sunt sigure". Sentimentele noastre declanşează instinctul luptă- 
sau-fugi -dar, în acelaşi timp, încercăm să-l inhibăm pentru că tânjim după o relaţie plină de 
intimitate. E ca şi cum am apăsa până la podea acceleraţia, în vreme ce apăsam şi frâna. 
Problema este că trăim într-o stare constantă de luptă-sau-fugi. Dacă suntem blocaţi într-un 
ambuteiaj, ne simțim frustraţi că nu pu tem nici să ne mişcăm, nici să ne vărsăm agresivitatea pe 
idiotul din fața noastră. Venim acasă, după o zi lungă la serviciu... şi ne răţoim la partener sau la 
copii, din cauza a ceea ce s-a întâmplat la birou. Suntem continuu în cod roşu, plini de 
adrenalină, din cauza stresului permanent. Nu mai avem capacitatea de a ne elibera de el - aşa 
cum fac antilopa sau nou-născutul. Ca rezultat, cortizolul este eliberat în fluxul sanguin şi face 
ravagii asupra organelor şi celulelor noastre. 

Nu există nimic mai periculos pentru organele noastre, decât nivelurile ridicate de cortizol - o 
substanță care este toxică pentru creier. Pe lângă faptul că distruge neuroni, acest hormon 
steroid susţine căile neuronale care „re-derulează casetele” cu înregistrarea evenimentelor 
trecute, care ne-au cauzat suferință. Odată ce antilopa a scăpat de pericol şi s-a eliberat de 
sperietură, ea se reîncepe să pască liniştită. în schimb noi, odată ce am scăpat de pericol, 
continuăm să reluăm evenimentele în minte, gândindu-ne la cum ar fi putut să se desfăşoare 
diferit, dacă am fi fost mai puternici, mai duri sau mai agresivi, sau dacă am fi rămas tari pe 
poziţie. Asta se întâmplă deoarece creierul uman nu e capabil să diferenţieze între un agent 
stresant real (cum ar fi când ţi se adresează un cuvânt jicnitor) şi unul pe care ţi-l aduci aminte 
(ca atunci când re-derulezi caseta ultimei agresiuni verbale). Creierul răspunde atât agenţilor 
stresanți reali, cât şi celor imaginari, declanşând reacţia luptă-sau-fugi. 

îmi amintesc când căutam pentru prima dată o viziune, fiind singur în junglă. Am stat treaz toată 
noaptea, convins că fiecare sunet pe care îl auzeam, fiecare trosnitură de creangă era o dovadă 
că un jaguar mă urmărea. Acuma, ştiam în mintea mea că jaguarii din pădurea tropicală sunt 
absolut tăcuţi şi că nu aş fi auzit unul, chiar dacă ar fi fost exact lângă mine. Dar frica a pus 
stăpânire pe mine şi nu am reuşit să mă bucur de frumuseţea acelei nopţi, singur sub stele, lângă 
Mama Râului Zeu. Eram prea tânăr atunci, ca să recunosc că toată frica mea era doar o dovadă 
falsă, pe care am confundat-o cu realitatea. 

Chiar şi atunci când faci tot ce poţi ca să-ți controlezi stresul, tinzi să intri mult prea des, în 
starea aceea de luptă-sau-fugi. Gândi-ţi-vă cum vă bate inima şi cât de superficială vă devine 
respiraţia, când vă căutați portmoneul sau cheile pe care credeţi că le-aţi pierdut. Sau 

gândiţi-vă cât de îngrijoraţi deveniți, atunci când urmăriţi un reportaj despre faptul că o fabrică 
nucleară din apropiere poate fi o ţintă uşoară pentru un atac terorist, sau despre posibilitatea 
apariției un nou virus, teribil de periculos. Cu toţii suntem atât de obişnuiţi să absor-bim acest 
tip de informaţie care ne induce frică, în timp ce ne sortăm corespondența sau luăm cina, încât 
nu ne dăm seama că avem o reacţie chimică şi psihologică. 

Din punct de vedere medical, acest lucru este cunoscut ca reacție exagerată la sperietură: 
sistemul nostru simpatic intervine, declanşând secretarea de adrenalină, cortizol şi zahăr în 
fluxul sanguin, dar reacţia de relaxare nu urmează. Nu ne putem elibera de pericolul perceput şi, 
chiar şi după ce stresul iniţial s-a micşorat într-o oarecare măsură, rămânem într-o stare de 
alertă. De fapt, acesta este unul dintre simptomele bolii stresului post-traumatic (BSPT). De obi- 
cei, BSPT_durează mult timp; de fapt, mulţii dintre veteranii octogenari ai celui de-al doilea 
război mondial încă îl mai au. în Şcoala noastră de vindecare a Corpului de Lumină, îi învăţ pe 
studenţi cum să dezactiveze sistemul luptă-sau-fugi, care e posibil să se fi instalat înainte cu 
patruzeci de ani, când aproape că au fost loviți de o maşină, pe când mergeau pe bicicletă. 
Vedeţi voi, când sistemul nostru de avertizare este blocat pe poziţia „pornit", asta creează o 
bandă energetică peste cea de-a doua chakră, accelerând-o şi suprasolicitând glandele 
suprarenale (a doua chakră este asociată cu suprarenalele şi producţia de adrenalină). Când 
eliberăm banda asta de energie, putem reseta a doua chakră, astfel încât, în loc să se învârtă cu o 
mie cinci sute de kilometri pe oră, să pulseze în ritmul blând al inimii. 

îmi amintesc că l-am ajutat pe unul dintre elevii noştri - un doctor care lucra într-o secţie de 
urgenţă - să decupleze această bandă de energie. După aceea, mi-a spus că, pentru prima dată în 
ani de zile, a reuşit să se relaxeze profund, dar era îngrijorat dacă va fi în stare să lucreze în 
tensiunea Secţiei de urgenţă. Devenise atât de obişnuit să aibă tot timpul reacţia luptă-sau-fugi, 

încât nu se putea imagina funcționând într-o stare relaxată - totuşi, când s-a întors la spital, a 
descoperit că era mai concentrat şi mai productiv decât când era alimentat de stres. 


Frica numărul unu 


în ciuda tuturor celorlalte griji pe care le avem - de la a ne pierde banii sau slujba, la a fi respinşi 
de oamenii la care ţinem - cea mai puternică frică a noastră este cea de anihilare a ego-ului, care 
e chiar mai mare decât cea de moarte. De fapt, este atât de puternică, încât o menţinem în 
Câmpul nostru de Energie Luminoasă, pe parcursul a multe încarnări. 

Deşi am experimentat de multe ori naşterea şi moartea, sfârşitul vieţii ne sperie, pentru că îl 
considerăm o experienţă terminală. Da, suntem îngrijorați că, probabil, el va implica durere 
fizică şi pierdere emoțională, întrucât îi părăsim pe cei dragi nouă - dar ceea ce ne îngrozeşte cel 
mai mult este anihilarea ego-ului nostru. Ego-ul se va lupta întotdeauna cu disperare pentru 
propria-i existență, pentru că este îngrozit că va fi absorbit de ceva mai extins decât el însuşi. 
Când ne identificăm cu ego-ul nostru, suntem îngrijorați de dispariţia lui, care va avea loc când 
vom muri. Dar când ne identificăm cu sufletul nostru - care nu este constrâns de legile timpului 
sau supus lor şi, prin urmare, este etern - frica noastră dispare. Recunoaştem că adevărata 
moarte este ceea ce ni se întâmplă când începem să mergem ca somnambulii prin viaţă, pierzând 
scopul destinului nostru -existând, pur şi simplu, dar fără să trăim cu adevărat. 

Moartea fizică este inevitabilă, deşi Laika cred că putem să îi influențăm circumstanţele şi chiar 
să hotărâm când şi unde vom muri. Cu toate acestea, moartea spirituală - sau a deveni morţi 
ambulanți -este un lucru pe care putem şi trebuie să evităm. Cred că acest tip de „moarte 
ambulantă" ne slăbeşte Lumina şi inhibă capacitatea ADN-ului de a ne repara corpul, ducând la 
capitularea în faţa bolilor emoţionale şi fizice. Deci, cu toate că există multe cauze care duc la 
moarte, Laika consideră că există o singură cauză a decesului nostru - întunericul fricii, care se 
instalează în celulele şi țesuturile noastre. 

în fiecare an îmi iau câţiva studenți, într-o expediţie pe un munte din Anzi, unde Laika se adună, 
prin tradiţie, pentru ritualurile lor de inițiere. Când ajungem la baza muntelui, fiecare trebuie să 
aleagă o piatră, pe care să o pună în buzunar şi cu care să mediteze pe durata călătoriei. Le cer 
studenţilor să se oprească de-a lungul drumu- 

lui, pentru a „sufla" în piatră amintirile despre cum au murit părinţii sau bunicii lor şi le cer să-şi 
amintească momentele când au simțit că nu mai aveau viaţă în ei. Când ajungem la un lac 
limpede şi frumos -cunoscut şamanilor sub numele de Laguna Jaguarului - efectuăm o 
ceremonie, în care luăm pietrele şi le aruncăm în apă. Facem asta de la nivelul păsării colibri, 
pentru a ne lepăda de moartea care a fost selectată pentru noi, de genele noastre, de părinţi sau 
de stilul de viaţă. Tăiem cordoanele energetice care ne leagă de retrăirea modului în care au trăit 
sau au murit strămoşii noştri. 

Mai târziu, le explic membrilor expediției că, dacă am fi într-o cameră cu o sută de oameni, 
statisticile arată că treizeci şi unu dintre noi vor muri de boli coronariene, douăzeci şi patru de 
cancer şi numai unul dintre noi va muri în modul preferat - poate în braţele iubitei, la vârsta de o 
sută zece ani, după o partidă minunată de sex! Desigur, cu toţii ne dorim o asemenea moarte, dar 
statisticile şi probabilitatea ne spun să nu ne facem speranţe. 

Credința noastră este că trăim într-un univers ostil, care ne atacă mereu, şi că moartea ne 
urmăreşte la fiecare colţ - de la microbi invizibili, la cancer, mâncare şi ape otrăvite. Da, vom 
trece cu toţii prin moartea fizică şi ne întrebăm cum şi când se va întâmpla. Deşi s-ar putea să nu 
fim conştienţi de asta, fiecare dintre noi s-a oferit voluntar să moară într-un anume fel, alegând 
să se nască în anumite familii, alegând genele pe care le-a moştenit când a ales acea familie şi 
modurile de viaţă pe care le-a creat. în vreme ce statisticienilor le place să scoată în evidență 
cum va muri fiecare persoană din jurul nostru, vestea bună este că noi ne putem elibera de 
statistici şi de moartea preselectată pentru noi, de către genele şi karma noastră. 

Când simțim că suntem urmăriţi de moarte, trăim în lipsă, în loc de abundență - iar paharul 
nostru este veşnic pe jumătate gol. Acţionând din frică, aderăm la ideea că: „Trebuie să am grijă 
de mine şi de ai mei, pentru că nimeni altcineva n-o va face". Ne pierdem credința şi încetăm să 
mai avem încredere că Dumnezeu va avea grijă de noi. Ne tăiem legăturile cu ceilalți oameni, cu 
noi înşine şi cu Sacrul şi considerăm că suntem de unii singuri. Uităm măreţele resurse care ne 

sunt disponibile, atunci când suntem în legătură cu Divinul. Perce pând totul de la nivelul 
şarpelui sau al jaguarului - şi niciodată de la cel al păsării colibri sau al vulturului - ajungem 
prizonierii poveştilor noastre; fie trăim în trecut şi dorim ca lucrurile să fi stat altfel, fie ne ' 
concentrăm pe viitor şi ne dorim să-l putem controla. Nu suntem niciodată complet prezenţi în 
acum. Când trăim în acest mod, devenim morţi ambulanți. 


Lepădarea de moartea care vă urmăreşte 


Odată ce v-aţi eliberat de moartea care a fost selectată pentru voi, puteţi să vă desprindeți de 
toate poveştile care v-au fost atribuite de către cultură, rasă, sex şi educaţie. Pentru că schimbaţi 
punctul final, toți paşii intermediari dispar. De exemplu, când vă eliberați de moartea care îl 
aşteaptă pe un om de afaceri prosper, care fumează, bea şi nu face niciodată mişcare, a face ce 
trebuie ca să fiți sănătoşi va veni în mod natural, pentru că nu vă mai îndreptați spre inevitabilul 
atac de cord. Vă veţi schimba efectiv sfârşitul vieţii (după cum o să învăţaţi să faceţi, folosind 
exerciţiile de la sfârşitul acestui capitol) şi asta va schimba calea pe care sunteți. Viitorul vostru 
se va extinde spre înapoi şi, ca o mână uriaşă, vă va trage într-o direcție diferită, mai sănătoasă. 
Nu va mai trebui să vă luptaţi, fără succes, cu regimuri sau controlul stresului (deşi va mai 
trebui să vă confruntați cu aceste chestiuni), căci întreaga linie a vieţii voastre va fi 
redirecționată. Dacă învăţaţi să trăiţi ca un Războinic întru Lumină, o să ştiţi că, după moarte, nu 
există decât viață. Veţi putea să vă eliberați de frica morţii şi să alungaţi „moartea" care s-a 
instalat în articulațiile, țesuturile şi muşchii voştri. Corpul va fi mai suplu şi vitalitatea se va 
întoarce. 

Cu toţii cunoaştem o persoană mai în vârstă, îndrăgostită de viaţă, care pare mult mai tânără 
decât unii dintre tinerii sătui de lume şi cinici, pe care i-am întâlnit. Și cu toţii cunoaştem 
oameni care au fost revendicaţi de către moarte, puţin câte puţin, încât par mai mult morți decât 
vii - ei trăiesc într-un univers ostil, care îi atacă, de care trebuie să se păzească şi pe care trebuie 
să-l ţină tot timpul la distanță. Când recunoaştem că trăim în Paradis şi ne străduim să fim în 
ayni, descoperim că universul nu numai că este blând, ci şi că va face tot ce poate 

ca să conspire înspre binele nostru. Ne simţim pe deplin vii şi suntem uimiţi de modul în care 
universul ne asigură cele necesare. 

Atunci, provocarea este aceea de a ne lepăda de frică şi de a îmbrățişa dragostea. Modul de a o 
face este de a vă confrunta cu moartea pe care aţi ales-o anterior - la nivelul energetic, în loc de 
cel concret -cu alte cuvinte, la nivelul vulturului, şi nu la cel al şarpelui. Puteţi să vedeţi moartea 
ca şi când ar fi o trecere sacră, nu ca un eveniment cumplit, ce are loc în secţia de urgență a 
spitalului. Puteţi s-o experimentați şi să o lăsaţi să plece, astfel încât să nu vă mai urmărească; 
iar mai târziu, în acest capitol, veți învăța despre lipsa de frică, despre nonacţiune, siguranță şi 
nonangajament, care vă vor permite să fiți pe deplin vii, astfel încât să nu mai fiți niciodată 
urmăriți de moarte. 


A Sta faţă în faţă cu infinitul, de la nivelul vulturului 


Moartea la nivelul fizic (al şarpelui) înseamnă că inima voastră se opreşte şi că undele cerebrale 
dispar. La nivelul minţii (jaguarul), rezultatul este că îţi pierzi simțul de sine şi îți dai seama că 
acum e singura dată când eşti „tu”. La nivelul sufletului (pasărea colibri), moartea corpului 
înseamnă începutul unei călătorii spre o altă familie, alt corp şi o altă viaţă. 

Când apare moartea fizică, nu mai e nicio întrerupere: la nivelul Spiritului, continui să te simţi 
pe tine însuţi ca fiind o fiinţă de energie conştientă, care este situată în afara timpului. Recunoşti 
că eşti infinit şi că moartea nu e decât o schimbare - o tranziţie de la o formă la alta, o nouă 
aventură. Ca rezultat, moartea încetează să mai fie o experiență terminală şi nu mai reprezintă o 
amenințare. 

După decesul fizic, părăsim lumea vizibilă şi intrăm în cea invizibilă. Sufletul nostru se întoarce 
la râul conştiinţei mai extinse - cea a lui Dumnezeu. Ne păstrăm amintirile, dar ele sunt în 
subconştientul nostru, astfel încât nu suntem conştienţi de ele. Aceste amintiri sunt codate în a 
opta chakră şi încep să existe în CEL-ul nostru şi în celulele şi țesuturile corpului, atunci când 
ne reîncarnăm. 

Putem reactiva aceste amintiri, atunci când facem o regresie în vieţi anterioare, aşa cum se va 
explica în exerciţiul următor. Dar nu ar trebui să ne lăsăm prinşi de poveştile vieților noastre 
trecute, deoarece nu sunt decât nişte poveşti oarecare - şi nici măcar unele interesante. în 
schimb, scopul nostru e săi ajutăm pe oamenii care am fost noi cândva, să moară conştient, ca să 
eliberăm frica şi să închidem karma acelor vieţi anterioare. Apoi, ne vom elibera de modul în 
care moartea a continuat să ne macine şi să dăinuie în noi, de-a lungul a multe încarnări. 
Următorul exerciţiu vă va permite să vindecaţi urmele pe care morţile anterioare le-au lăsat în 
matricea voastră de Lumină, eliberân-du-vă astfel de greşelile pe care le-aţi făcut atunci şi de 
modul în care moartea a pus stăpânire pe voi. Veţi realiză acest lucru, călătorind în trei vieți 
anume, pentru a ajuta Şinele care aţi fost odată să experimenteze, în linişte, aceste morţi. Vă veţi 
ierta pe voi şi pe cei din jurul vostru; vă veţi supraveghea singuri să faceți o respiraţie finală, 
profundă, de curăţare şi să vă urmăriţi sufletul când se întoarce acasă, în lumea Spiritului, intact. 
Veţi regla conturile cu acea viaţă, prin faptul că veți vindeca ultimele cinci minute ale acelei 
existente. 

Când treceţi, în mod conştient şi fără frică, prin pragul morții şi vă dați seama că de partea 
cealaltă nu există decât viață, dragoste şi iertare... atunci nu mai aduceți cu voi nicio karmă sau 
treburi neterminate. Vă rog să ţineţi minte că, deşi ați trăit multe vieți înainte de asta, nu e 
nevoie să vă întoarceți la fiecare, pentru a şterge amintirile lor -nu trebuie să lucraţi decât cu 
cele trei vieți care conţin cele mai puternice amintiri. Restul experienţelor din vieţile trecute se 
vor curăța singure, căci nu vor mai exista locaşurile fricii care să le lege de voi. Vieţile cu care 
veţi lucra sunt: cea în care aţi suferit cel mai mult, cea în care aţi avut cea mai mare putere şi 
cunoaştere, dar ați abuzat de ea, şi cea în care aţi avut cea mai mare putere şi cunoaştere şi v-aţi 
folosit de ea, ca să-i serviţi pe ceilalți. 

Pentru Laika, acesta nu este numai un exerciţiu de imaginaţie activă, căci ei înțeleg că toți 
putem să călătorim înapoi de-a lungul liniilor noastre temporale, pentru a vindeca evenimente 
care au apărut în trecut. Şinele voastre anterioare vor auzi o voce angelică, ce le va spune că 
totul este iertat şi le va permite să se întoarcă acasă, în pace. îngerul sunteți voi, care vă 
întoarceți în trecut şi vă vindecaţi pe voi înşivă. 


EXERCIŢIU: Arderea karmei din trei vieţi anterioare 


(Notă: Vă rog să citiți acest exercițiu de câteva ori, înainte de a-l pune în aplicare, sau 
înregistraţii pe un casetofon, astfel încât să-l puteţi folosi oricând doriţi.) 

Aşezaţi-vă comod, închideţi ochii şi aduceți-vă mâinile în poziţia de rugăciune, în dreptul 
inimii. Foarte încet, ridicaţi mâinile pe linia centrului, pe lângă frunte, cu palmele lipite strâns, 
până deasupra capului. Ridicaţi-le până la a opta chakră şi extindeţi acest „soare" radiant, pentru 
a vă învălui întregul corp, aducând mâinile pe lateral, ca un păun care îşi răsfiră penele. Aţi 
deschis acum un spaţiu sacru. 

Coborâţi mâinile şi lăsați-le să se odihnească în poală. Faceţi exercițiul „micii morți", care se 
realizează astfel: inspirați, în timp ce numărați până la şapte, ţineți-vă respirația, numărând până 
la şapte, expiraţi până la şapte şi țineţi-vă iar respiraţia, până numărați la şapte. Efectuaţi această 
respiraţie de zece ori. 

Simţindu-vă complet relaxaţi şi, continuând să respirați adânc şi lent, imaginaţi-vă că sunteţi 
într-un mic canion înalt în deşert, înconjurat de pereţi de rocă roşie. Staţi pe un bolovan lângă un 
iaz puţin adânc, cu apă atât de cristalină, încât puteți să vedeţi fundul nisipos. Lângă voi sunt trei 
pietricele colorate: o piatră neagră, care va aduce cu sine viaţa în care aţi suferit cel mai mult, o 
piatră roşie, care vă va permite să fiți martorii vieţii în care aţi avut cea mai mare cunoaştere şi 
putere, dar le-aţi folosit greşit şi o piatră galbenă, care va dezvălui viaţa în care aţi avut cea mai 
mare putere şi înțelepciune şi le-aţi utilizat pentru a vă pune în serviciul celorlalți. 

Luaţi piatra neagră în mână. Strângeţi-o uşor şi apoi lăsaţi-o să cadă în iaz. Observaţi-o când 
loveşte apa şi creează vălurele pe suprafaţa ei. Uitaţi-vă la ele şi invitați imaginile din acea viață 
să apară. Sunteţi bărbat sau femeie? Ce culoare de piele aveţi? Ce an este? Purtaţi pantofi, 
sandale, sau umblați în picioarele goale? Păşiţi pe iarbă, sau pe pietre? Unde locuiți? Cine e 
familia voastră? Unde e familia voastră? 

Permiteţi-i acestei vieţi să se desfăşoare înaintea voastră, observând-o, dar neamestecându-vă în 
niciuna dintre dramele ei. Petre-ceţi câteva momente, vizitând acest Sine de demult. 

Respiraţi adânc şi permiteți-vă să retrăiți ultimele cinci minute din acea viață care a fost a 
voastră - dar acum nu mai este. Vorbiţi-i Sinelui vostru anterior şi ajutaţii să moară în pace. 
Spuneţi-i: „E în regulă, dragostea mea. Totul este iertat. E timpul să vii acasă. Respiră adânc 
pentru ultima dată şi eliberează-ţi spiritul". 

Observaţi cum o expresie de pace şi seninătate ajunge pe faţa acelui Sine care atunci eraţi voi, 
pe măsură ce îşi dă ultima suflare şi îşi eliberează sufletul. Urmăriţi sfera luminoasă a sufletului 
vostru, în timp ce părăseşte corpul acela, se ridică deasupra locului unde se află şi trece printr-un 
tunel întunecat, înapoi, spre Lumina lumii Spiritului, a lui Dumnezeu. Pe măsură ce intrați în 
Lumină, simțiți cum sunteți întâmpinați acasă, de părinții voştri din Lumină. 

Acum, observați cum aceste imagini se fragmentează şi se dizolvă din nou în nisipurile timpului 
de la fundul apei, până când suprafaţa este iar liniştită şi cristalină. Respiraţi adânc şi întindeți- 
vă după piatra roşie, care va invoca viaţa în care aţi avut cea mai mare cunoaştere şi putere, dar 
le-aţi folosit greşit. Strângeţi-o în mână, lăsaţi-o să cadă înapoi şi observaţi-o, pe măsură ce 
loveşte apa. Uitaţi-vă în vălu-relele pe care le face, în timp ce încep să se formeze imaginile din 
viaţa voastră precedentă. Sunteţi bărbat sau femeie? Ce culoare are pielea voastră? Păşiţi pe 
iarbă, pe nisip, sau pe pietre de pavaj? Trăiți într-un sat, sau într-un oraş? Unde vă este familia? 
Ce an este? 

Continuaţi-vă observația: Cum aţi crescut? Care vă erau calităţile şi talentele? Cine v-a pregătit? 
Cum v-aţi folosit cunoaşterea? Cum aţi abuzat de puterea voastră? Ce sa întâmplat cu cei pe 
care îi iubeaţi? Cum aţi îmbătrânit? Cu cine v-aţi căsătorit? Cine au fost copiii voştri? Cum aţi 
murit? Cine a fost alături de voi şi v-a ţinut mâna, pe patul de moarte? Pe cine nu aţi iertat? Cine 
nu v-a iertat pe voi? 

Acum încercaţi să retrăiţi ultimele cinci minute ale acelei vieţi care a fost a voastră, dar nu mai 
este, vorbiţi cu Şinele vostru anterior şi ajutaţii să moară în pace. Din nou, spuneţi: „E în regulă, 
dragostea mea, e bine. Totul este iertat, e timpul să vii acasă. Respiră pentru ultima dată şi 
eliberează-ţi spiritul". 

Observaţi cum o expresie de pace şi seninătate se întipăreşte pe faţa acelui Sine care a fost 
cândva voi, în vreme ce îşi dă ultima suflare 

şi îşi eliberează sufletul. Urmaţi sfera luminoasă a sufletului vostru, în timp ce părăseşte corpul 
şi se ridică deasupra locului în care sunteți şi trece printr-un tunel întunecat, înapoi înspre 
Lumina lumii Spiritului, pentru a fi întâmpinat acasă, de părinţii voştri din Lumină. 

Apoi observați cum aceste imagini se frâng şi se dizolvă înapoi în nisipurile timpului, la fundul 
apei, până când suprafața este din nou cristalină. Inspiraţi adânc, apoi întindeţi-vă după piatra 
galbenă, cea care va aduce cu ea viaţa în care aţi avut cea mai mare înțelepciune şi putere, şi le- 
ați folosit corect. Observaţi cum piatra loveşte apa, creând vălurele pe suprafața ei şi priviţi la 
imaginile care încep să se formeze. Sunteţi bărbat sau femeie? Ce culoare are pielea voastră? 
Purtaţi pantofi, sandale, sau umblaţi desculți? Unde trăiţi? Ce an este? Cum aţi crescut? Care vă 
erau calitățile? Cine v-a învăţat şi pregătit? Pe cine aţi servit? In ce mod v-aţi pus în slujba 
altora? Pe cine aţi iubit? Care erau talentele voastre? Cum ați îmbătrânit? Cum aţi fost onoraţi? 
Cum ați murit? Cine a fost la căpătâiul vostru, când aţi murit? 

Acum încercaţi să retrăiți ultimele cinci minute ale acelei vieţi care a fost a voastră - dar nu mai 
este - vorbiți cu Şinele vostru anterior şi ajutaţi-l să moară în pace. Spuneţi-i: „E în regulă, 
dragostea mea. E bine. Totul este iertat. E timpul să mergi acasă. Respiră pentru ultima dată şi 
eliberează-ţi spiritul". Observaţi cum o expresie de pace şi seninătate se aşterne pe faţa acelui 
Sine care a fost cândva voi, pe măsură ce îşi eliberează sufletul. Urmăriţi sfera luminoasă a 
sufletului vostru, în timp ce părăseşte corpul, se ridică în ceruri şi trece printr-un tunel întunecat, 
înapoi, în Lumina lumii Spiritului, a lui Dumnezeu, pentru a fi întâmpinat acasă, de părinţii 
voştri din Lumină. 

Acum observați cum aceste imagini se fragmentează şi se dizolvă înapoi în nisipurile timpului, 
pe fundul iazului, până când suprafaţa este din nou cristalină. La final, încrucişaţi-vă mâinile pe 
piept şi respiraţi adânc de trei ori. Reveniţi în cameră şi reinstalaţi-vă pe deplin în corpul vostru. 
Scuturaţi-vă cu putere mâinile şi frecționați-le. Acum treceţi palmele peste faţă şi deschideţi 
ochii. Ridicați din nou braţele depărtate deasupra capului, apoi apropiați-le ca să închideţi 

spaţiul sacru şi să aduceți a opta chakrâ la poziţia ei normală. Aduceţi mâinile înapoi, în postura 
de rugăciune. 


Exerciţiu de jurnalism 
Cum doriţi să fiţi păstraţi în amintire 


Acum că ați curățat morţile din aceste vieți anterioare, puteți începe să construiți un curs 
vindecat şi plin de putere, al următoarei etape a călătoriei voastre, aici, pe Pământ. 

Imaginați-vă că ați trăit o viață lungă şi bogată, iar acum sunteţi pe patul de moarte. Scrieţi-vă 
propriul necrolog, care să conţină detalii bogate despre cum aţi trăit, cum ați iubit, prin ce 
aventuri aţi trecut, cum v-aţi pus în serviciul altora şi cum doriţi să-şi amintească ceilalți de voi. 
Cum aţi atins viaţa altor oameni? Ce aţi învăţat? Ce greutăți ați învins? Ce a avut cea mai mare 
însemnătate pentru voi? 

Când l-aţi terminat de scris, veţi vrea să-l împărtăşiți celor pe care îi iubiţi, căci e ca o hartă 
rutieră pentru viaţa pe care sunteţi chemaţi s-o trăiţi - dar pe care poate că nu o trăiţi încă. 
Gândiţi-vă dacă sunteți, cu adevărat, pe calea de a trăi această viaţă pe care aţi descris-o; dacă 
nu, întrebaţi-vă ce trebuie schimbat astăzi. 


Voia Divină 


După ce am eliminat morţile care trăiau în noi, înțelegem că suntem capabili să schimbăm orice 
în viaţa noastră. Niciun risc nu e prea mare şi nicio străduință prea dificilă. Când nu mai suntem 
motivaţi de frică, înțelegem şi că fiecare moment este perfect, în felul lui. Nu ne mai temem de 
ceea ce nu putem controla şi învăţăm să respectăm înțelepciunea lui Dumnezeu, mai degrabă 
decât să ne impunem propria voință într-o situaţie sau alta. Aceasta este calea adevăratei puteri. 
Când relaţia noastră cu Dumnezeu nu mai este controlată de frică, nu avem nevoie de 
intermediari, pentru a ne ajuta să contactăm Divinul. Putem efectiv să stăm la masă cu 
Dumnezeu, la ora cinei şi, cu îndrăzneală, dar şi cu respect, să cerem ceea ce ne-ar trebui, adău- 
gând: „Şi facă-se voia Ta". 

Dacă această întâlnire directă cu sacrul sună prea îndrăzneţ, este pentru că suntem încă prinşi în 
triunghiul victimei, percepându-L pe Dumnezeu ca fiind salvatorul nostru suprem. Mulţi dintre 
noi au uitat că mitologia noastră ne oferă exemple ale celor care L-au iubit pe 

Dumnezeu suficient, pentru a-l spune, cinstit şi direct, ceea ce doreau. De exemplu, în Biblie, 
Dumnezeu i-a atras atenția lui Avraam că poporul Lui rătăcise Drumul. I-a spus lui Avraam să 
se uite la Sodoma şi Go-mora, oraşele păcatului, pe care El avea de gând să le distrugă. 

Avraam L-a întrebat pe Dumnezeu dacă El ar cruța aceste oraşe, în cazul în care ar găsi 
cincizeci de oameni drepți. Dumnezeu a fost de acord să nu le distrugă, dacă Avraam găsea 
asemenea oameni. Dar Avraam nu i-a putut găsi, aşa că s-a dus iar la Dumnezeu şi a negociat, 
întrebând dacă El ar fi dispus să accepte treizeci de oameni drepţi. Dumnezeu a acceptat, dar, 
din nou, Avraam nu a putut găsi oamenii pe care îi căuta. Renegocierea a continuat, Dumnezeu 
fiind de acord să cruţe oraşele, atât timp cât Avraam îi va aduce doar zece oameni drepți, într-un 
sfârşit, Dumnezeu i-a cruțat pe singurii oameni corecţi: pe Lot, pe soţia şi pe fiicele lui. Avraam 
l-ar fi putut spune lui Dumnezeu: „Eu sunt un om drept - oare e suficient pentru ca Tu să cruţi 
aceste oraşe şi pe locuitorii lor? Pentru că Dumnezeu este iertător la nesfârşit, putem negocia cu 
EI, iar şi iar, dar trebuie şi să respectăm Voia Divină, fiindcă există un plan sacru, despre care 
noi nu ştim întotdeauna. 

Nu putem vedea întreaga imagine, aşa cum o face Dumnezeu. E posibil să nu ne dăm seama că 
ne aşteaptă o extraordinară evoluţie şi învăţare, dacă pornim pe un alt curs decât cel confortabil, 
pe care l-am alege de la nivelul şarpelui sau al jaguarului. Deşi e posibil să tânjim după 
bunăstare materială şi confort, sufletul nostru a fost atras într-o familie unde am dus lipsă de 
aceste lucruri. Şi, chiar dacă am avut părinţi iubitori şi grijulii, am sfârşit prin a fi împreună cu 
cei care nu îşi oferă afecțiunea cu uşurinţă. Şi totuşi, percepția de la nivelul păsării colibri este 
că totul e perfect aşa cum e şi nimic nu trebuie schimbat. 


54 


De la nivelul vulturului, ştim că „Tatăl şi cu mine Una suntem”. Nu mai există un „eu", nu mai 
există decât Spirit - şi nu mai există altă voie, decât cea a lui Dumnezeu. Nu mai există niciun 
alt Făcător în afară de El şi nu mai e necesar niciun efort pentru a realiza ceva. (Aceasta este 
practicarea nonfacerii, pe care o vom discuta mai târziu). 

Pentru Războinicii întru Lumină, adevărata bătălie este de a transcende moştenirea noastră 
karmică. Doar atunci putem înceta să mai repetăm aceleaşi greşeli pe care le-am făcut în trecut 
şi să pornim pe un drum predeterminat în această viaţă. Cea mai mare provocare pe care 
o înfruntăm este în noi - şi ea este eroică. în cazul în care câştigăm bătălia, ne vom trezi 
din coşmarul istoriei noastre personale şi colective - şi doar atunci ne putem visa 
existenţa întru ființare. 

La fel cum vindecarea rănilor din relațiile trecute nu ne aduce, automat, într-o relație 
bună, vindecarea moştenirii karmice ne pregăteşte doar pentru Cale - apoi trebuie să 
păşim pe ea. Modul de a o face este să punem în aplicare cele patru practici: 
neînfricarea, nonfacerea, certitudinea şi nonangajamentul. 


Practicarea neînfricării 


Să trăieşti fără frică înseamnă să practici activ pacea şi nonvio-lenţa, chiar şi când ţi se 
pare că eşti ameninţat. Aceasta nu înseamnă să nu ne protejăm pe noi şi pe cei dragi - 
înseamnă să nu răspundem dintr-o stare de mânie sau violenţă. înclinația spre soluţii 
violente este înrădăcinată în creierele noastre, care sunt alcătuite într-un mod foarte 
ciudat. Zona unde sunt simțite senzațiile de plăcere este foarte aproape de centrul unde 
simțim violenţa, astfel încât, atunci când stimulăm una dintre aceste zone din creier, 
adeseori sfârşim prin a o stimula şi pe cealaltă. 

Se pare că suntem singurul mamifer al cărui creier este alcătuit în acest mod. De aceea, 
noi (mai ales bărbații) asociem deseori violența cu plăcerea. Ne place un film de 
acțiune, mai ales fiorul pe care ni-l dă momentul în care tipul bun îl umple de gloanţe pe 
cel rău. Majoritatea jocurilor pe computer ale copiilor se referă la a spulbera creierii 
inamicului, iar aşa-numitele filme erotice constau din agresiuni comise împotriva 
femeilor, la fiecare cinci minute. lar sado-masochis-mul, despre care citim că e atât de 
obişnuit în vremuri de război, se întâmplă când aceşti centri ai creierului sunt 
suprastimulați şi dezvoltă autostrăzi cu patru benzi între ei. Nu e de mirare că, atunci 
când ne confruntăm cu ceva care pare să fie o problemă, ne punem armura, scoatem cu 
entuziasm sabia din teacă şi declarăm război. 

Cu toate acestea, adevărul este că avem şi alte alternative. Practicile din fiecare 
introspecție stimulează centri creierului asociați cu plăcerea şi beatitudinea, dezactivând 
astfel centri responsabili de agresiune. Când practicăm neînfricarea, putem trăi în pace 
şi practica nonviolenţa. Când întrupăm pacea, ceilalți din prezența noastră au şi ei un 
sentiment de pace şi seninătate. Chiar şi în vremuri de război, putem trăi într-o oază de 
seninătate. Motivul pentru care neînfricarea ne permite să trecem dincolo de violenţă, se 
găseşte în faptul că violenţa îşi are rădăcinile în frică - frica de a fi respinşi, de a se 
profita de noi, de a fi ridiculizaţi, răniți şi aşa mai departe. Practicarea neînfricării ne 
cere să abordăm oamenii şi situațiile cu dragoste, astfel încât şi ceilalți să renunțe la 
frică şi la tendinţa lor spre violență. 

într-o lume plină de violuri, crime şi agresiuni, aceasta poate că pare un răspuns timid. 
Când mânuim o sabie, avem un sentiment de control şi putere. Ne delectăm cu el, ne 
bucurăm de rolul agresiv pe care ni l-am asumat ca să schimbăm lumea, dar ignorăm 
faptul că violenţa nu face altceva decât să dea naştere la altă violență. Ne gândim la 
război ca la o soluție, dar violenţa pe care o impunem altora, îi va face şi mai ostili. E 
adevărat că s-ar putea să-i supunem, dar dacă nu îi ajutăm să-şi elibereze mânia sau 
frica, n-am făcut altceva decât să plantăm seminţele pentru următoarea altercaţie. 

Vorbim despre război contra terorii, război contra drogurilor şi război contra bolii - 
poate ne e greu să ne imaginăm cum am putea rezolva problemele, fără să le declarăm 
război, dar trebuie să admitem că aceste cruciade nu fac altceva decât să creeze şi mai 
multă teroare, mai mult consum de droguri şi mai multe boli. în Statele Unite, cea mai 
bogată ţară din lume, aproape douăzeci la sută dintre copiii sunt flămânzi în fiecare zi, 
în ciuda aşa-numitului război contra sărăciei. 

Deci, cum abordăm aceste probleme foarte reale, fără să recurgem la o reacție 
beligerantă? 


Neiînfricare, nu război 


Practicarea neînfricării înseamnă că mai întâi eliminăm sărăcia, terorismul şi războiul 
care bântuie în fiecare din noi. Ne eliminăm dependenţa de a avea dreptate şi ne punem 
la punct felul în care percepem noi fiecare problemă în interiorul nostru, înainte de a 
aborda problema în sine. 

Acum mulți ani, în strădania lor de a depăşi lipsurile pe care le percepeau, Anglia şi Franţa s-au 
atacat mereu una pe cealaltă. Au tăiat mulți copaci pentru a construi nave de război, ca să se 
lupte pentru putere şi bogății, iar, ca rezultat, şi-au distrus pădurile, sfârşind practic cu mai 
puţine resurse pentru toată lumea. Dacă ar fi înţeles că ei singuri şi-au creat sentimentul de 
lipsuri, ar fi putut găsi un mod mai productiv de a se asigura că aveau ceea ce le trebuia cu 
adevărat. 

Tindem să trecem cu vederea preţul de a purta o bătălie şi, în schimb, ne concentrăm pe cum 
putem să căpătăm o bucată mai mare din plăcintă. Nu ne place să ne gândim la noi înşine ca 
fiind lacomi -suntem doar prudenţi, economisind pentru viitor, astfel încât să nu ne mai simţim 
nesiguri. Desigur că nu am ajuns niciodată la acest punct, deoarece căutarea siguranței în 
căsătorie, bursă, locul de muncă, proprietăţi imobiliare sau orice altceva pe plan material, 
niciodată nu reuşeşte pe deplin să ne facă să ne simţim în siguranță. 

Războinicii întru Lumină construiesc relaţii de colaborare cu ceilalţi, în loc să încerce să-i 
cucerească; prin urmare, trebuie să ne apropiem mult mai mult de găsirea unui teren comun şi 
de soluţii la problemele noastre reciproce. în loc să ne agățăm de credinţa că n-o să avem destul, 
sau că se va profita de noi, să ne extindem cu vitejie încrederea şi să găsim soluții în care 
ambele părți câştigă. Asta pare o idee naivă, bineînţeles, iar o parte din noi spune că viaţa reală 
nu funcționează în felul acesta. Dar ceea ce în natură are cel mai mare succes este rezultatul unei 
colaborări. Chiar şi corpul uman este produsul a câtorva zeci de organe şi a multor tipuri diferite 
de ţesuturi, care funcționează împreună. 

Nu mai trebuie să acceptăm falsele dovezi că avem duşmani, cu care trebuie să ne luptăm tot 
timpul şi să-i supunem. Mentalitatea asta ne împinge la discuţii violente cu şoferul care ne ia 
locul „nostru" de parcare, sau la impresia că partenerul nostru, n-a umplut în mod intenționat 
maşina de spălat vase, ca să ne ducă la disperare. Dar nu trebuie să avem încredere totală în 
fiecare persoană pe care o întâlnim, sau să negăm pericolul de a lăsa infractorii să umble liberi 
prin lume - dar nici nu trebuie să străbatem viaţa cu sabia în mână, gata să înfruntăm pe oricine. 
întrucât suntem Războinici întru Lumină, trebuie să deschidem ochii şi să vedem în ceilalți 
înclinația spre pace chiar şi atunci când ei nu o exprimă. Unii psihologi spun că ne proiectăm 
latura întunecată (umbrele noastre) asupra altora, creând adversari pentru ca să evităm să ne 
privim Şinele noastre rănite. Când îi învinovăţim pe ceilalți, ne micşorăm puterea de a ne 
elimina propriul potenţial agresiv şi nu ne mai putem accesa energia creatoare, vindecătoare, 
care ne e necesară pentru a visa o lume mai bună. Când practicăm neînfricarea, nu mai trebuie 
să ne creăm duşmani, sau să fim obsedați de „tipii răi", pentru a ne asigura că noi suntem 
întotdeauna victimele cumsecade. Poate părea ciudat, dar ne autoconvingem că e bine să 
considerăm că suntem slabi - dar, pe plan psihologic, asta funcţionează foarte bine. Dacă ne 
vedem ca victime, avem o justificare ca să nu mai facem alte sacrificii. 

Când percepem de la nivelul şarpelui sau al jaguarului, în loc de la cel al păsării colibri, ne 
concentrăm pe adversari şi pe toate infracțiunile lor împotriva noastră, uitând astfel să punem 
întrebarea: „Ce ocazie ni se oferă aici, pentru a crea abundență şi vindecare?" La nivelul păsării 

colibri, încercăm să găsim moduri creative de a negocia cu oamenii cu care nu suntem de acord 
- Şi nu ignorăm ceea ce avem în comun, numai pentru că suntem atât de siguri că noi suntem 
„cei buni”. 

Când trecem dincolo de frică, violență şi moarte, putem adera la calea Războinicului întru 
Lumină: putem face pace şi nu război. 

Mahatma Gandhi este, probabil, cel mai bun exemplu de om care a acţionat în spiritul păcii, 
chiar şi în faţa violenţei, şi a schimbat cursul istoriei pentru un miliard de oameni. Nu poate fi 
chiar atât de greu să facem şi noi la fel, pentru noi înşine. 


Practicarea nonfacerii 


Practicăm nonfacerea, cufundându-ne în fluxul universului, primind şi lucrând cu oportunitățile 
pe care acesta ni le prezintă şi nu lup-tându-ne să facem ca toți şi toate să fie de acord cu 
planurile noastre. 

Lumea Războinicului întru Lumină nu este alimentată de agresiune - însăşi strălucirea ei poate 
învinge întunericul. Nonfacerea înseamnă că, în loc să ne zbatem şi ne luptăm, să trăim în 
lumina dragostei, creativităţii şi posibilităţii, că le permitem lucrurilor să se desfă soare, 
lăsându-ne în voia inteligenţei universului, având încredere în bunăvoința şi abundența acestuia. 
Când practicăm nonfacerea, nu consumăm energie pentru a face, astăzi, lucruri care mâine vor 
avea grijă de ele însele. Nu ne administrăm vieţile la nivel micro, căci, în străfundul sufletului 
nostru, ştim că suntem în mâinile lui Dumnezeu. 

Noi, cei din Vest, credem greşit că unicul mod de a rezolva probleme şi de a face ca lucrurile să 
funcţioneze este să muncim din greu. Când vedem pe cineva care nu e productiv, îl numim 
leneş. Etica noastră ne spune să ne străduim, fiindcă am fost alungați din Grădina Edenului şi 
suntem destinați să trudim şi să asudăm. Suntem învăţaţi că „mâinile leneşe fac munca 
diavolului", aşa că nu ne oferim timp liber. 

Există o poveste cu un mexican care a întâlnit un grup de aborigeni australieni şi i-a întrebat 
dacă ştiau de manana (mâine, în lb. spaniolă în original, n. tr). El a explicat că, pentru poporul lui, 
manana însemna să nu te grăbeşti să faci azi, ce se va face de la sine, mâine. Bătrânii au discutat 
şi, după un timp, unul a răspuns: „Da, ştim, dar nu o asociem cu ideea că totul e absolut urgent". 
Practicarea nonfacerii nu ne cere să acționăm, să ne adaptăm, să renunțăm la tot şi să ne 
petrecem vieţile într-un vârf de munte. Sunt lucruri pe care trebuie să le facem ca să 
supraviețuim şi să ne menţinem comunităţile vii. Dar nu trebuie să ajungem locatari în „regatul 
lui a face" şi să devenim obsedaţi de obligaţiile noastre (şi de realizările noastre). Chiar dacă 
suntem ocupați făcând un lucru sau altul, nu trebuie să ne identificăm cu acea ocupaţie şi să 
devenim dependenţi de activitate. Putem avea o listă foarte lungă cu lucruri de făcut şi totuşi să 
facem tot ce e important, stabilind priorităţile şi lăsând baltă lucrurile neimportante, încrezători 
că universul va avea grijă de detalii. Putem fi prezenţi pe deplin când suntem la muncă, la 
odihnă, sau cu prietenii şi familia; şi putem face diferenţa între ce este important şi ce e banal 
sau nesemnificativ. Putem, pur şi simplu, să-l transferăm lui Dumnezeu ce este de primă urgență 
şi să uităm de restul. 

Adeseori ne lăsăm cuprinşi de agitație, fiindcă ne place să ne simțim propria importanță. Ne 
convingem singuri că, dacă nu ne menţinem ocupați, se va întâmpla ceva groaznic. Mă amuză 
întotdeauna când privesc cum oamenii care vin la cursurile mele se grăbesc să dea telefoane, de 
îndată ce avem pauză. Aş putea presupune că vreo cinci la sută dintre apelurile lor sunt urgente - 
în rest, le place doar să simtă că biroul lor are nevoie de veşti de la ei, sau că ar fi putut primi 
vreun mesaj important, care să le spună că trebuie să facă ceva. 

0 asemenea ocupaţie hrăneşte iluzia că vom trăi o veşnicie. Cu atât de multe de făcut şi atât de 
puţin timp, credem că suntem atât de importanţi, că nici nu se pune problema să murim. Ne 
spunem nouă înşine că cei care contează pe noi nu pot să funcționeze dacă noi nu facem asta, 
sau aia, sau cealaltă. Apoi, când serviciul nu ne mai solicită atât de mult, sau copilul ne spune că 
nu mai are nevoie de ajutorul nostru şi ne cere să-l lăsăm în pace, suntem cu adevărat zdrobiţi. 
Nu suportăm să ni se reamintească că suntem exact ca toți ceilalți, că se poate şi fără noi. Ei 
bine, lumea va continua să se învârtă în jurul soarelui, iar omenirea va continua să existe, chiar 

dacă noi nu suntem prin preajmă. Temându-ne de acest adevăr despre noi înşine, ego-ul ne 
convinge să ne agățăm de importanţa pe care credem că o avem. 

Agitaţia noastră continuă ne ajută şi să evităm mai uşor confruntarea cu propriile emoții. Când 
facem pauză şi percepem ce simţim, putem fi deschişi la modul în care ne atinge Dumnezeu, 
chiar în acea secundă. în schimb, ne împiedicăm evoluţia evitând acele părți din noi care 
necesită vindecare, spunându-ne că avem prea puțin timp, sau că nu avem destul bani ca să ne 
îngrijim de nevoile sufletului. Nu ne acordăm timpul în care să ne vindecăm sau să visăm. 

Este destul de interesant că, atunci când încetăm să ne mai gândim la ceea ce „ar trebui" să 
facem şi, pur şi simplu, rămânem prezenţi la ceea ce se întâmplă, sfârşim prin a fi mult mai 
productivi şi creativi. Chiar scriem un raport. în loc să navigam la întâmplare pe Internet şi apoi 
să ne întoarcem, vinovaţi, la munca pe care o avem de îndeplinit... şi care pare să dureze o 
veşnicie, pentru că ne e greu să rămânem concentrați. A trăi în acum, în loc să ne îngrijorăm în 
legătură cu ce avem de făcut în după amiaza asta sau săptămâna viitoare, ne deschide ochii spre 
posibilitățile pe care le ratăm, în goana noastră de a acționa permanent şi de a dovedi cât de 
importanţi suntem. 

încercaţi să vă cultivați propria voastră nonimportanţă. Cei mai plini de succes şi interesanţi 
oameni sunt cei care nu se iau în serios. 

Sunt amuzați de ei înşişi, admițând că viaţa este o aventură cu multe întorsături neaşteptate şi cu 
momente de suspans. Precum marii romancieri, ei se lasă duşi de val şi văd ce se petrece, pe 
măsură ce îşi abordează vieţile în mod creativ, deschizându-se spre oportunităţi. Poveştile pe 
care le creează sunt bogate, surprinzătoare şi pline de satisfacție. 

Practicaţi nonfacerea, începând să trăiţi la nivelul vulturului, unde nu mai existaţi ca fiind 
separați de Dumnezeu. Aici nu mai există cineva care face, care acţionează: aici, lucrurile se 
întâmplă, pur şi simplu. 


Practicarea certitudinii 


Să practici certitudinea înseamnă să te devotezi, fără ezitare, cursului de viaţă pe care l-ai ales. 
Asta înseamnă să abandonezi grija că faci vreo greşeală, sau că nu eşti destul de bun, destul de 
slab/ă, destul de bogat/ă, sau destul de tânăr/ă pentru a te mai strădui. De exemplu, cunosc un 
întreprinzător care şi-a schimbat cariera la şaptezeci de ani şi a devenit un pictor de mare succes. 
Nu s-a îndoit niciodată că era artist, chiar dacă toţi cei din jur i-au primit noua orientare, cu un 
zâmbet sceptic. 

Certitudinea înseamnă că alegem deliberat să nu ne lăsăm nicio „portiță" care ne-ar permite să 
stăm cu un picior pe noua cale, în timp ce cu celălalt încercăm să o luăm în altă direcție. Când 
suntem într-o relație, de exemplu, nu verificăm alți potenţiali parteneri, că poate-poate o apărea 
altul mai bun. 

Când am devenit tată pentru prima dată, la sfârşitul celei de-a patra decade a vieţii, eram 
complet nepregătit pentru această experienţă, în mintea mea, mi-am spus: „Ei bine, dacă chestia 
asta - adică să fiu părinte - nu iese cum trebuie, oricând pot să-mi iau cortul şi să mă întorc în 
Amazon". La urma urmei, călătorisem acolo de multe ori şi mă simţisem foarte bine, de fiecare 
dată. Să fiu părinte - o experiență pe care nu o avusesem înainte - era ceva mult mai 
înspăimântător decât de a mă adânci în junglă, departe de civilizaţie. 

Problema era că această atitudine mă împiedica să fiu pe deplin prezent alături de familia mea, 
pentru că, în adâncul inimii, simţeam că puteam să mă ridic şi să plec în orice moment, dacă 
lucrurile nu ieşeau bine. Momentul în care ai găsit o ieşire de rezervă, te împiedică să 

creezi ceea ce îți doreşti, deoarece energiile tale sunt împărţite. Eşecul devine inevitabil, pentru 
că nu te dedici pe deplin. E mult mai bine să arzi punţile din spatele tău, să încui toate uşile din 
trecut şi să te angajezi, pe deplin, pe calea pe care ţi-ai ales-o. Bineînţeles că ar trebui să fiți 
foarte bine informaţi privitor la decizia pe care vreţi s-o luaţi şi să cântăriți consecințele cu 
atenţie - dar, odată ce ați făcut alegerea, practicaţi certitudinea. A vă întreba, după ce v-aţi 
căsătorit, dacă partenerul e într-adevăr cel potrivit, nu e un lucru productiv. lar a vă concentra pe 
problemele care decurg din deciziile voastre, este ceva ce vă va împiedica să vedeţi 
oportunităţile pentru a crea o relaţie minunată. 

Deci, fiți curajoşi - dar nu proşti. Vedeţi dacă sunt rechini în apa în care veţi înota şi protejați-vă 
împotriva lor. Dar, odată ce ați sărit în apă, nu începeţi să vă întrebaţi ce faceți acolo... căci, 
atunci, nu veţi deveni nimic altceva decât un prânz pentru rechini. 

Practicarea certitudinii ne asigură că toate strădaniile vor avea un rezultat pozitiv. Incertitudinea, 
pe de altă parte, se naşte din frică şi vă va sabota fiecare mişcare pe care o faceţi. 

Prin urmare, primul pas în practicarea certitudinii este să ştiţi unde şi care sunt uşile din spatele 
vostru. O studentă mi-a spus cândva că, dacă nu va reuşi să devină vindecătoare, va deveni cu 
siguranță boschetară. Chiar dacă accepta ideea că putea supraviețui pe străzi, am lucrat cu ea 
pentru a închide această uşă, întrucât ea alegea astfel un viitor în care nu mai reuşea să devină 
vindecătoare. 

Uşile din spate lasă să scape energia care, altfel, ar fi disponibilă pentru a vă împlini visurile. 
Ele sunt locul de unde pândeşte frica din voi, şi nu fac altceva decât să ducă spre eşec şi 
înfrângere, care se autoîmplinesc aşa cum ați prevăzut. Cu toate acestea, există o diferenţă între 
uşa din spate şi o ieşire strategică. Cu alte cuvinte, e bine să aveţi o ieşire strategică, în 
eventualitatea că magazinul de biciclete pe care voi şi prietenul îl deschideţi nu supravieţuieşte - 
pentru că, atunci, dacă lucrurile nu ies cum trebuie, aveţi un mijloc de a porni pe drumuri 
diferite, în mod amiabil şi fără să-l acuzaţi pe celălalt pentru afacerea care se destramă. Țineţi 
minte că certitudinea e condusă de dragoste, neînfricare şi curaj, iar o uşă din spate este mânuită 
de frică. 

Ardeţi punţile din spatele vostru, astfel încât să nu aveţi nici altă opţiune, în afară de succes. 


Practicarea nonangajării 


Când practicați nonangajarea, alegeţi în mod deliberat să nu luaţi parte la bătălii - mai ales în 
cele în care termenii sunt stabiliţi de către adversarul vostru. Doar pentru că cineva doreşte să se 
bată şi tânjeşte să creeze o dramă care îi va permite să se simtă ca un salvator nobil sau ca 
victimă, asta nu înseamnă că trebuie să-i faceţi jocul. Nu uitaţi că oamenii de care sunteți cel 
mai apropiați sunt experți la a vă călca pe toate bătăturile. Partenerul şi copiii voştri ştiu cum să 
vă aducă, în câteva secunde, la limita nebuniei şi la scandaluri. 

îmi amintesc că l-am întrebat pe un prieten de-al meu, care era pilot militar, ce îl învățase aviația 
despre luptele aeriene, precum cele pe care le văzusem la televizor, când eram copil. Mi-a 
explicat că niciodată nu te angajezi într-o asemenea luptă, dacă există vreo posibilitate de a o 
evita - vrei doar ca lupta să se sfârşească, înainte ca adversarul tău să ştie măcar că ai fost acolo. 
Scopul este să îţi conservi energia şi să o foloseşti în modul în care vrei tu, în loc să te epuizezi, 
angajân-du-te într-o confruntare pe care altcineva vrea să o aibă. în secunda în care te-ai angajat, 
ai şi pierdut, mi-a explicat el. 

Deci, dacă alegeţi să vă angajaţi într-o ceartă, fiți conştienţi că o faceţi pentru distracţie, pentru 
că vă place, şi nu pentru că astfel vă veți învinge adversarul din acel moment, sau veți dovedi că 
aveţi dreptate. Protectorii Pământului spun că, dacă te lupţi cu conchistadorul, nu vei câştiga 
niciodată; de fapt, cel mai bun lucru pe care poţi spera să-l obţii este un şah-mat! Te întorci plin 
de sânge în cortul tău, îţi ascuţi sabia şi te întorci în următoarea zi, pentru o altă bătălie complet 
fără rost. întrebarea este: vrei să dovedeşti că ai „dreptate", sau vrei să creezi o legătură cu ad- 
versarul tău, să găseşti un teren comun şi să câştigi? Vrei să îţi perpetuezi şi să îți menții punctul 
de vedere, sau vrei să rezolvi o problemă? 

Arareori ne punem nouă înşine aceste întrebări, deoarece suntem atraşi, pe subconștient, de 
bătălii care sunt orchestrate de poveştile pe care le-am scris despre vieţile noastre. Dacă 
povestea noastră este una despre faptul că suntem subapreciaţi şi neînţeleşi, ego-ul caută 

în continuu şanse de a dovedi că aşa este. Dacă stăm la coadă la magazin şi cineva intră în fața 
noastră, nu ratăm ocazia de a-l înfrunta, cerând respectul care ni se cuvine. Dacă cei pe care îi 
iubim uită cumva să facă ce le-am cerut, insistăm că motivul lor a fost purul egoism şi le re- 
proşăm lipsa de respect față de noi. în realitate, povestea ar fi că cealaltă persoană a fost, pur şi 
simplu, distrată sau preocupată de propriile sale probleme şi şi-ar cere scuze, dacă am spune: 
„Când mi-ai blocat maşina pe alee, a fost ceva care chiar m-a deranjat”. Decât să-i oferim o 
şansă să se explice, alegem să ne perpetuăm povestea. 

Desigur că uneori ne găsim în situații în care oamenii sunt hotărâți să creeze drame şi să joace 
un anume rol. în asemenea cazuri, e foarte dificil să nu cedezi tentației de a-ţi juca rolul, în 
bătălia pe care ei au plănuit-o. Dar dacă ne facem un scop din a fi Războinici întru Lumină şi de 
a ne lupta cu adevăratul nostru adversar (Şinele nostru rănit), în loc să-l proiectăm asupra lumii, 
va fi mai uşor să nu ne angajăm. Dacă sunt furios pe partenera mea, pentru că ea nu este de 
acord cu mine, ştiu că e mai bine să rezolv conflictul în mine însumi, decât să mă cert cu ea, în 
speranța să o aduc la punctui meu de vedere. Uneori, îi voi spune partenerei mele: „Pentru mine, 
asta sună ca o invitaţie ca să mă apăr" - şi astfel evit o ceartă. Deoarece nu sunt încă vindecat, a 
mă angrena într-o cruciadă nu face decât să perpetueze propria dramă, de victmă-agresor- 
salvator. 


La ce Suntem dispuşi să renunţăm 


Pentru a practica nonangajarea, trebuie să fim total dispuşi să negociem dar, în acelaşi timp, să 
rămânem absolut intransigenţi. Asta înseamnă că trebuie să fim dispuşi să negociem - ceea ce 
înseamnă să renunțăm la ceva. Poate vrem să renunțăm la dorinţa de a fi considerați ca fiind 
superiori sau la nevoia noastră de a controla fiecare detaliu al unei situaţii. Poate trebuie să 
renunțăm la noţiunile noastre rigide despre cum ar trebui făcut ceva. 

în cartea „Călătoriile lui Gulliver",de Jonathan Swift, două naţiuni se duc la război, din cauza 
unei neînţelegeri privitoare la cum ar trebui mâncate ouăle fierte moi - începând cu vârful lat, 
sau cu vârful îngust. E o imagine absurdă, dar adeseori suntem intransigenți şi ne păstrăm 
poziția, mai degrabă decât să ne concentrăm pe importanța faptului că problemele trebuiesc 
rezolvate. Intrăm în încurcături, incapabili să mergem mai departe, deoarece suntem atât de 
ataşați de poveştile noastre, încât nu putem identifica că ar exista ceva anume, la care să fim 
dispuşi să cedăm. 

Lipsa noastră de dorință de a fi flexibili poate fi văzută nu numai în viețile personale, ci şi în 
relațiile internaționale. A doua rundă a Discuţiilor asupra limitării armelor strategice (DLAS) a 
dus la un tratat între Statele Unite şi Uniunea Sovietică, în 1979 - dar S.U.A. nu l-a ratificat 
niciodată, pentru că nu au putut cădea de acord asupra numărului de inspecții pe care trebuiau să 
şi le facă reciproc. Nimeni n-a discutat despre cum ar fi trebuit făcute acele inspecții, sau ce 
anume implica o inspecţie. Ar fi cerut ruşii să vadă dosarele noastre cele strict secrete, legate de 
instalaţiile nucleare? Sau s-ar fi oprit, doar ca să bea un ceai? Aceste detalii nu au fost niciodată 
discutate. în schimb, discuţiile s-au blocat asupra numărului de inspecții pe care fiecare parte ar 
fi avut voie să le facă în fiecare an. Negociatorii din ambele părți au devenit din ce în ce mai 
suspicioşi unul față de celălalt şi mai fermi pe pozițiile lor: de exemplu, sovieticii voiau numai 
cinci inspecții pe an, în timp ce americanii cereau şapte. Niciuna din ţări nu trebuia să accepte 
lipsa de transparenţă - şi, totuşi, ambele părți au refuzat să găsească un teren comun în cadrul 
negocierilor. 

Chiar şi în cazul în care ne străduim să ajungem la înțelegere cu alții, atunci când practicăm 
nonangajamentul, trebuie să fim complet intransigenți când vine vorba de integritatea noastră 
sau de lucrurile în care credem profund. Pentru a face asta, trebuie să arătăm foarte clar care 
sunt valorile noastre reale, astfel încât să putem negocia eficient şi nu să ne epuizăm, căzând în 
capcana unui război nesfârşit, din cauza unor detalii nesemnificative. 

Ca Războinici întru Lumină, trecem dincolo de frică şi moarte şi suntem capabili să aducem 
dragoste şi frumuseţe de fiecare dată când ne întâlnim cu cineva. Acum suntem pregătiți să 
păşim pe calea Profetului. 


A TREIA INTROSPECȚIE 
Calea Profetului 


Să fii profet, înseamnă să umbli cu blândeţe pe Pământ şi să visezi destinul. 

în această lume modernă, timpul visării a fost restrâns la domeniul somnului. Pentru a-l 
experimenta, trebuie să te aşezi, să închizi ochii şi să intri în acea reverie adâncă, unde 
îți apar imagini. Dar, pentru un Păstrător al Pământului, este o diferenţă foarte mică între 
visele din timpul somnului şi visele din stare de trezie, din viaţa de toate zilele - cu tot 
misterul şi drama lor. Protectorii Pământului încearcă să fie complet treji, chiar şi când 
dorm - în contrast cu oamenii obişnuiţi, care dorm profund, chiar şi când sunt treji. Când 
sunt treji, Protectorii Pământului sunt capabili să viseze întru fiinţare, o lume de grație şi 
frumuseţe. în acest capitol, veţi învăţa şi voi cum să creaţi cu ochii larg deschişi şi veți 
înțelege de ce visele voastre (ca şi coşmarurile) devin întotdeauna realitate. 

Cuvântul vis are deseori o conotaţie negativă pentru noi, deoarece ne gândim că, dacă se 
întâmplă ziua, e o pierdere de timp, iar noaptea e fără rost - sau, în cel mai bun caz, este 
doar un mesaj de la subconştientul nostru, pe care să-l decodăm ziua. Nu ne dăm seama 
că, de fapt, noi generăm realitatea în care trăim, că noi visăm lumea întru fiinţare - deci, 
când suntem treji, capacitatea noastră de a crea viziuni frumoase este foarte importantă. 
Când stăpâniți arta visării cu ochii deschişi, puteți înceta să mai treceţi prin viață, fără să 
fiți conştienţi. Puteţi începe să vă creați o viață bogată, în loc să vă mulțumiți cu 
coşmarul colectiv, gândit pentru voi de societate - atunci sunteți autorul poveştii vieții 
voastre şi nu un participant neavizat, la evenimentele care au loc în jurul vostru. Când învăţaţi 
să visați, nu mai trebuie să jucaţi în scenarii care vă distribuie rolul de victimă, de salvator, sau 
de agresor. Vă puteţi elibera de limitările poveştilor voastre, în loc să aderaţi la ele, pentru a 
căpăta un sentiment fals de siguranță. 

Aici, este nevoie de calitatea păsării colibri de a zbura în linişte. Trebuie să treceţi dincolo de 
cuvintele care vă inspiră, sau să vă gândiţi doar la modul în care să rezolvați problemele şi să 
intraţi în liniştea propriului suflet, creând o viziune care să arate cum vreţi să fie lumea voastră - 
fie că e o imagine a propriei vieți, sau a celei a tuturor locuitorilor planetei. 


Să devenim conştienţi de visele noastre din starea de trezie 


Pentru a începe să vă creaţi viziunea, trebuie să deveniți conştienţi de visele voastre din stare de 
trezie şi de simbolismul lor. în psihanaliză se învăţă că fiecare simbol din imaginile din timpul 
nopții reprezintă o parte din noi; înspăimântătoarea stafie, domnişoara frumoasă şi casa care 
arde, toate pot fi interpretate ca aspecte ale Sinelui nostru. De exemplu, când eram în primul an 
de facultate, am visat odată că eram într-un tunel şi acolo era o locomotivă care gonea în direcția 
mea, singurul ei far privindu-mă amenințător, în timp ce se năpustea spre mine. M-am dus la 
unul dintre profesorii mei, care era foarte priceput la analiza viselor şi i-am relatat coşmarul. 
Am presupus că eram eu însumi în acel coşmar şi că locomotiva reprezenta cantitatea de cursuri 
la universitate, care, simţeam eu, mă copleşeau, amenințând să mă zdrobească, înainte ca eu să 
reuşesc să termin facultatea. 

Profesorul a fost de acord că asta ar putea fi situaţia - dar era numai o interpretare superficială. 
Apoi, m-a întrebat care parte din mine era locomotiva care gonea pe şine, fără control, fără să 
ştie ce se afla în calea sa. Apoi a întrebat care parte din mine era tunelul care ţinea toate aceste 
aspecte în siguranţă, înăuntrul lui. Mi-am dat seama că o parte din mine se simţea copleşită, dar 
am simţit şi un extraordinar sentiment de scop şi direcție, reprezentate de locomotivă - şi că 

toate aceste elemente erau conţinute în siguranța tunelului dinăuntru Pământului, care era 
subconştientul meu. 

Puteţi aplica aceeaşi abordare analitică, atunci când vă examinaţi visele din stare de trezie. 
Simbolurile sunt pretutindeni şi tot ceea ce experimentați oglindeşte o parte din voi - astfel 
încât, atunci când puteţi percepe realitatea în acest mod, înțelegeţi cum vă visați deja lumea. 
Odată, am vizitat o femeie vraci din sudul continentului american. Ea locuia într-o baracă de 
lemn, în vârf de munte, şi avea reputaţia că ar putea să te ajute să înţelegi mesajele ascunse din 
visele tale. Poteca spre casa ei nu era foarte bine marcată şi, de câteva ori, a trebuit să mă întorc 
şi să încerc o altă variantă. Spre sfârşit, m-am rătăcit şi a trebuit să merg rapid pe o potecă 
abruptă, spre vârful unei râpe. Pe parcursul urcuşului, am alunecat şi mi-am scrântit glezna, aşa 
că am şchiopătat tot restul drumului, până la colibă. Deja eram furios şi acoperit de sudoare şi 
mă întrebam ce anume mă determinase să fac călătoria asta. 

Am salutat-o pe bătrână, care m-a întrebat scurt ce căutam atât de departe de civilizaţie. l-am 
explicat că fusesem în apropiere, ca să vizitez un vraci renumit şi că auzisem că ea ştia să 
interpreteze vise. Aveam nevoie de ajutorul ei, ca să înţeleg un vis foarte neliniştitor, pe care îl 
avusesem cu câteva nopți înainte. S-a uitat la mine precaută dar, cu toate acestea, după câteva 
momente m-a invitat să iau loc, spunând: „Mai întâi, să interpretăm dimineaţa ta. Spune-mi cum 
a fost până ai ajuns aici şi o să-ți vorbesc despre tine." 

Când m-am uitat pe fereastră, am văzut camioneta ei parcată pe alee... şi un drum curat, de 
pietriş, care ducea până la căsuță. Se pare că, pentru a ajunge acolo, eu alesesem cel mai dificil 
parcurs. Am înțeles atunci că însăşi călătoria mea spre casa ei era un simbol a cât de greu 
păşeam prin viaţă: adeseori alegeam calea greşită, deveneam frustrat, îmi pierdeam răbdarea şi 
sfârşeam într-o situație disperată, unde trebuia să urc pe cel mai dificil drum şi mă răneam pe 
parcurs. Exact aşa trecusem prin şcoala post-universitară şi prin primii ani de cercetare în 
Amazon, unde îmi câştigasem reputaţia printre colegii antropologi, că sunt în stare să mă pierd 
în cele mai neaşteptate locuri, în nerăbdarea de a înțelege simbolurile misterioase din coşmarul 
pe care îl avusesem, am trecut complet cu vederea semnificaţia evenimentelor din trăirea mea 
din timpul zilei. 


Vise americane 


Când dormim, de obicei simţim că avem puţin control - sau chiar deloc - asupra a ceea ce se 
desfăşoară în conştienta noastră şi, deseori, simţim la fel, atunci când suntem treji. Ni se spune 
mereu că evenimentele ni se „întâmplă", că cel mai bun lucru pe care îl putem face pentru a ne 
schimba lumea este să muncim şi mai mult şi să încercăm să influențăm alți oameni să acţioneze 
în felul în care vrem noi s-o facă. Facem reguli şi încercăm să le punem în aplicare cu stricteţe - 
dar niciodată nu e suficient. (Este interesant de observat că cinci dintre cele Zece Porunci 
urmăresc să reglementeze impulsurile creierelor noastre primitive reptiliene şi de mamifere, care 
sunt asociate cu nivelurile şarpelui şi jaguarului). Noi nu considerăm că am putea vedea 
lucrurile diferit şi să aducem abordări mai creative pentru a ne rezolva dilemele. Acest proces ne 
solicită să trecem la nivelul păsării colibri, de cel al la şarpelui şi al jaguarului - care sunt stări 
primitive şi preocupate de ele însele. La asemenea niveluri mai joase de percepţie, rămânem 
prinşi în transa în care am fost transpuşi de cultura noastră. 

în Statele Unite, există acum un canal de ştiri care se străduieşte nu să lărgească perspectivele 
oamenilor, ci să trimită înapoi ceea ce ei cred deja. Telespectatorii săi îşi caută alinarea în faptul 
că sunt reasiguraţi că lumea este un loc în care nu poţi avea încredere, plin cu oameni buni ca şi 
ei, care sunt vecini responsabili şi le împărtăşesc credinţele, şi oameni răi care fac lucruri oribile 
şi gândesc strâmb. 

Ca rezultat al faptului că suntem prinşi în transa în care ne-a afundat cultura şi civilizaţia 
noastră, noi, în America, nu mai trăim într-o democraţie; trăim într-o „mediacraţie". Mass-media 
este un fenomen atât de puternic influențat de sponsorii săi corporatişti, încât chiar şi 
evenimentele mondiale sunt prezentate sub forma unor articole de opinie. în 1880, John 
Swinton, un editor de la „The New York Times", a spus: „Treaba jurnalismului este să distrugă 
adevărul... Noi suntem uneltele şi vasalii oamenilor bogaţi, din spatele scenelor”. Acest lucru 
continuă şi astăzi: deoarece firmele de reclame care finanţează ştirile sunt interesate să creeze 

buni consumatori, care le cumpără burgerii şi nu au niciun interes să ne ajute să ne privim sau să 
gândim în afara „cutiei. 

Când îngurgităm, pur şi simplu, orice ni se serveşte la ştirile de dimineaţă, ne pierdem 
creativitatea şi capacitatea de a face din planeta noastră, ceea ce vrem noi să fie. Chiar dacă nu 
putem visa o lume în care nu există crime, putem să ne imaginăm o lume în care crima şi 
violența nu-şi găsesc loc în vieţile noastre - unde nu suntem nici victime, nici făptaşii unor 
asemenea acte. 


Puterea noastră de a crea o lume mai bună 


Hai să punem punctul pe „I": realitatea nu e prea grozavă, pentru mulți dintre noi. Dacă ar fi, tot 
mai puţini dintre noi am lua droguri sau am bea alcool, pentru a scăpa de nefericirea noastră. 
Pentru majoritatea oamenilor, realitatea este un coşmar şi nu un vis frumos. 

Afirmația că toţi indivizii au capacitatea de a-şi crea sau de a-şi schimba realitatea are o 
încărcătură politică foarte puternică. Oare cei trei sute de milioane de oameni, care trăiesc în 
sărăcie în India, nu visează tipul corect de vis? Dar cei ucişi în tsunami-ul care a lovit Asia de 
sud-est, în 2004, sau, cu un an mai târziu, cei lăsaţi fără case de uraganul Katrina, în S.U.A.? în 
faţa unei asemenea nefericiri umane, este uşor să respingi noțiunea că noi ne visăm lumea întru 
ființare, aşa cum pretind cei ce aparțin Noii Epoci. Ar putea părea mult mai rațional să arunci 
vina pentru asemenea catastrofe pe forțele sărăciei, care le fac atâta rău oamenilor. Mulţi cred 
că, dacă am elimina sărăcia, nu ar mai exista suferinţă - dar bogăţia nu vindecă nefericirea. Unii 
dintre cei mai nefericiți indivizi pe care i-am întâlnit vreodată se răsfaţă în lux, în timp ce mulți 
dintre cei mai fericiți pe care i-am întâlnit, au puţine posesiuni materiale. 

Noţiunea că ne visăm lumea întru fiinţare, nu trebuie folosită ca o scuză pentru a rămâne 
neimplicaţi social, sau pentru a-i evita pe cei nevoiaşi. Mai degrabă, astfel de tragedii trebuie să 
ne impulsioneze să facem chiar mai mult pentru a-i asista pe alţii, astfel încât să nu aşteptăm ca 
dezastrele pe scară largă să trezească în noi nevoia de a ne împărți resursele şi de a stopa 
distrugerea mediului. Chiar putem visa o lume în care aceste tragedii nu ni se întâmplă nouă. 
Dacă mulţi dintre noi menţinem un vis de speranţă şi posibilităţi, putem face o schimbare uriaşă. 
Unul dintre motivele pentru care îmi public cărţile la editura Hay House, de exemplu, este că ei 
sunt devotați ideii de a schimba lumea în mai bine. Contabilul meu a fost nedumerit când am 
refuzat un mare editor din New York, care mi-a oferit mai mulți bani pentru a-mi publica cărțile. 
Dar Hay House îşi donează toate profiturile din vânzările lor de cărţi, copiilor bolnavi de SIDA 
din Africa de Sud, care au rămas fără părinți şi îmi place enorm ideea că şi cărțile mele ajută la 
susținerea acestor eforturi. Mai mult, ştiu că fac parte dintr-o echipă - de la cei de la expediere şi 
recepție, la agenţii de vânzări - care împărtăşeşte o viziune comună asupra genului de lume pe 
care am putea-o visa împreună. 

Ca văzător, puteţi alege să respingeți coşmarul care vă este prezentat de media şi de oamenii din 
jurul vostru. Nu trebuie să participaţi la visul care spune că scopul vieții tuturor este să fii un 
copil pe deplin supus şi un elev excelent şi, după absolvire, să te căsătoreşti, să ai familie, o 
slujbă stabilă, o casă într-un cartier frumos şi un televizor cu două sute de canale... după care, 
poţi să te pensionezi şi să locuieşti într-o comunitate păzită. Poate că acesta este visul american - 
dar el nu trebuie să fie şi al vostru. (Cu siguranţă că nu este şi al meu!) Există atât de multe alte 
vise interesante, pe care le poți crea. 

Mult prea adesea luăm drept bun ceea ce ne spune visul nostru colectiv că e posibil sau 
imposibil, acceptabil sau inacceptabil. Recent, o persoană pe care o cunosc s-a mutat din New 
York City, într-o zonă metropolitană mai mică. în ciuda faptului că în noul ei oraş erau nu- 
meroase mijloace de transport în comun, rute pentru biciclişti şi servicii de transport, şi mai 
locuia şi aproape de cartierul de afaceri, mulţi dintre noii vecini au fost șocați de decizia ei de a 
nu-şi cumpăra o maşină. Ei au insistat că o să-i fie imposibil să suporte deranjul de a merge pe 
jos câteva străzi până la băcănie, pe vreme friguroasă -chiar dacă exact asta făcuse ani de zile, 
când locuia în Manhattan. Deoarece aceşti indivizi erau atât de obişnuiţi să sară în maşină 
pentru a-şi rezolva treburile, au perceput decizia prietenei mele ca fiind prea radicală. Nu erau 
obişnuiţi să viseze în afara „cutiei" şi să fie deschişi unor noi posibilităţi. 

De fapt, mulţi dintre noi nu suntem conştienţi că suntem visaţi şi că am putea să ne imaginăm 
altceva, care este al nostru, în mod absolut unic. Nu ne dăm seama de asta, decât când evadăm 
din experienţa noastră limitată şi suntem expuşi la ceva nou - de exemplu, când o tânără 
persoană foarte habotnică pleacă la facultate, în armată sau într-un oraş mare, şi este absolut 
şocată să afle că există oameni agnostici care, cu toate acestea, sunt foarte decenţi şi etici. 

în zilele tinereții mele, am avut o experiență specială, pe când mă pregăteam cu mentorul meu 
Laika, iar acesta mi-a arătat limitările credințelor mele. Don Antonio şi cu mine mergeam pe 
Altiplano - un platou arid, muntos, care se întinde din Cuzco până la Lacul Titicaca, în Peru - iar 
eu îi explicam că tradiţia creştină ne instruieşte să ne îndreptăm spre cer, ori de câte ori avem 
nevoie de ajutor sau de îndrumare. El a zâmbit şi a spus că Laika îi cer ajutor Mamei noastre 
Pământ şi nu cerurilor. 

Eu mă ţineam cu încăpățânare pe poziția mea, că Divinul se află deasupra, când am intrat într-un 
sătuc, unde am zărit trei cai în dreapta noastră. Don Antonio a arătat spre bălegarul proaspăt de 
cal şi mi-a cerut să aduc o lopată. Am găsit o bucată de carton care putea fi folosită ca lopată şi, 
când m-am întors la locul de unde plecasem, am văzut că el săpase o groapă puţin adâncă în 
pământ. „Pune jumătate din el aici, înăuntru", mi-a zis. Am făcut aşa, iar el l-a acoperit cu 
pământ. Apoi a arătat spre un bolovan mare din apropiere şi mi-a cerut să pun restul bălegarului 
în vârful pietrei. Apoi ne-am îndepărtat, iar el a refuzat să mai rostească vreun cuvânt despre 
acest subiect. 

Două săptămâni mai târziu, ne-am întors în acelaşi sat. Până în acel moment, uitasem deja 
conversaţia şi instrucțiunile misterioase ale mentorului meu, referitoare la bălegarul de cal... dar 
el nu uitase. Don Antonio a mers direct spre locul unde făcuse groapa şi a spus: „Sapă!". Când 
ajunsesem la câţiva centimetri sub suprafață, el a zis: „Vezi? Deja se transformă în 
îngrăşământ". Apoi m-a dus la bolovan şi a arătat spre rahatul uscat, explicând: „Vezi? încă mai 
arată ca un rahat, nu-i aşa? încă mai miroase a rahat, nu? Mama noastră Pământ transformă totul 
înapoi înspre viață: toată durerea noastră, suferința noastră, jalea noastră - chiar şi deşeurile 
noastre”. 

Toată viaţa mea am crezut că Divinul există deasupra noastră. Chiar şi Rugăciunea Domnească 
spune: „Tatăl nostru, carele eşti în ceruri"... Nu eram pregătit să admit noțiunea că Divinul este 
întunecat, bogat şi umed - ca şi femininul Pământ - sau că sacrul este prezent în viața de toate 
zilele, în pământul pe care păşim şi nu în vreun sălaş pur, celest, mult îndepărtat de toată 
„mizeria" noastră. 

Chiar dacă fusesem învăţat, ca antropolog, să respect credinţele altor oameni, tot credeam că a 
mea e superioară celor ale oamenilor primitivi pe care îi studiam - la urma urmei, eu aveam un 
doctorat. Nici măcar nu ştiam că eram prins în capcana visului care fusese imaginat pentru 
mine, de cultura, religia şi educaţia mea. Am învăţat apoi că visul colectiv, pe care cei mai mulți 
dintre noi îl trăiesc, este basmul de prost gust pe care îl confundăm cu realitatea. El este invizibil 
pentru noi, deoarece nu suntem conştienţi de faptul că nu e decât un vis. 

Cealaltă lecţie pe care am învăţat-o a fost că ceea ce percepusem eu ca un excrement mizerabil 
era, de fapt, pe cale să devină îngrăşământ şi hrană pentru altă viaţă. La lecţiile de biologie 
fusesem învăţat să pun rahatul pe piatră, să-l disec, să-l examinez sub microscop pentru a-i 
determina originea şi compoziţia, şi apoi să mă întreb cum era cu putință ca o mâncare bună, să 
se transforme în aşa ceva. 

E acelaşi mod în care ne întrebăm: „Cum a putut o relaţie atât de promițătoare, să se transforme 
într-o mizerie?" Ei bine, odată ce începem să percepem lucrurile de la o perspectivă mai înaltă, 
putem vedea dincolo de probleme, spre oportunități şi potenţialul de evoluţie. După cum 
obişnuia să-mi spună don Antonio: „Alberto, eşti un pli-vitor. încontinuu scoţi buruienile din 
viaţa ta - traumele copilăriei şi iubirile timpurii pierdute. Grădina ta nu mai are buruieni, dar nu 
ai plantat nicio floare şi niciun fruct. Dă-ţi voie să ai mai multe buruieni, astfel încât să cultivi şi 
lucruri frumoase.". 

Pregătirea mea ca psiholog mă făcuse să cred că viața e plină de probleme şi că, dacă munceam 
suficient de mult, puteam găsi toate soluţiile. Nu visam o existență paşnică, fructuoasă, ci una 
plină de probleme - şi exact asta mi-a oferit universul. 

Cum ne visăm lumea întru ființare 


Ceea ce vedem şi experimentăm este lumea pe care o visăm întru fiinţare - dacă nu ne place, 
putem să deschidem ochii, să fim 

conştienţi şi să creăm ceva diferit. Un mod de a face asta este prin rugăciune - care poate avea 
un puternic efect asupra anumitor situații. Unul dintre exemplele mele favorite vine dintr-un 
studiu pe patru sute de pacienți, din secţia de boli coronariene de la Spitalul din San Francisco, 
din anii '80. 

Cercetătorul Randolph Byrd a organizat un experiment în care, pentru jumătate dintre pacienţi s- 
au rugat anumiți oameni - în plus faţă de îngrijirea medicală obligatorie, primită de toți 
pacienţii. Doctorii şi asistentele nu ştiau pentru care grup s-au spus rugăciuni. Nici-unul dintre 
cei pentru care s-au spus rugăciuni n-a avut atac de cord şi n-a murit, iar doisprezece dintre cei 
din grupul martor au avut atac de cord, iar trei au murit. 

Suntem obişnuiţi ca atunci când ne rugăm, să-i cerem ceva Divinului - dar rugăciunea este mult 
mai puternică, dacă îi permitem lui Dumnezeu să aibă grijă de rezultatul oricărei situații. 
Cercetătorii de la o organizație numită Fundaţia Spindrift au studiat puterea rugăciunii de a 
vindeca organisme simple, cum ar fi seminţele care încolțesc. (Când vreţi să observați efectele 
rugăciunii, cu plantele se poate lucra uşor - la urma urmei, ele nu fac mişcare, nu mănâncă 
diferit, nu iau suplimente de vitamine şi nu au oameni din afară, care să se roage pentru ele). Au 
fost testate două tipuri: (1) rugăciunea direcționată, în care cel care se roagă îi spune Divinului 
care este problema şi ce rezultat doreşte - cum ar fi ca mătuşa să-şi revină dintr-o comoţie cere- 
brală; şi (2) rugăciunea nedirecționată, în care persoana care se roagă îi spune Divinului numele 
destinatarului, dar nu caută un rezultat anume, spunând doar: „Facă-se voia Ta". Studiile pe 
plante ale Fundaţiei Spindrift arată că ambele strategii funcționează, dar că rugăciunea 
nedirecţionată e de patru ori mai eficientă decât rugăciunea direcționată, deoarece nu este nevoie 
să-i spunem lui Dumnezeu ce să facă. 

Ca o formă de rugăciune, vizualizarea funcționează la nivelul păsării colibri, folosind limbajul 
imaginilor. Putem să formăm o imagine clară a cum trăim într-o casă mare, cu vedere la ocean, 
de exemplu. După cum am explicat mai devreme, vizualizarea este mult mai puternică decât 
afirmaţiile care lucrează la nivelul minţii (jaguarului) şi folosesc limbajul cuvintelor. Ştim că o 
imagine valorează cât o mie de cuvinte, astfel încât, ca să creăm pace mondială, trebuie să ne ru- 
găm, de la nivelul păsării colibri, pentru o lume paşnică întru ființare. Altfel, cum ar putea o 
singură vizualizare a păcii mondiale să contracareze o sută de imagini ale războiului şi terorii, 
pe care le vedem într-un program obişnuit de ştiri, de treizeci de minute? 


Realitatea pe care o creăm 


întotdeauna, Universul ne oglindeşte înapoi condiţiile pe care le-am impus visării noastre. Deci, 
dacă ne e teamă că banii nu vor veni spre noi, n-o vor face. Dar dacă ne bucurăm de abundența 
pe care o avem astăzi - chiar dacă, de fapt, nu avem bani chiar acum - o să avem abundență şi 
putem fi siguri că mai multe bogății sunt pe drum spre noi. 

Deci, atunci când viaţa nu funcționează cum vrem noi, cea mai eficientă soluţie nu este să ne 
schimbăm cariera, partenerul, comunitatea, sau rutina exerciţiilor, ci să lucrăm la puritatea 
visării noastre. Dacă ne schimbăm visul, şi relaţia noastră sau cariera ajung în echilibru. Asta nu 
înseamnă că trebuie să rămânem într-o relaţie abuzivă, sau într-o slujbă oribilă, ci înseamnă că 
putem părăsi relația sau slujba, dar să nu simţim răniţi, să nu o blamăm sau să ne considerăm 
victime. Ne debarasăm de poveştile neproductive şi ne imaginăm, în schimb, experienţele pe 
care am vrea să le avem. 

Există o poveste veche, despre un călător care întâlneşte un alt drumeț ce vine din cealaltă 
direcție. Primul om spune: „Mă îndrept spre oraşul din care tocmai ai venit. Spune-mi, cum e? 
Sunt oamenii buni, oneşti şi de încredere?" Cel de-al doilea călător spune: „0, au fost groaznici! 
Am fost jefuit, mi s-a refuzat cazarea şi mi s-au cerut prea mulți bani pentru mâncare. Nu există 
nicio persoană ca lumea în oraşul acela". Iar primul călător îi spune: „Păi, atunci, asta e exact 
ceea ce vei găsi în oraşul spre care te îndrepți”. 

Primul călător a înţeles ceea ce al doilea nu reuşise: că oriunde ai merge, acolo te găseşti pe tine. 
Aduci energia credințelor tale, a propriilor stări mentale şi emoţii, în fiecare circumstanță - iar 
universul răspunde, împlinindu-ţi aşteptările. Nu există realitate obiectivă, pentru că profeţiile 
noastre se împlinesc de la sine. 

Aceasta este visarea. 

Putem realiza orice vrem, crezând cu adevărat în visul pe care ne-ar plăcea să-l experimentăm 
şi urmând calea văzătorului. Facem asta prin practica minții începătorului, trăind, în consecință, 
transparenţa şi integritatea. 


Practicarea minții începătorului 


Practicarea minţii începătorului ne cere să ne lepădăm de ideile preconcepute. După cum a spus 
lisus: „Dacă voi... nu deveniți ca nişte copii, nu veţi intra în împărăţia cerurilor". Cu alte 
cuvinte, vieţile noastre devin mult mai simple, atunci când nu suntem traşi în jos de bagajul 
poveştilor şi aşteptărilor noastre. Laika spun că asta se întâmplă când suntem capabili să păşim 
pe zăpadă, fără a lăsa urme. încetăm să mai fim blazaţi şi, în schimb, ne deschidem spre ocaziile 
care ni se oferă. Inocenţa şi spontaneitatea ne umplu din nou viețile şi ne pierdem atitudinea de 
„am mai fost acolo, am mai făcut asta". Devenim ca nişte copii, experimentând lucrurile, ca şi 
când ar fi pentru întâia dată. 

Practicanţii zen se străduiesc să ajungă la ceea ce este cunoscut sun numele de „mintea goală”. 
Există o poveste despre un maestru şi elevul său, care devine destul de plin de sine şi de tot ceea 
ce a învăţat. Profesorul îşi invită elevul la ceai şi îi umple ceaşca, până când ceaiul începe să se 
reverse. Şocat, elevul strigă: „Dar, maestre, ceaşca e deja plină!" La care profesorul îi răspunde: 
„Cum pot să te învăţ, dacă şi mintea ta e prea plină?" 

Comparaţi asta cu Vestul, unde cu cât ştii mai mult cu mintea ta „plină", cu atât valorezi mai 
mult. Practicarea minții începătorului ne cere să ne lepădăm de această credinţă şi să devenim 
nişte amatori. De fapt, cuvântul amator vine din cuvântul latin amator, care înseamnă „cel care 
iubeşte, căruia îi place". Amatorii sunt îndrăgostiţii de viață, fascinaţi de cât de diferită e fiecare 
zi şi fiecare experienţă. Pentru a fi amatori, trebuie să ne lepădăm de tot ce ştim. Şi totuşi, 
trebuie să înţelegem că, atunci când practicăm mintea începătorului, noi nu ne uităm anii de 
experienţă - pur şi simplu, nu confundăm ce am învăţat ieri, cu ceea ce descoperim azi. 

Trebuie să ne spunem nouă înşine: „Asta e ceea ce cred eu că poate fi adevărat, dar lasă-mă să 
testez cum funcţionează în realitate". 

Dezvoltăm o relație ipotetică cu viaţa - în loc de una stabilă. Apoi, dacă întâlnim o situație în 
care am mai fost altădată, nu ne asumăm rezultatul, pentru că, atunci când o facem, totul devine 
o profeție care se autoîmplineşte. Spunem: „Asta arată ca o ceartă cu partenerul meu. De fapt, 
pare să fie aceeaşi cu cea referitoare la bani, pe care o avem tot timpul. Dar poate că nu e - poate 
că e cu totul altceva”. 

Dintr-odată, descoperim că nu ne aflăm într-o neînțelegere de cuplu - ci, mai degrabă, ni se 
prezintă ocazia de a vedea o situație, abordată din punctul de vedere al partenerului. în loc de: 
„Ar trebui să te întorci la slujba aia pe care o urăşti, pentru că trebuie să-ţi duci povara”, acum 
auzim: „Sunt speriat". Ne dăm seama că este o ocazie de a ne oferi sprijinul şi de a reface 
legătura într-un mod iubitor, ceea ce ne cimentează şi mai mult relaţia. 

De curând am fost tras pe dreapta de un ofiţer de poliţie, pentru că am depăşit viteza. M-am 
enervat imediat pe mine însumi, pentru că am fost atât de prost încât să conduc cu o sută de 
kilometri pe oră, într-o zonă în care se admiteau doar şaptezeci şi cinci, după care am fost plin 
de resentimente că m-a prins... şi apoi am decis să practic mintea începătorului. Când ofițerul a 
ajuns la maşina mea, am deschis fereastra, am zâmbit şi am spus: „Ştiu că am depăşit viteza şi 
merit să primesc o amendă. Nu am nicio scuză. Cum vă simţiţi astăzi?" A sfârşit prin a-mi vorbi 
despre lupta lui cu oboseala cronică. Nu mi-a dat amendă, iar eu am fost încântat, când i-am 
oferit un exemplar din cartea mea: „Şaman, vindecător, înțelept". Pentru ca asta să funcţioneze, 
sentimentul trebuia să fie curat, fără intenţia de a scăpa de amendă. Şi chiar a funcționat - atât 
ofițerul, cât şi eu, am avut o nouă experiență. 

Să renunți la ce ştii 


Practicarea minţii începătorului are multe de-a face cu teoria ştiinţifică. în ştiinţă, formăm o 
ipoteză bazată pe ceea ce am observat - şi apoi testăm în practică. Dacă dovezile nu se potrivesc 
cu teoria, renunțăm la ipoteză. Acest lucru este foarte diferit de religie, în care ipoteza e 
considerată sfântă. în religie, ne testăm ipoteza cu faptele, iar dacă faptele nu se potrivesc, 
păstrăm teoria şi aruncăm toate dovezile contradictorii. De aceea, numeroasele informații 
ştiinţifice despre 

evoluţia umană pe parcursul a milioane de ani, nu schimbă gândirea unui fundamentalist care 
crede că Dumnezeu a creat lumea în şase zile şi că toţi dinozaurii trăiau în armonie cu Adam şi 
Eva, în Grădina Edenului. (Un sondaj Gallup recent arată că aproape patruzeci şi şapte la sută 
din populația Statelor Unite crede că Dumnezeu a creat ființele umane cam în forma lor 
prezentă, la un moment dat, din ultimii zece mii de ani). 

Practicarea minții începătorului ne cere să renunțăm la dogma noastră - oricare ar fi ea. 
Bineînţeles că asta e mai uşor de spus decât de făcut, atunci când acea dogmă pare să ne fi servit 
bine. îmi amintesc de încercarea de a discuta cu bunica mea, despre naşterea din fecioară a lui 
lisus. Ea nu avea nici un motiv să renunţe la credința ei de o viaţă, că mama lui lisus a fost 
efectiv virgină, astfel încât argumentul meu că această descriere trebuie înțeleasă la modul 
figurativ - că lisus era născut dintr-o mamă care avea inima pură şi necoruptă - nu a clintit-o 
nici-un pic. Toate dogmele sunt periculoase. în vreme ce credinţele bunicii mele pot părea 
nepericuloase la suprafaţă, nenumărați oameni au dus războaie, pentru a proteja această credință 
şi alte similare. 

Noi considerăm că religia este rigidă, dar şi ştiinţa poate deveni rigidă ideologic, ca şi cum ar fi 
un ansamblu de cunoştinţe, în loc de un mod de a dobândi cunoaştere. în zilele de început ale 
cercetării mele, de exemplu, am descoperit că mulţi savanţi respingeau cercetarea pe care o 
făceam, fără să se gândească, doar pentru că nu se potrivea cu supoziţiile lor. Apoi, pe măsură 
ce fizica cuantică şi teoria haosului au fost tot mai acceptate, munca mea a devenit din ce în ce 
mai recunoscută de către savanţi şi doctori. Dogma susținută de ştiinţă este că adeseori refuzăm 
să punem întrebări mai importante, care ar putea duce la progrese enorme în capacitatea noastră 
de a ne vindeca pe noi înşine şi planeta. 

în vreme ce ne aşteptăm de la copii să spună lucruri neobişnuite şi ilogice şi suntem amuzaţi de 
întrebările şi ideile lor creative, adulţii care se îndepărtează de ideologie şi explorează alte 
posibilități sunt deseori marginalizaţi ca aiuriţi, sau consideraţi pe jumătate nebuni, în 1899, 
inventatorul sârb Nikola Tesla a pretins că, în timp ce lucra în laboratorul său din Colorado 
Springs, a primit semnale de energie de pe Marte, sub forma unor păcănituri. Tesla a fost extrem 
de ridiculizat - dar, după vreo sută de ani, cercetătorii au descoperit că el nu îşi imaginasc: şi-au 
dat seama că, probabil, prinsese undele radio naturale, transmise în mod obişnuit de norii gazoşi 
şi de alte materii cosmice. Tesla a fost un vizionar ale cărui invenţii tehnologice includ curentul 
alternativ; telegrafia fără fir; hidrocentrala de la Cascada Niagara; şi, cea mai faimoasă, bobina 
Tesla, folosită la radiouri (care generează voltaje înalte). Toate acestea trebuie să fi părut 
complet absurde, atunci când a vorbit prima dată despre ele. 

Există un mare pericol în a comprima adevăruri în credințe care ne limitează, pentru că vom fi 
întotdeauna luați prin surprindere în viitor. De exemplu, ştim că tratamente medicale de 
avangardă, de acum douăzeci de ani, sunt depăşite astăzi şi că multe dintre descoperirile fizicii 
avangardiste, care au fost acceptate de generația anterioară, s-au dovedit a fi eronate. 

Provocarea noastră este să depăşim sentimentul că există numai ce e adevărat şi ce nu e 
adevărat, că există numai real şi ireal - şi nimic între ele. în acelaşi mod în care, când eram 
copii, credeam că a comunica la distanțe mari prin aer, a merge pe lună, sau donarea reprezintă 
ceva „imposibil" - credinţele stricte, despre ce se poate şi nu se poate face, ne împiedică să 
visăm lumea pe care ne-o dorim. 


Cum să dobândim mintea începătorului 


Ne putem întoarce la un mod mai creativ, mai deschis, mai copilăresc de a fi, dacă facem 
schimbări simple în rutinele şi obiceiurile noastre, cum ar fi să mâncăm cu mâna cealaltă, să o 

luăm pe un alt drum spre casă şi să zâmbim, în loc să tunăm şi să fulgerăm, atunci când suntem 
supăraţi. Putem să renunțăm la a mai fi complici cu mediocritatea din jur şi să ne deschidem 
Este important să nu vă blocați în interpretarea literală a acestei practici. Era odată un director 
general al unei corporaţii importante, căruia i s-a spus de către un consultant că ar deveni mai 
creativ, dacă şi-ar scoate pantofii, în timpul şedinţelor de afaceri. Poate că asta ar fi schimbat 
ceva în capacitatea lui de a evada din modul obişnuit de 

gândire - dar, gestul în sine, nu a fost suficient ca să schimbe modul în care îşi conducea 
afacerea. A crezut că a găsit un truc magic, o scurtătură spre creativitate - dar, de fapt, nu făcea 
altceva decât să evadeze din limitele pantofilor săi, la nivelul cel mai concret. El avea nevoie să 
renunţe la credinţele care îl ţineau pe loc - cu alte cuvinte, sufletul pe care el trebuia să-l 
elibereze, nu se afla în talpa piciorului. 

Următorul exercițiu vă va ajuta să vă deschideţi spre nou şi să scăpați de ceea ce nu 
funcţionează în cazul vostru. 


EXERCIŢIU: Cum să curăţaţi deşeurile din viaţa voastră 


Pentru a practica mintea începătorului, trebuie să curăţaţi gunoiul din viața voastră. La nivelul 
şarpelui, asta înseamnă să vă goliți dulapurile de tot ce e nefolositor şi de toate „obiectele de 
colecție" de care ştiţi că nu aveţi nevoie, dar de care nu prea ați vrut să scăpați. (După ce muriti, 
oricum copiii voştri le vor arunca.) Aceste lucruri adunate vă ţin legaţi de trecut - animalul 
împăiat pe care l-aţi primit când eraţi mici, vesta de bumbac rămasă prea mică şi pe care oricum 
nu mai aveți ocazia s-o purtați... şi aşa mai departe. Puteți să vă amintiţi plăcerea acestor 
experienţe, dar fără simbolurile palpabile care vă umplu dulapurile. 

Aruncaţi lampa aceea care nu v-a plăcut niciodată şi care reprezintă stilul de viață pe care ați 
crezut că trebuia să-l aveţi, în anii voştri de burlăcie. Lepădaţi-vă de toate cărțile pe care aţi 
simţit că ar trebui să le citiţi într-o bună zi şi care nu vă mai interesează. Acceptaţi să eliberaţi 
aşteptările pe care le-aţi avut de la voi înşivă şi înţelegeţi că acum aţi făcut cu totul alte alegeri. 
Curăţaţi-vă podul, pivniţa şi supraîncărcatele etajere şi rafturi pentru CD-uri. Lepădaţi-vă de 
credinţa că trebuie să continuaţi să păstraţi orice obiect care ar putea „valora ceva". Daţi-le celor 
mai puţin norocoşi, mai degrabă decât să vă agățaţi de iluzia că, posedând cât mai multe obiecte, 
aveți mai multă siguranță şi prosperitate. 

Transformaţi-vă casa, biroul, maşina, dulapul şi mintea în spaţii de mare simplitate. La nivelul 
jaguarului, practicăm mintea începătorului prin renunţarea la credințele limitate despre lipsă, 
abundență, intimitate şi valoare de sine. în cele din urmă, ne dăm seama că orice ere dința ne 
limitează şi le aruncăm pe toate la coşul de gunoi. Atunci dezvoltăm o relaţie ipotetică 
cu lumea, evaluând utilitatea fiecărei noţiuni pe care o avem. înțelegem că „a crede 
înseamnă a vedea" şi că universul va valida fiecare credință pe care o avem despre 
natura realității. 

La nivelul sacrului, mintea începătorului înseamnă să nu ne identificăm cu gândurile 
noastre. Din perspectiva păsării colibri, înțelegem că fiecare gând este o afirmaţie care 
întăreşte un model mental subconştient, despre natura realității. Când încetăm să ne mai 
identificăm cu gândurile noastre, ego-ul se dizolvă - pentru că el izvorăşte din credința 
ca gândesc, deci exist. Trebuie să luăm fiecare credință pe care o avem despre natura 
realităţii noastre şi să o aruncăm în foc. După ce au fost incinerate, suntem liberi să ne 
reinventăm pe noi înşine şi lumea noastră. Iar apoi, din perspectiva vulturului, amatorul 
din noi îşi găseşte adevărata iubire - Dumnezeu. 


Practicarea trăirii corespunzătoare 


A doua practică a căii văzătorului implică recunoaşterea impactului pe care fiecare 
acțiune pe care o faceţi, îl are asupra generaţiilor viitoare. Mulţi americani băştinaşi cred 
că fiecare act al lor afectează destinul a şapte generații în viitor. Protectorii Pământului 

înțeleg că până şi gândurile au un impact asupra zilei de mâine, astfel încât sunt atenţi la 
fiecare imagine şi sentiment pe care le trăiesc. 

Excepţia este atunci când acţionezi de la nivelul vulturului. Aici nu există motive 
ascunse pentru acțiunile voastre, deoarece nu există gânduri sau imagini. Nu căutaţi 
câştigul personal - mai degrabă, vă folosiți puterea personală, pentru binele tuturor. 
Când faceţi acest lucru, acțiunile voastre nu deranjează ziua de mâine, căci sunteți în ar- 
monie perfectă cu Matricea Creaţiei. Acţiunile voastre sunt ca nişte seminţe arse, care 
nu mai generează nici un fruct - şi astfel, nu vă mai încărcaţi karma - sunteți într-o stare 
ayni, perfectă. 

La un nivel practic, ca Păstrători ai Pământului noi nu devenim atât de obsedaţi de noi 
înşine, încât să lăsăm numai distrugere în urma noastră, pe măsură ce tropăim zgomotos 
pe o potecă din pădure. Când suntem conştienţi de efectele acţiunilor noastre asupra a 
şapte generaţii de acum înainte, nu mai calculăm exact, cât de mult mai pu- 

tem polua mediul înconjurător, fără să ne scădem profitul; în schimb, admitem 
adevăratul cost al protejării resurselor noastre. Suntem conştienţi că şi copiii copiilor 
noştri vor bea aceeaşi apă şi vor respira acelaşi aer, ca şi noi. îmi amintesc clar de o vară 
pe când eram adolescent. Mergeam cu maşina, împreună cu patru dintre prietenii mei, şi 
am scos o cutie de lapte din răcitor. Eram pe punctul de a lua o înghițitură, când mi-am 
dat seama că se acrise; dezgustat, l-am aruncat pe fereastră. Imediat, am văzut cutia 
zăcând în contrast puternic cu frumoasa pădure verde de lângă drum, iar urâţenia ei mi-a 
făcut o impresie puternică. Acum, de câte ori merg în drumeţii, culeg orice gunoi văd. 
Este atât de uşor de făcut şi ştiu că, îndepărtând gunoiul, înfrumuseţez pădurea - nu 
numai pentru mine şi pentru cei care ar putea să mă însoţească, dar şi pentru generaţiile 
care vin. 

Să trăieşti corespunzător înseamnă că, fără să trebuiască să te chinui din cauza asta, îţi 
vinzi maşina care consumă mult şi alegi să limitezi arderea de combustibili fosili, 
deoarece ştii că gazele emanate de un asemenea vehicul vor face o gaură mare în stratul 
de ozon. înseamnă că, atunci când cumperi ceva, înţelegi că susţii acel magazin sau 
compania şi politicile ei, şi, în schimb, să cheltuieşti mai mulţi bani pentru a cumpăra de 
la cei la a căror etică subscrii - una care respectă mediul şi îşi recompensează bine 
lucrătorii. 

Când practicaţi acest mod de a trăi, sunteți pe deplin conştienţi de impactul fiecărui 
gând, intenții şi acțiuni şi aveți grijă să le faceţi pozitive şi vindecătoare, în loc de 
egoiste şi distructive. Recunoaşteţi când acționați din frică şi alegeţi în mod deliberat să 
acționaţi din dragoste. Vă asumaţi deplina responsabilitate pentru toate acțiunile voastre, 
căci universul observă asta şi vă face construieşte imediat karma - atât pe cea bună, cât 
şi pe cea rea. întrucât obţineţi o reacţie instantanee şi susținere pentru toate acțiunile 
voastre, nu veți părăsi magazinul când casierul v-a dat prea mulți bani ca rest - vă veţi 
simți obligați să-i returnați. Atunci vă veţi primi recompensa, înzecit. 


Blesteme emoționale şi de generaţii 


în această practică, devenim de asemenea conştienţi de consecințele comportamentului 
nostru. Rănile emoționale pe care le cauzăm altora pot fi atât de puternice, încât pot fi 
simţite nu numai pe perioada unei vieţi, ci timp de generaţii. în Amazon, ei se referă la ele, ca 
la blesteme de generaţii: teroarea pe care o mamă cu probleme o induce fiicelor ei este simțită 
de fiicele lor şi de fiicele fiicelor lor, iar pedeapsa aspră pe care un tată îşi obligă fiul s-o sufere, 
este resimțită timp de multe generaţii. Acest lucru operează şi la nivel colectiv. De exemplu, 
moştenirea colonialismului şi a sclavagismului nu a dispărut, atunci când au murit cei care 
fuseseră sclavi - experienţele trăite au afectat modul în care şi-au crescut copiii şi modul în care 
acei copii şi-au crescut propriii copii. Acest lucru este adevărat şi pentru familiile în care există 

alcoolism, boli mentale sau abuzuri. Chiar şi nepoţii celor care pierduseră totul pe parcursul 
marii recesiuni, încă se mai luptă cu probleme legate de lipsuri. 

Blestemele de generaţii sunt adeseori invizibile pentru noi, de vreme ce ne năştem cu ele şi le 
considerăm parte din „dotarea" noastră. Este important să fim conştienţi de asemenea moşteniri, 
pentru a le putea vindeca, în loc să ne condamnăm copiii să trăiască reacționând la o rană care i- 
a fost cauzată bunicii noastre, acum şaptezeci şi cinci de ani. Să trăim corespunzător înseamnă 
să vindecăm această rană şi nu să o trecem mai departe copiilor noştri, ca o moştenire. 

Când credeţi că cineva apropiat vouă este prins în gheara unei poveşti care nu e a lui, puteţi să-i 
oferiţi înțelepciune, îndrumare şi susținere. Dar ţineţi minte că, dacă deveniți virtuos şi jucaţi 
rolul salvatorului nobil, îl puneţi pe el în rolul de victimă nefericită, care are nevoie de cineva 
care „îl iubeşte cu duritate" - şi începeți să vă impuneţi propria dogmă. Nu e nimic mai frustrant 
decât să auziţi pe cineva zicând cu superioritate: „Renunţă la povestea de acum şi treci mai 
departe". 


Practicarea transparenţei 


Atunci când încetaţi să ascundeţi acele părți din voi înşivă care vă deranjează, practicaţi 
transparenţa. 

Odată, când mă duceam cu autobuzul în munţii incaşi, împreună cu don Antonio, el a ales să 
devină invizibil faţă de toată lumea, în afară de mine. Eu puteam să-l văd, dar mi-am dat seama 
că nimeni altcineva nu putea. Trebuia să schimbăm mai multe autobuze, pe parcursul călătoriei 
Şi, spre uimirea mea, de fiecare dată când ne urcam în autobuz, 

şoferul cerea biletul fiecărui călător, cu excepția mentorului meu - era ca şi cum ar fi privit prin 
el. La un moment dat, o femeie bine făcută, care ducea un copil mic şi un pui de găină, sa urcat 
în autobuz şi nu m-ar fi mirat dacă s-ar fi aşezat chiar în poala lui don Antonio, întrucât nu era 
capabilă să vadă că el era chiar acolo, lângă mine. 

Cu toate acestea, când noi practicăm transparenţa, nu trebuie s-o facem literalmente. Asta 
înseamnă doar că le permitem altora să ne vadă, fiindcă nu avem nimic de ascuns. La urma 
urmei, tocmai ceea ce încercăm să ascundem este cel mai vizibil pentru ceilalți. Când vedem un 
om arogant care încearcă să dirijeze pe cineva din preajma lui, sau se lăudă pe sine, vedem clar 
că, sub acea mască, el nu e sigur pe puterea şi importanţa lui. Când vedem o tânără încântătoare, 
îmbrăcată în haine şleampete, iar părul îi acoperă faţa, ştim că se simte neatrăgătoare şi îi e 
teamă să nu fie respinsă. 

Dar noi ascundem mult mai mult decât nesiguranţele noastre. Adeseori, ne ascundem 
frumuseţea şi puterea. Facem asta, pentru că ne deranjează, sau pentru că ne temem să lăsăm 
Lumina din noi să strălucească. Unul dintre studenții mei, de exemplu, era o tânără foarte 
inteligentă, căsătorită cu un bărbat mai în vârstă. îşi masca continuu inteligenţa, căci soţului ei 
considera că e o amenințare pentru el. După ce şi-a terminat pregătirea, şi-a dat seama că nu se 
mai putea preface că era o soție supusă - aşa că şi-a convins soțul să se alăture modului ei de a 
trăi şi să se angreneze în activităţile care ei i se păreau că o stimulează pe plan intelectual. 
Practicarea transparenţei nu înseamnă că trebuie să deveniți o ţintă. Dacă aţi ales să urmaţi o 
cale spirituală, nu trebuie să ascundeţi acest lucru, de frica de a deveni ridicoli. O altă studentă 
de-a mea a simțit nevoia de a ascunde faptul că era vindecătoare şi că practica medicina 
energetică cu pacienţii ei de la spital (pe lângă tratamentele medicale convenţionale, desigur). îi 
era teamă că putea fi concediată şi, probabil, să-şi piardă licența. Dar, pe măsură ce pacienții ei 
se făceau bine şi doctorii au început să-i trimită pacienţi, şi-a dat seama că încerca să-şi ascundă 
cel mai mare avantaj al ei. Nu era nevoie să explice nimănui ce făcea sau în ce credea, nu 
trebuia decât să se dezvăluie, la nivelul sacrului - care este dincolo de cuvinte şi explicaţii -şi să 
recunoască ceea ce alţii puteau deja să vadă. 

Când nu mai avem nimic de ascuns, devenim transparenţi. în cărțile mele anterioare, care erau 
destul de autobiografice, am dezvăluit mult despre mine însumi. Oamenii mau întrebat dacă 
eram îngrijorat că străinii şi prietenii ştiau acum atât de multe despre mine, iar eu am explicat 
că, de fapt, eram fericit că nu mai aveam nimic de ascuns. Toate eşecurile şi micile mele 
slăbiciuni erau expuse acolo, iar eu nu trebuia să cheltuiesc energie ca să le mai ascund. 

A ascunde adevăratele noastre Sine îi atrage spre noi pe cei care întrupează ceea ce noi ținem 
secret. Acesta scoate în afară procesul nostru de vindecare, făcându-ne să ne implicăm în drama 
unei alte persoane şi lăsându-ne mai vulnerabili şi mai fragili decât eram înainte. De asemenea, 
ne determină să ne identificăm cu poveşti ca: „Se profită uşor de mine, aşa că trebuie să mă port 
dur şi agresiv în această negociere", sau: „Sunt uşor de rănit, aşa că mai bine nu m-aş îndră- 
gosti", îngropăm părţile nevindecate adânc în interior, iar rana rămâne acolo, până când cineva 
vine să pună puțină sare pe ea, ca să ne reamintească de nevoia noastră de a evolua. 

Când practicăm dezvăluirea totală a cine suntem cu adevărat şi încetăm să mai ascundem părți 
din noi înşine, ca să-i mulțumim pe alții şi să ne integrăm în grupul lor, sau să prevenim 
posibilitatea de a fi răniţi, alți oameni pot fi derutaţi, deoarece şi ei au aderat la vechea noastră 
poveste. Nu e nicio problemă dacă cei din jurul nostru nu înțeleg sau nu acceptă multiplele 
noastre fațete - e în firea umană să încercăm să ne categorisim şi să ne etichetăm unul pe 
celălalt, chiar dacă suntem cu toţii un mănunchi de contradicții. Prin urmare, la nivelul şarpelui, 
le spun oamenilor că sunt antropolog. La nivelul jaguarului, îi informez că studiez cum ne 
îmbolnăvim singuri şi cum ne putem vindeca pe noi înşine, dar şi că pregătesc şamani vestici. 
La nivelul păsării colibri, mă uit în ochii lor şi nu spun nimic, căci cuvintele nu pot descrie ființa 
mea. La nivelul vulturului, îi invit să deguste Dumnezeul Unic pe care îl împărțim cu toţii. 
Majoritatea străinilor lângă care stau în avioane se mulțumesc să afle că sunt profesor sau 
antropolog. E o modalitate de a mă eticheta, iar apoi putem continua prin a vorbi despre vreme. 
Nu trebuie să le explic că există tărâmuri, dincolo de ceea ce putem vedea sau auzi. Dar nu 
ascund cine sunt - şi, dacă întâlnesc pe cineva care e cu adevărat curios şi cred că asta poate 
schimba ceva, îi vorbesc la nivel spiritual şi discutăm lucruri cu adevărat esențiale. 

Transparenţa înseamnă să stabileşti un acord între cine spui că eşti şi cine eşti cu adevărat. 
înseamnă „să fii consecvent cu tine însuți". Dar nu puteţi să le arătaţi altora adevăratul vostru eu, 
când voi înşivă nu ştiţi cine sunteţi. într-un exercițiu anterior, ați învăţat că nu sunteţi rolurile 
voastre: nu sunteți mamă, director executiv, fiu sau fiică - ele sunt numai roluri pe care le jucaţi 
şi nu puteţi fi limitați de asemenea definiţii restrânse. Adevăratul voi este văzătorul, care 
observă tot ce faceţi, dar nu este afectat de niciunul dintre gândurile sau acţiunile voastre. 
Acesta este cel care nu poate fi definit de niciun rol, de vârstă sau de poziţie socială. 


Practicarea integrităţii 


Practicaţi integritatea, fiind credincios cuvântului pe care îl rosteşti şi recunoscând puterea lui de 
a crea realitatea. La urma urmei, în Biblie se spune că: „la început era Cuvântul... şi Cuvântul 
era Dumnezeu" (Ioan 1:1. Noul Testament, n. tr). Adică, totul a fost creat din Cuvânt. în acelaşi fel, 
calitatea creaţiei voastre este determinată de cât de credincioşi îi sunteţi propriului cuvânt. Ceea 
ce spuneţi este mai important decât orice document legal, deoarece pune în mişcare un anumit 
destin - îi dă universului instrucţiuni ferme despre tipul de realitate pe care vreţi să îl creaţi. 
Pentru Laika, nu există nimic mai important decât să îţi respecţi cuvântul - aşa că ei sunt foarte 
atenţi la ce îşi spun lor înşişi şi celorlalți. Ei cred că a rosti o singură silabă negativă faţă de 
cineva, înseamnă să arunci un blestem - iar a spune ceva pozitiv este echivalent cu o 
binecuvântare. Dacă i-ați spune cuiva: „Ce-i cu tine? Nu arăţi foarte bine astăzi”, până la 
sfârşitul zilei, persoana respectivă s-ar putea îmbolnăvi. Tot aşa, dacă aţi spune: „Arăţi 
extraordinar!", chiar dacă persoana nu se simte aşa, în câteva ore sau minute, ea ar străluci. 

Dar dacă persoana chiar arată cumplit? Să fii cinstit faţă de cuvântul tău, înseamnă că nu o poți 
minţi. Ceea ce puteți să faceţi este să vedeţi aspectul din prietena voastră, care este întotdeauna 
strălucitor, indiferent de ce i se întâmplă în ziua aceea şi să reflectaţi acel aspect, înapoi către ea. 
în acest caz, i-ați putea spune: „Cum e? Există ceva ce aş putea să fac pentru tine?" Sau v-aţi 
putea folosi cuvintele, pentru a-i scoate în evidență frumuseţea: „întotdeauna mă bucur atât de 
mult să te văd. Prezenţa ta este absolut înălțătoare”. Atunci, cuvintele îi transmit prietenei 
voastre, adevăr și frumuseţe. 

Ceea ce vă repetaţi vouă înşivă este la fel de puternic. Fiţi atenţi la expresii ca: „Sunt un ratat", 
„Nu sunt la fel de inteligent ca şi cutare...”, sau: „N-o să găsesc niciodată dragostea". Dacă 
gândul vostru interior este: „Nu sunt bun de nimic", atunci o să vă condamnaţi singuri la eşec, 
indiferent ce încercaţi. 

Cuvântul vostru este un jurământ pe care îl faceți. Şi, cu cât trăiţi mai mult o viaţă spirituală, cu 
atât mai multă putere poartă cuvântul vostru - şi cu atât mai puţin o să vă puteţi eschiva. Am 
experimentat un exemplu amuzant al acestei idei, într-o călătorie recentă în India. într-o zi, m- 
am oprit în Rishikesh, un oraş sfânt de pe Gange, unde eram continuu solicitat de proprietarii de 
magazine care îmi ofereau mărfurile lor. După o vreme, ca să le mai potolesc entuziasmul, le 
spuneam că mă voi întoarce mai târziu. „Promiteţi?", întrebau ei, iar eu răspundeam: „Da, 
bineînţeles". Ştiam că nu aveam intenţia să mă întorc la majoritatea dintre magazine, dar replica 
mea părea să funcţioneze şi să-mi asigure puțină pace, în timp ce mergeam prin piață. Dar, la 
întoarcerea în Statele Unite, am petrecut prima săptămână visând că eram captiv în bazarurile 
comerciale din Rishikesh, târguin-du-mă cu negustorii, pentru articole pe care nici măcar nu le 
voiam. Pentru că nu mă întorsesem niciodată în magazine, trebuia să-mi ţin cuvântul şi să le 
vizitez în timpul viselor! 

A trăi respectându-ţi cuvântul este o stare ce construieşte o putere spirituală care e esenţială, 
dacă vrei să visezi întru ființare, o lume mai bună. Fără această putere, visele voastre nu prind 
niciodată formă şi întotdeauna sfârşesc prin a se prăbuşi, tocmai când erau pe punctul de a da 
roade. Aţi întâlnit vreodată pe cineva pentru care totul 

părea să meargă bine, ca apoi să se prăbuşească în ultimul minut? Relaţia lui s-a destrămat, 
exact când era pe punctul de a se căsători; planul de a porni o afacere întotdeauna eşuează în al 
unsprezecelea ceas; sau găseşte spaţiul perfect pentru a-şi pune pe picioare afacerea şi, când e pe 
punctul de a pune numele firmei pe uşa de la intrare, descoperă că proprietăreasa s-a răzgândit şi 
nu mai închiriază. Pentru că acestor persoane le lipseşte convingerea şi îşi tratează cuvântul ca şi 
cum nu ar avea mare putere, planurile lor eşuează inevitabil. 

Mai degrabă decât să forțați universul să se supună dorințelor voastre, respectaţi-vă propriul 
cuvânt şi construiți-vă rezerve de putere personală. Aceasta le va permite viselor voastre să 
devină o forță de neoprit, care organizează lumea în modul în care o instruiți voi să o facă. Când 
îi sunteţi credincioşi cuvântului vostru, nu vă mai găsiți scuze pentru voi înşivă, iar ceea ce 
spuneți, convinge universul că se poate conta pe voi. 


Când ne folosim greşit cuvântul 


Când ne folosim greşit cuvântul, ne risipim puterea personală pe care am construit-o. Când ne 
folosim vocea pentru a acuza sau pentru a le induce altora sentimente de ruşine sau vinovăţie, 
practicăm cel mai rău tip de ofensă, întrucât folosim ceea ce spunem pentru a distruge, în loc să 
creăm. E mai rău ca un tată să-i spună, cu mânie, fiicei sale, „Eşti proastă!", decât să o bată cu 
un băț - vânătăile fizice se vindecă, dar rănile emoţionale cauzate de acele cuvinte furioase se 
transformă într-o cicatrice pe care copilul o va purta mulți ani. 

Folosirea greşită a cuvântului ne seacă puterea personală, astfel încât nu mai putem face altceva 
decât să visăm cu ochii deschişi. Când pierdem mai multă putere, realitatea noastră nu mai face 
altceva decât să oglindească lumea din jurul nostru, iar noi ne înnămolim în coşmarul colectiv al 
timpurilor noastre. 

Un exemplu semnificativ de folosire greşită a cuvântului este bârfa, care a devenit hrana de bază 
a culturii noastre de azi. Vorbim urât despre alţii, fără să ne gândim mult la ce spunem, dar cu 
un sentiment de camaraderie şi solidaritate cu cei cu care bârfim şi bucurân du-ne că suntem „în 
acelaşi club", întrucât noi suntem în regulă, în vreme ce alții nu sunt. 

Ne apărăm, spunând că bârfa conţine un adevăr; socrul nostru . chiar pretinde că le ştie pe toate, 
vecina este într-adevăr un părinte îngrozitor, iar actorul ăla e absolut nebun. Dar când practicăm 
integritatea, nu ne folosim greşit cuvântul într-un asemenea mod. în schimb, ne permitem să 
vedem insecuritatea atotştiutorului, nevoia sa de a se simţi inteligent şi important şi putem avea 
compasiune pentru el. înțelegem că vecina noastră nu e rea, ci e doar copleşită de stres şi spe- 
riată că iar va face copilul o boacănă, sau că va deveni rău. Tot aşa ne putem da seama şi că nu 
cunoaştem absolut niciun actor! 

Cu alte cuvinte, descoperim în noi cum să fim buni şi să oferim cu blândeţe ajutor şi îndrumare, 
ştiind că asta e mult mai probabil să conducă la vindecarea şi evoluţia celorlalți, decât dacă îi 
tratăm cu dispreţ. Renunțăm la bârfă şi la sentimentul de superioritate, întrucât ştim că ele ne 
distrag de la a ne vedea propriile noastre defecte şi de a ne ocupa de ele. Recunoaştem aceşti 

oameni ca fiind profesorii noştri şi le suntem recunoscători că ne reamintesc că vrem să îi 
acceptăm pe alţii, cu toate imperfecţiunile lor. Bârfa este o otravă care ne face să ne simțim bine 
în propria piele, dar pe socoteala altuia. De fiecare dată când săpăm după greşeli, aruncăm un 
blestem asupra țintei noastre, care va aduce nefericire şi nouă şi acelei persoane. Cuvintele 
noastre vor instala o coardă energetică către ea, care va face ca, în viitor - ea sau cineva 
asemănător - să intre în viaţa noastră. 

Primim multe şanse de a practica respectarea propriului cuvânt, atunci când interacționăm cu 
familiile noastre, deoarece alături de ei se petrece o mare parte din evoluția noastră emoţională - 
mai întâi cu părinţii noştri, apoi cu soţii noştri, iar mai târziu cu copiii noştri. Să ne ţinem 
cuvântul față de cei dragi este cea mai dificilă provocare, precum şi cea care ne răsplăteşte cel 
mai mult, deoarece atât copiii, cât şi partenerul ţin întotdeauna socoteala comportamentului 
nostru. Fiica mea îmi spune: „Dar, tată, ai promis că o să...”, iar ea are aproape întotdeauna 
dreptate. Asta mă determină să încetez munca şi să facem ce am promis. Dacă nu mă pot opri 
din ce fac chiar atunci, negociez pentru a-mi mai acorda puţin timp, dar nu încerc să mă 
eschivez de la înțelegere. 

Baza comunicării cu fiica mea este integritatea, respectarea cuvântului şi asigurarea că, 
întotdeauna, cuvântul meu este adevărat. Aşa că, din când în când, ea vine şi zice: „Dar, tată, ai 
promis"... şi izbucneşte în râs, pentru că ştie că nu e adevărat. Apoi îşi corectează cuvintele: 
„Mi-ar plăcea foarte mult dacă am putea..." Prin exemplul nostru, le arătăm şi altora că 
integritatea este cea mai înaltă formă de practică spirituală, indiferent de cât de dificil ar putea 
părea, uneori, să o menţinem. 

Practicarea integrităţii cere, de asemenea, să ne recunoaştem greşelile. Atât de adesea suntem 
jenaţi când ne dăm seama că am gafat şi încercăm să acoperim gafa, proiectând greşeala asupra 
altuia. Minţile noastre ne spun rapid: „E o persoană cu care se lucrează atât de greu, încât n-am 
putut să mă ţin de cuvânt", sau „Dacă ar fi comunicat mai bine, nu aş fi greşit”. întotdeauna 
putem fi implicaţi în conflicte, neînţelegeri şi diferende - dar, atunci când practicăm integritatea, 
alegem să nu devenim defensivi, să nu pasăm vina şi să construim o poveste în care noi suntem 
victimele agresiunilor altcuiva. 

Când evităm să ne asumăm responsabilitatea pentru greşelile noastre şi încercăm să le acoperim 
cu jumătăţi de adevăruri şi minciuni fățişe, ţesem o plasă încurcată de prefăcătorii, în care ne 
pierdem. E posibil chiar să credem minciunile pe care le-am spus - chiar dacă nu au niciun sens. 
Astfel am putea să ne distrugem relațiile cu alții şi să ne pierdem reputația. Dar cea mai mare 
daună e că ne risipim puterea personală, pe care am putea-o folosi ca să visăm o lume de frumu- 
seţe întru ființare. 

A ne recunoaşte greşelile înseamnă nu numai să admitem că le-am făcut, ci şi să le corectăm şi 
să ne cerem scuze. îmi amintesc că, în anii '60, un om mergea din uşă în uşă ca să le vândă 
proprietarilor de case, un leac pentru boala ulmului olandez, într-o vreme când năpasta făcea 
ravagii printre mulți copaci din oraş. Prietenul meu chiar credea atunci în acel leac. Apoi, câteva 
luni mai târziu, când şi-a dat seama că nu funcţiona, s-a dus înapoi la fiecare client, pentru a le 
returna banii. 

în final, vă rog să notați că a-ți respecta cuvântul înseamnă a-l rosti. Este extraordinar câte 
nedreptăți pot fi reparate, cu un simplu: „lartă-mă”. Timp de mulţi ani, m-am simţit îngrozitor 
pentru că tatăl meu nu spunea niciodată „Te iubesc". Dar, mai târziu în viață, când am înţeles 
preţul teribil plătit pentru că nu-ţi rosteşti cuvântul, l-am iertat şi am avut compasiune pentru el. 
Mi-am dat seama cât de dificil trebuie să fi fost pentru el, să nu-şi poată exprima sentimentele. 
Când admitem că toate cuvintele au putere şi că evenimentele cele mai întâmplătoare pot fi 
încărcate de înțeles, suntem pregătiți să trecem de nivelul păsării colibri, până la nivelul de 
percepţie în care nu mai avem nevoie să analizăm, să vizualizăm, sau să facem ceva pentru a 
înțelege lumea în care trăim, sau a ne schimba visul. 

Când suntem la nivelul vulturului, ne experimentăm pe noi înşine în vis şi ştim că noi suntem 
cel care visează. Ştim că, deşi putem schimba visul, totul este exact aşa cum trebuie să fie, 
deoarece ne simţim una cu Dumnezeu - care este întotdeauna perfect, exact aşa cum e. 

A PATRA INTROSPECȚIE 


Calea înţeleptului 


Să fii înţelept înseamnă că, atunci când te uiţi în jur, percepi numai frumuseţe. 

în acest capitol veţi ajunge să înțelegeți că tot ceea ce experimentați este o proiecție a lumii 
voastre interioare, sau a visului. Asta înseamnă că nimic nu e întâmplător şi nimeni nu vă face 
niciodată nimic, deoarece voi sunteţi creatorul fiecărui eveniment şi incident din viaţa voastră. 
Prin urmare, nu trebuie să reparați nimic din lumea exterioară -dacă vreți să transformați vreo 
circumstanţă care pare să fie în exteriorul vostru, trebuie doar să o recunoşti şi s-o schimbaţi în 
interior. 

Pentru Laika, lumea este un ecran pe care ne proiectăm filmul. Asta nu înseamnă că lumea nu e 
reală... lumea este foarte reală. Pur şi simplu, confundăm imaginea pe care o proiectăm, cu 
realitatea, încercând să schimbăm acţiunea de pe ecran - când tot ceea ce trebuie să facem în 
realitate este să refacem filmul, sau să schimbăm complet scenariul. Odată ce aţi înţeles că 
puteţi face asta, oricând doriţi, veți înceta pentru totdeauna să fiți o victimă neajutorată, sau un 
spectator ignorant. 

Dacă partenerul vă spune un cuvânt plin de mânie, veţi vindeca acest lucru în interior. Dacă nu 
puteți schimba ce a zis (nimic nu o poate face - nici psihoterapia şi nici o ripostă furioasă), dar 
va puteți schimba modul în care îl percepeţi. Când nu mai sunteţi deranjat de cuvintele 
partenerului, el va fi mai puţin motivat să-şi proiecteze părțile lui nevindecate asupra voastră. 
Sau, dacă aţi întârziat la aeroport şi aţi ratat zborul, nu puteţi schimba nimic, dar puteți vindeca 
totul în interiorul vostru, iar apoi lucrurile vor ieşi exact aşa cum trebuie să iasă. Când ştiţi că 
visați tot ce vi se întâmplă, puteți înţelege că pierderea zborului face parte dintr-un film mai 
extins, pe care voi l-ați scris - chiar dacă nu sunteţi conştient de asta. 

Exact aşa cum nu vă amintiţi ce aţi visat în timpul nopții, puteţi să uitaţi şi ce vizualizați când 
sunteţi treji. Aţi avut, probabil, momente în care erați conştienţi că sunteţi în mijlocul unui vis şi 
Chiar v-aţi spus că trebuie să vil amintiţi la trezire. Asta se numeşte „vis lucid”. De milenii, 
Protectorii Pământului au elaborat practici care să-i ajute să devină conştienţi în timpul 
somnului, influențându-şi astfel experienţele din timpul viselor. Au elaborat şi metode care să-i 
ajute să-şi amintească că visează în timp ce sunt treji, astfel încât să-şi poată dirija imaginile din 
timpul treziei, cu mai multă graţie şi luciditate. Veţi învăţa aceste discipline mai târziu, în acest 
capitol. 


Rolul visării conştiente 


Prin practicarea visării conştiente interacționăm cu domeniul vibrației şi Luminii La nivelul 
păsării colibri, ne rugăm fără să folosim cuvinte, iar când vizualizăm abundența, vedem 
serviciul pe care îl vrem. Dar, când intrăm la nivelul vulturului, nu ne limităm la viziunea unui 
bol de orez sau a unei case pe plajă, în încercarea de a defini şi controla modul în care se va 
materializa prosperitatea - în schimb, lăsăm universul să aibă grijă de detalii. 

Poate că vrem să spunem o rugăciune de implorare, cerându-l lui Dumnezeu să ne vindece 
prietenul de SIDA, sau să ne ajute să obţinem repede o slujbă - dar asta nu înseamnă practicarea 
visării conştiente. Vedeţi voi, atunci când visăm de la nivelul vulturului, devenim una cu 
Spiritul, cu Dumnezeu - un curent universal care e mai mare decât suntem noi şi totuşi, unul în 

care putem intra, naviga şi orienta, pentru a materializa ceea ce ne dorim. Ne unim cu acest râu 
de vibraţie şi Lumină, devenind mişcarea lui, iar exploziile de portocaliu şi galben, care sunt 
sori încă nenăscuţi, pulsează înăuntrul nostru. Atunci voința noastră şi cea a lui Dumnezeu sunt 
una, iar „Facă-se voia Ta" dobândeşte o nouă semnificație. Ne schimbăm vibrația energetică şi 
atragem spre noi - şi spre alţii - ceea ce vibrează într-un mod Divin asemănător. 

Un Păstrător al Pământului practică visarea, permițându-i minții sale să devină tăcută. Ca şi 
suprafaţa perfect liniştită a unui lac, ea reflectă totul într-un mod desăvârşit. Dar, de îndată ce 
briza blândă devine mai puternică, suprafaţa apei se încreţeşte, făcând ca mintea să se reflecte 
doar pe sine. Un Laika este capabil să-şi liniştească apele minţii, în aşa fel încât ele vor reflecta 
perfect posibilităţile infinite care există. Atunci, poate intra în matricea creaţiei, unde dispare şi 
nu mai rămâne decât Spiritul. 

Şi noi putem întrupa prosperitatea şi s-o visăm efectiv întru ființare. Când devenim pace, 
seninătate şi abundență, acestea vor predomina în viața noastră. 


Lumea aşa cum o visați 


Dacă vă întrebaţi cum ar fi să visaţi o lume mai bună, nu vă îngrijoraţi - probabil că aţi 
experimentat această magie, într-un moment oarecare. Poate că ați fost într-o stare atât de 
minunată, încât i-ați zâmbit vânzătoarei de la băcănie şi ați observat cum starea ei se îmbună- 
tățeşte, ca răspuns la a voastră. Sau poate că, doar prin prezenţa voastră şi prin curajul pe care 1- 
a simțit în voi, aţi reuşit să calmaţi pe cineva căruia îi era teamă, stând lângă el şi ţinându-l de 
mâna. 

Când suntem la nivelul vulturului, efectul nostru asupra lumii este foarte mare, chiar dacă nu 
suntem conştienţi de asta. Avem mult mai multă putere decât credem. Vă amintiţi de teoria din 
fizică (pe care am relatat-o mai devreme în această carte) despre fluturele care bătea din aripi la 
Beijing şi provoca o furtună tropicală, în Oceanul Indian? Minuscula schimbare în atmosferă, 
creată de mişcarea fluturelui, poate să aibă ca rezultat o schimbare semnificativă a vremii, la mii 
de kilometri distanță. Deci, în vreme ce este imposibil să opreşti, în mod concret, vânturile 
puternice ale unei furtuni tropicale, ce-ar fi dacă am găsi acea furtună, când este încă doar o 
şoaptă pe aripa unui fluture? Am putea opri dezastrele, cu mult înainte ca ele să se întâmple - şi 
să plantăm seminţele care ar produce un fruct extraordinar. 

Cu toate acestea, trebuie să ţinem cont de faptul că, dacă suntem capabili să împiedicăm 
fluturele să producă o furtună în Oceanul Indian, acţiunea noastră ar putea isca o furtună în 
Caraibe. Deci, mai degrabă decât să încercăm să prevenim furtuni, trebuie să înţelegem că ele 
sunt o parte din natură şi să coexistăm în armonie cu ele. De la nivelul vulturului, înţelegem că 
nimic nu trebuie schimbat, că totul e perfect aşa cum este, fiecare în felul lui. Numai atunci 
suntem liberi să schimbăm orice dorim - pentru că nu mai investim nimic în a îndrepta ceva ce e 
strâmb. 


Vindecarea lumii interioare 


Imaginaţi-vă că aţi putea schimba orice pe Pământ. Cum ar fi lumea voastră, dacă orice ar fi 
posibil? Aţi pune capăt foametei din Africa? Aţi opri uciderea balenelor? Aţi aduce pace în 
Orientul Mijlociu? Orice aţi dori să faceţi, trebuie vindecat înăuntrul vostru; adică, trebuie să fiţi 
voi vindecare, pace, abundență, armonie sau orice calitate pe care doriţi să o experimentați în 
jurul vostru. 

Să zicem că vreţi să salvaţi balenele. Ei bine, nu trebuie să vă părăsiţi slujba, familia şi toate 
responsabilitățile, să vă îmbarcaţi pe un vas aparținând grupului Greenpeace şi să opriţi o 
vânătoare de balene. De fapt, dacă pasiunea voastră devine fanatism, ar putea fi un semn că 
intenţia voastră nu este, de fapt, de a salva balenele. Prin urmare, n-o să ajungeţi prea departe cu 
acțiunea de a le ajuta. Când intenția voastră adevărată este să vindecaţi creatura rănită 
dinăuntrul vostru, deveniți orbi la cum puteţi să-i ajutaţi, de fapt, pe cei din afara voastră. 
Deveniţi fariseici şi refuzaţi să luaţi în considerare orice opţiuni care ar putea avea ca rezultat 
ceva mai puţin de o victorie sută la sută. Vă închideți în faţa soluțiilor creative, a compromisului 
şi negocierii şi ajungeţi într-un punct mort... în vreme ce vânătoarea de balene continuă. 

E mult mai bine să vă ocupați de natura voastră nevindecată. Descotorosiţi-vă de „Ahab-ul 
vostru interior (aluzie la personajul principal din romanul Moby Dick, de Herman Melville. n.tr.)", care a 
devenit un obsedat şi încetaţi să-i mai „prindeţi în harpon" pe ceilalți, doar pentru că simţiţi că 
ați fost vânat şi prins în capcană, iar cineva trebuie pedepsit pentru asta. Ori de câte ori pasiunea 
voastră nu se sincronizează cu eficienţa de care daţi dovadă, întrebaţi-vă dacă nu cumva 
discrepanţa este rezultatul nevoii de a vindeca o luptă interioară, mai degrabă decât să o 
proiectaţi asupra lumii. Când ceea ce e în interiorul vostru este liber, ce e în afara voastră poate 
fi eliberat, de asemenea. 

Opusul fanatismului, care este înrădăcinat în părţile nevindecate din noi, este apatia. în loc să 
vadă posibilitatea de se vindeca pe dinăuntru şi de a se deschide înspre a visa ceva nou, mult 
prea mulți oameni se simt copleșiți şi se lasă păgubaşi. Apatia este în exces astăzi în lume, 
pentru că prea mulți dintre noi ne-am dat voie să adormim. Cred că această apatie este un efect 
secundar al coşmarului colectiv, care ne face să închidem ochii, să plutim în derivă şi să 
ignorăm nevoia sau suferinţa altora - dar şi capacitatea noastră de a schimba ceva. 

Este treaba noastră să co-creăm realitatea, în parteneriat cu Divinul. în povestea occidentală a 
Creaţiei, în a şaptea zi Dumnezeu a terminat de făcut lumea şi nu l-a mai rămas altceva decât să 
numească plantele şi animalele. 

în povestea Creaţiei, spusă de Laika, în a şaptea zi Marele Spirit le-a spus oamenilor: „Căci eu 
am creat planetele, stelele, fluturele, vulturul şi balena. într-adevăr, sunt lucruri frumoase. Acum 
terminaţi-o voi”. Pentru Laika, Creaţia nu este completă: noi trebuie să fim nu numai 
administratorii a tot ce înseamnă viață, dar trebuie şi să terminăm procesul de Creaţie. Visarea 
lumii întru ființare nu este numai un dar - este o chemare şi o responsabilitate. Dacă noi nu 
răspundem chemării, cine o va face? 


Cum să lucrăm cu inteligenţa universului 


Există multe opere de ficțiune minunate, despre călătoria în timp, care sunt inevitabil poveşti- 
avertisment despre ce se întâmplă, atunci când modificăm evenimente care erau menite să se 
întâmple. La un oarecare nivel, ştim că universul îşi are propria lui înţelepciune, iar oprind ceea 
ce noi percepem ca un dezastru, s-ar putea să rezulte un altul, mai mare, altundeva. 

Şi Laika ştiu că putem schimba orice dorim în lume, atâta vreme cât suntem dispuşi să ne 
asumăm karma. La nivelul şarpelui, încercăm să schimbăm lucrurile prin forță; la nivelul 
jaguarului, le schimbăm prin voinţă; la nivelul păsării colibri, le schimbăm prin vizualizare; iar 
la nivelul vulturului, le schimbăm prin visare. Când percepem la nivelul şarpelui, karma pare să 
acționeze foarte încet, de aceea ni se pare că unii oameni scapă fără pedeapsă, după ce comit 
acțiuni îngrozi toare. La nivelul jaguarului, ne experimentăm karma puțin mai rapid -şi 
întotdeauna în această viață. La nivelul păsării colibri, karma este imediată, astfel încât simțim 
instantaneu rezultatele acţiunilor noastre: faptele bune generează binecuvântări imediate, iar 
acțiunile rele aduc consecinţe instantanee. La nivelul vulturului, nu există karmă, deoarece 
există numai Dumnezeu/Spiritul şi „Facă-se voia Ta". 

Când vă lăsaţi ego-ul să conducă şi insistați că trebuie să controlaţi evenimentele, sfârşiți prin a 
duce o luptă continuă împotriva universului. Totuşi, puteţi alege să fiţi, pur şi simplu, împreună 
cu fluturele din Beijing - nu ca să-l împingeţi, să vreți să facă ceva, sau să vizualizaţi că face 
orice altceva decât ceea ce el face deja. Simpla voastră prezenţă va crea echilibru şi vindecare - 
iar voi, fluturele, vântul şi furtuna deveniți una. 

E dificil pentru noi, în occident, să avem încredere că putem dobândi pacea şi fericirea, dacă nu 
facem nimic activ ca să le provocăm, dar dacă noi suntem întruparea păcii şi fericirii, atunci 
chiar le aducem. Ego-urile noastre nu vor ca noi să credem că putem avea putere infinită, dacă 
ne cufundăm în înţelepciunea universului - dar acesta este un adevăr. 

De exemplu, mulţi tineri de astăzi sunt fascinaţi de vrăjitorie, deoarece cred că le-ar putea da o 
şansă de a avea o mai mare influență asupra a ceea ce se întâmplă cu ei. Ei vor să creadă că, 
dacă urmează, literalmente, instrucţiunile unei vrăji, vor fi în stare să oprească un agresor, să 
facă pe cineva important să-i aprecieze, sau să devină, în mod magic, tot atât de atrăgători ca şi 
un star de cinema. Ei nu-şi dau seama că adevărata magie nu vine dacă rosteşti incantații, sau 
amesteci ierburi într-un mojar, ci dacă îţi schimbi percepția şi devii întruparea încrederii şi a 

graţiei. Laika nu trebuie să poarte haine care să dea un indiciu despre puterea şi poziţia lor 
socială - când intră într-o casă, mâncarea apare fără ca ei să trebuiască s-o ceară şi 
binecuvântările sunt date, fără să fi fost cerute. Prezenţa lor are o strălucire la care reacționează 
ceilalţi - şi nu e nevoie de cuvinte sau de simboluri ale puterii. 

îmi amintesc că mergeam prin Altiplano, împreună cu don Antonio, cu ani în urmă şi că am 
sosit într-un sat unde nu mai plouase de multe luni. Lacurile din munții înalți - care depozitau 
apa oraşului, pe parcursul lunilor aride de vară - începuseră să sece. Când ne-au văzut venind, 
sătenii ne-au salutat şi i-au cerut mentorului meu să cheme ploile. Bătrânul Laika a solicitat o 
colibă unde putea posti şi medita. Timp de patru zile, a băut numai apă. începeam să devin 
îngrijorat, când, la începutul după-amiezii celei de-a patra zile, Don Antonio a ieşit. S-a 
îndreptat spre marginea satului, unde munţii coborau precipitat înspre bazinul Amazonului, şi 
mi-a spus că avea „să se roage ploaie". L-am corectat, spunând că avea să se roage „pentru 
ploaie", iar el a spus: „Nu, o să mă rog ploaie”. 

S-a întors două ore mai târziu şi deasupra capetelor noastre erau nori mari de furtună. în câteva 
minute, ploaia s-a dezlănţuit. Toţi sătenii dansau de bucurie şi îi mulțumeau, dar el a explicat că 
nu făcuse nimic - pur şi simplu, ploua. 

în acel moment, am înţeles ce făcuse profesorul meu. Intrase la nivelul vulturului şi se 
dizolvase. încetase să mai existe în secunda aceea, care era infinită. Acolo nu era decât Spirit şi 
deci, nimeni la care să se roage. Pur şi simplu, a rugat ploaie. Şi ea a venit.( a se vedea o relatare şi o 
idee similară în cărțile Efectul Isaia, de Gregg Braden şi Pacea lăuntrică, de James Twyman, Gregg Braden şi 
Doreen Virtue, publicate de Editura For You. n.tr.) 

Mai târziu, l-am întrebat de ce avusese nevoie de patru zile. întotdeauna trebuia să postească şi 
să se roage atât timp, când voia să intre la nivelul vulturului? Mi-a răspuns că, atunci când am 
sosit în sat, a observat că satul nu era în ayni. De fapt, era atât de dezechilibrat, încât şi el a ieşit 
din starea de echilibru. Nu putea să facă nimic, până când nu intra din nou în ayni - când s-a 
echilibrat el, s-a echilibrat şi satul, iar ploile au venit. Bătrânul ştia că totul se vindecă dinăuntru. 


Mintea nebună şi coşmarul colectiv 


Când descoperim că ne visăm lumea întru fiinţare, ne dăm seama că tot noi creăm coşmarurile 
realităţii noastre. Deci, de ce oare cerem sărăcia şi tragedia? Problema este mintea. Vedeţi voi, 
în vreme ce abilitatea noastră de a gândi este extraordinară, iar rațiunea şi logica sunt puternice, 
mintea în sine e nebună. (După ani de investigare a medicinii minte-trup, am ajuns să-mi dau 
seama că mintea poate crea boli psihosomatice, dar nu şi sănătate. Singurul mod de a crea sănă- 
tate psihosomatică este să opreşti mintea cu totul). 

De fapt, mintea nu există cu adevărat, altfel decât ca o figură de stil. Chiar dacă nu există dovezi 
ştiinţifice care să-i certifice existenţa, vrem cu tot dinadinsul să credem în ea şi în puterea ei, 
deoarece sperăm că ea deține cheia rezolvării tuturor crizelor noastre. Această fascinaţie pe care 
o exercită mintea a început după ce am eşuat în demersul de a ne căuta sufletul. Mai întâi, pe 
vremea lui Michelangelo, am căutat sufletul în ficat, dar nu era acolo. Mai târziu, l-am căutat în 
inimă... apoi l-am căutat în interiorul creierului... şi când nu am reuşit să-l găsim în niciun loc, 
ne-am oprit la ideea minții. 

în anii '50, noţiunile psihologice de minte au devenit cunoscute odată cu apariția teoriei 
identității, care enunţa că stările şi procesele minţii sunt identice cu stările şi procesele 
creierului. Un aparat care efectuează imagistica prin rezonanță magnetică (RMN) poate arăta că 
sentimentele de compasiune sunt asociate cu o regiune a creierului nostru, chiar şi când gânduri 
pline de furie apar într-o altă regiune. Cu toate acestea, în 1990, Candance Pert, doctor şi 
cercetător în domeniul neurologiei, şi-a împărtăşit descoperirea că trupul şi nu creierul, este 
mintea subconştientă, şi că ea comunică prin neuropeptide, care sunt molecule produse de 
fiecare gând pe care îl avem. Dr. Pert a descoperit că gândurile au un component biochimic: deşi 
gândurile sunt reale, neuropeptidele sunt reale şi creierul este real, ceea ce noi numim minte 
este, de fapt, doar ego-ul deghizat. 

Natura gândurilor 


Gândurile sunt diferite de idei. O idee este atunci când îţi trece prin cap să te duci la magazin, 
sau la un curs de yoga, în vreme ce un gând este pălăvrăgeala necontenită din creier, care 
porneşte în minutul în care te trezeşti. Gândurile durează, de obicei, mult timp: „Dacă mă duc la 
magazin acum, n-o să am destul timp să ajung la cursul de yoga şi apoi ştiu că o să mă enervez, 
aşa că poate ar trebui să mă duc la yoga mai întâi..." Sau, un gând poate fi o judecată: „Cursul 
acela de yoga e prea greu". 

Spre deosebire de idei - care sunt proaspete şi originale - gândurile sunt amintiri declanşate de 
ceva din prezent. De exemplu, dacă mirosiţi un trandafir, rămâneţi acolo, în momentul plin de 
parfum, şi nu vă trageţi înapoi, ca să vă gândiţi la miros. Dar, de îndată ce gândiţi trandafir sau 
roşu, faceţi o asociere cu ceva ce ați învăţat, îndepărtân-du-vă astfel de experiența clipei. Când 
nu există niciun gând, nu există decât mirosul; când gândurile intră în scenă, pierdeţi momentul. 
De fapt, majoritatea gândurilor sunt amintiri deghizate ale experienţelor care s-au petrecut în 
primii de viață, înainte de a ne naşte, sau chiar în vieţi anterioare. Când eram copii, duceam totul 
la gură şi gustam lumea. Mai târziu, ne jucam ore întregi în nisip sau cu jucăriile şi ne pierdeam 
în visare. Mai târziu, în jurul vârstei de şapte ani, gândurile au început să apară în forță: am 
început să dobândim un simţ al Sinelui şi să descoperim unde ne terminam noi şi unde începea 
lumea. Nu mai eram absorbiți de tărâmul pipăitului, gustului, mirosului şi simțitului. înainte de 
acest moment, nu aveam gânduri - aveam numai experiențe. După aceea, experienţele noastre 
autentice au devenit din ce în ce mai puţine - până când, la bătrâneţe, suntem bântuiți de 
gândurile continue a ceea ce a fost cândva. 

Fiecare gând care vă cutreieră creierul este o reluare a dramei în care aţi fost victimă, salvator, 
sau agresor. Opriţi-vă pentru un moment şi ascultați: la ce vă gândiţi chiar şi când citiți această 
carte? Amintiţi-vă că gândurile nu sunt originale, strălucite sau creative - în schimb, instinctele, 
ideile şi capacitatea de a visa, sunt. 

Ni se pare imposibil să gândim în afara „cutiei", deoarece gândurile sunt cutia. lar când ne 
identificăm cu gândurile noastre, suferim o situație de identitate greşită. Noi nu suntem 
gândurile noastre, ci doar le avem - tot aşa cum nu suntem maşina noastră, casa noastră sau 
hainele noastre (cu toate că le deţinem şi pe astea). Ştim în ce gen de necazuri intrăm, atunci 
când credem că noi suntem maşina noastră, casa noastră sau hainele noastre şi încercăm să 
rezolvăm o problemă, cumpărând haine de firmă, sau un nou set de anvelope. 

Gândurile sunt ca şi praful care ni se aşează pe piele, pe parcursul unei lungi călătorii, formând 
o crustă groasă. După o vreme, începem să frecăm un loc până la sânge, pentru a ajunge la 
adevăratele noastre Sine. Ceea ce trebuie să facem nu este să curăţăm praful ici şi colo, cum 
facem în cazul terapiei, ci să scoatem furtunul de incendii, pentru a-l curăța pe tot. Laika au 
elaborat practici energetice care realizează asta într-un timp foarte scurt, curățând amprentele 
din trecut, care sunt gravate în Câmpul nostru de Energie Luminoasă. Le-am descris pe toate, în 
detaliu, în cartea mea „Şaman, vindecător, înţelept" (Editura For You, 2008), şi le predau studenţilor 
de la Şcoala de vindecare a Corpului de Lumină, ca un mod de a aduce o transformare rapidă - 
lor înşişi şi clienţilor lor. Exerciţiul pe care l-aţi făcut mai devreme, referitor la vindecarea 
modului în care aţi murit în trei vieţi anterioare, vă va ajuta să vă curăţaţi amprentele din CEL. 
Exercitiul de mai jos - de a descoperi înțeleptul - va avea rezultate foarte puternice. 


EXERCIŢIU: Descoperirea înțeleptului 


Faceţi pauză un moment şi deveniți conştienţi de cum apar şi dispar gândurile voastre, fără să vă 
identificați cu ele. închideţi ochii şi observaţi-vă gândurile, ca şi cum ar fi nişte nori care se 
formează pe un cer gol şi apoi se dizolvă din nou. Nu le urmăriți şi nici nu încercaţi să le opriți 
sau să le controlaţi - doar observaţi-le. Remarcaţi cum, după câteva momente, aţi alunecat într- 
un lanţ de gânduri şi aţi uitat să fiți observatori. 

Respiraţi adânc şi fiți din nou martori la agitația gândurilor care gonesc pe cerul gol al 
conştiinţei voastre. Nu încercaţi să le controlați, pentru că atunci apare mintea, nerăbdătoare să 
„rezolve" toate problemele pe care le poate rezolva. Mintea se hrăneşte cu conflicte: când opriţi 
conflictul lăuntric, mintea dispare, gândurile se topesc şi nu mai rămâne decât înțeleptul. 

Mintea se teme că veţi descoperi că ea nu există şi vrea cu ardoare să-i acordaţi atenţie şi să o 
preţuiți. Dar, odată ce veţi descoperi înțeleptul, o să curăţaţi praful depus într-o mie de vieţi şi 
veţi rămâne cu o piele moale ca de bebeluş, prin care să experimentați lumea. Vă veţi pierde 
mintea, dar vă veți veni în fire. 


Nonidentificarea cu gândurile noastre 


în multe tradiţii estice, înțeleptul este descoperit prin practicarea meditaţiei. Practicanţii îşi 
petrec primii câţiva ani ai studiului stând pe o pernă, observând nebunia minții, ca pe un film 
prost care se repetă la nesfârşit. Când eu mă aşez să meditez dimineaţa şi singurul lucru pe care 
mă pot concentra este spatele care mă doare, îmi las mintea să stăruie asupra spatelui meu 
dureros. Dacă încerc să-mi aduc mintea înapoi spre respirație, ştiu că voi trăi un moment foarte 
frustrant. Dar, ce fac eu, cu adevărat, este să mă identific cu înțeleptul, care observă totul, 
zâmbind la cât e de stupid tot ce se întâmplă. Nu există niciun conflict, aşa că mintea se dizolvă 
treptat. Spatele încă mă doare, dar nu mă identific cu el, nici nu sufăr din cauza asta. Gândurile 
continuă să apară şi să dispară, dar atenţia mea rămâne în cerul gol, care este înțeleptul. 

Când doresc să găsesc înțeleptul, îmi pun aceste întrebări simple: „Al cui spate doare?" şi „Cine 
e cel care pune întrebarea?" Şi iată că am apărut eu, înțeleptul. Puteţi practica această întrebare, 
cu orice faceţi. Puteţi întreba: „Cine stă acolo şi meditează?" sau „Cine citeşte această carte?" 
Iar apoi: „Cine pune această întrebare?" Răspunsul final va fi întotdeauna, înțeleptul. 

Odată ce l-ați găsit pe înțelept, el vă va arăta cum tot ce aţi crezut că e real, nu este decât o 
proiecție. Lumea e un ecran de film, iar ceea ce rulează este visul sau coşmarul vostru. înțeleptul 
stă pe un scaun confortabil, privind cum se desfăşoară întreaga dramă. El se ridică din când în 
când, ca să ia o ceaşcă de ceai, ştiind că filmul va rula în continuare, şi când se întoarce. 
întrebarea care se iveşte este cum poate fi înțeleptul atât de prost, încât să creadă că el e acțiunea 
care se întâmplă pe ecran. 

Aţi fost vreodată într-atât de absorbiți de o carte, încât aţi pierdut noţiunea timpului şi aţi 
început să simţiţi viaţa personajelor dinăuntrul paginilor? Aţi văzut vreodată vreun film care v-a 
făcut să plângeţi, sau v-a speriat într-atât, încât aţi avut coşmaruri zile întregi? Ei bine, în mod 
asemănător, sunteţi atraşi într-o transă, de filmul creat de societate, astfel încât simţiți că 
acțiunea pe care o vedeţi este reală. Dar, înțeleptul poate schimba ce e pe ecran - de fapt, este 
singurul care poate să o facă. 

înțeleptul repară totul în interior, dându-le actorilor roluri noi, făcând să ruleze o nouă bobină, 
sau oprind complet proiectorul. El găseşte o soluţie spirituală la orice problemă, indiferent cât e 
de dificilă şi provocatoare, în loc să încerce să schimbe lucrurile la nivel fizic. 

Odată ce ați descoperit că voi sunteți înțeleptul, nebunia minţii va ocupa doar o minusculă 
porţiune din conştienta voastră, în vreme ce, înainte, vă lua sută la sută din atenţie. în acest 
moment, devine mai uşor să ajungeţi la nivelul de percepţie al vulturului - presupunerile vechi 
se dizolvă, căci priviţi situaţiile cu ochi noi. Când practic asta cu un client care are o boală ce îi 
ameninţă viaţa, de exemplu, eu nu mai percep frica, pericolul sau moartea, ca fiind singurele 
posibilităţi; în schimb, văd doar ocazia pentru o mare vindecare. 


Să recunoaştem cum visăm lumea întru ființare 


Când am călătorit în Peru, pentru prima dată, am fost copleşit de sărăcia şi cerşetorii pe care îi 
vedeam în jurul meu pe străzi. Am fost atât de mişcat de nefericirea pe care o vedeam, încât le 
dădeam tot mărunţişul din buzunare şi, câteodată, chiar şi hainele pe care le purtam. Apoi, într-o 
zi, un prieten mi-a sugerat că mai bine aş face o donaţie la una dintre multele asociaţii de 
caritate din Cuzco. El a explicat: „De îndată ce nu mai vezi părțile nevindecate din tine, în 
fiecare dintre aceşti copii, nu te vei mai simţi obligat să hrăneşti fiecare cerşetor - şi te vor lăsa 
în pace". 

M-am conformat sugestiei lui. Am făcut o donație generoasă (care era mult mai mult decât îmi 
permiteam la acea dată) unui orfelinat catolic şi am început să iau în considerare posibilitatea că 
toţi acei copii desculți şi murdari de pe stradă erau părți din mine. La început, mi s-a frânt inima 
şi am fost înnebunit de durere; dar, cu timpul, ceva s-a schimbat. Nu m-am mai simţit obligat să- 


79 


i ajut pe toţi cei pe care îi vedeam şi, în general, copiii de pe stradă au început să mă lase în 
pace. Visul meu s-a schimbat: când mă uitam în jur, vedeam mai mult decât sărăcie - am început 
să observ frumuseţea pământului şi a poporului. Dar mai întâi a trebuit să donez bani la o 
asociaţie de caritate, ca să înțeleg acest lucru. La urma urmei, acei băieți şi fete mai trăiau încă 
într-o realitate unde aveau puțin de mâncare, iar eu trebuia să reacționez la asta. 

Un Păstrător al Pământului îşi dă seama că, deşi trebuie să schimbi totul în interior, mai ai încă o 
responsabilitate față de ceilalți şi de Planetă. Modul de a schimba visul este să recunoaşteţi tot 
ce voi per-cepeţi că este în neregulă cu lumea: urâţenia, violenţa, frumuseţea şi puterea. 
Percepeţi fiecare copil flămând, fiecare criminal violent, fiecare celebritate bogată, râu poluat şi 
insulă tropicală, exact ca şi cum ar fi un vis - şi vedeţi fiecare personaj, fiecare decor şi fiecare 
modificare de scenariu. 

Mitologul Joseph Campbell a spus, cândva, că ceea ce noi numim realitate conţine numai acele 
mituri şi povestiri pe care încă nu le-am descifrat. Odată ce o facem, înțelegem că nu sunt decât 
basme. Ajungem să ne dăm seama de asta, văzând cu ochii păsării colibri. De aceea mi s-a părut 
atât de uşor să fiu antropolog - puteam sosi într-un sat, situat în întinderile mai înalte ale 
Amazonului şi să fiu singurul care a văzut că împăratul nu are haine (în unele sate pe care le-am 
vizitat, chiar aşa şi era). 

Suntem capabili să vedem cu mai multă uşurinţă visul sau coşmarul în care alţii sunt prizonieri, 
decât pe al nostru. Percepem ime diat că prietenul nostru îşi creează propria nefericire, dar încă 
mai credem că suferința noastră este rezultatul vreunei tragedii care ne-a căzut pe cap. Dar, când 
descoperim că realitatea este, de fapt, un vis, ne putem trezi din coşmarul colectiv şi ceea ce era 
ascuns înainte, devine acum ridicol de vizibil. Vom vedea, de exemplu, că nu ne putem satisface 
nevoile spirituale, cumpărând o maşină mai mare; că nu ne putem rezolva problema cu copiii, 
străduindu-ne să-i schimbăm şi că progresul nu reprezintă leacul pentru sărăcie. Drept urmare, 
vindem maşina cea mare, ne schimbăm pe noi înşine şi privim cum copiii noştri se schimbă - şi 
înțelegem că sărăcia nu este altceva decât rezultatul progresului şi al modernizării. 

îmi amintesc de economista indiană, Vandana Shiva care, în timp ce stăteam faţă în față la 
masă, spunea că suma de cincizeci de miliarde de dolari - dată ca ajutoare naţiunilor sărace de 
către Vest, pentru a construi baraje şi megaproiecte hidroelectrice de valoare îndoielnică - este 
mai mult decât compensată de cele cinci sute de miliarde din dobânzile anuale plătite de 
națiunile în curs de dezvoltare, pentru acele proiecte. Abia dacă m-am atins de mâncarea din fața 
mea, în vreme ce ea explica că fermierii din India, care trăiau din munca lor, nu erau săraci; pur 
şi simplu, ei nu produceau alte bunuri, în afară de cele pe care le consumau - adică, limitele 
consumului uman erau determinate de ceea ce oferea natura. Mai degrabă decât să încerce să 
schimbe cursul unui râu, pentru a face ca pământul dintr-un ţinut arid să producă o recoltă 
deosebită, fermierii plantau ceea ce creştea bine în mod natural şi nu exploatau exagerat 
pământul. 

Apoi, economia vestică a introdus credinţa că acei fermieri trebuiau să producă mai mult decât 
consumau, pentru a crea bogăție, astfel încât să atingă o anumită „calitate a vieţii”. Prin urmare, 
indienii şi-au părăsit pământul străbun, pentru a locui în sărăcie în oraşe precum New Delhi, iar 
agricultura subzistentă a făcut loc fermelor uriaşe şi afacerilor agricole. Astăzi, între două sute 
cincizeci şi trei sute de milioane de indieni, care cândva făceau agricultură pe parcelele familiei, 
supraviețuiesc cu mai puțin de un dolar pe zi, nu au apă curată de băut, îngrijire medicală, 
educație, sau perspectiva unui viitor pentru copiii lor. Şi totuşi, ne agățăm de vechiul vis că, 
dacă ar putea să creeze mai multă bogăție, sau să se alăture mersului progresului, problemele lor 
ar dispărea ca prin minune. 


Să visăm o altfel de lume 


în cazul în care calea înțeleptului este adevărată, atunci ea trebuie să se aplice nu numai 
universului nostru personal, ci şi lumii întregi. Deci, cum visăm o lume complet diferită? 

Dacă vedeţi că untul din Noua Zeelandă, care e vândut la băcănia din cartierului vostru, costă 
mai puţin decât untul făcut în nordul statului, de către un fermier local, să visaţi o lume diferită 
înseamnă să recunoaşteţi că aceasta nu înseamnă, de fapt, că în Noua Zeelandă untul e mai 
ieftin. Ştiţi că există un cost pentru mediu, atunci când camioanele, trenurile şi navele transportă 

untul pe distanțe mari, iar când cumpăraţi unt adus de departe, îi îngreunați fermierului local 
posibilitatea de a rămâne în afaceri, de a lucra în condiţii de calitate şi de a supraveghea el însuşi 
procesul de fabricare. Astfel, vă daţi seama că adevăratul cost al untului din Noua Zeelandă este, 
de fapt, mai mare decât cel al mărcii produse pe plan local. 

Visaţi o lume diferită, la modul concret, cumpărând produse locale, scoțând din priză televizorul 
şi arătându-le copiilor cum să „citească" nenumăratele reclame care îi bombardează. Totuşi, nu 
este suficient să vă schimbaţi obiceiurile de cumpărător. Trebuie să interveniţi nu numai la 
nivelul concret al şarpelui, ci şi la nivelul Spiritului (vulturului), unde puteţi păşi afară din timp 
şi intra în fluxul atemporalităţii şi a ceea ce nu poate fi cunoscut. 

Cu toţii am strâns multe informaţii despre lumea pe care o experimentăm cu simţurile noastre şi 
ştim că, dincolo de noi, se află necunoscutul - dar, la nivelul vulturului, ne dăm seama că, 
împreună cu cunoscutul şi necunoscutul, se află ceea ce nu poate fi cunoscut. Cu alte cuvinte, 
când mergeţi pe calea înţeleptului, păşiţi dincolo de adevărurile pe care le-aţi acceptat şi intraţi 
în zona a ceea ce nu poate fi cunoscut prin simţuri, ci poate fi doar trăit ca experiență. A rămâne 
în mințile voastre şi a strânge mai multe informaţii nu vă va ajuta în acest stadiu - trebuie să vă 
schimbaţi radical modul de a dobândi cunoştinţe. Veţi face asta prin practicile stăpânirii 
timpului, prin asumarea propriile proiecții, prin nonminte şi prin alchimie indigenă. 


Practicarea Stăpânirii timpului 


Pentru a stăpâni timpul, vă lepădați de ideea că efectul urmează cauzei şi păşiți în fluxul 
atemporalităţii. 

în occident, am fost învăţaţi că timpul curge într-o singură direcţie, că viitorul este întotdeauna 
în faţa noastră şi trecutul în spate. Acesta e timpul monocronic, care curge linear, mergând în 
pasul lui mic, de la o zi la alta. Dar timpul nu zboară doar ca o săgeată: el se şi învârte ca o 
roată. De aceea timpul nelinear, sau timpul policronic, este considerat sacru. Aici, viitorul se 
infiltrează în prezent, pentru a ne chema - şi noi putem schimba evenimente care s-au petrecut 
deja. 

Principiul de bază prin care operează timpul linear este cauzalitatea, sau cauza şi efectul, care 
este fundamentul ştiinţei moderne: se întâmplă asta şi, din cauza ei, se întâmplă aceea. 
Cauzalitatea înseamnă că trecutul se revarsă întotdeauna în prezent şi îl informează. Cre dem că 
astăzi suntem nişte rataţi, pentru că părinții noştri nu au fost destul de iubitori când eram copii, 
sau pentru că ne tragem dintr-o lungă linie de oameni disfuncţionali. Dar, când percepem timpul 
ca ceva ce se învârte ca o roată, principiul operant de bază este sincroni-citatea, sau apariţia 
întâmplătoare, dar plină de noroc, a unor evenimente. Ceea ce noi numim coincidență sau 
noroc este un principiu la fel de important ca şi cauzalitatea. 

Laika consideră că apariţia accidentală a evenimentelor - cum ar fi când doi oameni se ciocnesc 
unul de altul din întâmplare - este la fel de semnificativă ca şi cauza ei, adică, de ce acei doi 
oameni erau în acelaşi loc, în acelaşi timp. Sincronicitatea permite cauzalitatea viitoare şi este 
mai interesată de scopul şi înţelesul unui eveniment, decât de cauza lui. 

îmi amintesc aici de poetul Robert Bly, care spune povestea lui Manolete, unul dintre cei mai 
renumiți toreadori ai Spaniei. Copil fiind, Manolete era subţire şi fragil, un puşti sperios care se 
agăța de şorțul mamei, îngrozit de bătăuşii din şcoală. Psihologii au explicat chemarea lui de a 
se lupta cu taurii, ca pe un mecanism compensator - adică, încerca să-şi dovedească lui însuşi, 
dar şi altora, că el era într-adevăr un om curajos. Dar Bly susține că Manolete ar fi putut avea de 
mic presimţirea că, într-o bună zi, va înfrunta în ring animale de o mie de kilograme, ceea ce i- 
ar fi dat toate motivele să-i fie frică, atunci când era mic. 

Deci, dacă timpul chiar curge în mai mult de o direcţie, atunci viitorul poate să se extindă în 
trecut şi să ne cheme spre el - la fel de mult pe cât trecutul ne poate împinge înainte. Motivul 
pentru care nu o face, este că noi percepem timpul ca fiind linear. Laika ştiu că motivul unui 
eveniment prezent poate, de fapt, să rezide în viitor. Cu alte cuvinte, în zilele când dați de toate 
semafoarele roşii pe drumul spre serviciu, nu începeţi să vă gândiţi că ar fi trebuit să rămâneți în 
pat, pentru că universul conspiră contra voastră şi a planurilor voastre. Mai bine recunoaşteți că 
operaţi în timp sacru şi că universul lucrează activ pentru voi. El ştie că trenul pleacă cu trei 

minute mai târziu şi o să vă puteți urca în el, sau face în aşa fel încât să uitaţi să setaţi alarma 
ceasului, sau să prindeţi toate semafoarele pe roşu, pentru că nu trebuie să fiți în trenul acela. 
Dacă percepem timpul în acest mod, nu ne enervăm şi nu ne întrebăm: „Cum am putut să fiu 
atât de prost, încât să pierd trenul? De ce am atâta ghinion?" Stresul nostru se reduce 
considerabil, atunci când avem încredere că atât ghinionul, cât şi norocul fac parte din-tr-un plan 
mai mare. 

Există o veche poveste zen, care ilustrează această idee. Un fermier avea un cal, dar, într-o zi, 
acesta a fugit, astfel încât fermierul şi fiul lui au trebuit să se înhame ei la plug. Vecinii le-au 
zis: „0, ce ghinion că v-a fugit calul!" Fermierul a răspuns simplu: „Ghinion, noroc, cine ştie?" 
în săptămâna următoare, calul s-a întors la fermă, aducând o herghelie de cai sălbatici cu el. „Ce 
noroc!", au exclamat vecinii, dar fermierul a răspuns: „Noroc, ghinion - cine ştie?" Apoi, fiul 
fermierului a fost aruncat de unul dintre caii sălbatici, în timp ce încerca să-l călărească şi şi-a 
rupt piciorul. „Ah, ce ghinion groaznic", i-au compătimit vecinii. Din nou, fermierul a răspuns: 
„Ghinion, noroc, cine ştie?" 

Câteva săptămâni mai târziu, regele i-a recrutat pe toți tinerii în armata lui, ca să-i pregătească 
pentru bătălie. Fiul cu piciorul rupt a fost lăsat acasă. „Ce noroc că fiul tău nu a fost forțat să se 
ducă la război!", au exclamat vecinii. lar fermierul a spus: „Noroc, ghinion - cine ştie?" 


Avantajele timpului sacru 


A considera o ofensă personală faptul că lumea nu face ceea ce te aştepţi tu să facă, duce la 
stres, iar studiile făcute la Universitatea Har-vard au arătat că nouăzeci şi cinci la sută dintre 
toate bolile sunt cauzate sau exacerbate de stres. Imaginați-vă ce se poate întâmpla cu nivelul 
tensiunii voastre arteriale, când ieşiţi din cauzalitate şi intraţi în timpul sacru. O să pătrundeţi 
într-o lume în care nu ajungeţi niciodată prea devreme sau prea târziu - pur şi simplu, ajungeţi 
atunci când sosiți acolo şi se întâmplă că toată lumea apare exact la momentul potrivit. 
Stăpânirea timpului nu înseamnă că nu putem să ne ţinem promisiunile pe care le facem pentru a 
ajunge la timp; ci, mai degrabă, înseamnă că suntem într-o ayni atât de perfectă, încât 
întotdeauna apărem la momentul potrivit. Stăpânind timpul, îi dăm universului ocazia de a face 
ceea ce face în mod natural - adică să conspire în favoarea noastră. Renunţăm la credinţa că 
trebuie să manipulăm lumea din ju rul nostru şi „să preluăm conducerea", pentru ca viaţa să 
funcţioneze cum trebuie. Descoperim că, din perspectiva vulturului, nu avem nevoie decât de 
cinci procente din energia noastră, pentru a influenţa lumea în modul în care am dori - şi nu de 
nouă zeci şi cinci de procente. Aceasta se întâmplă pentru că reuşim să reparăm lucrurile în 
viitor, chiar înainte ca ele să se nască. 

Ieşirea din timpul liniar ne permite, de asemenea, să intrăm în domeniul atemporal, din care 
universul se visează pe el însuşi. în cadrul acestui timp sacru, noi putem găsi cel mai potrivit 
destin pentru noi înşine şi îl putem alege. Şi, odată ce am făcut asta, putem schimba cu uşurinţă 
calea pe care ne aflăm. 

Una dintre studentele mele se lupta, de ani de zile, să-şi facă timp să picteze, întrucât considera 
că asta era chemarea ei. Dar, cu trei copii mici şi o slujbă cu normă întreagă, şi-a dat seama că 
nu reuşea să ajungă prea des la şevalet. Mai mult, depindea de fast-food, pentru că avea puţin 
timp să gătească pentru familie, şi se îngrăşase cincisprezece kilograme. Acest lucru îi afectase 
stima de sine şi îşi pierduse încrederea în ea. S-a gândit că, înainte să se apuce de pictat, trebuia 
să înceapă să mănânce sănătos şi să facă sport... dar, înainte să poată face asta, trebuia să 
transforme camera pe care o folosea pentru depozitare, într-un studio... şi o ţinea tot aşa. 

în vreme ce fiecare sarcină pe care şi-a stabilit-o iniţial părea descurajatoare şi insurmontabilă, 
după ce a experimentat timpul sacru, a reuşit să descopere artista din ea şi să o instaleze în 
propriul viitor. A iniţiat o înţelegere cu celelalte mame să ducă copiii cu rândul la şcoală, a 
început să cumpere mâncăruri mai bune şi mai nutritive şi să gătească mese sănătoase pentru 
familie. A uitat că trebuia să aibă un studio ca să picteze şi şi-a instalat şevaletul în curte, 
descoperind, pe parcurs, că timpul ei se organiza cumva, pentru a susţine Şinele ei artistic. 

Când practicăm stăpânirea timpului, reuşim să ajungem la capătul călătoriei pe care am ales-o, 
în loc să ajungem la cel ales pentru noi de statistici. De exemplu, am clienţi care au boli cu 
prognoze crunte, deoarece statisticile spun că cel mai probabil vor muri, în acelaşi mod în care 

au murit ceilalți cu aceeaşi boală. Şi totuşi, intrând în timpul sacru, ei reuşesc să urmeze una 
dintre mai multele linii ale destinului, care duce la un rezultat mult mai favorabil şi să instaleze 
asta în viitorul lor. După aceea, au o şansă mai bună de a sfida sorții şi de a-şi redobândi să- 
nătatea, sau se bucură de o tranziție liniştită şi lipsită de dureri. 


înțelegerea timpului nonliniar 


Deşi am ajuns să credem că timpul este o realitate fizică, ce se mişcă cu o viteză fixă, când 
practicăm visarea, timpul nu are direcție. Nu se mişcă de-a lungul unei linii drepte, ca atunci 
când visăm despre o rudă de mult dispărută şi apoi despre copiii noştri. Şi nu există nicio cau- 
zalitate: când visăm lumea întru ființare, viitorul nu trebuie să se clădească pe trecut, iar trecutul 
nu trebuie să ne predetermine prezentul. 

în timpul sacru, viitorul ca şi trecutul sunt la dispoziţia noastră şi totul se întâmplă deodată - şi 
nu putem visa lumea întru fiinţare, decât dacă ne plasăm în atemporalitate. Pe măsură ce ne 
elevăm percepția până la cea a vulturului, ne apropiem de experimentarea acestui simţ al 
infinitului. Mai degrabă decât să aşteptăm această zi îndepărtată din viitor, când ne putem 
redobândi natura noastră originară şi să ne întoarcem în Eden, Protectorii Pământului spun că 
acum este timpul perfect să păşim în infinit, să ne recuperăm Şinele nostru Divin şi să păşim cu 
frumuseţe prin lume. 

Eternitatea este o secvenţă nesfârşită de momente; infinitul, pe de altă parte, este un loc atât 
anterior cât şi posterior timpului, înainte de Big Bang şi după ce universul va fi din nou în 
colaps. Adică, este în afara timpului însuşi. în acest loc al infinitului, puteți influenţa evenimente 
care s-au petrecut în trecut şi să-i dați un impuls destinului. Aici, viitorul vă obligă Ia fel de mult 
ca şi trecutul. Poate că n-o să ştiţi niciodată de ce ați pierdut trenul şi, ca urmare, aţi dat peste 
cineva cunoscut mai demult - dar sunteţi conştienţi că aceste evenimente au un înţeles şi chiar şi 
un motiv pentru a se petrece. Aveţi încredere că înţelegerea va urma experienței voastre, în loc 
să o preceadă. Nu contează cât de confuz sau neplăcut este momentul când pierdeţi trenul - îl ac- 
ceptaţi şi vă supuneţi lui, ştiind ca celor care au încredere în Dumnezeu, li se întâmplă lucruri 
măreţe. 

Un Păstrător al Pământului înţelege că, dacă vrei să schimbi o situaţie, trebuie să începi prin a o 
accepta aşa cum este. Admiţi că acel moment este perfect - şi apoi poți să schimbi orice vrei. 
Odată ce ați ieşit din timp, în infinit, trecutul şi viitorul vi se revelează - puteţi vedea ziua de 
mâine, ba chiar şi ziua în care veţi muri. Este important să vă ştergeţi din memoria conştientă 
această informație, astfel încât să fiți complet prezenţi în momentul de acum, în fiecare zi a 
vieţii voastre. Mai bine să spuneți: „Ce zi frumoasă e asta!", în loc de: „Asta e ziua în care voi 
muri", sau „Voi muri de azi într-un an", sau orice altceva. Nu trebuie să vă blocaţi din nou în 
timp, percepând moartea ca pe ceva ce pândeşte ca un animal de pradă şi uitându-vă natura 
originară. Asta înseamnă că veţi ascunde de ego-ul vostru, secretele pe care le învăţaţi în aceste 
loc al infinitului. 

Vedeţi voi, acum douăsprezece miliarde de ani, forţa imensă pe care o cunoaştem ca Dumnezeu 
şi care exista într-un vid nemanifestat, a decis să se experimenteze pe Sine însuşi. Cu un Big 
Bang, a format toată materia din univers şi apoi a continuat să se exploreze pe Sine, într-o 
multitudine de forme - de la rocă, la Lăcustă, de la lună, la elefant. Cu toate acestea, întrucât 
această forţă imensă era omniprezentă şi omniscientă, fiecare dintre manifestările sale poseda, şi 
ea, aceste calități. Pentru a Se cunoaşte pe Sine, prin multele sale forme, El trebuia să-şi ţină 
secretă natura fiinţei Sale - chiar şi față de Sine însuşi. 

Când ieşim din „săgeata timpului" şi experimentăm infinitul, ne cerem înapoi natura noastră 
originară, care este Dumnezeu. Când ne întoarcem în timp, ne pierdem acea conştientă, astfel 
încât să putem experimenta viaţa, în lumea noastră condusă de ceas - iar asta suntem meniți să 
facem. Ne întoarcem la viaţa de zi cu zi, neştiind că noi suntem Dumnezeu şi că visăm totul. 
Deci, în timp ce ne trăim vieţile de zi cu zi, cunoaşterea naturii noastre originare ne va face să ne 
servim experienţele proprii, în loc să ne aşteptăm ca ele să ne servească pe noi. De exemplu, în 
loc să gătim o mâncare, având aşteptarea că ne va hrăni, să ne hrănim pe noi înşine în decursul 
pregătirii şi servirii mâncării, insuflându-i experienţei o semnificaţie. Nu mai căutăm 

semnificaţii în interiorul situaţiilor, ci îi aducem înţeles şi scop fiecărei întâlniri; nu mai căutăm 
adevăr sau frumuseţe, ci, mai degrabă, aducem adevăr şi frumuseţe, în fiecare situaţie. 

Adeseori ne aşteptăm ca ritualurile să fie experienţe care să ne servească, să ne facă să ne 
simțim sfinţi, patrioţi, mândri, uniţi cu ceilalți şi aşa mai departe. Prin urmare, nu suntem 
obişnuiţi să ne deschidem faţă de frumuseţea, absurdul şi drama pe care orice experiență dată 
ne-ar putea-o oferi. Când eram copil, îmi amintesc că gândeam că prima mea împărtăşanie urma 
să fie o experiență profund transformatoare, deoarece mă va umple de puterea şi Lumina 
Sfântului Spirit. Dar, când preotul mi-a pus ostia albă, lipicioasă în gură, nu m-am simțit deloc 
înălţat. Nu înţelegeam că de mine depindea să fac astfel încât experienţa să fie profundă. 

Dacă ţinem la îndemână cunoaşterea naturii noastre omniprezente şi omnisciente - şi suntem 
conştienţi de ea în fiecare moment -nu va trebui niciodată să ne luptăm să avem experienţe 
transcendentale sau Iluminare. Vom şti că tot ce facem este sacru, aşa că nu vom mai căuta 
înțeles, adevăr, frumuseţe sau scop. Renunțăm la căutare şi aducem frumuseţe fiecărei acţiuni - 
şi adevăr, fiecărei întâlniri. Deoarece am fost în acel loc al atemporalităţii, o să ni se pară mai 
uşor să fim prezenți în momentul de acum, mai degrabă decât să ne gândim la ce ar fi trebuit să 
facem atunci, ce s-ar cuveni să facem acum, sau ce am putea face mai târziu. Fie că îl sărutăm 
pe cel drag, fie că măturăm podeaua, ne cufundăm în momentul de acum şi în totala lui 
perfecţiune. 


Practicarea recunoaşterii propriilor proiecții 


Pentru a vă recunoaşte proiecţiile, trebuie să descoperiţi şi vă recunoaşteţi acele părţi din voi pe 
care ați refuzat să le priviți. Se pare că tot ceea ce credeţi că e adevărat despre oamenii din jurul 
vostru, sau despre situațiile în care vă găsiţi, oglindeşte o poveste pe care aţi construit-o despre 
modul în care funcționează universul. Când înţelegeţi asta, puteţi să vă uitaţi cu atenție la fiecare 
situație dificilă din viaţă - şi apoi să o schimbaţi în interiorul vostru. 

Ceea ce Heisenberg a observat despre lumea subatomică este adevărat şi în dimensiunea noastră 
- anume, că, în decursul procesului de observare, schimbăm orice privim. Dar, pentru a o 
schimba, tre buie mai întâi să recunoaştem că vedem în ceilalţi, o reflecţie a Şinelor noastre 
ascunse. 

Psihologul Carl Jung numea aceste părți ascunse, umbra, pă-rându-i-se că metafora îl putea 
ajuta să înțeleagă aspectele nevăzute din oameni. Cât de conştienţi sunteţi de umbra voastră 
fizică? Faceţi o pauză şi căutaţi-o chiar acum, pe pământ sau pe masă. E întotdeauna acolo, 
urmându-vă oriunde vă duceti - şi totuşi, rareori sunteți conştienţi de ea. Uneori aruncăm umbre 
foarte lungi, ca atunci când apune soarele, iar alteori, umbrele sunt mici şi comprimate, ca 
atunci când soarele e deasupra capului. Când recunoaşteți acele părți din voi care vă fac să vă 
simțiți jenaţi, nu mai faceți pe nimeni responsabil pentru durerea sau fericirea voastră. Doar 
atunci străluciți ca şi soarele, cu Lumina voastră proprie, care este singurul lucru care nu face 
nicio umbră. 

Umbrele sunt acele părţi din noi care ne fac să credem că nu suntem destul de buni, că suntem 
nedoriți, sau că rataţi şi că niciodată nu vom fi fericiţi: iar proiecția este mecanismul prin care 
îndreptăm spre alții, aceste calități nedorite. Indivizii au umbre - dar şi grupurile le pot avea. Un 
exemplu de cum un individ poate să proiecteze o umbră negativă, este atunci când un politician 
care, de obicei, nu iese în public, militează pe faţă pentru limitarea drepturilor homosexualilor. 
Până când nu va vindeca ceea ce e ascuns în interiorul său, el va continua să-şi proiecteze ura de 
sine asupra altora. Un alt exemplu este atunci când cineva învinovăţeşte „toţi republicanii (sau 
democraţii)" pentru tot ce nu e în regulă în Statele Unite. 

0 mostră a unei umbre de grup sunt naziştii. în anii 1930, Germania era în criză economică şi 
totuşi, mulţi evrei urcau pe scara socială, devenind savanți, învăţaţi, muzicieni şi întreprinzători 
de succes. Naziştii şi-au proiectat umbra lor colectivă asupra evreilor, învino-vățindu-i pentru 
problemele pe care ei înşişi le aveau. Ei nu puteau să suporte ideea că incapacitatea lor de a crea 
artă de valoare şi de a prospera economic s-ar putea datora propriilor lor lipsuri, aşa că au căutat 
tapi ispăşitori. Asta era o opţiune mult mai convenabilă, decât să-şi recunoască deficienţele şi de 
a lucra asupra lor, sau să rezolve problemele propriei culturi. Proiecția este mecanismul care ne 
spune: "Ei sunt problema". 

Pe de altă parte, noi aruncăm şi umbre pozitive. De exemplu, mulți oameni care se simt nedoriți 
şi nu-şi pot recunoaşte propria lor frumusețe, îşi proiectează această umbră asupra stelelor de 
cinema. Sunt vrăjiți de fiinţele extraordinare de la Hollywood şi vor face orice pentru a arăta la 
fel de atrăgători ca idolii lor. Dar niciun fel de operaţii estetice nu vor fi vreodată suficiente 
pentru a-i face să se simtă frumoşi. Marianne Williamson (autoarea cărților Graţia de fiecare zi şi Iubire 
magică, publicate de editura For You.n.ed.) a spus odată că nu de întunecimea noastră ne temem cel mai 
mult, ci de Lumina noastră. Ea se referea la faptul că cei mai mulţi dintre noi tind să nu-şi 
recunoască frumuseţea şi talentele, preferând să rămână în mediocritate. 

Vă proiectați fiecare aspect al umbrei voastre asupra lumii - fie ea pozitivă sau negativă. lar 
universul este atât de maleabil, încât va face tot ce poate pentru a găzdui toate proiecţiile voastre 
şi pentru a dovedi, de fiecare dată, că aveţi dreptate. Dacă în adâncul vostru credeţi că sunteți 
fără putere, fără talent şi neatrăgători, atunci vi se va dovedi că aveţi dreptate. în mod 
asemănător, dacă sunteți convinşi că în voi se află multă poezie, grație şi bunătate, atunci 
universul vă va da ocazia să scoateţi aceste atribute la lumină. Aceasta nu înseamnă că 
Hollywoodul va veni în fugă la uşa voastră, sau că lucrarea voastră va urca vertiginos în 
clasamentul celor mai vândute cărți - dar înseamnă că veţi reuşi să vă scoateţi în lume, 
creativitatea şi talentul. 

Când recunoaşteţi că tot ceea ce experimentați ca „nefiind voi", este o proiecţie a umbrei 
voastre, puteţi schimba lumea, însuşindu-vă proiecţiile. Observaţi că nu am spus „să vă însuşiți 
umbra" - un concept cunoscut al psihologiei vestice. Laika înțeleg că proiecția este, pur şi 
simplu, o formă joasă de visare şi că, ceea ce este important, e să descoperim mecanismul şi să-l 
folosim pentru a visa într-un mod înalt. 

Din nefericire, în psihologie, cu cât îţi recunoşti mai mult umbra, cu atât mai mult poate să 
crească întunericul, pentru că încerci doar să corectezi scenariul, în loc să înveţi să faci unul 
nou. în schimb, practicaţi să vă însuşiţi proiecţiile deoarece, atunci când o faceți, umbra devine 
foarte mică. Puteţi începe prin a transforma o poveste, cum ar fi: „Soţia mea mă face nefericit", 
în „Eu mă fac nefericit”. Soţia voastră, pur şi simplu face ce ştie, dar nu ea vă face nefericit - 
numai voi puteţi să o faceţi. Când vă însuşiţi proiecția, încetaţi să mai fiți victime. Desigur, asta 
nu înseamnă că trebuie să vă placă comportamentele pe care le consideraţi inacceptabile. 
Partenera sau partenerul tot trebuie să lucreze la abilităţile sale de comunicare, dar fericirea 
voastră nu mai depinde de faptul că face sau nu acest lucru. 

Totuşi, nu este suficient doar să vă recunoaşteți şi să vă însuşiţi proiecţiile. Dacă sunteți meniţi 
să visaţi lumea altfel, trebuie să vă transformați proiecția într-o poveste de putere şi de graţie - 
ceea ce se numeşte o declarație de călătorie. De exemplu, ați putea declara: „Pe măsură ce mă 
fac pe mine însumi fericit, toată lumea din jurul meu îmi oglindeşte această stare". în acest mod, 
vă afirmaţi puterea de a vă produce fericirea şi puteţi căuta, în interior, resursele pentru a o face. 
Aceasta va invita universul, veşnic binevoitor, să vă susţină. 

Să spunem că o mamă divorțată află că, în timp ce copiii erau cu fostul soţ în week-end, tatăl le- 
a permis să facă lucruri pe care ea le interzisese. Şi-ar putea însuşi proiecția: „Fostul meu soț mă 
răneşte prin copii", spunându-şi: "Eu sunt cea care mă rănesc pe mine şi pe copiii mei". Vedeţi 
voi, soțul ei nu mai face nimic ca s-o rănească - el, pur şi simplu, face ce ştie (ceea ce a fost, 
probabil, motivul pentru care a divorțat de el). Mama nu trebuie să-şi pedepsească copiii, pentru 
că nu au ascultat-o pe ea, atunci când erau în casa tatălui lor. 

Apoi, ea poate transforma proiecția într-o declaraţie de călătorie, spunând: „Deoarece mă iubesc 
pe mine, pot să-mi iubesc copiii pe deplin şi să-i învăţ şi pe ei să iubească". Atunci, mintea ei nu 
se va mai agăța de gândul că e o salvatoare nobilă, care îşi protejează copiii de fostul soţ - şi nu 
va mai avea nevoie să scrie o poveste în care el e tipul cel rău. Ea şi copiii vor fi mai fericiți de 
pe urma acestei declaraţii. (Desigur că nu ar trebui să tolereze niciun comportament periculos 
sau nepotrivit, dar nu va mai avea nevoie să declare că dreptatea e numai de partea ei). 

Țineţi minte că o afirmare a călătoriei este diferită de o afirmaţie, care, în exemplul de mai sus, 
ar fi: „Mă iubesc pe mine însămi şi îmi iubesc copiii pe deplin". Afirmațiile funcționează, deşi 
ele sunt adeseori o combinaţie de dor şi dorinţe refulate. De exemplu, această afir- 

maţie cuprinde faptul că, în adânc, nu vă iubiţi pe voi înşivă cu adevărat - la urma urmei, când o 
faceţi, nu mai aveți nevoie să o afirmaţi. 

0 declarație de călătorie este o comandă dată subconştientului, care vă lansează pe un drum, 
spunându-l lui Dumnezeu în ce direcție vreți să mergeţi. Ea vă reaminteşte că alegerea şi 
puterea sunt ale voastre şi face ca răsplata să fie clară: „întrucât mă iubesc pe mine însămi, pot 
să-mi iubesc copiii pe deplin”. Enunţarea unei asemenea declarații îi permite femeii din 
exemplul nostru să spargă tiparele triunghiului arhetipurilor celor trei relații: ea nu mai este 
victima refuzului fostului ei soţ de a fi părinte, în modul în care crede ea că e bine; ea nu mai 
este prigonitorul care cere, cu mânie, să i se dea socoteală în orice moment; şi nu mai este 
salvatoarea nobilă, care îi ţine piept fostul soţ, pentru a-şi proteja copiii de ceea ce consideră a fi 
proastă educaţie. 

Această introspectie vă arată că fie puteţi obține ceea ce vă doriţi, fie puteţi afla motivele pentru 
care nu puteți avea ce vă doriţi. Puteţi persista asupra gândurilor legate de ce pare să vă 
împiedice să simțiți bucurie, linişte şi speranță şi să petreceţi nenumărate ore la terapie, 
încercând să înţelegeți acest lucru - sau puteţi fi veseli, liniștiți şi plini de speranţă. Când vă 
însuşiți faptul că visați o viață lipsită de pace şi linişte, ajungeţi să vă alegeți starea de fericire. 
Când sunteți prinşi în ideea că proiecția este reală, sfârşiți blamând circumstanțele din cauza 
cărora nu aveţi ce vă doriți. 

Următorul exercițiu vă va ajuta să vă însuşiţi proiecţiile şi să le transformați în declarații de 
călătorie, permițându-vă să vă eliberaţi de poveştile voastre şi să visaţi o realitate diferită. 


EXERCIŢIU: însuşirea propriilor proiecții 


Faceţi o listă cu trei probleme curente pe care le aveţi, folosind afirmaţii simple, care se 
concentrează pe voi înşivă. Numiţi doar situaţia, fără a scrie o întreagă poveste în jurul ei. lată 
câteva exemple: 

1. Nu pot fi fericit, când este atât de multă tristeţe şi nedreptate pe lume. 

2. Fostul meu partener se poartă absolut oribil cu mine. 

3. îmi merge atât de groaznic, încât nu-i de mirare că abia mă pot convinge să mai fac față încă 
o zi. 

Acum, însuşiţi-vă proiecția şi explorați consecinţele gândurilor, credințelor şi acţiunilor pe care 
le-aţi ales. Reformulaţi problema, astfel: ,„, Când fac asta şi asta, se întâmplă asta şi asta”. Vă rog 
să observați că acest exercițiu nu se referă la atribuirea vinei şi la a avea o părere proastă despre 
voi înşivă - scopul este să recunoaşteți că voi vă visaţi realitatea şi că puteţi alege să visaţi una 
diferită. Deşi instrucţiunile sunt foarte clare, e posibil să vi se pară dificil să înţelegeţi, pentru că 
ego-ul se împotriveşte să dea curs acestui exerciţiu. 

lată câteva exemple de însuşire a proiecţiilor: 

1. Când văd numai tristeţe şi nedreptate în viața mea, mă aduc singur în situaţia de a fi nefericit.. 
2. Când eu mă port groaznic cu mine, mă rănesc pe mine şi pe fostul meu sot. 

3. Când mi-e groază să înfrunt ziua care începe, totul merge prost. 

După ce vă însuşiţi proiecţiile, transformaţi-le în declaraţii de călătorie, care să reflecte alegerile 
voastre voite despre ceea ce veți gândi, crede şi face. Enunţaţi rezultatele pe care speraţi să le 
obţineţi. Folosiţi forma: „Pe măsură ce fac asta şi asta, rezultatul este pozitiv". 

De exemplu: 

1. Pe măsură ce văd veselia şi dreptatea în jurul meu, îmi aduc fericire mie şi celorlalți. 

2. Pe măsură ce trăiesc şi practic pacea, sunt în pace cu fostul soţ şi cu alții. 

3. Când mă trezesc în fiecare zi şi o salut cu entuziasm, viaţa îmi face cu ochiul şi totul merge 
bine. 

Odată ce v-aţi însuşit proiecţiile, o să vă daţi seama că, oricât ați schimba circumstanţele 
exterioare despre care v-aţi imaginat că ar fi necesare pentru ca să fiți fericiți, tot nu sunteţi 
satisfăcuți. La nivelul concret, nu puteţi avea niciodată suficient din ceea ce vă doriți - pentru că 
nimic din afara voastră nu poate umple un vid interior. Un apar- 
tament mai bun, un alt partener, o promovare sau un iubit bogat nu o să vă facă fericiți şi 
mulțumiți, decât pentru scurt timp. 

Din nefericire, mulți dintre noi suntem atât de ataşaţi de poveştile noastre, încât preferăm să 
invocăm motivele pentru care nu putem avea ceea ce ne dorim. Pur şi simplu, refuzăm să ne 
însuşim proiecţiile - de exemplu, dacă nu putem găsi un partener romantic, spunem că motivul e 

acela că nu există nimeni în lume, care să fie potrivit pentru noi. Scriem o poveste în care nu 
putem găsi dragostea, întrucât ceva nu e în neregulă cu noi, sau suntem victima unui ghinion 
îngrozitor. 

E posibil să ne fie mai uşor să ne agățăm de credinţa că, pentru a fi cu adevărat fericiți, trebuie 
să fim într-o relație amoroasă, sau să rămânem ataşaţi de rolul nostru ca salvator nobil şi să 
decidem că nu ne putem găsi pacea, până când nu rezolvăm o problemă socială, care, de 
generaţii întregi, a chinuit o mulţime de oameni. Totuşi, când refuzăm să ne însuşim proiecţiile, 
ratăm pacea, bucuria şi abundența de energie, creativitate şi entuziasm, care ne-ar ajuta să 
rezolvăm problema. 

Când vă însuşiţi proiecţiile şi le transformați într-o declaraţie de călătorie, înţelegeţi că v-aţi 
visat tot timpul lumea întru fiinţare şi că vă puteți trezi din coşmarul colectiv şi intra în visul 
sacru. 


Practicarea nonminţii 


Când mintea începe să-şi dea de lucru singură, creând o poveste despre cum am fost 
nedreptăţiţi, sau să viseze „cu ochii deschişi”, despre cum ar putea fi vieţile noastre, dacă am 
găsi persoana sau situaţia potrivită, trebuie să o potolim. Protectorii Pământului fac asta prin 
practicarea „nonminţii". 

Practicarea nonminții vă cere să vă eliberați de gândurile voastre şi să intrați în legătură cu 
înțeleptul din interior, care se află dincolo de cuvinte. Pentru asta, nu trebuie să petreceți ore în 
şir în meditaţie, deşi această pratică poate ajuta pe oricine care vrea s-o stăpânească. Când 
deveniți conştienţi de cum mintea voastră sare prosteşte de la un gând la altul, ca o maimuţă, 
puteţi sta liniştiţi, amuzându-vă de activitatea ei. Parada gândurilor va continua, dar nu vă veți 
mai lăsa prinşi în ea. Nu va exista decât înțeleptul. 

Astfel, veţi putea spune: „la uite la mintea mea care este obsedată de gândul că am fost 
nedreptăţit. Aşa se poartă mintea mea, când mă simt ca o victimă". Şi apoi, câteva momente mai 
târziu, veţi uita că sunteţi înțeleptul şi vă veţi identifica din nou cu gimnastica minții. Atunci 
trebuie să vă amintiți şi să întrebaţi: „Cine e cel care a fost nedreptăţit?" şi „Cine pune 
întrebarea?" 

Treceţi de la identificarea cu pălăvrăgeala, la a deveni înțeleptul, punând întrebări precum: 
„Cine este rănit?" „Cine este furios?" şi „Cine a întârziat la birou?" întrebarea care vă aduce 
întotdeauna acasă la înţelept este: „Cine e cel care pune întrebarea?" în secunda în care vă 
întrebaţi asta, rupeţi transa şi mintea se dizolvă. Nu mai rămâne decât Spiritul, deoarece 
Dumnezeu este înțeleptul. 

Pălăvrăgeala din minţile noastre va înceta, numai când mintea este potolită. Până atunci, putem 
doar să ne observăm gândurile, să fim amuzaţi de „mintea noastră de maimuţă" şi să nu ne 
identificăm cu ea. într-o zi, ne vom da seama că adevăratul nostru eu, înțeleptul, se află în ochiul 
furtunii şi este neafectat de toată agitația care ne înconjoară - chiar dacă e vorba de cearta cu 
partenerul, de maşina stricată, sau de ulcerul care ne chinuie. Și atunci tot haosul din jur se 
diminuează, întrucât înţelegem că nu e decât o oglindă a ceea ce se petrece în minţile noastre. 
încet, dar sigur, înțeleptul triumfă, pe măsură ce ecranul realităţii noastre devine o pânză albă, 
pe care să creăm şi să visăm. 

Nu vă puteți „pune în minte" să vă daţi un pas înapoi şi să deveniți înțeleptul, pentru că, atunci 
când o faceți, mintea va dispărea... şi ea ştie asta. Deci, pentru a se proteja, mintea vă va zăpăci 
cu tot felul de motive pentru care nu puteţi proceda astfel. De aceea puteţi descoperi înțeleptul, 
numai întrebând: „Cine e acel care pune întrebarea?", sau ingerând substanţe puternice care 
schimbă starea de conştiinţă. Sub influenţa acestor halucinogene, mintea se dizolvă, ego-ul se 
topeşte şi tot ce mai rămâne este Spiritul, care se urmăreşte pe Sine. Totuşi, aceste plante trebuie 
folosite numai sub îndrumarea unui maestru şaman, astfel încât persoana să nu devieze sau să 
fie indusă în eroare de ce se întâmplă. Altfel, ele pot face mult rău. 

îmi amintesc de prima dată când am folosit legendara ayahuas-ca, în Amazon. Această poțiune 
te face să-ţi pierzi percepţia Sinelui obişnuit, care se identifică cu slujba, cu rolurile pe care le 
jucăm, cu familia şi chiar şi cu istoria personală. Ce urmează este transcrierea uneia din primele 

mele experienţe cu ayahuasca, care apare în cartea mea „Dansul celor patru vânturi" (scrisă 
împreună cu Erik Jendresen): 


Mă mişc. Şi respir. 

Mă mişc printr-un colaj cu multe straturi făcute din frunze umede, vite care atârnă, roşii, 
galbene, verzi, iar toate sunt gri din cauza luminii lunii. Capul meu atârnă spre pământ. Mai 
repede, gâfâi. Pământul cedează puţin sub... palmele mâinilor şi tălpile picioarelor mele? Ele se 
mişcă în cadență cu bătaia din piept. Respirația mea este fierbinte şi umedă; inima îmi bate 
prea repede şi pot să mă miros dincolo de încrengătura umedă a junglei. 

Există un luminiş şi uite-mă aici, stând cu picioarele încrucişate, gol şi strălucind umed în lumina 
lunii. Capul meu e lăsat pe spate şi gâtlejul mi-e încordat, expus. Braţele relaxate se află de-o 
parte şi de alta a trupului, mâinile cu palmele în sus, pe sol. 

Mă privesc pe mine însumi de la marginea junglei şi totul e liniştit, în afară de respiraţia mea. în 
spate, jungla se agită fără somn. 

Mă mişc cu supleţea unei umbre, urmând contururile marginii luminişului pentru a-mi înconjura 
prada. 

Fără zgomot. Mai aproape. 

Acum respirăm împreună. Capul îmi pică în faţă. Bărbia îmi atinge pieptul. Ridic capul, deschid 
ochii pentru a mă uita insistent în ochii pisicii galbene, ochii mei, ochi de animal. îmi recapăt o 
jumătate de respiraţie, mă întind şi ating faţa pisicii de junglă. 


După mulți ani de meditaţie şi după ce am învăţat zece ani despre plantele medicinale din 
Amazon, am descoperit că nu aveam nevoie de ajutoare externe pentru a descoperi înțeleptul 
care existase dintotdeauna. Era acolo, înainte ca trupul meu să se nască; la urma urmei, eu nu 
sunt corpul meu - eu doar îl locuiesc - iar înțeleptul va fi acolo, mult timp după ce corpul meu se 
va întoarce în pământ. 

Următorul exerciţiu vă va ajuta să-l descoperiţi - sau să-l redescoperiți - pe înțeleptul 
dinăuntrul vostru. 


EXERCIŢIU: întrebarea 


Stați confortabil într-un scaun şi micşoraţi lumina din cameră. Aprindeţi o lumânare dacă vreți, 
dar asiguraţi-vă că sunteţi într-un loc absolut liniştit, pentru că vreţi să ascultați pălăvrăgeala 
minţii voastre, închideţi ochii şi începeţi să respirați adânc şi regulat... Numă-raţi-vă respiraţiile 
de la unu la zece, de câteva ori. 

După câteva minute, e posibil să descoperiţi că aţi ajuns la douăzeci şi şapte, sau la treizeci şi 
cinci, deoarece mintea e preocupată de ceea ce trebuie să faceți mai târziu în acea seară, de 
nereuşita de la serviciu, sau de cât sunteţi de supărat pe cineva. E posibil să vă apară în cap o 
melodie (odată, când eram la o sesiune de meditații, timp de o săptămână întreagă mi s-a blocat 
mintea pe cântecul „Submarinul galben" al Beatles-ilor?). 

Readuceţi-vă atenţia la număratul respiraţiilor. Acum, întreba-ţi-vă: „Cine e furios?" „Cine a 
întârziat?" „Cine respiră?" şi apoi, „Cine este cel care pune întrebarea?" Stați liniștiți şi 
observați ce se întâmplă când întrebaţi. 

încercaţi să puneţi întrebarea asta în mod regulat, pe parcursul zilei, chiar dacă nu vă aflaţi în 
meditaţie. Cu cât înțeleptul se ridică mai sus pe firmamentul conştientei voastre, cu atât mai 
mult va sta acolo. înțeleptul vă va trece de la conştienta de la nivelul şarpelui, la cea de la 
nivelul vulturului, astfel încât veţi deveni conştienţi de marea pânză albă a Creaţiei, cât şi de 
puterea voastră de a o visa întru o lume de frumuseţe şi graţie. 


Practicarea alchimiei indigene 


Ca să practicăm alchimia indigenă, trebuie urmat un proces cu patru stadii, pentru a ne 
transcende rolurile şi situaţiile. 

Alchimia europenilor a pus materie moartă - cum ar fi sulful şi plumbul - într-un creuzet pe care 
l-a aşezat pe foc şi a sperat să transforme aceste substanţe, în aur. 

Alchimia Păstrătorilor Pământului era diferită: 

Ei au pus materia vie în creuzetul Pământului şi i-au permis focului soarelui să o încălzească - şi 
astfel au cultivat porumbul, aurul 

viu. Indigenii americani erau un popor practic, care îşi încrucişau înțelepciunea cu cea a 
porumbului lor. De aceea spunem noi că „trebuie să creşti porumb" prin tot ce zici şi faci; altfel, 
te angrenezi în discuţii şi activităţi inutile şi rămâi blocat în roluri şi situaţii, neînvăţând nimic şi 
necultivând nimic. 

Laika sunt observatori atenţi ai naturii şi urmăresc cum stupii de albine şi muşuroaiele de furnici 
se comportă ca un singur organism cu multe părți independente. Ei observă cum furnicile 
cultivă ciuperci în ascunzătorile lor şi cum albinele reuşesc să-şi comunice una alteia locaţia 
florilor, printr-un dans aerian complicat. Ele înțeleg că nevoile de supraviețuire ale unei albine 
pot fi împlinite cel mai bine la un nivel mai înalt al stupului, iar bunăstarea unei furnici poate fi 
cel mai bine asigurată de către colonia ei. Pentru Protectorii Pământului, stupul de albine şi 
colonia de furnici sunt, pur şi simplu, exemple de alchimie indigenă, a modului în care viaţa 
caută niveluri superioare de ordine şi complexitate, prin crearea acestor fiinţe colective, pe care 
le cunoaştem sub numele de muşuroiul de furnici şi stupul de albine. 

în mod asemănător, problemele celulelor (cum ar fi nevoia de hrană şi căldură) sunt cel mai bine 
rezolvate la un nivel mai înalt, de către ţesuturi; cerinţele țesuturilor sunt cel mai bine rezolvate 
de organe - cum ar fi stomacul şi inima - iar nevoile organelor sunt cel mai bine rezolvate de 
către o creatură vie, care respiră. Cu alte cuvinte, celulele vulturului au nevoie de hrană, dar un 
vultur este un vânător de hrană mult mai eficient decât sunt stomacul sau celulele sale. 

Când un Laika vrea să rezolve o problemă, el practică alchimia indigenă şi îşi croieşte drum 
până la un nivel mai înalt de percepţie, unde soluțiile sunt la îndemână. El rezolvă problemele 
celulelor de la nivelul vulturului (sau ale albinele, de la nivelul stupului). Pentru a învăţa 
alchimia indigenă, trebuie să înțelegem interconexiunile marelui stup al omenirii şi al tot ce 
înseamnă viaţă. 

Claude Levi-Strauss, renumitul antropolog, a spus cândva că, pentru ca noi să înțelegem cum 
funcţionează universul, mai întâi trebuie să înțelegem cum funcționează un fir de iarbă, când 
transformă lumina în viață, prin fotosinteză. Dar, pentru ca un Laika să-şi dea seama de cum 
funcţionează un fir de iarbă, el trebuie mai întâi să priceapă funcționarea universului. Alchimia 
indigenă ne ajută să facem asta. 

Alchimia indigenă este compusă din patru paşi: identificarea, diferenţierea, integrarea şi 
transcendența. Identificarea este calitatea şarpelui; diferenţierea, a jaguarului; integrarea, a 
păsării colibri; iar transcendenţa, a vulturului. Celulele pot fi identificate ca organisme unice, 
dar ele se diferenţiază (se specializează) în celule ale muşchilor, creierului, pielii şi altele; apoi, 
ele se integrează în inimă, stomac, creier şi alte organe; după care transcend suma acestor părți. 
Nu poţi descrie un vultur prin organele sale - şi totuşi, din ele este el alcătuit. 

Filozoful Ken Wilber explică acest proces şi descrie cum, atunci când suntem copii, ne 
identificăm cu părinții noştri, iar apoi, ca adolescenți, ne îndepărtăm de mama şi de tata, pentru 
a ne diferenţia şi dezvolta identitatea proprie. în cele din urmă, reuşim să ne integrăm părinţii în 
viața noastră, fără să ne temem că ne vom pierde simţul de Sine - şi, în final, transcendem şi 
devenim noi înşine părinți. (Desigur că unii oameni nu vor deveni literalmente părinţi, dar vor fi 
mentori şi vor avea grijă de alți oameni). Cu toţii cunoaştem oameni ai căror părinți au murit 
înainte ca ei să aibă ocazia să integreze relația lor cu aceştia - şi ce îngrozitor este acest lucru. 
Ne aflăm întotdeauna în procesul de a ne identifica cu unele lucruri, de a ne diferenţia şi a ne 
integra cu altele - şi de a transcende altele. Ador să privesc schimbările care au loc de-a lungul 
unui sezon de fotbal (fotbal european), de exemplu, când fanii înrăiți se identifică cu echipele 
lor preferate şi le dispreţuiesc pe celelalte. Dar, când se formează o echipă pentru a reprezenta 
țara, la Campionatul Mondial, fanii respectivi îi aclamă şi pe jucătorii pe care îi dispreţuiau cu 
săptămâni înainte, întrucât acum se identifică cu ei, la nivel naţional. 

Aceasta se aseamănă cu modul în care majoritatea oamenilor din Statele Unite se identifică cu 
vreo regiune (cum ar fi Vestul Mijlociu), dar se diferenţiază de oamenii din altă regiune (de 
exemplu, Sud-estul) - şi totuşi, când apare o criză cum ar fi terorismul, ne integrăm şi ne 
identificăm cu toţii ca americani. în pasul final al transcendenței, ne identificăm ca cetăţeni ai 
Pământului şi înţelegem că anumite chestiuni - precum încălzirea globală, SIDA, poliomielita şi 
altele - pot fi rezolvate numai la nivel planetar. Loialităţile noastre față de nevoile regiunii şi ale 

țării noastre sunt întrecute de loialitatea noastră faţă de toți semenii noştri umani şi față de 
planeta Pământ. 

Alchimia indigenă nu numai că descrie cele patru niveluri ale percepției, dar vă şi permite să 
navigaţi prin ele. Ea nu explică numai că apa este H20, dar vă învaţă şi cum să o faceţi să plouă. 
Alchimia indigenă este calea rapidă spre transformarea vieţii... dar nu puteți sări peste nici un 
pas din cursul procesului. La urma urmei, celulele nu pot deveni vulturi, decât dacă se 
diferențiază mai întâi în organe şi apoi se integrează în sisteme. 

Una dintre studentele mele are o fiică pasionată de fotbal, astfel încât mama petrece multe ore 
ducând şi aducând copii la meciuri, cu microbuzul ei. Toată lumea o considera o mamă care 
adoră fotbalul, dar ea ştia că e menită să fie profesoară şi vindecătoare, pentru că simţea că are o 
chemare spirituală foarte puternică. într-o zi a descoperit o umflătură la sân şi a fost 
diagnosticată cu cancer. în ochii tuturor, ea era acum o mamă microbistă şi o pacientă bolnavă 
de cancer. Cu toate acestea, ea nu voia să se identifice cu boala ei - voia să se diferențieze de 
boală şi apoi să o depăşească. Atunci s-a înscris la Şcoala Vindecării Corpului de Lumină. 

După prima sesiune de pregătire de o săptămână, şi-a anunțat familia că nu era nici mamă 
microbistă, nici pacientă bolnavă de cancer - era o vindecătoare - dar nimeni nu a crezut-o. „Eu 
nu sunt cancerul meu", le spunea ea colegilor ei studenţi, „eu doar mă lupt cu cancerul". Noi am 
crezut-o şi am respectat faptul că ea nu accepta să se identifice cu boala ei. în curând, a început 
să realizeze integrarea, zicând: „Eu nu sunt cancerul meu şi nu mă lupt cu el - învăţ de la el. Este 
chemarea mea să mă trezesc”. Integrarea cancerului i-a permis să ajungă la pasul final din 
alchimia indigenă - transcendenţa. Până la sfârşitul pregătirii, ea putea să spună: „Cancerul meu 
mi-a salvat viaţa, prin faptul că mi-a permis să mă reinventez". 

Studenta mea a încetat să se identifice cu diagnosticul ei; în schimb, şi-a dat seama că 
vindecarea se lega de a-şi onora chemarea şi de a obține sprijinul familiei pentru a o ajuta să 
devină vindecătoarea care voia să devină. A trebuit să treacă prin chimioterapie şi să-şi 
transforme relaţiile personale. Nu putea s-o ia pe scurtătură şi să devină vindecătoare peste 
noapte, căci asta nu ar fi fost ceva autentic. Rezultatul nu ar fi fost transformarea ei, ci numai o 
chestie fantezistă. Procesul de alchimie indigenă cere timp. 

Să ieşiţi din starea de şarpe este cel mai dificil pas, deoarece, arunci când ne identificăm cu ceva 
- ca, de exemplu, mamă, alcoolic în revenire, pacient cu cancer sau copilul unor părinți abuzivi - 
ne convingem pe noi înşine că asta suntem cu adevărat şi devenim prinşi în capcana coşmarului. 
Uităm că noi suntem cel care visează totul întru fiinţare. Din fericire, fiecare dintre nivelurile 
din alchimia indigenă ne face, treptat, mai conştienţi, astfel încât ne putem modifica visul. 
înțelegerea că nevoile ghindelor sunt cel mai bine rezolvate de către stejari este ceva care are loc 
la nivelul jaguarului (mintea). Pentru a ne transforma pe noi înşine, trebuie să trecem dincolo de 
înțelegerea a ceea ce vrem să schimbăm - trebuie să experimentăm transformarea la nivelurile 
păsării colibri şi vulturului. Când o ghindă este pusă în pământ, trebuie să renunţe la identitatea 
ei ca „sămânţă" şi să înceapă să se gândească la sine ca la un „stejar". Tot aşa, şi noi trebuie să 
renunțăm la percepţia noastră că suntem copleșiți de o problemă, sau prizonierii unui anumit rol. 
Să ne vedem pe noi înşine ca fiind eliberați de rolul cu care ne identificăm, sau de care ne 
agățăm şi că vom reuşi să atingem o asemenea stare - oricât de puțin probabil ni s-ar părea acest 
lucru. 

Următorul exerciţiu vă va ajuta să vă schimbaţi, la nivel mitic şi energetic. L-am folosit cu mine 
însumi, cu clienţii mei, dar şi când am fost chemat să mă consult cu organizaţii. Citiţi-l până la 
capăt; gân-diţi-vă la problemele cu care vă confruntaţi;, începeţi să adunaţi pietre, bețe şi alte 
obiecte, pentru a reprezenta acele probleme şi roluri. Puteţi să faceți o listă cu ce anume vreţi să 
vă identificați, ce doriţi să schimbaţi, să integrați şi apoi să transcendeţi - iar apoi gândiți-vă la 
aceste schimbări. 

Revedeți exercițiul „însuşiți-vă proiecţiile” din acest capitol, dacă aţi uitat cum să vă 
transformați proiecţiile, în declaraţii de călătorie. Când sunteţi pregătiţi, începeţi exerciţiul, 
pentru a face schimbări la nivelul păsării colibri sau chiar al vulturului. 

EXERCIŢIU: Transformare prin alchimia indigenă 


Acest exercițiu se face cel mai bine afară, pe o plajă sau într-o curte, folosind un băț pentru a 
schiţa un cerc pe pământ. Aveţi nevoie de patru mandale, sau reprezentări tridimensionale ale 
rugăciunilor voastre; puteţi face acest exerciţiu într-un loc puternic energizat, un templu natural 
al pământului, cum ar fi o vale lângă un râu, sau un loc sacru în pădure sau în munți. Puteţi să-l 
faceți şi în sufragerie, folosind patru foi de hârtie. 

1. Mai întâi desenaţi un cerc de 120 de centimetri în jurul locului unde v-aţi hotărât să staţi. 
Acesta este inelul şarpelui. Apoi, alegeţi o piatră sau un băț care reprezintă un lucru cu care vă 
identificați. O modalitate uşoară de a face asta este să vă gândiţi la ceva cu care vă confruntaţi 
chiar acum - dacă e o problemă, v-aţi identificat cu ea. Concentraţi-vă pe această chestiune, în 
timp ce ţineţi piatra în mână şi apoi transmiteţi-i pietrei tot ce simţiţi în legătură cu problema 
aceea: îngrijorarea, mânia, frustrarea şi suferința voastră. 

Puneţi piatra înăuntrul cercului, oriunde vreţi. Puteţi face asta pentru trei probleme pe care le 
aveţi în acest moment, aranjându-le înăuntrul cercului, oricum doriţi. Puteţi însemna pietrele cu 
un marker, sau să vă amintiți doar că piatra albă crestată reprezintă faptul că nu lucraţi la 
maximă capacitate, piatra întunecată cu sclipiri reprezenta faptul că sunteţi o femeie care se 
sacrifică pentru alţii şi aşa mai departe. (Ca alternativă, puteţi scrie pe o bucată de hârtie ce 
reprezintă fiecare piatră). Decoraţi-vă cercul, folosind alge de mare, frunze, pământ, muşchi şi 
orice altceva vă place, pentru a reprezenta vârtejurile de energie şi oamenii care sunt în jurul 
problemei şi o influenţează. 

2. Desenaţi un alt cerc lângă primul, unde o să puneţi problema sau tema de care v-aţi detaşat. 
Acesta este inelul jaguarului. De exemplu, poate că nu vă mai identificaţi cu religia, cu oraşul 
natal sau cu a fi un om de afaceri. Alegeţi exemple recente - eventual, ceva care v-a preocupat 
anul trecut şi s-a rezolvat de la sine, sau nu se mai conturează ca o amenințare. Dar poate că 
acum câţiva ani erați o feministă foarte vehementă şi, cu toate că aţi rămas devotată acestor 
valori, adjectivul feministă nu vă mai descrie ca cine sunteţi cu adevărat. 

Transmiteţi-i sentimentele pe care le aveți despre asta, altei pietre sau altui băț, suflând asupra 
lor, şi aranjați-le înăuntrul mandalei. Puteţi face asta pentru una, două sau trei teme, dar ţineţi 
minte că folosirea a mai mult de trei teme o dată, poate crea încurcături. Decorați-vă cercul cu 
muşchi, iarbă şi bețe, pentru a reprezenta oamenii şi energia care înconjurau şi influenţau ceea 
ce obişnuiaţi să fiți. 

3. Acum, desenaţi alături un al treilea cerc, unde o să puneţi un element pe care l-ați integrat. 
Acest cerc este inelul păsării colibri. De exemplu, poate că ați integrat vârsta mai înaintată, aşa 
că nu mai căutaţi fire de păr alb în oglindă, sau nu vă mai îngrijorați de anii pe care îi aveţi. 
Poate că ați integrat faptul că sunteţi un scriitor sau un vindecător, astfel încât nu mai trebuie să 
vă ascundeți, sau să daţi explicaţii celor care ar putea să vă judece greşit. 

De exemplu, timp de mulţi ani am fost jenat să le spun oamenilor că eram şaman, astfel încât, 
dacă întreba cineva cu ce mă ocup, îi răspundeam că sunt antropolog în domeniul medical. 
Acum mă simt bine cu rolul meu de şaman şi vindecător, şi am integrat acest aspect al vieţii 
mele. Aşa că, deşi nu încep frecvent o conversaţie cu cei care stau lângă mine în avion, când o 
fac, în general, par destul de interesaţi de subiect. Destinul mă aşează acum lângă oameni care 
îmi vor oglindi înapoi Şinele meu integrat. 

4. Acum desenaţi un ultimul cerc, unde o să puneţi un element pe care l-ați transcens. Acesta 
este inelul vulturului. Poate că v-aţi tran-scens naționalitatea, de exemplu, şi acum vă 
consideraţi un cetăţean al lumii. Sau, dacă sunteţi familiar cu muzica şi literatura reprezentativă 
pentru oamenii mai tineri sau mai bătrâni decât voi, poate că v-aţi transcens generaţia. Poate că 
v-aţi transcens, de asemenea, statutul social; să fiți bogat sau sărac: rolul vostru ca fiu, fiică sau 
mamă; sau chiar o afecţiune fizică sau un diagnostic. Suflaţi ca sa transmiteți ce simțiţi, 
deasupra unei pietre sau unui băț şi puneţi-le în interiorul cercului. 

Odată ce ați creat aceste patru mandale, aveţi o hartă a temelor esențiale din viaţa voastră, 
chestiunile care sunt la ordinea zilei. Dar o hartă este utilă, numai dacă vă permite să navigați 
prin teritoriul pe care îl descrie, aşa că alegeți o piatră din oricare dintre cercuri, astfel 

încât să folosiţi alchimia indigenă pentru a transforma problema pe care o reprezintă. 

Să zicem că vreţi să începeţi cu ceva din cercul detaşării (jaguarului) - în acest caz, rolul fiicei e 
reprezentat de una dintre pietrele de aici. Luaţi acea piatră şi ţineţi-o în mână, timp de câteva 
minute. Exa-minați-i crăpăturile şi culorile, în timp ce vă amintiţi identificarea voastră 
anterioară cu rolul „fiicei" şi apoi gândiţi-vă la perioada de rebeliune, când nu vorbeaţi cu mama 
voastră, sau când trebuia să îi demonstraţi că greşeşte. Această perioadă rebelă este ceea ce v-a 
permis să vă detaşaţi de acest rol, chiar dacă aceasta e posibil să fi provocat multă durere şi 
suferință, tuturor celor implicaţi. 

Gândiţi-vă la cum v-aţi acuzat mama şi aţi făcut-o responsabilă pentru nefericirea voastră... şi 
acum însuşiți-vă proiecția. Spuneţi cu voce tare: „Nu faptul că sunt fiica mamei mele m-a făcut 
nefericită. M-am făcut singură nefericită şi nu am putut fi cine sunt eu cu adevărat" şi observați 
dacă această declaraţie vi se pare adevărată. însuşirea proiecției vă permite să vă detaşaţi 
complet - adică, să vă dați seama că: „Asta nu mai sunt eu". 

Apoi, transformați proiecția într-o declaraţie de călătorie. Ar putea fi ceva de genul: „întrucât 
sunt fidelă persoanei care sunt eu cu adevărat, devin fericită şi pot să împărtăşesc asta cu mama 
mea şi cu ceilalți”. Declaraţia de călătorie este cea care vă duce de la nivelul jaguarului, la cel al 
păsării colibri, al integrării. Declaraţia de călătorie conţine lecţiile pe care trebuie să le învăţaţi 
pentru a integra „fiica" într-un nivel mai înalt. 

Lucrul important de aici este lecţia. Odată ce aţi „înţeles-o" şi sunteţi pregătiți să vă asumaţi 
declaraţia de călătorie, puteți aduce piatra în cercul păsării colibri. Aţi pornit în călătoria sacră, 
fără să faceți terapie timp de doi ani, sau să cumpăniţi dacă aripile vă sunt destul de mari, sau 
aveți timpul şi energia potrivită. Lecţia ar putea fi că voi trebuie să vă iertați mama - şi pe voi 
înşivă - atât ca mamă, cât şi ca fiică. (Notaţi că lecţia va fi diferită pentru fiecare din noi). Când 
învăţaţi lecţia, puteți merge mai departe. 

După cum vedeţi, calea care vă scoate din identificare (şi vă duce în nivelul jaguarului) 
înseamnă însuşirea proiecțiilor. Calea pen tru a ieşi din detaşare (şi a ajunge la nivelul păsării 
colibri) este transformarea ei într-o declarație de călătorie şi a vă întreba: „Ce trebuie să învăţ, 
pentru a merge mai departe?" Calea ce duce dincolo de integrare, înspre transcendență (vulturul) 
este de a vedea oportunităţi, acolo unde, cândva, vedeaţi numai probleme. Alchimia indigenă vă 
permite să vă învăţaţi lecţiile în interiorul vostru, mai degrabă decât prin copii, părinții, partener 
ori colegi. Bineînţeles că, după aceea, duceţi lecţiile cu voi în lume, sunându-vă mama şi 
rugând-o să vă ierte, sau spunându-i că o iubiţi. Nu mai aveţi nevoie ca ceilalți să vă oglindească 
înapoi, lecţiile pe care nu le-aţi învăţat încă. 

Un Păstrător al Pământului poate efectua procesul de alchimie, folosind-se de săculeţul său de 
„leacuri" - care e o colecţie de pietre şi obiecte sacre, pe care le poartă mereu cu sine. El se 
foloseşte de o piatră sau un obiect, pentru a reprezenta fiecare temă cu care lucrează în viaţa lui. 
Atunci când şi-a învăţat lecţiile poate să mute piatra în inelul următor, sau să o pună în săculeţ, 
împreună cu leacurile sale spirituale, astfel încât să-i ajute şi pe alții. Când este pregătit să-şi 
transforme problema la următorul nivel, el poate scoate pietrele din săculeț. (Pietrele sunt doar o 
reprezentare, un mijloc vizual, deoarece alchimia are loc în interior). 

în cele din urmă, săculeţul cu leacuri al Păstrătorului Pământului conţine toată înțelepciunea pe 
care a dobândit-o, despre el însuşi şi despre natură. Pietrele sale au devenit obiecte de putere, iar 
identitatea lui se bazează pe ceea ce el a transcens. El vede ocazii pretutindeni şi poate să spună: 
„Munţii sunt eu, pereţii roşu ai canionului sunt eu, Spiritul sunt eu. Dumnezeu sunt eu", 
încercaţi şi voi... 


Postfaţă 


Laika au fost dintotdeauna şi sunt oameni obişnuiţi, dar care trăiesc vieţi extraordinare. 
Ei nu s-au născut cu daruri speciale de la Dumnezeu, dar prin practicarea celor patru 
introspecții au dobândit o grație şi o putere neobişnuite. Unii au ajuns să fie lideri şi 
vindecători renumiţi, în timp ce alții au trăit liniştit, crescându-şi copiii şi cultivând 
porumbul. Introspecțiile nu au fost niciodată impuse următoarei generaţii - Laika au 
simțit că oamenii vor veni la ei, atunci când sunt pregătiți şi când simt o chemare să o 
facă. 

Mulţi dintre voi, cei care citiți această carte, veți primi o asemenea chemare din partea 
Spiritului şi veţi dori să schimbaţi ceva în lume şi în viaţa voastră. Când porniţi pe calea 
Păstrătorilor Pământului, cu intenţie sinceră şi inimă deschisă, în curând veţi observa că 
nu sunteți singuri. Vă veți găsi în compania altor oameni, care gândesc la fel cu voi şi 
care se străduiesc să trăiască prin adevăr şi viziune. Veţi fi ghidaţi şi de către cei din 
Lumină, care au trăit pe această planetă cu multe mii de ani în urmă - ființe care fac 
acum parte din marea matrice a vieţii. Aceşti Păstrători ai Pământului îşi vor uni puterea 
şi viziunea lor, cu puterea şi viziunea voastră 

Când veți păşi în liniştea nivelului păsării colibri, le veţi simţi prezența şi veţi 
experimenta înţelepciunea celor care au ieşit din limitele timpului linear şi acum 
sălăşluiesc în timpul sacru, în infinit, eliberați de strânsoarea karmei şi a renaşterii. Când 
v-aţi ridicat la un nivel de vibrație unde ei se pot acorda cu voi, iar Câmpul vostru de 
Energie Luminoasă (CEL) va fi fost curățat de noroiul psihic lăsat de traumele 
trecutului, Protectorii Pământului vor veni la voi şi vă vor ghida. Când vă veţi conecta 
cu ei, vă veți aminti poveşti pe care nu le-aţi experimentat niciodată direct, dar care 
acum sunt ale voastre. 

Vă veţi aminti cum stăteați în jurul focului, cu bizonul lângă voi, sau meditați într-un templu de 
piatră, în vârful unui munte înzăpezit. 

Deoarece Protectorii pământului vin şi din viitor, ei ne pot ajuta să accesăm cine devenim ca 
oameni, peste zece mii de ani de acum înainte. Amintirile din trecut sunt disponibile pentru 
Laika, pentru că ei se pot conecta la acel vast rezervor de cunoaştere, ce există în afara timpului. 
potențială. De aceea, Protectorii Pământului ce aparțin civilizaţiilor hopi, maya, inca şi multor 
alte triburi se adună regulat, pentru a se ruga pace pe planetă. Ei fac asta, urmărind să găsească, 
în viitorurile posibile ale Pământului, unul în care râurile şi aerul sunt curate şi oamenii trăiesc 
în armonie unul cu celălalt, şi cu natura. Actul de căutare a acestui viitor de dorit îl instalează pe 
acesta în destinul nostru colectiv şi îl face mai posibil decât era înainte, pentru că a primit de la 
aceşti şamani, o cantitate uriaşă de energie. 

Atunci când ne conectăm cu cei din Lumină, poveştile lor devin ale noastre: ne „amintim" că 
ne-am croit drum peste Strâmtoarea Be-ring, sau că am trecut Deşertul Sonoran, că am traversat 
munţii Hima-laya până la văile fertile, când am plecat din nordul Indiei, în marea noastră 
călătorie. Gând ne asociem cu Protectorii Pământului din viitor, avem la dispoziţie o cunoaştere 
care poate îmbunătăţi calitatea ADN-ului nostru. Acesta este un lucru care contrazice 
înțelepciunea ştiinţifică, care spune că genele noastre nu pot primi informate decât de trecut, de 
darurile şi bolile pe care le-au avut strămoşii noştri. Laika înţeleg că, atunci când nu mai suntem 
constrânşi de granițele timpului, viitorul se poate întinde înapoi ca o mână gigantică, pentru a ne 
trage înainte. Putem fi influenţaţi de noi, cei care vom deveni. 

Pe măsură ce practicaţi cele patru introspecții pe care le-am detaliat în această carte, chakrele 
voastre vor deveni curate şi veţi dobândi ceea ce Laika numesc „corpul de curcubeu”. Aceasta 
se întâmplă când centrele de energie strălucesc cu lucirea lor originară, pentru că atunci nu erau 
slăbite de boală sau traume. Amintiţi-vă că fiecare chakră are o culoare şi, când strălucesc cu 
lumina lor originară, ele emit culorile curcubeului. Când sunt slăbite de traume, CEL-ul vostru 
capătă o nuanţă gri şi chakrele voastre devin bălți pline de deversări psihice. 

Odată ce aţi dobândit un corp de curcubeu, Protectorii de Lumină ai Pământului pot să ajungă la 
voi, deoarece ei recunosc că împărtăşiţi aceeaşi viziune şi chemare. Când se întâmplă acest 
lucru, iar voi v-aţi dezvoltat abilitatea de a vedea în lumea invizibilă, puteţi distinge fostele 
forme fizice ale acestor ființe de Lumină. (Uneori, oamenii îi vor percepe pe cei mai bătrâni ca 
pe nişte băştinaşi americani, care poartă robe din Asia, blănuri din Siberia, sau pene din 
Amazon). Aceasta lucru se întâmplă la nivelul şarpelui. La nivelul jaguarului, veţi putea percepe 
gândurile şi sentimentele lor. Dar cel mai interesant fenomen începe să se întâmple la nivelul 
păsării colibri, unde aveţi acces la înțelepciunea şi poveştile Păstrătorilor Pământului. Şi apoi, la 
nivelul vulturului, puteţi „download" ((definiţie incompletă) a prelua o informaţie (de pe Internet), necesară, 
în general, îmbunătăţirii unui program (softwear). n tr.) o versiune nouă şi mai bună a software-ului care 
informează CEL-ul, care apoi va informa ADN-ul, dându-i instrucţiuni despre cum să creeze un 
corp nou - corp care se va vindeca, va îmbătrâni şi va muri într-un mod diferit. 

Nu există nimic ce trebuie să faceți pentru a-i atrage pe cei din Lumină - vor veni la voi, atunci 
când îi invitaţi să o facă şi când sunteți pregătiți să-i primiți. (Amintiţi-vă că, atunci când 
discipolul este pregătit, maestrul apare). Ei nu vă vor deranja în niciun fel, dar sunt la dispoziția 
voastră, ca să vă susțină în eforturile de a aduce mai multă Lumină şi vindecare în lume. Ei sunt 
acolo şi ca să vă protejeze de negativitate şi de energiile fricii, care există pe planetă, astăzi. 


Natura Fiinţelor de lumină 


Protectorii Pământului reprezintă neamul nostru ascendent de tămăduitori, căci sunt oameni care 
s-au ridicat la nivelul îngerilor. Unii sunt în corpuri, alţii sunt în formă spirituală, dar cu toții au 
împuternicirea de a-i proteja pe cei care au grijă de bunăstarea planetei. Budiştii numesc aceste 
ființe bodhisattva - ei sunt cei mai buni aliaţi spirituali pe care cineva îi poate avea şi ne dau 
informaţii despre cum să devenim îngeri, noi înşine. Asta vor să spună profețiile Laika, atunci 
când spun că avem potenţialul de a deveni Homo luminous. Chiar pe parcursul vieții noastre ne 
putem dezvolta Câmpul de Energie Luminoasă a îngerilor, iar introspecţiile ne oferă 
modalităţile de a o face. 

Când practicăm calea eroului, a Războinicului întru Lumină, a Profetului şi a înţeleptului şi 
evoluăm în Homo luminous, nu mai trebuie să chemăm îngeri şi arhangheli să ne ajute, pentru 
că devenim asemenea lor. Amintiţi-vă că, în Biblie, Dumnezeu a spus: „lată Adam s-a făcut ca 
unul dintre Noi, cunoscând binele şi răul. Şi acum nu cumva să-şi întindă mâna şi să ia roade din 
pomul vieţii, să mănânce şi să trăiască în veci!" (Facerea, III, 22 vechiul Testament n. ed) 

Pe măsură ce devenim Păstrători ai Pământului, intrăm în rândul îngerilor, care vin din multe 
lumi diferite şi au fost sufletele originare, prezente după Creaţie. Ei nu trec din corp în corp, 
cum facem noi, pentru că nu au nevoie de o formă trupească, întrucât nu au nevoie să înveţe şi 
să evolueze pe parcursul unei existenţe petrecute în lumea materială. Ei au viață veşnică şi au 
grijă de multe lumi, din multe galaxii. 

Practicile celor patru introspecţii sunt esenţiale, atunci când cineva începe să devină Păstrător al 
Pământului. Când practicăm non-violenţa, pacea şi întregimea, nu devenim mâncare pentru alții 
şi reuşim să ne menţinem deplinătatea CEL-ului. Puterea noastră spirituală nu mai este irosită şi 
ne rămâne disponibilă pentru evoluția personală. 


Ritualuri de iniţiere 


Pregătirea Laika se bazează pe introspecţii - dar pregătirea unui Păstrător al Pământului are şi o 
componentă energetică - o serie de nouă iniţieri, care le însoţeşte. 

Aceste nouă ritualuri de trecere ne pot ajuta să dezvoltăm o nouă arhitectură în CEL-ul nostru, 
căci ele fixează fiecare dintre momentele critice din procesul de a deveni Homo luminous. 

Ritualurile sunt suma totală de acordaje pe care le primim, pe măsură ce trecem de la corpul 
unui om, la acela al unui înger. Aceşti nouă paşi au fost mai întâi oferiţi de către arhanghelii 
înşişi, iar acum sunt transmişi de la profesor la elev. Când un Păstrător al Pământului efectuează 
aceste ritualuri cu un elev, moştenirea Laika este cea care se transmite pe sine însăşi, trecând din 
capul maestrului la elev, în timp ce ei se sprijină unul de celălalt şi se ating, frunte la frunte. 
Pentru a transmite acest acordaj, Păstrătorul Pământului, menține un spaţiu sacru şi întrupează 
vibraţiile nivelului pe care el vrea să-l transmită. 

Aş dori să împărtăşesc cu voi aceste nouă ritualuri, pe scurt, astfel încât să le puteţi cunoaşte. 
Când treceţi prin aceste iniţieri, ele devin ale voastre, şi puteți să le transmiteți altora, după cum 
doriți. Dar trebuie să ştiţi că aceste ritualuri de trecere mai pot fi primite direct de la Protectorii 
Pământului, în lumea Spiritului. Dacă vă deschideţi către acest proces, le veți experimenta în 
timpul visului. Dar, dacă aveţi ocazia, încercați să le primiţi personal. (Vizitaţi website-ul meu 
www.thefourwinds.com pentru a găsi numele cuiva din zona voastră, care este calificat să vă 
ofere aceste ritualuri). 


Cele nouă ritualuri 


1. Primul ritual constă în protecții instalate în CEL-ul vostru. Cunoscute ca benzile puterii, 
acestea sunt cinci curele de lumină care reprezintă Pământul, aerul, focul, apa şi Lumina pură. 
Ele funcționează ca nişte filtre, dizolvând orice energii negative care vă ies în cale, într-unui 
dintre cele cinci elemente - astfel încât aceste energii să vă poată hrăni, în loc să vă dăuneze sau 
să vă îmbolnăvească. întrucât aceste benzi de putere funcționează întotdeauna, energiile 
negative ricoşează de pe suprafaţa lor. într-o lume plină de frică, aceste benzi asigură o protecție 
esenţială. 

2. Al doilea este Ritualul vindecătorului, care vă conectează la o linie de şamani din trecut, ce 
vin să vă asiste în procesul de vindecare personală. Laika ştiu că avem cu toţii un ajutor spiritual 
extraordinar la dispoziția noastră - iar aceste ființe lucrează asupra noastră în timpul somnului, 
pentru a vindeca rănile trecutului şi ale strămoşilor noştri. 

3. Al treilea este Ritualul armoniei, în care un Laika transmite şapte arhetipuri în chakrele 
voastre. în prima chakră, primiţi arhetipul şarpelui; jaguarul merge în cea de-a doua; pasărea 
colibri în a treia, iar vulturul într-a patra. Apoi, trei „arhangheli" intră în cele trei chakre 
superioare: Huascar, îngrijitorul lumii inferioare şi al subconştientului, este transmis în gât (a 
cincea chakră); Quetzalcoatl, şarpele cu pene -zeu al Americilor şi îngrijitorul lumii 
mijlocii (lumea noastră în stare de trezie) - intră în a şasea chakră; iar Pachakuti - 
protectorul lumii superioare (supraconştientul nostru) şi păstrătorul timpului care va să 
vină - intră în a şaptea chakră. 

Aceste arhetipuri sunt transmise în centri energetici ca semințe. Aceste semințe sunt 
germinate cu foc, aşa că va trebui să efectuaţi un număr de meditații ale focului, pentru 
a le trezi şi a le face să crească. După aceea, seminţele ajută la arderea mâlului psihic 
care s-a adunat în chakre, astfel încât ele să poată străluci cu Lumina lor originară, pe 
măsură ce dobândiţi un corp de curcubeu. 

Această practică vă ajută să vă lepădaţi de trecut, aşa cum un şarpe se leapădă de pielea 
lui. 

4. Următorul este Ritualul profetului, care este efectuat prin extinderea căii de Lumină, 
între cortexul vizual de la spatele capului şi chakrele celui de al treilea ochi şi cea a 
inimii. Această practică trezeşte abilitatea de a percepe lumea invizibilă. Mulţi studenți 
de la Şcoala de vindecare a Corpului de Lumină descoperă că, după ce au efectuat câte- 
va luni ritualul profetului, sunt capabili să perceapă lumea de energie din jurul lor. 

5. Al cincilea este Ritualul păstrătorului zilei. Protectorii zilei erau maeştrii altarelor 
de piatră antice, găsite în locuri sacre de prin lume - de la Stonehenge, la Machu Picchu. 
Păstrătorul zilei poate să acceseze puterea acestor altare, pentru a vindeca şi a aduce 
echilibru în lume. Acest ritual este o transmisie energetică, ce vă conectează la o linie de 
maeştri şamani din trecut. 


95 


Potrivit înțelepciunii populare, Protectorii zilei roagă soarele să răsară în fiecare 
dimineaţă şi să apună în fiecare seară, pentru a se asigura că oamenii sunt în armonie cu 
Mama Pământ şi să onoreze căile femininului. Protectorii zilei erau moaşele care aveau 
grijă de naşteri şi de morţi, dar erau şi specialiştii în plante - curanderas. Ei erau bine 
informaţi despre felul de a fi al Pământului feminin. Acest ritual vă ajută să începeţi să 
vindecaţi partea voastră interioară feminină, să păşiți dincolo de frică şi să practicaţi 
pacea. 

6. Ritualul Păstrătorului înţelepciunii. Tradițiile populare spun că înțelepciunea 
străveche sălăşluieşte în munții înalți. Aceste vârfuri acoperite de gheață din Anzi erau 
respectate ca locuri de putere. Ca şi alți munţi din lume - de la Muntele Sinai, la 
Muntele Fuji şi la Muntele Olimp - ei au fost onoraţi ca zone unde umanul întâlneşte 
Divinul. 

Linia Păstrătorilor înțelepciunii conține vraci, bărbaţi şi femei, care au înfrânt moartea şi 
au păşit în afara timpului. Sarcina Păstrătorului înțelepciunii este să protejeze 
învățăturile medicale şi să le împărtăşească cu alții, atunci când este cazul - deci acest 
ritual vă va ajuta să ieşiţi din timp şi să simțiți gustul infinitului. 

7. Al şaptelea este Ritualul Păstrătorului Pământului. El vă conectează la o serie de 
arhangheli care sunt păzitorii galaxiei noastre, despre care se ştie că au formă umană şi 
sunt la fel de înalți ca şi copacii. 

Protectorii Pământului, care sunt administratorii întregii vieți de pe Pământ, sunt sub 
protecția directă a acestor arhangheli şi pot invoca puterea lor oricând au nevoie, pentru 
a aduce vindecare şi echilibru în oricare situație. Ritualul Păstrătorilor Pământului vă 
ajută să învăţaţi căile profetului şi să visați lumea întru ființare. 

8. Ritualul păstrătorului stelelor. Acest ritual vă fixează în siguranţă, în perioada de 
după marea schimbare, care se spune că va avea loc în preajma anului 2012. Potrivit 
cunoştinţelor populare, când primiţi acest ritual, corpul vostru fizic începe să evolueze 
în cel al lui Homo luminous - procesul de îmbătrânire este încetinit şi deveniți rezistenți 
la bolile care vă afectau cândva. 

După ce am primit aceste ritualuri, eu am observat că nu mai procesam evenimentele la 
nivelul şarpelui. Când mă prindea o răceală, de exemplu, o procesam la alt nivel 
energetic şi scăpăm de ea într-o zi sau două, în loc de o săptămână. Am început să 
trăiesc şi să procesez evenimentele care apăreau în viața mea la nivelul păsării colibri şi 
al vulturului. Când voi veţi primi aceste ritualuri, veţi dobândi calitatea de administrator 
al timpului care va să vină şi al tuturor generațiilor viitorului. 

9. Ritualul dumnezeiesc. Când îl primiţi pe acesta, vă treziți Lumina dumnezeiască din 
interior şi primiţi sarcina de a administra întreaga Creaţie - de la cel mai mic grăunte de 
nisip, până la cele mai mari aglomerări de galaxii din univers. Acest ritual nu a mai fost dis- 
ponibil până acum, pe Planetă. Deşi există oameni care au atins acest nivel de iniţiere şi şi-au 
trezit conştiinţa Christică sau Buddhică, până nu demult nu era posibil să o transmită şi altora. 
Aşa că, dacă transmiterea de la Spirit la om s-a întâmplat ocazional, transmiterea de la om la om 
era imposibilă până acum. 

în vreme ce, în mod tradiţional, aceste ritualuri erau dăruite unui om de către un Laika, pe 
măsură ce practicaţi introspecţiile, o să descoperiți că puteţi primi aceste iniţieri, direct de la 
Spirit... veţi fi atinşi şi binecuvântaţi de îngeri. Trebuie să vă deschideţi, pur şi simplu, spre 
înțelepciunea Păstrătorilor Pământului - şi totul se va oferi vouă. 

Am văzut cum s-a întâmplat acest lucru, cu studenții mei. E posibil ca ei să vină pentru ritualuri, 
în seara în care le ofer şi să fie complet nepregătiți să le primească. De exemplu, pot fi neatenți, 
pentru că se gândesc la o problemă sau au vreo grijă, ceea ce îi face să nu fie - complet prezenți 
pentru experienţă. Şi, întrucât transmisiile au loc în mai puţin de un minut, când îşi dau seama 
cât erau de nepregătiţi, este deja prea târziu. Pe parcursul următoarelor câteva luni, îmi dau însă 
seama că au primit transmisii direct de la Spirit. Pot să văd acest lucru, deoarece există o valență 
şi o calitate diferită în CEL-urilor lor. Pot să-mi dau seama că au fost atinşi de un înger al vieţii. 

Şi aşa veţi fi şi voi. 


E ot pi, 


O notă din partea autorului 


Potrivit tradiţiilor populare, învăţăturile înțelepte ale Păs-trătorilor Pământului sunt mai 
vechi de o sută de mii de lungul acestui timp, învățăturile au trecut prin multe trans- 
formări, căci oamenii muntelui au migrat spre pământuri agricole bogate, au traversat 
gheaţa în Siberia şi au intrat în pădurile dese ale continentului american. 
Astăzi trecem printr-o altă evoluţie, pe măsură ce aducem acest ansamblu de cunoaştere 
străveche în secolul al XXI-lea. 
Deşi forma exterioară a învățăturilor se schimbă, forma interioară rămâne aceeaşi. 
Eu cred că noi suntem noii Păstrători ai Pământului - la urma urmei, se spune că ei vor 
veni din Vest. Mi-ar plăcea foarte mult să aflu despre experienţele voastre în ceea ce 
priveşte introspecţiile, împreună cu succesele şi provocările pe care le întâlniți în 
practica de zi cu zi. 
în Spirit, 
www.thefourwinds.com. 
villoldo(A thefourwinds.com 


MULȚUMIRI 


Adevăraţii creatori ai acestei căiți sunt vracii, bărbați şi femei din continentele americane. 
Aceştia ş-au trăit (Şi, în multe cazuri, şi-au pierdut) vieţile prin curajul convingerilor lor şi al 
experimentării Spiritului şi Divinului. Ei au fost profesorii profesorilor mei, iar eu le sunt 
îndatorat pentru cunoaşterea pe care mi-au împărtăşit-o cu atâta graţie, în cei douăzeci şi cinci 
de ani cât m-am pregătit cu Laika. 

Aş vrea să le mulțumesc lui Reid Tracy de la Hay House, pentru ocazia de a publica această 
carte, împreună cu încrederea şi încurajarea lui, fără de care acest efort ar fi fost imposibil. 

îi datorez multă recunoştinţă şi mulțumiri editoarei mele, Nancy Peske, pentru mâna ei inspirată 
şi pana ei fără greş. A fost un adevărat far călăuzitor de Lumină, în procesul dificil de a aşterne 
aceste idei străvechi pe hârtie. Iar editorii mei de la Hay House, JiU Kramer -şi Shannon Litrell, 
s-au îngrijit de la început de acest proiect. 

Ar fi dificil să le mulţumesc tuturor oamenilor care au susţinut această carte, prin dragostea şi 
intenţia lor - dar cei dintâi dintre ei sunt Marcela Lobos, Susan Reiner, Ed şi Annette Burke, 

care miau oferit un loc retras, la marginea mării, unde am putut scrie, dar şi incaşilor din Peru, ai 
căror strămoşi au întrupat înțelepciunea celor patru introspecții. 

în cele din urmă, vreau să le mulțumesc studenţilor de la societatea „Four Winds", pentru că au 
aderat la aceste introspecţii şi au adus învățăturile tămăduitoare în secolul XXI . 


DESPRE ALBERTO VILLOLDO 


Alberto Villoldo, doctor, psiholog şi antropolog în dorae-niul medical, a studiat 
practicile de vindecare ale şamanilor amazonieni şi incaşi, mai mult de douăzeci şi cinci 
de ani. în timp ce era la Universitatea de Stat din San Francisco, a fondat „Laboratorul 
de autoreglare biologică" pentru a studia cum creează mintea, sănătatea şi boala 
psihosomatică. 

Villoldo conduce Societatea „The Four Winds", unde pregăteşte oameni din toată lumea 
în practicarea medicinii energetice şi a recuperării sufletului. Şcoala lui de vindecare a 
Corpului de Lumină are centrul în New England, California, Marea Britanie, Olanda, şi 
Park City- Utah. 

Schior, excursionist şi „montagnard" pasionat, Villoldo conduce expediţii anuale în 
Amazon şi în Anzi, pentru a lucra cu maeştrii de înţelepciune ai continentelor 
americane. 

